
eg  er  bleven  anmodet  om  med  nogle  Ord  at  ledsage 
denne  danske  Bearbejdelse  af  den  ogsaa  ved  andre  Skrifter 
fordelagtig  bekjendte  tyske  Historiker  Professor  Wittichs 
Fremstilling  af  Struensees  Historie,  og  jeg  skal  da  meget 
gjerne  udtale,  at  jeg  anser  dette  Skrift  for  et  fortjenstligt 
Arbejde,  der  baade  hviler  paa  omhyggelige  Studier  og  ud- 
mærker sig  ved  en  livlig  Fremstilling  og  en  forstandig  Op- 
fattelse af  Datidens  Personligheder  og  Forhold.  Den  Flid, 
med  hvilken  Forfatteren  har  benyttet  de  talrige,  spredte  Bi- 
drag til  Struensees  Historie,  der  især  i  den  nyere  Tid  ere 
fremkomne  her  hjemme,  fortjener  Anerkjendelse.  Hans 
Bog  har  vistnok  sin  største  Betydning  ved  at  stille  denne 
Episode  af  vor  Historie  i  et  klart  og  rigtigt  Lys  for  Ud- 
landets Læsere,  der  kun  altfor  ofte  igjennem  de  fremmede 
Litteraturer  faa  meget  uklare  og  yderst  upaalidelige  Fore- 
stillinger om  den ;  men  den  fortjener  ogsaa  danske  Læseres 
Opmærksomhed        Medens     Historikerne     her     hjemme     i 


den  sidste  Tid  overvejende  have  følt  sig  opfordrede  til  at 
meddele  nye  Oplysninger  om  enkelte  Sider  af  den  Struen- 
seeske  Tid  og  til  at  give  Bidrag  til  en  kritisk  Behandling 
af  denne,  have  vi  ikke  endnu  paa  Dansk  faaet  nogen  udfør- 
ligere samlet  Fremstilling  deraf,  bygget  paa  det  nye  Kilde- 
materiale, og  Professor  Wittichs  Arbejde  kan  derfor  siges 
ogsaa  for  vort  Publikum  at  afhjælpe  et  Savn. 

I.  December  1887. 

Edvard    Holm. 


idet  jeg  herved  forelægger  den  danske  Læseverden  en 
Bearbejdelse  af  Professor  Wittichs  »Struensee«,  skal  jeg  blot 
tillade  mig  at  knytte  nogle  faa  Bemærkninger  dertil,  medens 
jeg  iøvrigt,  hvad  Originalens  historiske  Værd  angaar,  hen- 
viser til  det  Forord,  hvormed  Professor,  Dr.  Edv.  Holm  har 
bevist  mig  den  Ære  at  ledsage  Bogen. 

Forinden  den  danske  Udgave  paabegyndtes,  har  Origi- 
nalen været  underkastet  en  Revision  af  Forfatteren,  der  har 
medført  adskillige  Tilføjelser  og  Ændringer,  hovedsagelig  dog  af 
formel  Natur,  ligesom  ogsaa  den  knappere  Plads,  der  har  været 
indrømmet  mig,  har  nødsaget  mig  til  efter  Samraad  med 
Forfatteren  at  udelade  eller  delvis  omarbejde  flere  af  de 
interessante  Exkurser,  hvormed  Professor  Wittich  har  led- 
saget den  egentlige  Fremstilling  af  Struenseeperioden.  Af 
disse  Exkurser  ere  saaledes  bortfaldne  Bidragene  til  Chri- 
stian VII. s  Karakteristik,  Notitserne  om  Rantzau  m.  fl  ,  og 
jeg  maa  derfor  nøjes  med  at  henvise  de  Læsere,  der  ønske 
nøjere  Besked  herom,  til  Originalen.  Dette  gjælder  ligeledes  om 
de  talrige  Anmærkninger  til  Texten,  hvoraf  der  her  kun  er 
givet  et  Udvalg;  jeg  haaber  imidlertid,  at  der  herved  ikke 
er  forbigaaet  noget,  der  kunde  tjene  til  at  give  Texten  den 
fornødne  Kommentar.  Nogle  enkelte  Anmærkninger  og 
Henvisninger  til  de  nyeste  Bidrag  til  Struenseeperiodens 
Historie  har  jeg  tilføjet. 

De  hidtil  utrykte  kursachsiske  Gesandtskabsberetninger, 
hvormed  denne  danske  Udgave   afsluttes,    ere   et  Uddrag  af 


Excerpter,  tagne  af  Forfatteren  i  Dresdens  »Hauptstaats- 
archiv«.  At  optage  disse  i  deres  Helhed  tillod  den  ind- 
skrænkede Plads  ikke,  og  der  er  derfor  i  Overeensstemmelse 
med  den  Fremgangsmaade,  andre  Forfattere  i  lignende  Til- 
fælde have  benyttet,  givet  et  sammentrængt  Referat  af  Be- 
retningerne, medens  Gesandternes  egne  Ord  ere  benyttede 
overalt,  hvor  dette  maatte  anses  for  ønskeligt.  Der  er  selv- 
følgelig ikke  Tale  om  at  tillægge  disse  Beretninger  Betyd- 
ning som  første  Rangs  Kilder;  Gesandternes  vStilling  var 
meget  beskeden,  og  de  havde  ikke  Lejlighed  til  at  spille 
nogen  Rolle  ved  de  afgjørende  Begivenheder.  Men  de  vare 
opmærksomme  og  samvittighedsfulde  Iagttagere,  og  det 
gjælder  om  dem  som  i  det  hele  om  de  smaa  Staters  Ge- 
sandter paa  hin  Tid,  at  de  ofte  havde  Lejlighed  til  at  faa 
mere  Indblik  i  Forholdene  end  Stormagternes  Repræsentanter, 
over  for  hvilke  der  som  Regel  iagttoges  den  yderste  Grad 
af  Tilbageholdenhed.  Det  er  derfor  mit  Haab,  at  disse 
Rapporter,  der  umiddelbart  følge  Begivenhederne,  maa  kunne 
læses  med  Interesse. 

Sluttelig  maa  det  være  mig  tilladt  at  bringe  H  r.  Pro- 
fessor Holm,  der  saa  velvilligt  har  ledsaget  Bogen  med 
et   anbefalende  Forord,  min  hjærteligste  Tak. 

Frederiksberg,  i  December   1SS7. 

Chr.  Blangstrup. 

11  vis  ethvert  Menneskeliv  er  et  Proidukt  af  Personlig- 
liedens  egen  Virken  og  Skæbnens  Indgriben,  maa  den 
Mands  Liv,  der  her  vil  bhve  skildret,  i  begge  Henseender 
kaldes  usædvanligt.  Som  en  fremmed  dukker  han  op  i  et 
Land,  hvis  Nationalfølelse  fra  gammel  Tid  har  været  meget 
ømtaalig,  svinger  sig  med  Kæmpeskridt  op  fra  en  under- 
ordnet Stand  og  faar  i  Løbet  af  nogle  Maaneder  en  Magt, 
der  stiller  det  ældgamle  Fyrstehus'  mægtige  Autoritet  fuld- 
stændig i  Skygge;  og  ikke  blot  hersker  han  over  Kongen 
og  med  ham  over  Landet ,  men  han  føler  sig  tillige  kaldet 
til  i  skarp  Modsætning  til  Fortiden  at  skabe  en  ny  Æra 
paa  alle  det  offentlige  Livs  Omraader.  Overbevist  om  sit 
Kald  forstaar  og  vover  han  til  det  yderste  at  benytte  Lejlig- 
heden, der  bringer  ham  en  enestaaende  Lykke  —  indtil  det 
saa  viser  sig,  at  denne  Lykke  dog  kun  har  været  bedrage- 
risk, og  der  aabner  sig  for  ham,  der  staar  paa  den  svim- 
lende Højde,  en  Afgrund,  hvori  han  pludselig  synker. 

Det  lader  sig  da  let  forklare,  at  en  slig  Mand  snart 
maatte  vække  Interesse  og  Forundring  i  hele  Europa,  først 
Misundelse,  siden  Medlidenhed,  Beundring  og  overdreven 
Ros  hos  nogle.  Afsky  og  ubetinget  Dadel  hos  andre. 
Om  Struensee  gjaldt  og  gjælder  ikke  mindre  end  om 
Wallenstein  det  berømte  Digterord  —  ogsaa  hans  Person- 
lighed er  i  Historien  prisgivet  Partiernes  Yndest  og  Had. 
Ogsaa  til  Struensees  Forherligelse  og  Fordømmelse  ere,  som  i 
vore  Dage  til  Napoleon  III. s,  samtlige  Ordbogens  Sider  blevne 


benyttede.  I  sine  politiske  og  historiske  Forsvareres  Øjne 
er  han  den  oplyste,  geniale,  udødelige  Statsmand,  den  ny 
Tids  Bannerfører,  hvem  det  danske  Folk  maa  takke  for 
utallige  Reformer  og  Velgjerninger,  og  paa  den  anden  Side 
er  han  nu  som  før  efter  sine  strænge  Modstanderes  Dom 
kun  en  dristig  Æventyrer,  der  bares  frem  af  Skæbnens  Lune, 
og  som  med  et  i  Verdenshistorien  enestaaende  Letsind  greb 
Statens  Ror,  en  frivol  Egoist,  der  kun  har  tænkt  paa  at 
herske,  men  ingen  Sinde  paa  at  foretage  alvorlige  Reformer. 
Modstandernes  Hedsporer  have  simpelt  hen  stemplet  ham 
—  Omvæltningens  Mand  —  som  et  despotisk  Uhyre,  en 
Forbryder  mod  den  danske  Nation,  medens  paa  den  anden 
Side  konstitutionelle,  ja  demokratiske  Skribenter  have  kun- 
net begejstres  for  den  samme  Mand  som  for  en  Borger- 
frihedens Martyr^). 

Var  hans  Karakter  da  i  sig  selv  saa  fuld  af  Modsigelser? 
I  hvert  Fald  har  den  Tid,  han  tilhørte,  og  den  Stat,  han 
tjente  for  at  regere  den,  været  rige  paa  grelle  Modsætninger. 


L 

Medens  Danmark  i  vore  Dage  kan  rose  sig  af  at  have 
en  af  de  mest  frisindede  Forfatninger,  er  det  kun  nogle 
Aartier  siden,  det  var  stolt  af  at  være  et  uindskrænket  Mon- 
arki, hvis  Lige  som  Følge  af  den  bestaaende  og  i  sin  Tid 
for  uforanderlig  erklærede  Grundlov  næppe  fandtes  i  Europa. 
Der  var  ingen  anden  menneskelig  Lov,  der  bandt  Monarken, 
end  denne  —  den  berømte  Kongelov  af  1665  — ,  og  han 
havde,  som  en  Statsmand  træffende  har  bemærket,  baade 
i  verdslige  og  gejstlige  Sager  en  Magt,  som  ikke  en  Gang 
en  asiatisk  Sultan  »med  Lov  og  Ret«  ejede,  ligesom  man 
ogsaa  har  gjort  den  drastiske  Bemærkning,  at  de  danske 
Undersaatter  tilhørte  deres  Konger  med  større  Ret  end  de 
afrikanske  Negere  Planterne  paa  Antillerne.     Dette  absolute 


Monarki  havde  afløst  et  Adelsherredømme,  der  paa  Grund  af 
sit  utaalelige  Overmod  og  sin  upolitiske  Splittelse  er  bleven 
sammenlignet  med  det  polske  Magnatvæsen.  For  at  øde- 
lægge Adelsvælden  havde  Borgerskabet  og  Gejstligheden  da 
sluttet  sig  sammen,  overdraget  Kongen,  der  hidtil  havde 
været  den  mest  indskrænkede  Valgfyrste,  den  arvelige  Krone 
og  saaledes  ogsaa  givet  Anledningen  til,  at  Enemagten  over- 
droges ham.  Man  vilde  have  Lighed  og  haabede,  at  en 
enkelt  Herskers  Aag  vilde  blive  mindre  trykkende  end  de 
mange  Aag,  Adelskasten  paalagde. 

Det  danske  Kongedømme  har  ikke  misbrugt  denne  Ene- 
vælde. Ved  et  i  det  hele  mildt,  patriarkalsk  Regimente  har 
det  opfyldt  de  Forventninger,  man  nærede  til  det,  og  skaffet 
sig  Nationens  Agtelse  og  Kjærlighed.  Med  Taknemmelighed 
se  Efterkommerne  tilbage  paa  Frederik  III's  og  Frederik  IV  s 
i  de  vanskelige  Tider  virkelig  stolte  og  gode  Regeringer. 
Dog  kunde  der  ikke  altid  findes  saa  udmærkede  Fyrster,  og 
under  de  mindre  dygtige  fandt  ny  Onder,  ny  Misbrug 
og  Fejl  lettere  Indpas,  end  det  havde  været  muligt  i  et 
indskrænket  Monarki,  hvor  forskjellige  Statsmagter  indbyrdes 
støtte  og  regulere  hinanden. 

En  Tradition  holdt  sig  fra  de  første  absolute  Herskeres 
Tid  —  man  nærede  vedvarende  Mistro  til  den  gamle  Adel^ 
som  kun  modstræbende  havde  fundet  sig  i  de  forandrede 
politiske  Forhold,  og  der  blev  derfor  til  Statstjenesten  dels 
skabt  en  ny  Adel,  en  tam  Hofadel  efter  Ludvig  XIV's 
Mønster,  dels  indkaldt  fremmede,  særlig  tyske  Adelsmænd, 
ofte  langvejs  fra.  Paa  den  Maade  kom  Folk  som  Moltke, 
Bernstorff,  Asseburg  og  mange  andre  ind.  Hoffets  Yndest, 
men  dog  endnu  mere  deres  personlige  Dygtighed  besejrede 
Nationens  Skinsyge  og  Misundelse.  I  Midten  af  forrige 
Aarhundrede  havde  det  tyske  Element  en  Overvægt  i  Dan- 
mark, som  man  nu  vanskelig  kan  forstaa.  Upartiske  Dom- 
mere, som  den  berømte  Digter  Oehlenschlåger,  have  dog 
indrømmet,  at  de  bedst  begavede  Tyskere,  der  gjorde  deres 
Lykke  i  Danmark,  utvivlsomt  stod  paa  et  højere  Dannelses- 
trin end  de  Danske^). 


De  tyske  Ministre  i  Danmark  droge  tyske  Literater, 
Lærde  og  Digtere  med  sig.  Fremfor  alle  maa  nævnes  Kiop- 
stock,  Bernstorffs  Ven ;  i  Kjøbenhavn  digtede  han  en  Dél  af 
sin  Messias.  Saaledes  faldt  ogsaa  Skæret  fra  den  tyske  klassiske 
Literaturs  Morgenrøde  paa  det  fremmede  Land,  og  takket  være 
Frederik  V.'s  Gavmildhed  —  han  var  ogsaa  Klopstocks  Vel- 
ynder — .  kunde  man  allerede  da  i  dette  Land  tale  om  en 
Kunstens  og  Videnskabens  Guldalder.  I  Verdens  Øjne  syn- 
tes denne  Fyrste  at  ville  staa  som  en  fuldendt  kongelig 
Mæcen.  Han  lod  bl.  a.  i  sin  Hovedstad  paabegynde  Byg- 
ningen af  en  Marmorkirke,  der  skulde  anlægges  med  Peters- 
kirken i  Rom  som  Mønster  og  i  det  mindste  naa  en  Højde 
som  Invalidekirken  i  Paris;  paa  hans  Bekostning  rejste  Lærde 
i  Orienten  i  videnskabelige  Øjemed.  Han  næsten  kappedes 
med  Frankrig  —  oprettede  Akademier,  foranstaltede  Skue- 
spil og  Operaer  og  udfoldede  en  smagfuld  Luxus,  der  rigtig- 
nok var  altfor  kostbar  for  det  forarmede  Danmark. 

Thi  uagtet  Kongens  Herredømme  strakte  sig  meget 
længere  end  i  vore  Dage,  idet  Norge  endnu  var  knyttet  til 
Kronen  og  ligesom  Slesvig  og  den  saakaldte  kongelige  Dél 
af  Holsten  behandledes  ganske  som  dansk  Provins,  vare 
Indtægterne  fra  disse  forskjellige  Lande  dog  ikke  tilstrække- 
lige til  at  tilfredsstille  Hoffets  Pragtlyst.  Ganske  vist  an- 
vendtes samtidig  ikke  ubetydeligt  til  at  forøge  deres  Produk- 
tionskraft  og  Velstand,  men  det  blev  kun  halvgjort  Arbejde, 
der  ofte  ingen  Nytte  gjorde  eller  endog  gjorde  Skade.  Ager- 
bruget, de  danske  Kronlande.s  fornemste  Næringsvej,  hen- 
sygnede, og  Bønderne,  der,  naar  Norge  undtages,  endnu 
næsten  overalt  ansaas  for  Livegne  3),  vaandede  sig  under  Byr- 
derne af  Hoveriet  for  Godsejerne.  En  Forbedring  af  den 
raa  middelalderlige  Agrarforfatning,  .som  Frederik  V.'s  Re- 
gering havde  til  Hensigt  at  foretage,  strandede  væsentligst 
paa  Vedkommendes  Sløvhed  eller  Stivsind. 

Paa  et  lige  saa  lavt  Trin  stod  Haandværket,  der  ved 
sin  fordummende  Afsondrethed  i  Lav  var  udelukket  fra  at 
drage  nogensomhclst  Nytte  af  Fremskridtet  i  den  europæi- 
ske Industri.  —  Fabrikvæsenet  kunde  ganske  vist  glæde  sig 


s 

ved  de  tyske  Ministres  særlige  Yndest.  Havde  end  Dan- 
mark ingen  Sully  —  bemærker  en  Patriot  — ,  saa  havde  det 
til  Gjengjæld  to  Colberts  i  Moltke  og  Bernstorfif.  Som  Fler- 
tallet af  deres  Kolleger  i  andre  Lande  havde  ogsaa  disse 
virkelig  taget  Colbert  til  Mønster  og  vilde  ved  Beskyttelses- 
forholdsregler,  Privilegier,  Monopoler  og  rundhaandet  Penge- 
understøttelse søge  at  fremme  Fabrikdriften  i  Danmark  og 
bringe  den  i  en  blomstrende  Forfatning.  Men  de  plejede 
hovedsagelig  kun  Drivhusplanter  uden  at  tage  Hensyn  til 
Landets  naturlige  Produkter  og  virkelige  Hjælpekilder  og 
Midler.  De  tvang  deres  Embedsmænd  til  at  tage  de  ny, 
danske  Fabrikvarer  og  vanskeliggjorde  eller  forbød  helt 
Indførslen  af  fremmede,  der  dog  fandtes  langt  bedre,  smag- 
fuldere og  billigere.  For  de  fleste  Fabrikers  Vedkommende 
kunde  man  forudse,  at  de  paa  Grund  af  Landets  naturlige 
Beskaflenhed  aldrig  kunde  bestaa  ved  egen  Hjælp.  At 
fremtrylle  en  Interesse  for  Industrien,  der  tidligere  aldrig 
havde  været  til  Stede,  lod  sig  heller  ikke  gjøre^). 

Regeringens  Misgreb  paa  Handelens  Omraade  vare  af 
samme  Natur  og  ikke  mindre;  man  vilde  bringe  den  frem 
ved  Anordninger  og  Opmuntringer  i  Stedet  for  at  give  den 
fornøden  Frihed  Ogsaa  her  havde  man  hovedsagelig  ved 
Monopoldrift,  ved  Grundlæggelse  af  oversøiske  Kompagnier 
med  enestaaende  Privilegier  søgt  at  skabe  en  kunstig 
Blomstring,  men  Størstedelen  af  disse  Kompagnier  vare  for- 
kert anlagte  og  førte  derfor  kun  en  kummerlig  Tilværelse. 
Det  var  dyre  Experimenter,  som  Landet  kun  høstede  ringe 
Fordel  af. 

Paa  Landets  Bekostning,  d.  v.  s.  paa  de  øvrige  Byers 
og  Provinsers  Bekostning,  blev  samtidig  Kjøbenhavn  hjulpet 
frem  ad  kunstig  Vej.  Ved  Siden  af  det  pragtsyge  Hof  og 
alt,  hvad  dermed  stod  i  P^orbindelse,  ved  Siden  af  Viden- 
skab og  Kunst  havde  Handelen  og  Fabriksdriften  deres 
Hovedsæde  her.  Og  dog  fandtes  der  trods  den  omfattende 
Myndighed,  hvoraf  Magistraten  var  i  Besiddelse ,  næppe 
nogen  mere  mangelfuldt  administreret  By  end  Kjøbenhavn. 
De  offentlige  Forraad  vare  utilstrækkelige,  Gaderne  slet  bro- 


lagte  og  oplyste;  Embedsforretningernes  Gang  var  ualmin- 
delig langsom. 

»Det  er  utroligt«  —  hedder  det  i  en  engelsk  Gesandts 
Beretning  fra  Kjøbenhavn  i  April  1765  — .  »hvilke  enorme 
Summer  det  danske  Hof  har  udgivet  i  de  sidste  30  Aar  til 
Fremme  af  Fabriksd riften,  Handelsforetagender  og  til  alle 
Slags  Planer  og  Opfindelser,  hvoraf  de  fleste  ere  mislykkede, 
medens  Resten  kun  har  bragt  Landet  ringe  eller  slet  ingen 
Fordel.  Man  siger,  at  der  paa  den  Maade  er  bortødslet  ikke 
mindre  end  20  Millioner  Rbdl.« 

Af  omtrent  lignende  Størrelse  var  Statsgjælden,  medens 
den  samlede  Statsindtægt,  den  norske  medregnet,  højst  an- 
sloges til  6  Millioner  Rbdl.  Og  dette  trods  de  franske 
Subsidiepenge,  trods  Salget  af  de  fleste  kongelige  Domæner, 
der  hidtil  i  Danmark  havde  udgjort  en  Femtedel  af  hele 
Landet,  og  skjønt  Afgifterne  i  enhver  Henseende  vare 
skruede  overordentlig  op.  Og  den  Maade,  paa  hvilken  man 
søgte  at  kontrahere  Gjælden,  var  lige  saa  uheldig  som  de 
Veje,  ad  hvilke  Indtægterne  inddroges ,  idet  der  ved  Under- 
slæb og  Utroskab  gik  en  uberegnelig  Brøkdel  tabt  imellem 
Opkrævernes  Hænder.  Forvaltningen  af  Finanserne  gjaldt 
for  denne  Regerings  svageste  Side''). 

I  næsten  et  halvt  Aarhundrede  havde  Danmark  kunnet 
glæde  sig  ved  en  saa  godt  som  uafbrudt  Fredsperiode.  Dog 
havde  Landet  været  nødsaget  til  at  holde  on  temmelig  stor 
Hær  paa  Benene  paa  Grund  af  Forviklingerne  med  den 
russiske  Tronfølger  Peter  III  —  en  Følge  af  dennes  slesvigske 
Arvekrav  — ,  der  let  havde  kunnet  føre  til  en  meget  farlig 
Krig.  Der  fandtes  ikke  mindre  end  50  Generaler,  og  man 
turde  dog  kun  nære  saare  ringe  Tillid  til  en  Krigs  Udfald, 
da  Hærens  indre  Forfatning  var  yderst  slet.  Den  bestod 
foruden  af  den  fra  Bondestanden  rekruterede,  men  næppe 
brugelige  Milits,  hovedsagelig  af  fremmede  Lejetropper,  Ud- 
skuddet fra  Tyskland.  Man  kunde  endnu  kjøbe  Kompagnier 
og  Regimenter,  Officererne  vare  uvidende,  og  ofte  blev 
Portepéen  givet  »Svøbelsebørn' ,  der  saaledes  allerede  som 
rene  Drenge  hørte  til  de  ældste  Premierløjtnanter. 


Saaledes  blev  da  ogsaa  Armeen  en  Luxus  for  Hoffet 
og  svarede  ganske  til  den  øvrige  Embedsmandsluxus,  til 
den  uhyre  Hær  af  Statister  i  det  datidige  danske  Bureau- 
krati. Er  der  noget,  man  med  Rette  har  kunnet  be- 
brejde de  Statstjenere,  der  fra  Udlandet  kom  ind  i  Lan- 
det, saa  er  det  dette,  at  de  for  at  bøde  paa  Savnet  af 
Venner,  Slægtninge  og  gamle  Forbindelser  til  Gjengjæld 
søgte  at  skaffe  sig  en  Støtte  i  deres  egne  Omgivelser, 
i  deres  Tyende  og  anbragte  disse  først  i  subalterne  Po- 
ster, men  senere  ofte  i  højere  Stillinger.  Deres  Exempel 
fandt  Efterligning,  ja  det  blev  paa  en  vis  Maade  til  Regel 
i  Danmark;  og  ligesom  i  det  gamle  Rom  Størstedelen  af 
Embederne  faldt  i  de  frigivnes  Hænder,  saaledes  faldt  de 
her  i  Lakejernes.  Gaardskarle,  Kuske  og  Tjenere  hos  de 
indflydelsesrige  Herrer  ved  Hoffet  vare  snart  sikre  paa  den 
bedste  eller  i  alt  Fald  hurtigste  Karriere,  de  avancerede  til  deres 
Herrers  Privatsekretærer  og  derefter  til  Øvrighedspersoner 
og  Dommere  —  et  Misbrug,  der  under  Betegnelsen  »Lakejisme« 
har  faaet  Navn  i  den  danske  Historie.  Selvfølgelig  blev  der 
ved  denne  ejendommelige  Befordringsmaade  kun  taget  yderst 
ringe  Hensyn  til  Dannelse  og  Kundskab;  til  Gjengjæld  var 
saa  Størstedelen  af  Gagerne  yderst  tarvelige.  Der  fandtes 
Dommerstillinger  med  en  aarhg  Gage  af  i6 — 24  Rbdl.,  og 
man  vil  derfor  kunne  forstaa,  at  ved  Siden  af  de  usikre 
Sportler  hørte  Bestikkelser  og  Uredelighed  af  enhver  Art 
til  Dagens  Orden. 

De  højere  Embedsmænd  forstod  derimod  at  skaffe  sig 
en  aarhg  Indtægt  af  indtil  30,000  Rbdl,  hovedsagelig  ved 
den  Mængde  Embeder,  de  sad  inde  med.  Da  Frederik  V. 
personlig  kun  havde  ringe  Interesse  for  de  egentlige  Stats- 
forretninger, kunde  disse  høje  Embedsmænd  tillige  danne 
et  Oligarki,  der  vel  ikke  kunde  optræde  med  den  gamle 
Adels  herskesyge  Overmod,  men  dog  i  Monarkens  Navn  mere 
og  mere  skaltede  og  valtede  efter  eget  Godtbefindende.  Kort 
efter  Arvekongedømmets  lovlige  Oprettelse  var  der  bleven 
dannet  et  Gehejmestatsraad,  ogsaa  ligefrem  kaldet  Gehejme- 
raadet,    som    hovedsagelig    bestod   af  Præsidenterne   for   de 

samtidig  oprettede  Regéringskollegier,  og  som  skulde  raadslaa 
om  og  behandle  alle  vigtige  Statsanliggender,  uden  at 
der  dog  som  Følge  af  Kronens  suveræne  Frihed  var  ind- 
rømmet det  et  afgjørende  Votum,  endsige  da  lovgivende  og 
udøvende  Magt.  Men  under  Frederik  III. s  svagere  Efter- 
følgere gik  den  egentlige  Regering  efterhaanden  over  til  det 
aristokratiske  Statsraad,  i  Spidsen  for  hvilket  hovedsagelig 
de  nævnte  tyske  Adelsmænd  stod;  at  blive  optaget  i  dette 
var  de  fornemste  Familjers  Ærgjerrighed.  Præsidenterne  for 
Kollegierne  og  Departementerne  kunde  fra  nu  af  selv  be- 
tragtes som  smaa  Konger. 

Siden  Indførelsen  af  Enevoldsherredømmet  havde  Folket 
lidt  efter  lidt  tabt  Interessen  for  offentlige  Anliggender.  Til 
Gjengjæld  havde  en  ejendommelig  Ærgjerrighed  grebet  det 
og  endog  banet  sig  Vej  til  de  lavere  Klasser,  nemlig  en  selv 
for  Tyske  fabelagtig  Rang-  og  Titelsyge.  For  at  give  den 
store  Hær  af  lavere  Embedsmænd  en  ydre  Erstatning  for 
den  tarvelige  Gage  og  for  i  det  hele  bedre  at  lokke  Folk 
til  at  modtage  de  saa  knap  aflagte  Embeder,  havde  man 
skabt  Titler  og  Udmærkelser,  hvoraf  Staten  ingen  Udgift 
havde,  ja  som  endog  indbragte  noget,  idet  de  ogsaa  gaves 
til  andre  end  Embedsmænd.  I  jo  højere  Grad  man  trængte 
til  Penge,  desto  mere  rundhaandet  synes  man  at  være  ble- 
ven i  denne  Retning,  men  det  var  langt  fra,  at  denne  Rund- 
haandethed  forringede  Titlernes  Værd;  tværtimod,  jo  flere 
Titler  Staten  bortskjænkede  og  solgte,  og  jo  mere  man  ved 
Skatteansættelsen  tog  Hensyn  til  Rangen,  desto  ivrigere 
eftertragtedes  de  af  alle  Samfundsklasser,  alle  Stænder.  En 
ganske  almindelig  Ølbrygger  vilde  kaldes  »virkelig  Kom- 
merceraad«,  en  Grosserer  »virkelig  Etatsraad«;  den  første 
havde  da  Rang  med  en  Kaptejn,  den  sidste  med  en  Oberst 
og  med  Sjællands  i  Kjøbenhavn  residerende  Biskop.  Ved 
Siden  af  de  bestaltede  Raadsherrer  fandtes  derfor  en  Mængde 
Titularraader,  der  skulde  betale  deres  Rangskat,  men  ikke 
give  Raad  i  nogensomhelst  Retning.  Ved  en  kongelig  For- 
ordning blev  samtlige  betitlede  —  Embedsmænd  og  Ikke- 
Embedsmænd  —  inddelte  i  ni  Rangklasser,  der  atter  havde 


deres  Underafdelinger,  i  det  hele  ikke  mindre  end  hundrede 
og  én. 

Enhver  Attraa  efter  falsk  Hæder  blev  da  altsaa  plejet 
og  udviklede  sig  til  en  formelig  Nationallidenskab!  Talent 
og  Fortjeneste  havde  ingen  Anseelse,  naar  det  ikke  var  an- 
bragt paa  en  fordelagtig  Plads  mellem  de  hundrede  og  én 
Afdelinger.  De  nyttigste  Beskæftigelser,  de  mekaniske 
Kunster,  Smaahandelen,  Haandværket  kom  i  Miskredit ,  og 
der  indtraadte  en  sand  Korruption  med  lige  saa  sørgelige 
økonomiske  som  moralske  Følger.  Rangsygen  avlede  Rang- 
stridigheder, der  behandledes  med  latterlig  Alvor.  Enhver 
vilde  svinge  sig  op  over  sine  Standsfæller  og  anses  for  mere, 
end  han  virkelig  var.  Kjøbmænd  opgav  deres  Forretning, 
Haandværkere  deres  Værksted,  jævne  Borgere  gave  Afkald 
paa  at  leve  deres  beskedne  Liv  mellem  ligestillede  for  at 
skaffe  sig  en  Titel  og  levede  saa  ofte  langt  over  Evne  for 
at  kunne  optræde  standsmæssigt.  De  tre  øverste  Rang- 
klasser kunde  komme  ved  Hove,  og  man  priste  sig  lykkelig 
ved  at  høre  til  dem^).  I  størst  Yndest  stod  naturligvis  den 
egentlige  Hofadel.  Allerede  en  Page,  der  næppe  i6  Aar 
gammel  udnævntes  til  Hofjunker,  havde  Rang  mellem  en 
Kaptejn  og  en  Major,  Kammerherrer,  hvis  Embede  enten 
var  det  rene  Driveri  eller  kun  bestod  i  at  tage  imod  Hans 
Majestæts  Hat  før  Taflet,  havde  Generalmajors-  eller 
endnu  højere  Rang.  Deres  Antal  steg  efterhaanden  til 
henimod  200.  Og  disse  Hofmænd  vare  ligesaa  arrogante 
og  frække  som  dumme  og  ubetydelige.  Kongen  maatte 
underholde  sin  Adel  —  hvor  nybagt  den  end  var  —  stands- 
mæ.ssigt,  sagde  de,  de  kunde  ikke  nøjes  med  lidt.  Og  de 
havde  Ret,  for  saa  vidt  deres  Rang  krævede  en  Pragt,  der 
stod  i  Forhold  til  Hoffets  øvrige  Ødselhed.  Ved  sit  ud- 
svævende Liv  gav  Monarken  selv  Tonen  an  —  men  naar  der 
saa  endda  var  gaaet  nogle  af  de  ideelle  Bestræbelser,  han 
vilde  kalde  til  Live,  over  paa  den  raa  Hofmandsskare !  Om 
Sæderne  vil  jeg  ikke  tale.  Det  danske  Hof  var  hverken 
værre  eller  bedre  end  det  store  Flertal  af  europæiske  Fyrste- 
huse i  denne  Ludvig  XV.s  Tidsalder  —  dermed  er  alt  sagt. 

Dog  ligesom  i  Paris  og  Versailles  Bigotteriet  meget  vel 
lod  sig  forene  med  Udsvævelser  og  Nydelsessyge,  saaledes 
var  det  ogsaa  Tilfældet  i  Kjøbenhavn.  Det  er  ganske  ka- 
rakteristisk, naar  Grev  Adam  Gottlob  Moltke  i  sin  Selv- 
biografi betegner  det  som  en  overordentlig  Naade  af  den 
Allerhøjeste,  at  hans  Frue  har  vundet  det  store  Lod  i  Stats- 
lotteriet,  og  naar  han  i  den  Anledning  føler  sig  saa  meget 
mere  opfordret  til  at  love  og  prise  hans  hellige  Navn,  som 
hans  »derangerede  private  Forhold«  i  høj  Grad  trængte  til 
en  slig  guddommelig  Hjælp').  Man  sér  her  Paavirkningen  af 
disse  Gejstlige ,  der  i  enhver  usædvanlig  Begivenhed  saa  en 
Paamindelse  fra  den  personlige  Gud,  og  bl.  a.  i  Anled- 
ning af  et  Jordskjælv  vilde  have  Folket  til  at  tro,  at  dette 
var  en  Straf  for  Krænkelse  af  Søndagens  Hellighed. 

Ogsaa  i  Danmark  var  Præstevælden  blevet  Despotiets 
stærkeste  Pille.  Enfoldigt  og  hovmodigt,  med  farisæisk 
Selvretfærdighed  og  ringe  Tolerance  mod  anderledes  tænkende, 
Katholiker  som  Reformerte  og  mindst  mod  mahri.ske  Brodre, 
holdt  det  lutherske  Kirkeregimente  Folket  i  Tugt  og  Lydig- 
hed^). Sædeligheds-  og  Politilove,  tildels  af  unødvendig  Haard- 
hed,  og  navnlig  en  gjennemgribende  Censur  af  alle  Tryk- 
sager understøttede  Præsterne  i  deres  aandelige  og  moralske 
P'ormynderskab.  Den  Oplysningens  Aand,  der  daglig  gjorde 
Propaganda  i  England,  Frankrig  og  Tyskland,  var  derfor 
saa  godt  som  ganske  ukjendt  i  Danmark.  Selv  om  der  ved 
Moltkes  Indflydelse  indrømmedes  Videnskabsmænd  en  større 
Talefrihed,  kom  dette  dog  lige  saa  lidt  den  store  Mængde 
til  Gode,  som  det.  Regeringen  gjorde  for  det  højere  Under- 
visningsvæsen.  Akademierne  kunde  kun  klage  over  Et  — 
over  Mangel  paa  studerende.  Folkeskolen  var  i  den  usleste 
Forfatning,  hvad  der  vel  hovedsagelig  skyldtes  de  adelige 
Grundejere;  man  naaede  knap  videre  end  til  at  remse  Kate- 
kismen op.  De  laveste  Klasser  vare  lige  saa  raa  som  over- 
troiske og  søgte  at  drukne  deres  Elendighed  i  Brændevin. 

Vi  skulle  ikke  komme  nærmere  ind  paa  andre  Misforhold 
—  Hamlets  berømte  Ord  om  Danmark  havde  været  altfor 
svage  for  de  daværende  Tilstande.      Sikkert   er   det,   at  der 

paa  alle  Omraader  uden  Undtagelse  var  meget  at  forbedre, 
at  reformere.  Forstandige  og  ædelt  tænkende  Mænd  havde 
længe  følt  dette,  og  selve  Regeringen  med  den  højtagtede 
Bernstorff  i  Spidsen  lukkede  ikke  Øjnene  for  Reformer  til 
Bedste  for  Folket.  En  hel  Række  theoretiske  Skrifter,  der 
begunstigedes  og  til  Dels  inspireredes  af  Regeringen,  be- 
skæftigede sig  navnlig  med  Bondestandens  Forbedring. 
Havde  filantropiske  Forslag  og  enkelte  praktiske  Forsøg 
kunnet  faa  Bugt  med  Traditionens  Magt,  vilde  Danmark 
snart  være  blevet  et  saare  lykkeligt  Land.  Om  Kongens 
Menneskekjærlighed  var  der  heller  ingen  Tvivl,  og  han  var 
af  den  Grund  ogsaa  almindelig  afholdt;  men  hvad  hjalp  det, 
naar  det  hungrende  Folk  dog  gjentagne  Gange  trængte  ind  i 
hans  Haver,  kastede  sig  for  hans  Fødder  og  inderlig  bøn- 
faldt ham  om  Barmhjærtighed. 

Da  Frederik  V.  efter  langvarig  Sygdom  dødeden  14.  Ja- 
nuar 1766,  jublede  det  samme  Folk  hans  Søn  og  Efterfølger, 
den  i/aarige  Christian  VII.,  i  Møde.  Det  gik  her,  som  det 
altid  gaar  i  despotiske  Lande  —  af  den  ny  Konge  ventede 
de  stakkels,  gode  Undersaatter  Hjælp  og  Redning. 

Og  turde  man  tro  den  Tids  diplomatiske  Beretninger, 
saa  kunde  der  visselig  ogsaa  knyttes  store  Forventninger 
til  denne  syvende  Christian,  hvem  Naturen  havde  udrustet 
med  saa  rige  Evner.  Han  havde  allerede  tidlig  udmærket 
sig  ved  sin  livlige  Natur,  sin  klare  Aand,  ved  Fantasi  og  Vid. 
Gesandterne  ved  hans  Faders  Hof  kunde  ikke  blive  trætte  af 
at  fortælle  om  Prinsens  fortræffelige  Opdragelse  og  forbavsende 
Fremskridt,  som  de  ved  offentlige  Prøver  havde  været  Vidne 
til.  Dog  disse  Prøver  vare  faktisk  kun  en  tom  Stillen  til 
Skue,  der  lang  Tid  i  Forvejen  var  møjsommelig  indstuderet, 
og  hvorved  Ditlev  Reventlow,  Prinsens  Guvernør,  haabede 
at  skaffe  sig  ufortjent  Anseelse.  Allerede  i  sin  tidligste 
Barndom  havde  Christian  mistet  sin  Moder,  og  Faderen 
havde  da,  skuffet  af  Reventlows  bestikkende  Optræden,  helt 
overladt  Omsorgen  for  Drengen  til  denne  ligesaa  .strængt 
orthodoxe  som  umættelig  ærgjerrige,  ligesaa  pedantiske  som 
heftige  og  brutale  Mand.     To   Gange    hver   Søndag   maatte 

Christian  i  Kirke,  og  vé  ham,  hvis  han  bagefter  ikke  nøje 
kunde  gjentage  Prædikenens  Indhold.  Guvernøren  undsaa 
sig  ikke  ved  i  Tjenerskabets  Nærværelse  at  tildele  ham  kor- 
porUg  Revselse  for  denne  som  for  andre  Forseelser. 

Ikke  synderlig  mildere  og  endnu  mere  upraktisk,  skjønt 
mere  dannet  og  ogsaa  mere  frisindet,  var  Slesvigeren  Niel- 
sen, den  egentlige  Informator,  Prinsen  havde  faaet,  efterat 
den  tyske  Digter  Gellert  havde  betakket  sig  for  Hvervet. 
Drengen  var  knap  1 1  Aar  gammel,  da  Nielsen  allerede  søgte 
at  indvi  ham  i  den  Wolf'ske  Filosofis  Hemmeligheder. 

Med  sand  Sorg,  men  ude  af  Stand  til  at  udrette  noget 
derimod  saa  Prinsens  tredje  Lærer,  den  ædle  og  aandfulde 
Waatlænder  Reverdil,  denne  taabelige  og  unyttige  Over- 
læsselse  med  abstrakte  Studier,  denne  forkerte  og  frastødende 
Undervisningsmaade,  der  kvalte  hans  religiøse  Følelse  og 
hans  Æresfølelse  i  Stedet  for  at  vække  den,  gjorde  Under- 
visningen til  en  Plage  og  Højtidsdagene  til  sande  Tortur- 
dage, indjog  ham  Angst  og  fyldte  ham  med  Had  til 
sine  Lærere.  Men  samtidig  med,  at  Reverdil  ydede  de  natur- 
lige Anlæg  hos  den  unge  Prins  al  Anerkjendelse,  lagde  han 
rigtignok  med  saa  meget  større  Sorg  Mærke  til  forskjellige 
ulykkelige  Griller  hos  sin  Elev,  der  meget  snart  lod  ham  ane 
en  Fejl  i  dennes  aandelige  Organisation.  Dette  viste  sig  sær- 
lig ved  Christians  ejendommelige  Frygt  for  sin  forestaaende 
Tronbestigelse.  Han  misundte  Hyrderne  paa  Marken  og 
Gadedrengene  i  Byen  deres  Lod  og  ansaa  sig  selv  for  et 
forbyttet  Barn. 

Og  hertil  kom  saa  den  fordærvelige  Omgang  med  slet  Sel- 
skab. Hans  Kammerpage  Sperling,  den  strænge  Overhofmesters 
udsvævende  og  skinhellige  Nevø,  vildledede  hans  Fantasi  og 
forgiftede  tidlig  hans  Sind.  Han  gav  ham  tillige  et  fuld- 
stændigt Kursus  i  den  Kunst  at  bedrage  sine  Lærere,  i  For- 
slagenhed og  Ondskabsfuldhed.  Christian  holdtes  i  .stramme 
Tøjler  og  maatte  derfor  for  Verden  skjule  de  gale  Streger, 
han  med  overraskende  Lærvillighed  lod  sig  forlede  til.  Da 
hans  Faders  Sygdom  stedse  tiltog,  viste  han  sig  vel  bedrø- 
vet,   men    det    var  ikke,    som    han  selv   rent   ud    tilstod,    en 

Følge  af  det  forestaaende  Tab,  men  kun  af  voxende 
Angst  for  Byrderne  ved  Regeringen  og  Repræsentationen. 
Dog  ét  trøstede  ham  —  Udsigten  til  at  faa  en  Ende  paa 
sin  sørgelige  Umyndighedstilstand.  Hans  forestaaende  Tron- 
bestigelse betød  for  ham  Oprindelsen  af  en  herlig  Tid,  da 
han  kunde  bryde  alle  Lænker  og  med  ubunden  Lyst  og 
suveræn  Vilkaarlighed  rase  ud. 

Saaledes  var  da  den  ny  Monark,  hvem  Folket  i  sin 
Blindhed  jublede  i  Møde,  den  absolute  Suveræn,  hvis  An- 
svar i  saa  meget  højere  Grad  maatte  være  af  moralsk  Natur, 
som  Loven  ikke  lagde  noget  Baand  paa  ham.  Saaledes  var 
Majestæten,  hvis  overordentlige  Magt  ogsaa  krævede  over- 
ordentlige Pligter,  og  som  efter  Kongelovens  ethiske  Op- 
fattelse skulde  være  Staten  et  Sindbillede  paa  Retten,  et 
Mønster  paa  Retskaffenhed  og  Troskab. 

Christian  havde  kun  lært  lidet  godt  og  nyttigt.  Af  sin 
Guvernør  var  han  holdt  i  total  Uvidenhed  om  alle  Anlig- 
gender paa  Retsvæsenets,  Politikens  og  Administrationens 
Omraade  —  ikke  en  Gang  Begreb  om  Penges  Værd  havde 
han  faaet.  Før  sin  Tronbestigelse  havde  han  endnu  ikke 
maattet  give  en  Dukat  ud  paa  egen  Haand,  og  det  syntes 
virkehg,  som  om  Ditlev  Reventlow,  der  samtidig  var  Fi- 
nansminister og  Medlem  af  det  nævnte  Gehejmeraad,  med 
Vilje  havde  villet  holde  ham  i  nedværdigende  Uselvstæn- 
dighed^). 

Som  forudset  overlod  den  unge  Konge  i  fuldstændig  Sløv- 
hed Regéringsforretningerne  til  ham  og  de  øvrige  Ministre, 
og  det  i  endnu  højere  Grad,  end  det  tidligere  havde  været 
Tilfældet.  Han  underskrev  alt,  hvad  der  blev  forelagt  ham, 
uden  at  læse  det,  og  behøvedes  der  en  enkelt  Gang  en  egen- 
hændig kongelig  Skrivelse,  lod  han  sig  Ordene  diktere  uden 
at  bryde  sig  om  Indholdet.  Dog  uagtet  han  saa  bhndt 
fulgte  sine  Ministre,  spottede  han  dem  bag  deres  Ryg,  saa- 
vidt  muligt  offentlig  og  paa  en  saa  ostentativ  Maade  som 
muligt,  med  et  Vid  og  en  ofte  bidende  Satire,  der  snart 
forraadte,  at  intet  var  ham  helligt.  Han  hadede  dem,  fordi 
han    frygtede    dem    —    han   var  jo  opdraget  til  Frygt      Og 

denne  Frygt  var  i  Forbindelse  med  Mistænksomhed  et 
Hovedtræk  i  hans  Karakter.  Han  kunde  ogsaa  bHve  bange 
for  Skildvagterne,  der  vandrede  op  og  ned  paa  Gangene 
foran  hans  Gemakker.  I  søvnløse  Nætter  synes  han  ofte  at 
være  bleven  plaget  af  Angst  for  Djævelen,  vistnok  det 
eneste  positive  Udbytte  af  hans  bigotte  Religionsundervis- 
ning. Dog  jo  mere  denne  Angstfølelse  udviklede  sig,  desto 
lidenskabeligere  søgte  han  at  flygte  for  den  ved  at  give  sig 
hen  til  de  vildeste  sanselige  Nydelser*"). 

Overgangen  fra  hans  glædeløse  Barndoms  haarde  Tvang 
til  Frihed  kunde  overhovedet  ikke  have  været  grellere.  I 
det  slette  Selskab,  hvormed  han  snart  offentlig  omgav  sig, 
mistede  han  ogsaa  den  sidste  Rest  af  sin  Værdighed,  hvor 
indbildsk  og  forfængelig  han  end  trods  alt  kunde  være, 
ikke  blot  naar  det  gjaldt  hans  Autoritet,  hans  uindskræn- 
kede Højhed,  men  ogsaa  naar  der  blev  Tale  om  hans  for- 
mentlige Kundskaber,  og  hvor  meget  han  end  kunde  »puste 
sig  op  som  en  kalkunsk  Hane«.  En  af  hans  Forgængere 
plejede  ved  muntre  Gjæstelag  at  sige:  >Nu  er  Kongen  ikke 
hjemmel«  og  naar  der  skulde  gjøres  en  Ende  paa  den  frie 
Tone:  »Nu  er  Kongen  atter  hjemme!«  Om  Christian  VII 
maatte  man  imidlertid  sige,  at  han  næsten  aldrig  var 
hjemme. 

Hans  ryggesløse  Kumpaner  skulde  behandle  ham  ganske 
som  en  af  deres  egne;  han  sloges  daglig  med  dem  for  at 
hærde  sig.  Denne  Slagsbroderlyst  blev  dog  overgaaet  af 
en  næsten  dæmonisk  Glæde  ved  at  ødelægge,  af  en  Skade- 
fryd, der  stedse  mere  og  mere  udvikledes  til  Grusomhed. 
Af  Fyrstens  skjønne  Ret  til  at  benaade  benyttede  han  sig 
aldrig,  men  fandt  sig  tværtimod  i,  at  de  dødsdømtes  Pinsler 
skærpedes  for  da  som  hemmeligt  Øjenvidne  at  kunne  stu- 
dere, til  hvilket  Punkt  Smerten  kunde  bæres.  I  sine  Fore- 
drag over  den  romerske  Historie  sammenligner  Niebuhr 
Kejser  Caligula  med  denne  danske  Konge. 

Forfærdede  saa  hans  Raadgivere  og  Ministre  den 
voxende  Fordærvelse,  men  de  ansaa  det  dog  for  muligt 
at    redde    ham,    hvis    en    ædel    Kvinde  blev    hans    Hustru. 

Allerede  i  sin  Faders  Levetid  var  han  bleven  forlovet,  natur- 
ligvis paa  Foranledning  af  Ministrene  og  udelukkende  af 
politiske  Hensyn.  Nu  paaskyndede  man  hans  Giftermaal 
for  at  forebygge  større  Fare  og  give  ham  en  fastere  mo- 
ralsk Støtte. 

Han  var  endnu  ikke  i8  Aar,  og  den  Prinsesse,  hvis 
Ulykke  det  blev  at  maatte  række  sin  Haand  til  denne  elen- 
dige Person,  var  to  Aar  yngre.  Det  var  hans  Kusine,  den 
engelske  Prinsesse  Karoline  Mathilde,  Kong  Georg  III's 
yngste  Søster  —  en  henrivende  Skikkelse,  om  end  ingen 
regelmæssig  Skjønhed,  yndefuld  og  indtagende,  barnlig  og 
fuld  af  naturlig  Livsglæde,  der  ganske  vist  kunde  udarte  til 
Kaadhed,  dertil  aandfuld  og  videbegjærlig.  Hun  havde  en 
bestemt  Vilje,  en  frejdig  Dømmekraft,  og  hendes  Karakter 
syntes  trods  hendes  unge  Alder  allerede  fuldt  udviklet. 
Hun  var  højsindet  og  følelsesfuld,  høflig,  elskværdig  og  god 
mod  alle  og  syntes  saaledes  at  have  alle  mulige  Betingelser 
for  at  gjøre  saavel  sin  Gemal  som  sit  Folk  lykkelige.  Og 
hun  sBlv  vilde  være  bleven  lykkelig,  hvis  hun  var  bleven  en 
god  og  brav  Fyrstes  Hustru  —  hun  vilde  gjærne  elske  og 
elskes  ^^). 

Anede  hun,  hvad  der  forestod  hende?  Hun  græd,  hver 
Gang  hun  tænkte  paa  den  nærforestaaende  Formæling,  og 
det  var  heller  ikke  uden  ængstelig  Bekymring,  at  de  engelske 
Ministre,  der  havde  solgt  hende  til  en  Vellystning,  saa  hende 
bytte  sit  gamle  Hjem  med  det  ny.  Saa  ung  hun  end  var, 
blev  hun  dog  næsten  paa  egen  Haand  sendt  ud  for  Vind 
og  Vove. 

Formælingen  fandt  Sted  i  Eftersommeren  1766.  Den 
danske  Nation,  der  var  mere  optimistisk,  fordi  den  søgte 
al  Trøst  i  Haabet,  hilste  Dronning  Mathilde  som  en  lykke- 
bringende, god  Fé  —  første  Gang,  hun  viste  sig,  vandt  hun 
strax  alles  Hjærter. 

Ved  Hoffet  gik  det  nu  lystig  til,  maaské  lystigere  end 
nogen  Sinde  før,  Assembleer,  Koncerter,  Par  forcejagter. 
Maskerader  og  Kanefarter  fulgte  uden  Ophold  efter  hinanden 
hele  Vinteren  igjennem.    Det  saa  Folket  dog  ikke  gjærne;  i 

dette  forgjældede  og  med  Skatter  bebyrdede  Land  burde 
Hoffet  have  indskrænket  sig.  Den  unge  Dronning  holdt 
sikkert  meget  af  at  more  sig,  men  i  denne  Overdrivelse 
havde  hun  ingen  Skyld:  den  letsindige  Sperling,  der  stedse 
vilde  more  Kongen  og  sig  selv,  maa  bære  Skylden  derfor. 
Hende  var  det  ubehageligt,  da  hun  frygtede,  at  Folket,  hvis 
Kaar  hun  saa  inderlig  gjærne  vilde  have  lettet,  skulde  gjøre 
hende  ansvarlig  derfor,  og  det  blev  hende  utaaleligt,  da  hun 
fik  Øjnene  op  for  Hoffets  tomme  Etikette  og  Aandsforladt- 
hed,  og  da  hun  blev  overbevist  om  sin  Gemals  voxende 
Mangel  paa  Interesse  for  hende  selv.  Bag  al  denne  Pragt 
og  Glans  vaktes  hendes  Kummer  tidlig  til  Live  —  ogsaa 
her  bragte  Perlerne  Taarer. 

Man  maa  indrømme,  at  hun  imponerede  Kongen  og 
indgød  ham  en  vis  Respekt,  men  han  var  hende  ikke  vær- 
dig og  ikke  i  Stand  til  at  elske  hende.  Han  vilde  være 
Ægtemand  paa  Moden  og  mente,  at  det  ikke  hørte  til 
Mode  og  god  Tone  at  elske  sin  Hustru  —  tilmed  var  hun 
ham  for  blond,  som  han  selv  sagde  ^^^ 

En  ny  Yndling,  den  unge  Grev  Holck,  der  var  endnu 
frækkere  end  de  tidligere,  æggede  hans  Frivolitet,  smigrede 
hans  gale  Luner  og  fandt  stadig  paa  ny,  lokkende  og  ned- 
brydende Extravagancer,  som  han  formelig  satte  i  System 
for  derved  at  faa  Indflydelse  hos  Kongen  og  gjøre  sig  ham 
uundværlig.  Dronningen  hadede  og  foragtede  med  rette 
Holck  som  den  onde  Dæmon,  der  havde  trængt  sig  ind 
imellem  hende  og  hendes  Gemal,  og  hun  blev  bestyrket  i 
dette  Had  af  sin  Overhofmesterinde,  Fru  Plessen,  der  fak- 
tisk har  benyttet  sin  Indflydelse  paa  Dronningen  paa  lige 
saa  skæbnesvanger  en  Maade,  som  Holck  benyttede  sin  Ind- 
flydelse paa  Kongen.  Ved  bitre  Ord  og  haarde  Domme 
gjorde  denne  strængt  moralske,  fintdannede,  men  hovmo- 
dige, intrigante  og  umættelig  herskesyge  Dame  fra  første 
Færd  af  alt  for  at  indtage  Mathilde  mod  Christian.  Paa  et 
højst  urigtigt  Tidspunkt  paalagde  hun  hende  en  tilbage- 
visende Optræden  imod  ham,  hvorved  han  blev  ophidset  og 
forbitret;     samvittighedsløse     Øretudere    i     Overflod    havde 

travlt  paa  begge  Sider,  og  Kulden  mellem  Ægteparret  for- 
øgedes Dag  for  Dag.  Mathilde,  der  følte  sig  uden  Ind- 
flydelse paa  hans  Karakter  og  hans  Handlinger,  trak  sig 
mere  og  mere  tilbage  i  Ensomhed,  naget  af  sin  Kummer. 

En  Tronarvings  Fødsel  i  Januar  1768  medførte  ingen 
Bedring  i  Forholdet.  Selv  i  den  vanskelige  Periode,  da 
Dronningens  Nedkomst  daglig  ventedes,  tumlede  Kongen 
om  Natten  forklædt  omkring  i  Kjøbenhavns  Gader  med  sin 
Ven  Holck  og  lignende  Folk,  ja  endog  med  en  berygtet 
Maitresse.  Ophidset  af  berusende  Drikke  begik  han  saa  tu- 
sende  Dumheder,  slog  Lygter  og  Vinduer  i  Stykker,  over- 
faldt Vægterne  og  fratog  dem  Morgenstjernen,  der  saa 
bragtes  med  til  Slottet  som  Trofæ,  og  fik  lejlighedsvis  selv 
en  Dragt  Prygl.  Hans  Dronning  som  hans  Folk  vare  ham 
ligegyldige;  han  brød  sig  —  som  han  selv  sagde  —  ikke 
om  at  blive  elsket. 

Ogsaa  hjemme  forledede  hans  ophidsede  Fantasi  ham 
til  den  vanvittigste  Opførsel.  Han  var  meget  optaget  af 
Henrettelser;  han  lagde  sig  paa  Gulvet  og  forestillede  en 
Forbryder  paa  Skafottet,  medens  en  af  hans  Venner  maatte 
agere  Bøddel  og  udføre  Exekutionen  med  en  Rulle  Papir. 
Hans  Hjærne  fyldtes  saaledes  med  mørke  Ideer,  der  for- 
øgede hans  Hang  til  Grusomhed  og  Melankoli.  I  sin  Angst 
for  Djævelen  gav  han  sig  da  til  at  tænke  paa  ny,  beru- 
sende Æventyr,  men  hans  Følelser  vare  slappede,  hans  Aand 
svækket,  og  derfor  blev  alt  ham  snart  trøstesløst  tomt  og 
dræbende  kjedsommeligt. 

Der  blev  forsøgt  endnu  et  Middel  til  at  drage  hans 
Tanker  i  anden  Retning.  Han  skulde  sendes  paa  Rejser, 
og  selv  greb  han  med  forunderlig  Begejstring  denne  Tanke. 
I  mindst  to  Aar  vilde  han  rejse,  se  England  og  navnlig 
Frankrig,  more  sig  uaibrudt  og  fremfor  alt  nyde  en  ubun- 
den P'rihed  borte  fra  sin  Gemalinde.  Hun  græd  bitterlig, 
da  han  i  Spidsen  for  et  glimrende  Følge  og  ledsaget  af  sin 
Hjærtensven  Holck  forlod  hende  i  Maj   1768.^3) 

Den  usle  Holck  havde  nogle  Uger  i  Forvejen  vundet 
en  Sejr  over  Dronningen.     Hendes  Overhofmesterinde,  der  i 

lige  høj  Grad  hadedes  af  Kongen  og  Holck,  havde  pludselig 
faaet  Befaling  til  at  forlade  Hoffet  uden  at  faa  Lov  til 
endnu  en  Gang  at  tale  med  Dronningen.  Ja  hun  var  endog 
bleven  forvist  fra  Hovedstaden  og  umiddelbart  derefter  fra 
Riget,  og  til  hendes  Efterfølgerske  var  Holcks  Søster,  en 
Fru  V.  d.  Liihe,  bleven  udnævnt;  men  denne  var  ude  af 
Stand  til  at  erstatte  Dronningen,  der  gav  sin  Sorg  Luft  i 
hæftige  vScener,  hendes  Tab.  Thi  hvad  man  end  kan  sige 
om  Fru  Plessen,  saa  havde  hun  ved  sin  tilsyneladende  op- 
rigtige Deltagelse  forstaaet  at  gjøre  sig  i  høj  Grad  elsket  af 
Mathilde  og  ganske  vundet  hendes  Tillid.  Hendes  Nær- 
værelse havde  utvivlsomt  haft  en  meget  betænkelig  Ind- 
flydelse paa  Dronningen ,  men  hendes  voldsomme  Bort- 
fjærnelse  bragte  endnu  værre  Følger  med  sig.  Mathilde, 
hvis  Ungdom  i  høj  Grad  havde  trængt  til  en  sikker  Støtte 
og  Ledelse,  følte  sig  fra  den  Tid  endnu  mere  ensom  og  for- 
ladt i  det  fremmede  Land,  hvor  der  ikke  var  et  eneste 
Menneske  fra  Hjemmet  til  hendes  Tjeneste,  i*) 

Jeg  forbigaar  her  Enkelthederne  ved  den  unyttige,  kost- 
bare Rejse,  paa  hvilken  Christian  VII  i  London  som  i  Paris 
øste  Penge  ud  til  alle  Sider  og  som  Følge  heraf  fandt  lave 
Smigrere,  der  i  Beretninger  til  Bladene  lagde  ham  alle  mulige 
Aandrigheder  i  Munden.  Efter  6  Maaneders  Forløb  havde 
han  faaet  nok  af  Rejsen  og  længtes  efter  hurtigst  mulig  at 
vende  tilbage  fra  Paris  til  sin  nordiske  Hovedstad.  Endnu 
en  Gang  modtog  hans  loyale,  lettroende  Folk  ham  ved 
hans  Tilbagekomst  i  Januar  1769  med  uhyklet  festlig  Glæde. 
Glemt  var  al  Misstemningen  over  de  store  Udgifter  til  Rej- 
sen, der  havde  givet  Anledning  til  Extraskatter,  som  ud- 
skreves  under  den  officielle  Form  »til  det  almene  Bedste« 
—  Folket  fattede  jo  atter  nyt  Haab  og  ventede  virkelig  det 
gunstigste  Resultat  af  denne  Rejse.  Kongen  forstod  ogsaa 
i  Begyndelsen  at  indbilde  selv  de  mere  klartseende,  at  han 
havde  forbedret  og  helt  forandret  sig,  at  han  havde  faaet 
mere  Alvor  og  Værdighed  og  ny  Lyst  til  at  beskæftige  sig 
med  Regeringsanliggender;  men  det  viste  sig  snart  at  være 
ganske  overfladisk.     Han    var   ganske  vist  bleven  alvorligere 

eller  i  det  mindste  roligere,  han  sad  ofte  tavs  som  hensun- 
ken i  Tanker,  kjed  af  alle  de  bedøvende  Forlystelser,  men  i 
Virkehgheden  var  han  blot  altfor  tidlig  saa  vel  i  aandelig 
som   i  legemlig  Henseende  bleven  en  Olding. 

Naar  han  alligevel  i  Begyndelsen  gjorde  sig  Umage  for 
at  optræde  mere  værdig,  skyldtes  dette  de  oprigtige  For- 
maninger, en  Læge,  der  var  antaget  til  at  ledsage  ham  paa 
Rejsen  og  først  under  denne  blev  optaget  i  hans  Følge, 
uforbeholdent  vovede  at  give  ham.  Allerede  under  Vejs 
havde  denne  Læge,  saa  vidt  han  formaaede,  ved  enhver 
Lejlighed  søgt  at  gjøre  sig  afholdt  af  Kongen  ved  Læsning 
og  Samtale.  Han  havde  opfordret  ham  til  at  passe  paa  sig 
selv  og  ikke  slavisk  følge  andres  farlige  Indflydelse.  Den 
frimodige  Læges  Navn  var  Struensee.  ^°) 


Johan  Frederik  Struensee  var  født  i  Halle  ved  Saale  den 
5.  August  1737  og  Søn  af  en  Præst,  der  var  en  ivrig  Tilhænger 
af  den  rigoristiske,  til  Sværmeri  og  Unatur  udartede  pieti- 
stiske Retning,  der  særlig  er  bleven  bekjendt  under  Navnet 
den  Halleske  Pietisme.  Præsten  —  en  retskaffen,  men  haard 
Mand  —  havde  ved  sin  Opdragelse,  sin  Lære  og  sine  Præ- 
kener mod  sin  Vilje  i  høj  Grad  bidraget  til  allerede  meget 
tidlig  at  gjøre  Sønnen  grundig  kjed  ikke  blot  af  Pietismen, 
men  ogsaa  af  Kristendommen  og  Kirken.  Det  var  gaaet 
den  unge  Struensee  som  utallige  af  hans  samtidige  —  af 
Modbydelighed  for  det  falske,  verdensforsagende  Følelsesliv, 
for  den  over  alle  Grænser  gaaende  Religionsmoral,  for  Sønder- 
knuselsen og  Hykleriet  var  han  bleven  en  Fjende  afRehgion 
i  det  hele  taget,  og  under  Forsøget  paa  at  forsone  Fornuf- 
ten med  det  overleverede  var  han  bleven  Fritænker.  Det 
vilde  være  en  Haan  at  drage  nogensomhelst  Sammenligning 
mellem  ham  og  Christian  VII,  der  ved  rigoristisk  Kirke- 
tvang var  sunket  hen  i  sløv  Ligegyldighed.  Struensee  var  et 
tænkende  Menneske  med  rige  naturlige  Anlæg;  allerede  i 
sit  tyvende  Aar  havde  han  opnaaet  den  medicinske  Doktor- 

grad  ved  sin  Fødebys  Universitet,  og  ved  stadig  Beskæf- 
tigelse med  Naturvidenskaberne,  Anatomi,  Fysik,  Fysiologi 
og  ved  flittigt  Studium  af  den  Tids  Oplysningsfilosofer, 
Voltaire  og  Encyklopædisterne  havde  han  dannet  sig  sit 
eget  metafysiske  System 

Dette  System  er  med  sin  Vaklen  mellem  Sensualisme 
og  Materialisme  alt  andet  end  dybt  og,  saavidt  det  kan  be- 
dømmes af  de  sparsomt  forekommende  Antydninger,  ikke 
en  Gang  konsekvent.  Struensee  var  kort  sagt  ikke  Filosof. 
Han  fornægtede  Sjælens  Substans  og  ansaa  med  La  Mettrie 
Mennesket  for  en  Maskine ;  alligevel  vilde  han  lige  saa  lidt 
frakjende  det  Viljesfrihed,  som  han  vilde  benægte  Guds 
Tilværelse.  Men  de  frie  Handlinger  bestemtes  dog  kun  af 
Følelsen  -  og  Følelsen  laa  i  Maskinen.  Desuden  var  i  og 
for  sig  alt,  hvad  Mennesket  kunde  gjøre,  ligegyldigt.  Gud 
bekymrede  sig  ikke  om  os  eller  vore  Handlinger;  det  var 
Gud,  der  først  satte  den  menneskelige  Maskine  i  Gang, 
men  naar  den  stansede,  d.  v.  s.  naar  Mennesket  dødo,  saa 
havde  det  hverken  noget  at  haabe  eller  frygte  mere.  Og 
heraf  drog  han  den  Slutning,  at  Menneskets  Pligter  —  som 
Mennesket  selv  —  hørte  op  med  dette  Liv;  herpaa  grun- 
dede han  sin  Moral,  en  praktisk  Lykkemoral.  Kun  for  saa 
vidt  Menneskets  Handlinger  havde  gavnlige  eller  skadelige 
Følger  for  Samfundet,  kunde  de  anses  for  gode  eller 
slette.  Attraaen  efter  at  blive  Samfundet  til  Nytte  ved 
Handlinger  med  saa  stor  og  vidtrækkende  en  Indflydelse  som 
muligt  og  derved  at  fremme  sin  egen  Lykke  uden  nogetsom- 
helst  1  lensyn  til  P'arer,  var  efter  hans  Mening  den  højeste 
Dyd,  Idealet.  Betydningen  af  højere  ethiske  Ideer,  af  Sjæle- 
nes mægtige  Drivfjedre:  Tro,  Begej.string  og  Fædrelands- 
kjærlighed,  den  dybere  Sædelighed,  kjender  han  ikke.  Som 
man  ser,  var  han  et  ægte  Barn  af  sin  Tid,  denne  Oplys- 
ningstid, der  med  sin  nøgterne  Forstand  vilde  have  den 
menne.skeligc  Tilværelse  og  Verden  til  at  gaa  op  som  et 
Regnestykke,  og  som  i  sin  Selvtilfredshed  vilde  indrette  sig 
det  saa  bekvemt  som  muligt  i  Endeligheden,  medens  Af- 
holdenhed blev  spottet  som  en  Fordommens  Dyd.  ^^) 

Efter  Struensees  Mening  er  Mennesket  skabt  til 
Nydelse,  ja,  det  er  dets  egentlige  Hovedformaal  —  kun 
maa  man  søge  at  bevare  sig  selv  som  andre  for  skadelige 
Følger  deraf  og  derfor  være  klog  og  forsigtig  og  paa  sin 
Post  mod  alle  voldsomme  Lidenskaber.  Han  var  i  Besid- 
delse af  en  naturlig  Følelse  af  Menneskekjærlighed  og  Venr 
skab,  som  forædlede  hans  Ønske  om  at  stifte  Nytte.  Fø- 
lelsesfuld uden  at  være  sentimental,  aaben  og  oprigtig  af 
Naturen  og  til  en  vis  Grad  ædelmodig  sluttede  han  hurtig 
Venskabsforbindelser  og  værnede  om  dem.  Hans  over- 
ordentlig modtagelige  og  bevægelige  Aand ,  hans  Virksomheds- 
trang  og  Videbegjærlighed  gav  ham  allerede  tidlig  Interesse 
for  alt,  hans  mærkelige  Opfattelsesevne  og  Evne  til  at  ar- 
bejde hurtigere  end  andre  gav  ham  Tid  til  de  mest  afvex- 
lende  Sysselsættelser,  den  mest  forskjelligartede  Læsning, 
der  bragte  ham  en  stor  Mængde  Kundskaber  baade  i  Poli- 
tik, Statsøkonomi  og  Pædagogik.  Og  stadig  fik  han  dog 
Tid  til  alle  mulige  Fornøjelser,  som  han  jo  overhovedet 
med  sin  Livslyst  og  Ærgjerrighed  som  ægte  Epikuræer 
vilde  dele  sit  Liv  mellem  Arbejde  og  Nydelse.  ^^) 

Kort  efter  Struensees  Doktorpromotion  blev  hans  Fader 
af  den  fromme  danske  Minister  Bernstorff  kaldet  som  Provst 
til  Altona  og  tre  Aar  senere  til  Rendsborg  som  General- 
superintendent for  Provinserne  Slesvig  og  Holsten.  Sønnen 
ledsagede  Faderen  til  Altona,  og  ved  dennes  Indflydelse 
fik  han  uden  synderlig  Anstrængelse  Embedet  som  Stads- 
fysikus  i  denne  By.  Det  lykkedes  ham  dog  ikke  at  faa 
nogen  synderlig  Praxis,'^)  da  han  snart  blev  bekjendt  som 
Libertiner,  og  Faderen,  der  saa  ham  vandre  Fordærvelsens 
Vej,  fornægtede  ham  højtidelig.  Af  Mangel  paa  anden 
Virksomhed  grundede  han  da  sammen  med  en  Aands- 
fælle  et  populært  Tidsskrift  med  filantropisk  Tendens,  som 
han  gav  Titlen  vMaanedsskrift  til  Nytte  og  Fornøjelse«.'^) 
Med  fin  Satire  spottede  han  allerede  her  af  og  til  forskjel- 
lige  Onder  i  det  danske  Rige,  som  f.  Ex.  den  tidligere  om- 
talte Lakejisme.  Et  Epigram  med  Overskrift  »Til  Fyrsterne< 
lyder : 

»Ihr  heisst  mit  Recht  die  Gotter  unsrer  Erde; 
>Denn  ihr  erschafift  —  o  schone  ThatI 
»Ihr  sprecht  nur  ein  allmåchtig:  Werde, 
>Schnell  wird  aus  dem  Lakai'n  —  ein  Rath.« 

Dette  Tidsskrift  gik  iøvrigt  atter  ind  allerede  efter  et 
halvt  Aars  Forløb,  men  Struensee  vedblev  at  skrive  til  for- 
skjellige  politiske  Provinsblade  og  blev  opmuntret  hertil  af 
en  Medarbejder,  der  som  ingen  anden  skulde  faa  skæbne- 
svanger Indflydelse  paa  hans  følgende  Liv.  Det  var  en 
Mand  af  en  af  de  fornemste  holstenske  Adelsslægter,  yderst 
aristokratisk,  med  nobel  Optræden  og  noble  Passioner,  men 
en  absolut  lastefuld  Karakter  —  Schack  Karl,  Greve  af 
Rantzau-Ascheberg. 

Grev  Rantzau  var  en  udsvævende,  vellystig,  ødsel  Natur 
—  det  hed  sig  saaledes,  at  han  undertiden  havde  tændt 
sin  Pibe  ved  danske  Banknoter  paa  lO,  20  Rigsdaler  eller 
mere  — ,  der  levede  under  forkvaklede,  private  Forhold  og 
var  i  stadig  Pengeforlegenhed,  saaat  han  allerede  havde  ind- 
ladt sig  paa  smudsige  Pengemanøvrer  og  var  bleven  ind- 
viklet i  betænkelige  Vexelprocesser;  ikke  desto  mindre  var 
han  ærgjerrig  og  herskesyg  og  bildte  sig  ind,  at  hans  Navn 
var  tilstrækkeligt  til  at  beskytte  ham  mod  moralsk  Fordøm- 
melse og  til  at  give  ham  lovlig  Fordring  paa  de  hojeste 
Embeder.  Det  var  allerede  en  Række  Aar  siden,  han  i  en 
ganske  ung  Alder,  takket  være  det  overordentlig  lette 
Avancement  i  den 'danske  Hær,  var  bleven  udnævnt  til 
Generalmajor;  men  allerede  to  Aar  efter  Udnævnelsen  blev 
han  atter  afskediget.  Han  havde  da  for  længere  Tid  be- 
givet sig  paa  Rejse  til  Italien  og  Schweiz,  og  her  havde 
han  haft  Omgang  med  de  mest  heterogene  Elementer,  sta- 
dig forandrende  Skikkelse  som  en  Protev^s  Først  var  han 
rejst  efter  en  Sangerinde,  uagtet  han  var  standsmæssig  gift,  *") 
senere  havde  han  »i  et  fordægtigt  Inkognito«  fulgt  en 
Komedianttrup.  Saa  optraadte  han  atter  en  Dag  i  sin  fulde 
Glans,  da  Forholdene  lod  ham  anse  dette  for  raadeligst,  og 
for  at  skaffe  sig  Kredit   gav  han    sig  ud  for  at  beklæde  en 

eller  anden  anset  Stilling;  i  Rom  skal  han  endog  have 
baaret  den  gejstlige  Dragt.  Tilsidst  vendte  han  sig  til 
Rusland  og  tilbød  paa  et  Tidspunkt,  da  Peter  III's  Hold- 
ning ligeover  for  Danmark  Dag  for  Dag  blev  mere  truende 
paa  Grund  af  hans  slesvigske  og  andre  Krav  uopfordret 
denne  Kejser  sin  Tjeneste ;  det  var  —  efter  hans  eget 
Udtryk  —  en  holstensk  Ridder,  der  stod  over  for  Hertugen 
af  Holsten.  Ganske  vist  vilde  han  efter  sin  egen  højst 
tvivlsomme  Angivelse  kun  hævde  sin  danske  Patriotisme,  idet 
han  optraadte  som  uegennyttig  Fredsmægler  mellem  Kejser-Her- 
tugen og  Konge-Hertugen,  og  derved  lægge  Grunden  til  en 
storartet  Alliance,  til  en  ny  Forening  mellem  de  enkelte 
Grene  af  Huset  Oldenburg,  der  skulde  beherske  det  euro- 
pæiske Norden.  I  hvert  Fald  havde  han  intet  Held  med 
sin  egenmægtige  og  kimæriske  Mission.  Fra  dansk  Side 
blev  han  mere  eller  mindre  mistænkt  som  Forræder,  fra 
russisk  simpelthen  betragtet  som  Spion,  og  Peter  III  afviste 
ham  med  Kulde,  ja  efter  nogles  Sigende  med  Foragt.  Der 
rejstes  imidlertid  senere  en  endnu  værre  Mistanke  mod  ham, 
om  med  rette  eller  ej  er  endnu  ikke  opklaret,  men  beteg- 
nende er  det,  at  denne  Mistanke  mod  Rantzau  overhove- 
det kunde  opstaa,  vinde  Tiltro  og  gjentages  af  mangfoldige 
af  hans  samtidige.  Han  skal  efter  Sigende  have  deltaget  i 
den  skæbnesvangre  Sammensværgelse  mod  Peter  og  spillet 
en  Hovedrolle  deri;  efter  Czarens  Mord  skal  han  imidlertid 
være  vendt  tilbage  til  Danmark  med  en  endnu  voldsommere 
Forbitrelse  mod  hans  Gemalinde,  Katharina  II,  fordi  han 
ikke  modtog  den  ventede  Belønning  for  sin  Gjerning.  Sikkert 
er  det,  at  han  den  Gang  svor  den  russiske  Krone  evigt  Had.  '^^) 
Hvorledes  kunde  nu  denne  Mand,  der  havde  en  mere 
end  æventyrlig  Fortid,  et  mere  end  tvivlsomt  Rygte,  komme 
i  nærmere  Forbindelse  med  den  endnu  lidet  verdenskloge 
og  tilmed  20  Aar  yngre  Struensee?  Med  sin  hævnsyge  og 
lidenskabelige  Karakter  kunde  Rantzau  ikke  tilgive  den 
danske  Regering  sin  utvivlsomt  meget  motiverede  Afsked 
og  Fjernelse.  Han  tog  Ophold  i  Altona  og  viste,  at  et- 
hvert Middel  var  ham  godt,    naar  han   blot   kunde   give   sin 

Vrede  mod  Ministrene  Luft.  Med  en  levende  Fantasi  og- 
rige  Evner  til  at  udkaste  Planer,  der  udtænktes  idag  for 
imorgen  at  gjøres  latterlige  af  ham  selv,  forenede  han  mere 
Vid  end  nogen  anden  af  hans  Standsfæller.  Han  var  aand- 
fuld  og  kundskabsrig,  talte  flydende  og  skrev  ret  godt. 
Den  ene  Dag  kunde  han  i  et  anonj-mt  Skrift  raade  Kongen 
til  at  spille  Bankerot,  den  næste  som  den  mest  uegennyt- 
tige Idealist  sværme  for  Bøndernes  Emancipation  efter  sin 
ædlere  Faders  lysende  Exempel.  Uden  Grundsætninger, 
uden  Religion  og  Ærlighed  kunde  han,  naar  han,  som  den 
Gang,  var  i  Forlegenhed,  trods  sit  Hovmod  og  sine  Pralerier 
smigre  lavere  stillede  Personer,  som  han  ellers  vilde  have 
foragtet.     Han  smigrede  ogsaa  Struensee. 

Denne,  der  fra  Encyklopædisterne  blandt  saa  meget 
andet  ogsaa  havde  faaet  den  doktrinære  Lyst  til  at  oppo- 
nere mod  Statens  og  Samfundets  Skyggesider,  og  ii  hvem 
Kaldet  til  at  blive  Reformator  allerede  begyndte  at  dæmre, 
men  som  iøvrigt  ikke  kjendte  noget  til  personlige  For- 
domme, lod  sig  gjærne  smigre.  Han  var  henrykt  over  den 
aandrige,  elskværdige  Greve,  politiserede  med  ham  ved  en 
Pibe  Tobak,  hvor  de  da  i  Forening  kritiserede  den  her- 
skende Regering  i  Danmark,  og  lagde  sammen  med  ham 
Planer  til  at  reformere  Statsstyreisens  forskjellige  Grene;  i 
hans  Selskab  gik  han  endvidere  paa  galante  Æventyr  og 
stillede  sin  Pung  til  Grevens  Raadighed,  uagtet  han  selv 
var  forgjældet.  Han  betragtede  Rantzau  som  sin  Ven  og 
lod  sig  af  denne  indbilde,  at  han  var  altfor  god  til  at  være 
Læge,  at  han  var  et  politisk  Geni  og  født  til  at  blive  Mini- 
ster i  et  stort  Monarki.  De  beundrede  kortsagt  gjensidig 
hinanden  og  drømte  sig  alt  i  Spidsen  for  Kongeriget  som 
Samfundets  Ledere  og  Reformatorer,  ja  man  siger,  at  de 
have  givet  hinanden  det  Løfte,  at  hvis  en  at  dem  nogen 
Sinde  fik  større  politisk  Indflydelse,  skulde  han  kalde  den 
anden  til  sig. 

Det  var  ejendommeligt  nok  den  samme  Rantzau,  der 
først  skaflede  sin  borgerlige  Ven  en  anset  Lægepraxis,  og 
derved  foranledigede,   at  han   med   storre  Iver  end  tidligere 

helligede  sig  sit  Brødstudium  og  sine  Patienter.  Struensee 
behandlede  Grevens  Gemalinde,  der  var  haardt  angreben  af 
Kopper.  Hele  Familjen  havde  enstemmig  protesteret  her- 
imod, den  vilde  ikke  have  noget  at  gjøre  med  den  unge, 
letsindige  og  lidet  ansete  Læge;  men  Rantzau  erklærede,  at 
hans  Ven  besad  Geni,  og  at  dette  betød  mere  end  al  Viden- 
skab. Hans  Behandling  havde  virkelig  ogsaa  et  saa  glim- 
rende Resultat,  at  hele  Familjen  strax  skiftede  Anskuelser 
og  sammen  med  sine  Venner  skyndte  sig  med  at  antage 
Struensee  til  Læge  Hans  Lykke  var  gjort,  de  bedste  Huse 
i  Provinsen  aabnede  sig  for  ham,  og  han  blev  næsten  Mode- 
læge hos  den  holstenske  Adel.  Hans  fordelagtige  Ydre  — 
man  maatte  have  kaldt  ham  en  smuk  Mand,  om  han  ikke 
havde  været  lidt  for  korpulent  — ,  hans  Tjenstvillighed  og 
Oprigtighed,  utvungne  behagelige  Væsen,  dristige  Sikkerhed 
og  glimrende  Humør  forøgede  den  Tillid,  man  saa  pludselig 
havde  faaet  til  ham.  Han  blev  indbudt  overalt,  der  blev 
formelig  kjælet  for  ham,  og  man  bejlede  til  hans  Venskab-, 
han  var  en  fortrinlig  Selskabsmand  og  vidste  kun  altfor 
godt,   at  han  kunde  blive  farlig  for  Kvinderne  ^^j. 

Altona  var  imidlertid  altfor  lille  for  disse  to  ærgjerrige 
Mænd.  Først  og  fremmest  higede  Rantzau  efter  at  spille 
en  Rolle  i  Verden,  og  han  blev  da  ogsaa  sat  i  Stand  til  i 
Løbet  af  Aaret  1766  at  vise  sig  ved  Hoffet  ved  Hjælp  af 
Forskud  fra  den  tjenstvillige  Ven,  paa  hvis  Bekostning  det 
slet  ikke  generede  ham  at  leve.  Med  sin  Virtuositet  i  In- 
triger skyede  Greven  ikke  at  benytte  alle  mulige 
Snigveje,  al  Slags  Smiger  og  Bagtalelse,  naar  blot  dette 
kunde  hjælpe  ham  til  Protektion  paa  højere  Steder  og  for- 
skaffe ham  en  anset  Stilling.  Paa  Grund  af  de  uberegne- 
lige Forhold  ved  det  danske  Hof  havde  han  virkelig  ogsaa 
det  usædvanlige  Held  allerede  om  Sommeren  —  endnu  før 
sin  Optræden  i  Kjøbenhavn  —  at  blive  udnævnt  til  General- 
løjtnant og  Chef  for  Dronningens  Livregiment  og  derefter  i 
April  Maaned  til  kommanderende  General  i  Norge.  Dog 
var  der  næppe  gaaet  et  Aar,  førend  han  atter,  særlig  ved 
det    russiske    Diplomatis    Indflydelse,     mistede    denne    høje 

Post.  Da  han  tilmed  havde  gjort  sig  umulig  i  Norge  ved 
nogle  ubesindige  Handlinger,  maatte  han  som  forvist  vende 
hjem  til  Holsten,  hvor  Struensee  endnu  stedse  virkede  som 
Læge.  Trods  den  Anseelse,  han  nød,  var  Struensee  imidler- 
lertid  misfornøjet,  og  han  har  selv  senere  fortalt,  at  han 
den  Gang  tænkte  paa  at  rejse  til  Malaga  eller  Ostindien 
for  dér  at  skabe  sig  en  Formue  og  »i  et  varmere  Klima 
nyde  Vellystens  Glæder.«  Men  kort  efter  Rantzaus  Afske- 
digelse aabnede  der  sig  en  længe  ønsket,  lokkende  Udsigt 
for  Struensee.  Han  blev  nemlig  af  sine  adelige  Velyndere, 
direkte  af  Rantzau  selv,  indtrængende  anbefalet  Christian 
VII  som  Rejselæge  og  tog  strax  mod  Tilbudet.  Baade  han 
og  Rantzau  vidste,  at  dette  for  dem  begge  kunde  blive 
Vejen  til  en  ny  Æra.  Struensees  Evne  til  at  gjøre  sig  be- 
hagelig og  uundværlig  for  den  indolente  Fyrste  havde  til 
Følge,  at  han  efter  Tilbagekomsten  fra  Rejsen  blev  ansat 
som  fast  Livlæge  hos  Hans  Majestæt. '^^) 

Dette  var  dog  i  og  for  sig  en  mindre  anset  Post,  og  i 
Begyndelsen  forsvandt  Struensee  helt  ved  Hoffet.  Han  har 
senere  højtidelig  forsikret,  at  han  den  Gang  følte  sig  tilfreds 
i  sit  egentlige  Kald,  og  at  det  var  hans  Hensigt  helt  at 
ofre  sig  for  det,  ligesom  han  ogsaa  i  lang  Tid  ikke  brød 
sig  om  andet,  end  hvad  der  umiddelbart  angik  Kongens 
Person  og  Sundhedstilstand.  Han  havde  stadig  søgt  at 
være  til  saa  megen  N)tte  som  muligt  for  Kongen  ved  Læs- 
ning og  Samtale;  om  Politik  havde  der  ikke  været  Tale, 
og  faldt  Samtalen  en  Gang  tilfældigvis  paa  dette  Æmne, 
var  det  ganske  teoretisk,  uden  at  der  blev  gjort  den  ringeste 
Hentydning  til  dan.ske  Tilstande.  Enhver,  der  kjendte 
Struensees  politiske  Ærgjerrighed  og  omfattende  Reform- 
projekter, havde  dog  paa  dette  Punkt  en  ganske  anden  An- 
skuelse, og  hans  Venner,  der  kjendte  hans  Dristighed  og 
Energi,  spaaede  allerede  ved  hans  første  Fremtræden  ved 
Hofifet,  at  han  tidligere  eller  senere  vilde  blive  dettes  le- 
dende Aand;  ja  Politikere  af  Fag  fik  af  Begivenhedernes 
Gang  den  Overbevisning,  at  han  fra  første  Øjeblik  havde 
fattet  den  Plan  at  blive  Premierminister.     Sikkert  er  det,  at 


27 

han  trods  sin  iøvrigt  anerkjendelsesværdige  Oprigtighed  Uge 
over  for  Kongen  forstod  at  smigre  denne  paa  en  ganske  ny 
Maade.  Han  udtalte  vel  af  og  til  overfor  andre,  at  Christian 
var  vendt  tilbage  fra  sin  Rejse  som  et  helt  andet  Menneske, 
at  han  var  bleven  omgængelig,  arbejdsdygtig  og  i  det  hele 
et  bedre  Menneske,  og  han  tilføjede,  at  han  selv  smigrede 
sig  med  at  have  bidraget  betydeligt  dertil ;  men  hvor  teore- 
tiske end  hans  Samtaler  med  Kongen  om  Politik  kan  have 
været,  søgte  han  dog  at  faa  den  svage  og  enerverede  Fyrste 
til  at  tro,  at  han  havde  selvstændige  Regéringsprinciper,  og 
at  han  ikke  længere  burde  finde  sig  i,  at  disse  paa  saa 
utilbørlig  en  Maade  ringeagtedes  af  de  anmassende  Ministre. 

Ganske  vist  kunde  slige  Forsøg  næppe  bringe  noget 
Resultat.  Bernstorffs  Stilling  ved  Statens  Ror  syntes  netop 
den  Gang  urokkeligere  end  nogen  Sinde  før.^^)  Og  naar 
Kongen  allerede  i  Foraaret  1769  udnævnte  sin  Livlæge  til 
virkelig  Etatsraad,  saa  var  denne  Udmærkelse  dog  kun  en 
Titel;  men  for  Struensee  havde  det  ganske  vist  den  Fordel, 
at  han  først  derved  i  officiel  Betydning  blev  »hoffåhig«, 
ligesom  han  nu  ogsaa  kunde  skaffe  sig  Adgang  til  de  for- 
nemste Familjer  i  Kjøbenhavn.  Tilsyneladende  levede  han 
nu  kun  for  Fornøjelser;  men  hans  skarpe  Blik  udspejdede 
imidlertid  Situationen  ved  Hoffet,  Lejligheden  til  at  gjøre 
Karriere. 

Den  bedste  Lejlighed  hertil  frembød  sig  allerede  samme 
Sommer  (1769)  og  har  en  vis  Lighed  med  Begivenhederne 
ved  hans  lykkelige  Debut  i  Altona.  Denne  Gang  var  det 
Dronningen,  der  i  sin  nedtrykte  Stemning  ansaas  for  alvor- 
lig syg,  og  det  var  Kongen,  der  forlangte,  at  Struensee 
skulde  konsuleres,    da   de  andre  Læger  intet  kunde  udrette. 

Dronningen  vægrede  sig  paa  det  bestemteste  ved  at 
modtage  Struensee.  Hun  havde  hidtil  kun  hørt  ham  om- 
tale, højst  sét  ham  flygtig  og  ansaa  ham  for  et  overfladisk, 
nydelsessygt  Menneske  af  samme  Art  som  den  jammerlige 
Grev  Holck,  der  endnu  stadig  til  hendes  store  Sorg  førte 
det  store  Ord  ved  Hoffet.  Hun  talte  ogsaa  med  stor  Foragt 
om  Struensee,  maaske  særlig  fordi  Rygtet  vilde  vide,  at  han 

paa  ny  havde  søgt  at  skaffe  Kongen  en  Elskerinde,  ved 
hvis  Hjælp  han  selv  kunde  faa  større  Indflydelse  paa  Kon- 
gens svage  Karakter,  og  hvis  egentlige  Elsker  han  da  selv 
var  bleven.  Han  havde  virkelig  ogsaa  under  sit  korte  Op- 
hold ved  Hoffet  allerede  udset  og  efter  sine  egne  Antyd- 
ninger tilskyndet  en  henrivende  og  begavet  ung  Kvinde, 
Kammerherre  Gabels  Gemalinde,  til  at  søge  at  gjøre  Ind- 
tryk paa  Kongen  for  derved  at  vinde  hans  Fortrolighed  og 
rive  ham  ud  af  hans  Sløvhed.  Hendes  Bestræbelser  vare 
dog  hurtig  strandede  paa  Christians  Uforbederlighed,  og 
man  tør  vel  formode,  at  hun  kun  har  forbitret  Mathilde 
ved  dem.  Ganske  vist  var  det  fremfor  alt  Fru  Gabels  Hensigt 
at  faa  den  usalige  Grev  Holck  fjærnet  fra  Hoffet,  og  Struensee 
havde  endog  tiltroet  hende  Evne  til  ved  kjærlige  Formanin- 
ger at  forandre  det  kølige  Forhold  mellem  Konsen  og 
Dronningen  og  i  det  mindste  direkte  bevirke  en  Tilnær- 
melse mellem  de  to  ulykkelige  Ægtefæller.  Men  Fru  Gabel 
følte  sig  fornærmet  af  Mathilde,  og  som  Følge  af,  at  hendes 
redelige,  men  tvetydige  Hensigter  mislykkedes,  sank  hun  hen 
i  dyb  Melankoli  og  døde  allerede  i  August  1769  —  som 
det  héd  sig  —  i  Struensees  Arme.  Uagtet  hun  af  alle  ansaas 
for  hans  Elskerinde,  skal  hun  dog  i  sine  sidste  Øjeblikke 
have  vist  ham,  at  han  havde  paadraget  sig  hendes  Had 
ved  de  mislykkede  Planer,  ved  den  Skuffelse,  hun  havde 
lidt.  Og  saaledes  blev  han  nu  ogsaa  hadet  af  Dronningen 
og  anset  for  at  være  Kongens  Medskyldige.  Tillige  betrag- 
tede Mathilde  ham  sikkert  som  en  Religionsspotter,  uagtet 
hun  selv  langt  fra  hyldede  den  Fromhed,  hendes  Forgæn- 
gersker paa  den  danske  Trone  havde  lagt  for  Dagen.  Men 
jo  vanskeligere  det  saaledes  blev  at  faa  hende  overtalt  til 
frivillig  at  konsulere  Struensee,  desto  ivrigere  fordrede  hen- 
des Gemal  det  med  den  ham  ejendommelige  Halstarrighed. 
Han  ligefrem  paanødte  hende  at  tilstede  Struensee  Adgang. 
Ærbødig  nccrmcde  Struensee  sig  Dronningen.  Han 
indsaa  strax,  at  hendes  Sygdom  ikke  var  farlig,  ja  hoved- 
sagelig kun  indbildt,  han  gav  hende  trøstende  Forsikringer 
og  forpligtede   sig   til   at   helbrede  hentie  1   Løbet  af  ganske 

kort  Tid.  Foruden  at  være  en  dygtig  Læge  var  Struensee 
en  grundig  Kjender  af  det  menneskelige  Hjærte,  og  fremfor 
alt  besad  han  et  særligt  Talent  til  at  omgaas  Kvinder.  Han 
forstod  at  vælge  den  rette  Maade  at  optræde  paa  og  turde 
vove  at  tale  med  Dronningen  om  Grunden  til  hendes  Sorg; 
det  var  kun  af  Sorg,  hun  var  syg,  og  han  lod  hende 
mærke ,  at  han  fuldstændig  forstod  hendes  Tilstand  og 
nærede  oprigtig  Deltagelse  for  den,  ligesom  han  ogsaa  strax 
tilbød  selv  at  være  Mægler  imellem  hende  og  Kongen. 
Mathilde  følte  sig  paa  den  Tid  langt  mere  krænket  ved 
Christians  ceremonielle,  ofte  ironiske  Opførsel  mod  hende 
end  ved  hans  tidligere  Mangel  paa  Opmærksomhed:  thi  det 
laa  slet  ikke  i  hans  Natur  at  optræde  saaledes.  Struensee 
gik  da  til  Kongen  og  opfordrede  ham  til  at  være  baade 
høflig  og  naturlig  mod  Dronningen. 

Hvilken  Forskjel  var  der  ikke  imellem  den  af  Dronnin- 
gen tidligere  forhadte  Doktors  Optræden  og  de  uduelige 
Hofmænds,  blandt  hvilke  hun  ogsaa  havde  regnet  ham, 
disse  Mennesker,  hvis  hele  Indflydelse  var  bygget  paa  Uenig- 
heden mellem  det  kongelige  Ægtepar!  Hun  indsaa,  at  hun 
havde  næret  falske  Fordomme,  at  han  var  bedre  end  hans 
Rygte,  uden  Sammenligning  langt  bedre  end  hin  Skare  af 
intrigante  og  lastefulde  Lediggængere,  og  at  der  boede  en 
ganske  anden  Aand  i  ham.  Hans  Forstand  og  Dannelse, 
hans  Optræden  og  Maade  at  tale  paa  —  alt  behagede  hende 
i  høj  Grad.  Han  var  det  eneste  Menneske  ved  Hoflet,  der 
forstod  hende  og  viste  hende  Deltagelse.  Og  hvor  interes- 
sant var  han  ikke,  hvor  gjærne  hørte  hun  ham  ikke  tale. 
Hun  skjænkede  ham  sin  Fortrolighed,  og  Kongens  besad 
han  allerede,  saa  vidt  dette  overhovedet  var  muligt. 

Det  var  øjensynligt,  at  den  Mægling,  Struensee  selv 
havde  tilbudt  at  arbejde  for,  bragte  et  overraskende  Resul- 
tat. Takket  være  hans  Forestillinger,  syntes  Christian  at  vise 
sin  Gemalinde  større  Opmærksomhed.  Elsket  hende  har 
han  vel  aldrig,  som  jo  overhovedet  Følelser  som  Venskab 
og  Kjærlighed  stedse  blev  ham  en  lukket  Bog;  men  han 
var    i  højeste   Grad  kjed    af  sin    tidligere  Levevis    og    kom 

hende  nu  i  Møde  næsten  som  et  Barn,  der  erkjender  sin 
Uret.  Det  Omslag,  der  viste  sig  i  hans  Optræden,  maatte 
næsten  anses  for  et  Under,  hvis  ikke  Kongens  tiltagende 
Sløvhed  tilstrækkelig  forklarede  det.  Tidligere  havde  han 
været  hgegyldig,  næsten  fjendtlig  i  sin  Opførsel  mod  Dron- 
ningen, fra  nu  af  blev  han  føjelig  og  underordnede  sig 
hende  uvilkaarlig  mere  og  mere;  og  det  er  en  Kjendsgjer- 
ning,  at  Dronningen,  der  før  havde  været  næsten  magtes- 
løs, nu  ved  Struensees  energiske  og  lykkelige  Mægling  fik 
et  absolut  og  varigt  Herredømme  over  Kongen.  2-^) 

Efter  Forholdenes  Natur  kunde  denne  Magt  over 
Monarkens  Person  naarsomhelst  udvides  til  politisk  Almagt 
i  et  Rige,  hvor  Hof  og  Stat  næsten  var  kongruente  Be- 
greber. Mathilde  stræbte  dog  ikke  derefter;  hun  var  til- 
freds med  den  indtraadte  Forandring  i  de  huslige  Forhold, 
hun  følte  sig  stoltere  og  friere  og  var  nu  ogsaa  lykkeligere. 
Ganske  vist  var  det  hende  ikke  muligt  at  skjænke  sin  Kjær- 
hghed  til  en  Mand,  der  stod  saa  langt  under  hende,  og 
som  var  hjærteløs  som  før,  skjønt  hans  Natur  var  bleven 
tæmmet.  Som  anført  havde  han  af  Halstarrighed  paanødt 
hende  Struensee  som  Læge,  og  han  sendte  ham  fremdeles 
til  hende  —  til  enhver  Tid  og  i  alle  Slags  Ærender,  som 
Struensee  selv  bemærker.  Han  gav  saaledes  den  umiddel- 
bare Foranledning  til  Fortsættelsen  af  deres  Samtaler,  der 
stedse  blev  hyppigere,  længere  og  interessantere,  medens 
Fortroligheden  voxede.  Struensee  kunde  betragte  sig  som 
den  taknemlige  Dronnings  Ven  —  og  optræde  som  saadan. 
Han  vovede  det  —  og  hun  satte  sig  ud  over  alle  de  Hen- 
syn, hendes  Rang  krævede,  og  modtog  med  Inderlighed 
hans  Venskab.  Direkte  og  indirekte  foreligger  der  nu  fra 
begge  Sider  utvetydige  Bekjendelser;  hun  knyttede  sig  stedse 
fastere  til  ham.  lod  ham  føle  sin  inderlige,  sværmeriske  Til- 
bøjelighed for  ham,  hun  kunde  ikke  længere  leve  uden 
ham^f'). 

Officielt  optraadte  hun  som  Struensees  erklærede  Be- 
skytterinde,  og  det  var  da  ogsaa  paafaldende  nok,  saa  hurtig 
han    steg    til   Vejrs   paa   Lykkens  snævre   Vej.     I    Foraaret 

1770  blev  han  paa  én  Dag  udnævnt  til  Kongens  Forelæser  og 
Dronningens  Kabinetssekretær  og  kort  derefter  forfremmet 
til  Konferensraad.  Ved  disse  Embeder  opnaaede  han  fak- 
tisk en  meget  betydelig  Indflydelse  paa  Forholdene  ved 
Hoffet,  paa  begge  Majestæternes  Beslutninger;  og  gav  hans 
Embede  som  Forelæser  ham  end  kun  Hdet  Arbejde,  efter- 
som der  ikke  fandtes  noget  sikrere  Middel  til  at  dysse  Kon- 
gen i  Søvn  end  en  Oplæsning,  saa  blev  der  i  saa  meget 
højere  Grad  lagt  Beslag  paa  ham  som  Dronningens  Sekretær. 
Han  boede  paa  Slottet  og  ledsagede  det  høje  Par  paa 
samtlige  deres  Udflugter  til  de  forskjellige  Sommerresidenser. 
Man  saa  ham  stadig  og  udelukkende  i  Tronens  allernær- 
meste Nærhed.  Han  var  sprunget  forbi  alle  Yndlinger  og 
Hofmænd,  og  det  var  derfor  meget  naturligt,  at  disse  i  en- 
hver Retning  betragtede  ham  med  giftig  Misundelse.  Havde 
det  endda  været  en  Grandseigneur,  saa  vilde  Tidsaandens 
Moral  intet  Anstød  have  taget,  men  nu  var  det  en  obskur, 
forløben  Fremmed,  en  fattig  Borgerlig,  en  simpel  Læge. 
»Denne  Saarlæge  og  Barbér!«  sagde  de  tilsidesatte  Hofmænd 
og  rynkede  foragtelig  paa  Næsen.  ■-^) 

Struensee  vedblev  endnu  stedse  at  spille  den  uinteres- 
serede homme  de  plaisir,  der  ikke  brød  sig  om  Politik  og 
heller  ikke  forstod  sig  synderlig  derpaa.  Dog  hans  familiære 
og  dristige  Optræden  overfor  Majestæterne  blev  funden 
uhørt.  Gaves  der  noget,  hvori  disse  tre  Personer  stemte 
overéns,  saa  var  det  i  deres  Misfornøjelse  med  den  herskende 
stive  Etikette.  Efter  Dronningens  og  Struensees  Ønske 
skulde  der  ved  dette  Hof  herske  ubunden,  fornøjelig  Vid  og 
Munterhed,  men  de  fandt  kun  dumme  Sladderhanke  eller 
fromme  Hyklere.  Disse  forargedes  imidlertid  i  lige  høj 
Grad  over  den  ny  Tone,  der  blev  anslaaet  fra  selve  Tronen 
siden  Struensees  Fremtræden  —  og  ikke  med  Urette.  Meget 
paafaldende  var  særlig  Dronningens  forandrede  Væsen. 
Ikke  blot  viste  hun  sig  overordentlig  munter,  men  medens 
hun  hidtil  havde  forstaaet  at  indlade  sig  med  alle  paa  sin 
venlige  og  nedladende  Maade,  var  der  nu  kun  én,  med  hvem 
hun  med  Interesse  talte.     Man  lagde  Mærke  til,  at  hun  ikke 

vendte  sine  Øjne  fra  ham,  hun  foretrak  ham  ved  enhver 
Lejlighed,  dansede  først  og  fremmest  med  ham  ved  Hof- 
festerne og  foretog  med  ham  alene  Udflugter  til  Fods,  til 
Hest  og  i  Vogn;  paa  Jagterne,  som  hun  elskede  liden- 
skabelig, og  hvor  hun  mødte  i  en  extravagant  Dragt,  maatte 
han  fra  nu  af  være  hendes  stadige  Ledsager.  Hun  var 
altfor  uforsigtig.  Hun  delte  al  sin  Opmærksomhed 
mellem  sin  Søns  Opdragelse  —  alle  Øjenvidner  rose 
hende  for  at  have  været  en  udmærket  Moder  —  og  Underhold- 
ningen med  sin  Kabinetssekretær,  der  overalt  simpelthen 
kaldtes  »Favoriten«.  Man  havde  alt  længe  stiklet  til  dette 
Forhold,  og  de  onde  Rygter,  der  trængte  ud,  bekræftede 
Formodningerne.  2*^)  Kun  ét  Menneske  var  under  alt  dette 
fuldkommen  ligegyldig  —  Kongen,  der  som  Ægtemand  å  la 
mode  fandt  alt  i  skjønneste  Orden.  Dronningen  skulde  ikke 
lade  sig  forstyrre  i  sine  Tilbøjeligheder,  ytrede  han.  Som 
han  manglede  Kjærlighed  og  Evne  til  at  fatte  en  varig  Til- 
bøjelighed, saaledes  kjendte  han  heller  ikke  til  Skinsyge,  og 
han  havde  ligesaa  ringe  Følelse  for  Skam  og  Skjændsel  som 
for  sin  egen  Værdighed.  Jo  utaaleligere  hans  gamle  Ynd- 
linger vare  blevne  ham,  desto  mere  var  han  tilfreds  med 
den  ny. 

Struensee  kunde  saaledes  glæde  sig  ved  en  exempelløs 
Yndest,  kunde  sole  sig  i  den  og  derved  smigre  sin  Egen- 
kjærlighed,  sin  sanselige  Attraa  2^);  men  der  var  dog  kun  én 
F^ølelse,  der  helt  beherskede  ham  og  prægede  hans  Hand- 
linger —  Ærgjerrighedsfølclsen.  Al  den  Hengivenhed,  der 
vistes  ham  og  blev  besvaret  af  ham,  var  for  ham  kun  et 
Middel  til  at  naa  Maalet;  og  Maalet  var  —  at  regere  og 
reformere  1 

Paa  en  Rejse  i  Holsten,  som  Kongeparret,  ledsaget  af 
Struensee,  foretog  i  Sommeren  1770,  fremskyndedes  Opfyl- 
delsen af  hans  hemmelige  Ønsker,  efterat  Resten  af  Følget, 
ja  endog  Ministren  Grev  Bernstorff  var  sendt  tilbage  til 
Kjøbenhavn.  I  den  lange,  lykkelige  Tid  under  denne  ro- 
mantiske Rejse  udartede  Dronningens  Munterhed  til  ligefrem 
Kaadhed,  der  baade  da  og  senere  i   høj  Grad   bidrog   til  at 

at  svække  hendes  Anseelse.  I  alle  Folks  Paasyn  optraadte 
hun  her  med  Forkjærlighed  i  Mandfolkedragt,  ganske 
som  paa  Ridebanen  ved  Kristiansborg  Slot  eller  paa  hendes 
Jagter.  Ønskede  hun,  at  man  skulde  beundre  hendes  runde 
Former?  Hendes  ganske  velvoxne  Figur  syntes  lille  i  denne 
Dragt,  og  tilmed  gik  hendes  kvindelige  Ynde  tabt.  Hun 
glemte,  sagde  man,  ikke  blot,  at  hun  var  Fyrstinde,  men 
tillige,  at  hun  var  Kvinde.  I  Stedet  for  at  minde  hende 
om  Pligterne  i  hendes  Stilling  viste  hendes  Gemal  sig  der-  , 
imod  henrykt  over  hendes  Indfald ,  saavidt  han  da  over- 
hovedet endnu  var  i  Stand  dertil.  Men  imidlertid  havde 
Rygtet  om  hendes  Extravagancer  og  hendes  Forhold  til 
Struensee,  der  stedse  blev  mere  tydeligt  og  derfor  mere  mis- 
tænkeligt, naaet  P^ngland^^').  Hendes  Moder,  Prinsessen  af 
Wales,  vilde  personlig  søge  at  overtale  hende  til  at  for- 
lade den  farlige  Vej,  hun  var  slaaet  ind  paa,  og  rejste  i 
denne  Hensigt  til  hende;  men  kun  med  Besvær  lykkedes  det 
den  ærværdige  Dame  at  bevæge  sin  Datter  til  en  Udflugt 
fra  Holsten  til  Lyneburg,  hvor  Mødet  mellem  dem  skulde 
finde  Sted.  Mathilde  frygtede  Moderens  Bebrejdelser,  og 
hun  vilde  ikke  give  Afkald  paa  sin  Elsker.  Ganske  vist 
fandt  Mødet  virkelig  Sted  i  Lyneburg  i  Midten  af  August; 
ledsaget  af  Kongen  og  Struensee  mødte  hun  Moderen.  Men 
denne  maatte  snart  blive  overbevist  om  Umuligheden  af  at 
skille  Mathilde  fra  den  farlige  Mand;  ikke  en  Gang  en  Sam- 
tale under  fire  Øjne  med  Datteren  lykkedes  det  hende 
at  faa  i  Stand,  og  man  skiltes  derfor  allerede  den  næste 
Dag  efter  en  kortvarig  og  tvungen  Sammenkomst.  Bedrøvet 
vendte  Prinsessen  af  Wales  tilbage  til  England;  med  Sorg 
saa  hun  Fremtiden  i  Møde,  medens  derimod  Struensee  knyt- 
tede endnu  større  Forhaabninger  til  den,  nu  da  Krisen  var 
overstaaet.  Selv  midt  i  Glædens  Tummel  var  hans  dristige 
Stræbernatur  alvorlig  og  virksom,  og  allerede  under  Ophol- 
det i  Holsten  havde  han  sikkert  og  beregnende  knyttet  de 
Traade,  han  ansaa  for  nødvendige  for  at  kunne  bringe  sit 
alt  længe  opstillede  System  til  Udførelse. 

Han  havde  nemlig  forstaaet  at  indrette  det  saaledes, 
at  to  af  hans  adeHge  Altonav^enner  aldeles  tilfældig  mødte 
Majestæterne  under  Vejs  paa  Slottene  Gottorp  og  Traven- 
dal; de  levede  begge  paa  den  Tid  i  en  Slags  Forvisning 
og  længtes  ivrig  tilbage  til  Hoffet.  Han  havde  givet  dem 
Lejlighed  til  at  vise  sig  fra  deres  fordelagtigste  Side  og  fik 
derpaa,  netop  samtidig  med  at  den  uundgaaelige  Udflugt  til 
Lyneburg  blev  aftalt  og  iværksat,  i  al  Hast  sat  igjennem 
I  hos  Dronningen,  at  de  begge  kaldtes  tilbage  til  Hoved- 
staden og  Hoffet.  Han  gav  det  Udseende  af  at  være  en 
ganske  simpel  Naadeshandling,  hvorved  han  selv  tillige  af- 
gjorde en  personlig  Taknemlighedsgjæld ,  eftersom  disse  to 
Mænd  hovedsagelig  havde  bidraget  til  hans  forste  Held. 
Men  det  var  ikke  desto  mindre  tillige  en  Forholdsregel  af 
den  mest  vidtrækkende  Betydning  for  det  danske  Hof  og 
den  danske  Stats  nærmeste  Fremtid. 

Uet  var  hans  Hensigt  ved  Hjælp  af  den  ene  af  disse 
Venner,  Kammerherre  Enevold  Brandt,  hvem  vi  senere  skulle 
lære  nærmere  at  kjende,  fra  nu  af  at  faa  Magten  ved  Hof- 
fet og  ikke  et  Øjeblik  at  tabe  Kongen  af  Syne.  Brandt  traadte 
uden  videre  i  Holcks  Sted;  dennes  Fald  havde  alt  længe 
været  forudset.  Ved  Hjælp  af  den  anden  Ven,  den  tidligere 
omtalte  Grev  Schack  Rantzau,  haabede  han ,  at  hele  Stats- 
administrationen og  Ledelsen  af  den  udenrigske  Politik 
skulde  tilfalde  ham.  Dog  for  at  naa  dette  var  én  Betingelse 
absolut  nødvendig  —  Ministeriet  Bernstorff  maatte  stjTtes. 
Det  var  det  første  store  Offer  for  Herskes)-gen  hos  det  ny 
Triumvirat  —  saaledes  benævnedes  Forbindelsen  mellem 
Struensee,  Rantzau  og  Brandt  af  indviede.  Prinsessen  af 
Wales  havde  allerede  i  Lyneburg  forudset  Bernstorffs  P'ald, 
og  da  Englands  højere  politiske  Interesser  gjorde  det  i  høj 
Grad  ønskeligt,  at  denne  Mand  blev  paa  sin  Post,  havde 
hun  ved  mundtlige  Advarsler  .søgt  at  afværge  denne  Kata- 
strofe, men  uden  Resultat  ■''). 

Efterretningen  om  Bernstorffs  Afsked  som  Udenrigs, 
mini.ster  ved  en  kongelig  Haandskrivelse  af  13  September 
J770  kom  for  alle  .som  et  Lyn  fra  klar  Himmel      Hvad  man 

end  kunde  sige  om  denne  Statsmand  og  hans  oligarkiske  Re- 
gerings Fejl  og  Misgreb  —  om  hans  personlige  Retskaffen- 
hed og  Forretningsdygtighed  var  der  ingen  Tvivl,  og  hans 
overlegne  politiske  Syn,  der  stedse  var  rettet  paa  det  heles 
Vel  og  Fremtiden,  men  som  ganske  vist  til  Danmarks  Ulykke 
anslog  dets  Kræfter  altfor  højt,  er  gjentagne  Gange  og  for 
ikke  lang  Tid  siden  indgaaende  blevet  vurderet  efter  For- 
tjeneste 3^).  Netop  som  Leder  af  de  udenrigske  Anliggender 
havde  han  kort  efter  Christians  Tronbestigelse  erhvervet  sig 
særlig  Ros  og  Fortjeneste  ved  at  bringe  en  Traktat  i  Stand 
med  Kathrine  II  af  Rusland.  Ved  denne  berømte  Traktat 
af  22  April  1767  var  det  lykkedes  at  bevæge  Kejserinden 
til  i  sin  Søns,  Storfyrst  Paul,  Arvehertugen  af  Holsten-Got- 
torp's.  Navn  ikke  alene  fuldstændig  at  give  Afkald  paa  de 
dynastiske  Krav  paa  Slesvig,  men  tilhge  ved  en  Ombytning 
at  lade  den  hertugelige  Dél  af  Holsten  gaa  over  til  den  danske 
Krone.  Man  opnaaede  herved  en  dobbelt  Fordel.  Den 
danske  Krones  Herredømme  i  Slesvig  og  Holsten  afrundedes 
og  befæstedes  varig,  saavidt  man  paa  dette  Tidspunkt 
kunde  forudse  det,  og  dernæst  blev  Rusland  fra  at  have 
været  en  fjendtlig  Magt  nu  en  Garantmagt  for  dette  Herre- 
dømme; det  viste  sig  endnu  i  1848,  at  den  russiske  Ga- 
ranti blev  stillet  op  som  et  »truende  Skjold«  mod  de  tyske 
Bestræbelser.  Fra  dansk  Side  maatte  Resultatet  af  Bern- 
storfifs  Anstrængelser  hilses  med  Glæde,  selv  om  ogsaa  Trak- 
taten kun  betegnedes  som  provisorisk  paa  Grund  af  Hertug 
Pauls  Umyndighed  og  først  nogle  Aar  senere  kom  helt  i 
i  Stand.  Ganske  vist  havde  dette  Provisorium  ogsaa  sin 
højst  ubehagelige  Side.  Rusland  behøvede  blot  at  true  med 
en  Tilbagekaldelse  for  at  faa  sin  Vilje  sat  igjennem  i  Dan- 
mark, og  det  kan  ikke  nægtes,  at  Bernstorff  for  at  sikre 
det  Værk,  han  ansaa  for  sin  Livsopgave,  fra  Begyndelsen 
af  gav  mere  efter  for  den  endnu  halvt  barbari.ske  Magts 
Overmod,  end  det  havde  været  nødvendigt.  En  af  Kejser- 
indens Gesandter  turde  ustraffet  sige,  at  han  vilde  tale  til 
Kongens  Ministre  med  en  Stok  i  Haanden^^). 

3* 

Den  store  moralske  Anseelse,  Bernstorff  nød  overalt  i 
Europa  og  særlig  ved  det  russiske  Hof,  kunde  dog  ikke  for- 
ringes ved  en  saadan  Brutalitet.  I  Danmark  havde  man 
ved  hans  Uegennyttighed,  opofrende  Flid  og  Hengivenhed 
længst  glemt,  at  ogsaa  han  oprindelig  var  kommen  som  frem- 
med ind  i  Landet.  Han  var  fra  Top  til  Taa  en  ægte  Adels- 
mand. Og  nu  saa  han  sig  pludselig  som  i  Unaade  afskedi- 
get med  lakoniske  Ord.  Han  havde  vel  selv  først  og  frem- 
mest forudset  Slaget,  men  ikke  ventet  det  saa  pludselig, 
ikke  paa  den  Maade.  »Almægtige  Gud,  velsign  dette  Land 
og  Kongen  I«  udbrød  han  smertelig,  da  han  modtog  Skri- 
velsen. Han  forlod  Kjøbenhavn,  idet  han  samtidig  med  Af- 
skedigelsen gav  Afkald  paa  sin  Plads  i  Gehejmeconseillet; 
sammen  med  ham  forlod  hans  Ven  og  Husfælle  Klopstock 
Landet.  Men  først  nu  ved  sit  Fald  blev  Bern.storff  populær 
i  Danmark  ^^). 

Lige  over  for  den  almindelige  Misstemning,  Bernstorffs 
Fald  fremkaldte,  vovede  ingen  at  angive  sig  som  Ophavs- 
mand dertil.  Samtidig  eller  kort  Tid  derefter  afskedigedes 
ogsaa  de  øvrige  Ministre,  men  i  Modsætning  til,  hvad  ellers 
var  Tilfældet,  udnævntes  ingen  ny  i  deres  Sted.  Embeds- 
mændene fik  Ordre  til  at  indsende  deres  Forestillinger  direkte 
til  det  kongelige  Kabinet,  hvor  de  da  fandt  deres  Afgjorelse. 
Man  saa  ikke  og  vidste  ikke,  hvem  der  afgjorde  Sagerne; 
Regeringen  var  som  Mopsus' Orakel ,  hvilket  de  gamle  Græ- 
kere raadspurgte  i  forseglede  Skrivelser,  der  nedlagdes  ved 
Alteret,  hvor  Svarene  da  senere  kunde  afhentes 3''). 

Hemmeligheden  blev  dog  snart  afsløret.  Med  For- 
smaaelse  af  Ministertitlcn  havde  Rantzau  og  Strucnsce  delt 
Forretningerne  mellem  sig.  Rantzau  gjorde  for  sin  Person 
Fordring  paa  Ledelsen  af  Krigsvæsenet  og  den  højere  Poli- 
tik, Struensee  paa  alt  det  øvrige  og  tillige  disse  Ting.  De 
havde,  sikre  paa  Dronningens  Magt  over  Kongen,  hjulpet 
hinnadcn  med  at  styrte  Bernstorff,  for  Struensees  Ved- 
kommende uden  noget  personligt  Had,  kun  i  den  Hen- 
sigt at  skaffe  sig  Luft  til  et  totalt  Systemskifte  —  For- 
følgelse af  personlige  Grunde  laa  tjærnt  fra  hans  ingenlunde 

unoble  Karakter.  Rantzau  var  derimod  ikke  tilfreds  med, 
hvad  han  havde  opnaaet,  og  vilde  gjærne  have  ødelagt 
Bernstorff  helt  som  en  Dødsfjende.  Mod  Rusland  var  han 
opfyldt  af  vild  Hævnlyst.  Da  Rusland  optog  Bernstorffs 
Fald  som  en  det  indirekte  tilføjet  Fornærmelse  og  truede 
med  at  afbryde  den  diplomatiske  Forbindelse,  besvarede 
Rantzau  dette  med  hæftig  Trods;  han  talte  om  at  fordrive 
Kejserinden  fra  Petersborg  og  udkastede  de  vildeste  Pla- 
ner. Selv  Struensee  lod  sig  i  Øjeblikkets  Hede  rive  med 
af  hans  Iver*,  man  maatte  ikke  lade  sig  træde  paa  Nakken, 
erklærede  han  stolt  —  saa  « hellere  sælge  alt  Kongens 
Sølvtøj  I « 

Troede  Struensee  virkelig,  at  dette  kunde  dække  Om- 
kostningerne ved  en  Krig  med  den  russiske  Stormagt?  Troede 
han  virkelig,  at  det  svage  Danmark  var  i  Stand  til  at  be- 
gynde en  saadan  Krig,  selv  om  ogsaa  det  endnu  svagere 
Sverrig  rakte  det  Haanden  til  Forbund?  Diplomaterne  for- 
færdedes over  dette  første  Bevis  paa  hans  praktiske  Stats- 
kunst;  og  Struensee  var  selv  et  altfor  lyst  Hoved,  til  at  han 
ikke  snart  kunde  indse,  at  hans  Beregninger  vare  falske  og 
Rantzaus  Pralerier  tomt  Hjærnespind.  Han  blev  snart  over- 
bevist om  Fordelene  ved  den  af  Bernstorff  afsluttede  Trak- 
tat og  tog  Reb  i  Sejlene,  rede  til  ny  Underhandlinger. 
Selv  om  ogsaa  hans  Mangel  paa  Kjendskab  til  diplomatiske 
Former  blev  Aarsag  til  nogle  mindre  Misgreb-^*'),  gjorde  han 
atter  sin  værste  Fejl  god  ved  for  Fremtiden  energisk  og  med 
Held  at  modsætte  sig  sin  lidenskabelige  Ven,  der  samvittig- 
hedsløst vilde  have  indviklet  Landet  i  en  vanvittig  Krig. 

Freden  blev  saaledes  bevaret,  men  Forholdet  mellem  de 
to  Lande  vedblev  at  være  meget  spændt  og  maatte  være 
det,  saalænge  Rantzau  var  knyttet  til  Regeringen.  De  rus- 
siske Fordringer  om  at  fjerne  denne  Modstander  vilde 
Struensee  hverken  som  Ven  eller  som  Politiker  give  efter 
for.  Hans  politiske  Princip  var  fuldstændig  sundt  og  for- 
nuftigt, han  vilde  ikke  fortsætte  det  ydmygende  Afhængig- 
hedsforhold til  Rusland  og  vilde  i  det  hele  taget  give  Dan- 
mark en  fastere  og  selvstændigere    Holdning   udadtil.     Men 

samtidig  med,  at  han  vilde  tilbagevise  al  fremmed  Indfl}-- 
delse  paa  Landets  indre  Anliggender,  vilde  han  ogsaa  give 
Afkald  paa  den  Interventionspolitik,  som  Danmark  hidtil  under 
Moltke  og  Bernstorff  med  stor  Bekostning  og  uden  virkelig 
Nytte  havde  ført  lige  over  for  svagere  Naboer,  i  det  mindste 
lige  over  for  Sverrig.  Han  vilde  heller  ikke  paa  dette  Punkt 
lade  sig  forstyrre  af  Ruslands  Forlangende  om  at  finde  en 
lydig  Støtte  i  Danmark  for  dets  vedblivende  meget  vidt- 
gaaende  Indblanding  i  det  paa  den  Tid  stærkt  spaltede 
Sverrigs  indre  Partiforhold.  Det  var  hans  Ønske  at  bevare 
en  absolut  Neutralitet  og  at  leve  i  Fred  med  alle  Magter 
for  saa  meget  mere  uforstyrret  at  kunne  beskæftige  sig  med 
indre  Reformer  ^7). 

Havde  blot  ikke  personlig  Sympathi,  personlige  Mo- 
tiver fra  første  Færd  af,  næsten  uden  at  han  selv  lagde 
Mærke  dertil  og  mod  hans  Vilje,  forenet  sig  med  hans  op- 
højede Principer!  Det  blev  stedse  regnet  ham  til  Last,  at 
han  havde  udsat  et  saa  gavnligt  Foretagende  som  Traktaten 
med  Rusland  for  Fare,  medens  han  samtidig  vedligeholdt 
Venskabet  med  den  ubesindige  Greve,  som  man  —  sandelig 
ikke  med  Urette  —  har  erklæret  for  en  af  hin  Tids  for- 
dærveligste politiske  Karakterer.  Struensees  Aand  og  Kund- 
skaber, hans  tilsyneladende  Bestemthed,  ja  selv  hans  i  Grun- 
den forsonlige  politiske  Planer  tvang  gjentagne  Gange  selv 
det  myndige  russiske  Diplomati  til  at  udtale  sig  med  megen 
Agtelse  om  hans  Person,  men  der  tilføjedes  altid  Beklagelse 
af  og  Mistillid  til  hans  haardnakket  vedblivende  Forbindelse 
med  Rantzau.  Og  havde  saa  endda  denne  P'orbindelse,  dette 
Venskab  bragt  Struensee  Nytte  1  Dog  den  Følelse  af  Tak- 
nemlighed og  Forpligtelse,  der  holdt  det  vedlige,  kjendte  den 
troløse  Ven  slet  ikke.  Da  Struensee  havde  sat  en  Stopper 
for  Rantzaus  overspændte  Hævnplaner  mod  Rusland,  be- 
gyndte denne  i  sit  inderste  Hjærte  at  fatte  Nag  til  ham, 
og  saaledes  blev  allerede  nu  den  første  Spire  til  de  kom- 
mende skæbnesvangre  Begivenheder  lagt.  Dog  hvorledes 
skulde  iøvrigt  to  saa  umættelig  ærgjerrige  og  herskesyge  Mænd 
som  disse  i  Længden  kunne  være  blevet  enige  om  Magten! 

For  udenfor  staaende  ansaas  snart  Struensee,  snart  — 
og  det  var  i  Begyndelsen  almindeligst  —  Rantzau  for  den 
egentlige  Sjæl  i  det  ny  Regimente  ^^;.  Og  uden  nogetsom- 
helst  klart  Begreb  om  dettes  egentlige  Natur  gjorde  Folk 
saa  atter  Dronningen  med  den  uindskrænkede  Magt  ansvarlig 
for  den  første  som  for  alle  senere  Omvæltninger.  Sandheden 
er  imidlertid,  at  Karoline  Mathilde  trods  sin  Magt  over 
Christian  VII  ikke  følte  den  fjærneste  Tilbøjelighed  til  at 
blande  sig  i  Politiken  og  Regeringen.  Hun  ønskede  kun 
Fred  og  Sikkerhed  ved  Hoffet  og  at  sé  den  danske  Nation 
saa  lykkelig  som  mulig.  Og  nu  kom  Struensee  og  talte  som 
Hamlet  til  hende  om  Danmark,  og  hun  troede  ham.  Hun 
saa  kun  paa  Forholdene  med  den  Mands  Øjne,  der  havde 
erobret  hendes  Hjærte,  hun  kjendte  kun  én  Vilje,  og  det 
var  hans.  Da  Bernstorff  først  var  styrtet,  lod  hun  Struen- 
see —  og  ham  alene  —  regere,  suveræn  og  absolut  som  et 
højere  Væsen,  for  at  han  kunde  blive  det  ulykkelige  Lands 
Frelser !  Og  hun  var  rede  til  at  paatage  sig  hele  Ansvaret 
for  alt,  hvad  han  foretog  sig  3'-*). 

Den  tyske  Præstesøn,  hvis  Agt  det  var  at  hæve  Dan- 
mark op  i  Linje  med  andre  Nationer,  vilde  ogsaa  indad  til 
udrette  saa  meget  godt  som  muligt.  At  Folket  skulde  være 
ham  sympatetisk,  derom  kan  der  ganske  sikkert  ikke  være 
Tale.  Han  foragtede  Adelen  og  frakjendte  ogsaa  de  andre 
Stænder  Flid,  Kundskaber  og  Energi.  Han  har  sikkert  talt 
haanlig  om  de  »dumme  Danske«  \,  men  netop  den  Omstæn- 
dighed, at  de  forekom  ham  at  staa  paa  et  saa  lavt  Trin, 
bevirkede,  at  han  i  endnu  højere  Grad  ansaa  sig  for  kaldet 
til  at  blive  deres  Frelser.  Maaské  vilde  han  ogsaa  i  et  hvilket- 
somhelst  andet  Land,  hvor  Skæbnen  havde  drevet  ham  hen, 
have  søgt  at  bringe  sin  Lyksalighedsteori  ud  i  Livet  Nu  var 
det  Danmark,  der  maatte  blive  den  store  Forsøgsmark  for 
hans  Experimenter,  efter  at  en  navnløs  Lykke  havde  lagt 
Landet  for  hans  Fødder^"). 

II. 


Dæmonen  i  Goethes  Faust  roser  sig  af  at  være  en  Dél 
af  den  Kraft,  der  stedse  vil  det  onde,  men  stedse  skaber  det 
gode.  Bittert  maa  man  da  beklage  de  Verdensreformatorer, 
der  overalt  have  villet  det  gode  og  dog  i  de  allerfleste  Til- 
fælde have  afstedkommet  Ulykker.  Den  sidste  Halvdel  af 
forrige  Aarhundrede,  den  oplyste  Despotismes  Tidsalder, 
hvis  Princip  blev  udtrykt  ved  det  tidt  nok  omstridte:  Alt 
for  Folket,  intet  ved  det,  var  rig  paa  slige  tragiske  Fæno- 
mener. Gribende  lyde  Kejser  Josef  II. s  Ord  paa  Dødslejet: 
han  havde  med  Sorg  maattet  sé  alle  sine  Planer  strande ! 
Sine  bedste  Hensigter  troede  han  miskjendt,  og  hans  ædleste 
Bestræbelser  maatte  vige  for  Modstanden  fra  deres  Side, 
der  i  hans  Øjne  »repræsenterede  Urettens  og  Slethedens 
Principcr.«  Han  efterlod  sin  Efterfølger  Landet  i  Gjæring, 
Krig  og  Revolution,  fordi  han,  der  paa  en  Maade  selv  var 
fremmed  i  Landet,  ikke  havde  forstaaet  Folkets  Karakter, 
og  fordi  han  havde  glemt,  at  Velgjerninger  og  Lykke  ikke 
lade  sig  paanøde,  at  man  ikke  kan  fremtvinge  Friheden, 
men  maa  bane  Vejen  til  den  gjennem  Opdragelse,  og  at  man 
først  maa  ændre  Anskuelserne  og  saa  Loven. 

Ogsaa  Struensee,  der  ved  en  usædvanlig  Skæbnens 
Tilskikkelse  blev  stillet  i  Spidsen  for  Regeringen  i  et  uind- 
skrænket Monarki,  maa  regnes  til  hine  oplyste  Despoter. 
Kun  havde  Johann  Frederik  Struensee  glemt  endnu  langt 
mere  end  Kejser  Josef. 

I  September  1770  overtog  nu  denne  Mand  —  uden  at 
antage  nogen  tilsvarende  Titel  eller  Rang,  tilsyneladende 
strængt  uegennyttig  og  næsten  tarvelig  som  en  Cincinnatus 
—  Ledelsen  af  den  danske  Regering  i  Stedet  for  det  styr- 
tede Ministerium  Bernstorff.  Der  fandtes  næppe  nogen  Gren 
af  Statsstyreisen,  hvor  han  ikke  paa  Grund  af  de  herskende 
Misbrug  tænkte  paa  at  rømme  op  fra  Grunden  af,  at  omdanne 
og  forbedre.  I  fortrolige  Samtaler  ytrede  han,  at  Landets 
Styrelse  blev  ledet  aldeles  forkert,  og  at  han  ikke  vilde  lade 
Sten  paa  Sten  tilbage  af  den.     Uden  Vaklen  og  uden  halve 

Forholdsregler  gav  han  sig  med  sin  livlige  og  bevægelige 
Naturs  hele  Energi  til  at  gjennemføre  sine  Planer.  Han 
greb  strax  ind  dér,  hvor  det  syntes  ham  nødvendigst  at  af- 
hjælpe Onder. 

Omtrent  samtidig  med  Bernstorffs  Afskedigelse,  ja  endog 
kort  i  Forvejen  udstedtes  paa  én  Dag  tre  kongelige  Kabinets- 
ordrer,  som  man  senere  ikke  med  Urette  har  betegnet  som 
Struensees  Manifest  mod  Bernstorff.  Den  ene  af  disse ,  der 
her  kun  skal  berøres  i  Forbigaaende,  angik  et  Spørgsmaal 
i  Udenrigspolitiken,  nemlig  Danmarks  Fejde  med  Sørøver- 
staten Algier,  som  Bernstorff  havde  indladt  sig  paa  uden 
tilstrækkelige  Rustninger  og  derfor  med  Uheld,  og  som  nu 
højst  sandsynlig  blev  benyttet  som  det  bekvemmeste  Paa- 
skud til  at  styrte  hanT^^).  Aflangt  større  direkte  Betydning 
er  dog  Indholdet  af  de  tvende  andre  Ordonnanser.  Den 
enes  Formaal  var  at  sætte  en  kraftig  Stopper  for  Misbrugene 
ved  det  danske  Rang-  og  Titelvæsen  og  den  voxende  Higen 
efter  falsk  Hæder;  den  bestemte  saaledes,  at  for  Fremtiden 
kun  Mænd  af  virkelig  og  anerkjendt  Fortjeneste  vilde  blive 
ansete  værdige  til  at  modtage  en  Rang  eller  anden  Ud- 
mærkelse. Den  anden,  hvis  Indhold  atter  nogle  Dage  efter 
nærmere  præciseredes  ved  et  nyt  Reskript,  var  af  ligefrem 
epokegjørende  Betydning,  idet  den  bebudede  Retten  til  uind- 
skrænket Pressefrihed;  den  vakte  Bevægelse  overalt  i  Europa. 
Voltaire  sendte  Kongen,  der  havde  givet  sit  Navn  til  denne 
betydningsfulde  Handling,  en  højtravende  poetisk  Lykønsk- 
ning. Andre  mere  nøgterne  Kritikere,  der  saa  Sagen  paa 
nært  Hold.  tillod  sig  rigtignok  det  Spørgsmaal,  om  ikke  den 
bratte  Overgang  fra  aandelig  og  pohtisk  Umyndighed  til 
tøjlesløs  Frihed  .snarere  maatte  kaldes  en  Fare  for  den 
offentlige  Mening  end  en  Velsignelse,  og  om  overhovedet 
absolut  Pressefrihed  lod  sig  forene  med  ab.solut  Regering. 
I  det  første  Øjeblik  overdøvede  dog  Jubelen  over  den  tidligere 
Aand.stvangs  Tilintetgjørelse  alle  Betænkeligheder  hos  de 
reaktionære  og  skeptiske  Elementer.  Og  endnu  50  Aar 
senere    spurgte    en    dansk    Forfatter    med    Begejstring,    om 

nogen    Statsmand    havde   kunnet    indlede   sin  Løbebane    paa 
smukkere  Maade  end  med  dette  Bud:  Bliv  Lys!-*-) 

Nu  gik  det  Slag  i  Slag.  Ved  en  ny  Kabinetsordre 
blev  Hustyendets  Adgang  til  oftentlige  Embeder  uden  videre 
ophævet;  Statens  Embeder  skulde  ikke  længere  beklædes 
af  Livreerne,  erklærede  Struensee.  Embedsmændene  skulde 
for  Fremtiden  forinden  deres  Ansættelse  bevise  deres  D}^gtig- 
hed  ved  Examiner  og  Anbefalinger.  Dermed  havde  han 
udtalt  Dødsdommen  over  den  foragtelige  Lakejisme,  som  han 
allerede  som  Forfatter  i  Altona  havde  haanet  med  fin 
Satire  *3) 

Dog  fremfor  alt  bragte  han  nu  sine  filantropiske  Ideer 
til  praktisk  Udførelse.  Han  antog  sig  energisk  Folkets, 
Bøndernes  og  de  fattiges  Sag  og  traf  ogsaa  paa  anden 
Maade  talrige  Forholdsregler  til  det  almene  Bedste.  Han 
formindskede  de  trykkende  Skatter  og  Afgifter.  Han  søgte 
at  afvende  den  herskende  Dyrtid,  der  yderligere  truede  med 
at  tage  til  paa  Grund  af  Misvæxt  og  den  strænge  Vinter 
1770  —  71,  ved  at  forbyde  Brændevinsbrænden  af  Rug  saa- 
velsom  Udførsel  af  al  Slags  Korn,  medens  han  samtidig 
lettede  Kornindførslen  og  ved  betænksomme  Anlæg  af 
Reservemagasiner  skaffede  Hovedstadens  talløse  fattige  bil- 
ligere Brød.  Det  var  hans  Hensigt  at  forbedre  Fattig- 
væsenet paa  rationel  Maade,  der  skulde  sørges  for  Almisser, 
men  ogsaa  for  Arbejde.  Ophævelsen  af  Livegenskabet,  der 
vel  ikke  retslig,  men  dog  faktisk  bestod  endnu,  var  en  af 
hans  vigtigste  Planer.  Den  Kommission,  der  allerede  tid- 
ligere var  nedsat  for  at  forberede  denne  vanskelige  Opgave, 
var  under  Grev  Moltke  omtrent  hensovet,  men  Struensee 
kaldte  den  paa  ny  til  Live,  til  ny  Virksomhed  og  gav  den 
de  kraftigste  Impulser.  En  Ordonnans,  der  nøje  fastslog 
Grænserne  for  Hoveritjenesten  og  derved  satte  en  betydelig 
Stopper  for  Godsejernes  Vilkaarlighed,  skulde  kun  være  det 
første  Skridt  mod  det  store  Maal.  Med  rette  kaldte  derfor 
taknemlige  Bønder  ham  endnu  efter  mange  Aars  Forløb  »den 
brave  Mand«.  Og  den  store  Mængde  hilste  i  Begyn- 
delsen —    >med   drukkent  Bifald«,   som  det    hedder  i  en  di- 


43 

plomatisk  Beretning  —  enhver  af  hans  Bestemmelser,  der 
blot  indeholdt  den  ringeste  Antydning  af  en  Lettelse.  I  sin 
Egenskab  af  Læge  syntes  han  ogsaa  med  særlig  Sagkund- 
skab at  kunne  virke  for  det  almene  Bedste  paa  vigtige 
Omraader.  Han  gjorde  sig  da  ogsaa  absolut  fortjent  af  den 
offentlige  Sundhedspleje  ved  at  reorganisere  Hospitaler,  ved 
at  lade  Sundhedskollegiet  udarbejde  en  ny  Farmakopoe  og 
ved  at  gjøre  Inokulationen  almindelig  bekjendt^^). 

Barbariske  eller  ikke  længere  tidssvarende  Levninger 
fra  Middelalderen  bleve  fjærnede;  ligeledes  blev  Tortur  — 
eller  »pinligt  Forhør«,  som  det  kaldtes  i  Danmark  —  op- 
hævet. Efter  Struensees  Udtalelser  var  det  ogsaa  hans  Hen- 
sigt at  ophæve  det  fordummende  Lavsvæsen.  I  kirkelig 
Henseende  udstedte  han  saa  at  sige  Toleranceedikter  for 
alle  dem,  der  bekjendte  sig  til  en  anden  Religion  end  den 
officielle*^). 

Ligesaa  bestemt  optraadte  han  imod  sine  Forgængeres 
Misgreb  paa  Lidustriens  og  Handelens  Omraade.  Al  Fabriks- 
drift  og  Industri,  der  ikke  kunde  bestaa  paa  egen  Haand, 
men  kun  som  Drivhusplanter  paa  Statens  Bekostning,  skulde 
standses;  navnlig  bleve  de  kongelige  Silkefabriker,  der  kun 
arbejdede  med  stort  Tab,  strax  lukkede.  Overhovedet  blev 
Statens  og  selve  Hoffets  Luxus  stærkt  beklippet,  ja  Struen- 
see  turde  endog  i  Kraft  af  sin  ejendommelige  personlige 
Stilling  vove  at  anbefale  selve  Dronningen  Sparsommelighed 
med  sin  Garderobe.  De  altfor  rigelige  Naadespenge  og 
Pensioner  bleve  betydelig  formindskede;  desto  rigeligere 
skulde  de  fattige  betænkes,  sagde  Struensee.  Ogsaa  den 
Luxus  paa  Kunstens  Omraade,  der  havde  udviklet  sig  under 
den  forrige  Konge,  uden  at  der  blev  taget  tilstrækkeligt 
Hensyn  til  Danmarks  smaa  Forhold,  indskrænkedes  betyde- 
lig; saaledes  blev  paa  Struensees  Befaling  Bygningen  af  den 
kolossale  Marmorkirke  i  Kjøbenhavn,  hvis  endelige  Fuld- 
førelse vilde  have  varet  endnu  tre  Menneskealdre  ,  helt  ind- 
stillet *6). 

De  her  nævnte  Beviser  paa  den  nj-  Diktators  snart  ne- 
gative,    snart    atter    positive    Virksomhed    ere    kun    enkelte 

Blade  flygtig  grebne  ud  af  det  uhyre  Bind  af  hans  Ordon- 
nanser  og  Foretagender.  De  røbe  overalt  de  bedste  Hen- 
sigter, og  de  have  da  ogsaa  paa  mange  Maader  baaret  varige 
Frugter.  En  af  Tysklands  første  Historikere  har  paastaaet, 
at  mange  nyttige  og  i  Tidens  Løb  nødvendige  Foranstalt- 
ninger, der  ellers  ikke  vilde  have  sét  Dagens  Lys  i  hundrede 
Aar,  under  Struensee  kom  frem  i  Løbet  af  to  Aar.  Han 
burde  have  sagt  i  næppe  halvandet  Aar ;  thi  ikke  en  Gang 
saa  længe  varede  denne  Mands  Herredømme  i  Danmark. 
Og  dog  kan  man  opregne  ikke  mindre  end  sex  hundrede 
Kabinetsordrer  for  største  Delen  af  indgribende  Betydning, 
hvortil  han  er  den  faktiske  Ophavsmand,  om  han  end  i 
Begyndelsen  forsigtig  holdt  sig  i  Baggrunden.  Gjennem- 
snitlig  kan  man  altsaa  regne  over  fyrretyve  for  hver  Maa- 
ned,  saa  at  hans  Samtidige  med  fuld  Ret  kunne  paastaa, 
at  hver  Dag  bragte  ny  Ændringer,  ny  Indretninger  eller 
Udkast  dertil.  Det  var  lutter  vægtige  Slag  mod  Feudalis- 
men, Nepotismen  og  den  gamle  Slendrian.  Hvad  hans  For- 
gængeres grevelige  Regimente  og  Oligarki  trods  deres  An- 
seelse i  Landet  enten  ikke  havde  kunnet  eller  ikke  villet, 
det  gjorde  den  borgerlige  Fremmede,  denne  homo  novus, 
der  aldrig  havde  beskæftiget  sig  med  Statstjenesten,  med  et 
Ord,  et  Pennestrøg,  kraftigt  og  samtidig  tydeligt.  Som  ved 
et  Trylleslag  løstes  de  gamle  Baand ,  og  de  rustne  Lænker 
sønderbrødes.  Et  forfriskende  Pust  gjennemstrømmede  Dan- 
mark og  Hertugdømmerne.  Rantzau  havde  om  Lægen 
Struensee  erklæret,  at  han  havde  Geniet,  der  erstattede 
baade  Videnskab  og  Erfaring  —  kunde  man  ikke  have 
sagt  det  samme  om  Statsmanden  Struensee?  Selv  fjærnere 
staaende  beundrede  i  det  mindste  hans  faste  Vilje,  hans 
klare  Aand  og  utrættelige  Energi''). 

Skulde  man  rent  kronologisk  følge  hans  Virksomhed, 
vilde  man  ganske  vist  ved  første  Øjekast  tro  sig  hensat  til 
et  formeligt  Kaos.  Forordninger  af  det  mest  forskjelligartede 
Indhold  udgaa  i  broget  Forvirring.  Den  ene  Dag  udstedes 
en  Kabinetsordre  om  Universitetsvæsenets  Reform,  den  næste 
om  Oprettelsen  af  et  dansk  Lotteri,   saa   følger   en  Lov  om 

Reguleringen  af  Bondeforholdene  i  Norge  og  saaledes  videre. 
Intet  var  for  stort  eller  for  ringe,  intet  for  fjærnt  eller  for 
nær.  Struensees  Opmærksomhed  og  Reformbestræbelser 
vare  i  samme  Grad  rettede  paa  den  vilkaarlige  Kriminal- 
justits  i  de  vestindiske  Kolonier  som  paa  den  slette  Ordning 
af  Kjørslen  i  Kjøbenhavn  eller  paa  B}ens  daarlige  Brolæg- 
ning. Kort  sagt:  alle  Administrationsgrene,  Politi  og  Justits, 
Videnskab  og  Kunst,  Udenrigs-  og  Indenrigspolitik  droges 
ind  under  hans  Virksomhed,  og  paa  alle  Omraader  uden 
Undtagelse  bebudedes  store  Forandringer.  Det  kunde  næppe 
gaa  hurtig  nok.  Saa  snart  hans  Embedsmænd  efter  hans 
Ideer  havde  udarbejdet  en  eller  anden  Sag,  blev  den,  saa 
at  sige  inden  Blækket  endnu  var  tørt,  dekreteret  og  be- 
kjendtgjort.  Han  skyndte  sig,  som  om  den  ny  Forbedring 
ikke  et  Øjeblik  turde  udsættes. 

Eller  havde  han  maaské  en  Anelse  om,  at  fjendtlige 
Magter  hurtig  vilde  sætte  en  Stopper  for  hans  Eneraaden? 
Tværtimod.  Han  var  sikker  paa  Kongeparrets  uforander- 
lige Yndest  og  derved  paa  sin  faste  Stilling  i  Tronens  Nær- 
hed og  troede  derfor  ikke  at  burde  bryde  sig  om  den  offent- 
lige Mening.  Dermed  er  ikke  sagt,  at  han  var  hgegyldig 
for  Popularitet ;  det  glædede  ham  utvivlsomt  at  møde  An- 
erkjendelse  og  Hengivenhed  hos  Folket  og  de  Undertrykte, 
men  han  bejlede  ikke  til  Folkegunst,  hvormeget  det  end 
kunde  synes.  Hvad  derimod  angik  de  privilegerede  Stæn- 
der, saa  vidste  han,  at  han  havde  rørt  ved  en  Hvepserede. 
Han  lod  imidlertid  Folk  rose  og  dadle  ham,  lod  dem  smigre 
og  bagtale.  Hvor  meget  han  end  syntes  at  ville  sejle  med 
Strømmen,  hvor  meget  hans  Foretagender  end  lod  det 
mangle  paa  planmæssig  sikker  Gang,  paa  Maadehold  og 
Forsigtighed  —  man  gjør  ham  Uret ,  naar  man  uden 
videre  frakjender  ham  systematisk  Handlen,  Handlen  efter 
bestemte  Principer*^). 

Som  Teoretiker  havde  han  allerede  i  Altona  gjort  Ud- 
kast til  saadanne.  Som  begyndende  Praktiker  greb  han 
ofte  Lejligheden  til  at  formulere  sine  Principer  i  særlige  Af- 
handlinger, som   han   ben>ttede  til   sin  fordømmende  Kritik 

af  de  tidligere  Ministre  ■^^).  Hans  Principer  angaaende  Uden- 
rigspolitiken have  vi  ovenfor  i  Hovedsagen  lært  at  kjende; 
i  Praxis  vare  de  rigtignok  ikke  altid  saa  lette  at  gjennem- 
føre.  Struensee  saa  sig  endog  nødsaget  til  at  udnævne  en 
ny  Udenrigsminister,  en  Grev  von  der  Osten;  men  hans 
Myndighed  blev  faktisk  indskrænket  saa  meget,  at  han  kun 
blev  >en  Slags  Departementsdirektør«  ^°).  Til  Indenrigspoliti- 
ken, der  afgjort  optager  Hovedinteressen ,  skulle  vi  her 
endnu  knytte  nogle  Bemærkninger. 

Uden  at  ville  angribe  nogen  enkelt  af  de  gamle  Mini- 
stre personlig  beskyldte  Struensee  dem  under  ét  for  med 
velberaad  Hu  at  have  opfyldt  Kongen  med  Uvilje  mod  Re- 
géringsforretningerne,  idet  de  ved  vidtløftige  Foredrag  og 
overflødigt,  rent  mekanisk  Arbejde  havde  indjaget  ham 
Angst  og  gjort  ham  kjéd  af  alt,  og  at  de  havde  gjort  dette 
for  at  blive  eneraadige.  Han  fandt  i  det  hele  taget  Stats- 
maskineriet altfor  kompliceret  og  afhængigt  af  lutter  Vilkaar- 
lighed,  personlig  Indflydelse  og  »Complaisance«.  Efter  hans 
Mening  maatte  i  en  absolut  Stat  Formen  være  saa  simpel 
som  mulig,  Magten  saa  koncentreret  som  mulig,  og  dens 
Virkning  saa  hurtig  som  mulig.  Derfor  væk  med  al  hæm- 
mende Ballast  i  Forretningsgangen  som  i  Personalet!  Der 
maatte  blive  en  ganske  anden  Orden,  Disciplin  og  Økonomi 
i  de  enkelte  Departementer  end  før.  Hidtil  havde  personlig 
Gunst  og  Intriger  drevet  deres  Spil,  de  vigtigste  Embeder 
bortskjænkedes  til  Hofmænd ,  hvis  eneste  Fortjeneste  bestod 
i,  at  de  havde  været  Pager  eller  Kammerjunkere,  de  ovrige 
Embeder  havde  Lakejer  og  lignende  Personer  faaet.  Derfor 
bort  med  alle  disse  uberettigede  Existenser,  der  kun  vilde 
leve  og  berige  sig  paa  Kongens  Bekostning!  Bort  med  al 
Protektion  og  Forrettighed  ved  Fødsel  1  Vilde  Adelsmanden 
tjene,  saa  maatte  han  som  enhver  anden  begynde  fra  neden 
af  og  lære  i  Tjenesten,  førend  han  kunde  naa  højere  Stil- 
linger. Vel  nærmest  for  sin  egen  Retfærdiggjørelses  Skyld 
tilføjede  Struensee,  at  Undtagelser  fra  denne  Regel  kun 
maatte  finde  Sted  af  gyldige  Grunde ,  men  ikke  fordi 
vedkommende  havde  opholdt  sig  nogle  Aar  ved  Hoffet. 
Forovrigt    udtalte    han    aabent    den   Anskuelse,   at    det    var 

bedst,  at  Adelen  levede  paa  sine  Godser,  naar  den  ikke 
vilde  gjøre  Nytte ! 

Da  alt  var  saa  raaddent  i  Danmark  og  Pengemanglen 
saa  betydelig,  at  der  aldrig  kunde  komme  noget  stort  eller 
velsignelsesrigt  ud  deraf,  skulde  nu  ogsaa  Sparsommelighed 
i  enhver  Retning  gjøres  til  et  nødvendigt  Princip.  Systema- 
tisk Sparen,  saaledes  at  alle  kunstige  Operationer,  der  ikke 
vare  baserede  paa  Sparsommelighedshensyn,  bleve  udelukkede, 
og  alle  Udgifter  indskrænkedes  til  det  nødvendigste,  var  det 
eneste  Middel  til  atter  at  bringe  Finanserne  paa  Fode  og 
skabe  sunde  Tilstande.  Derfor  skulde  de  forskjellige  Ind- 
tægter og  Udgifter  samles  under  en  fælles  Administration, 
for  hver  Slags  Udgifter  skulde  der  fastsættes  et  bestemt 
aarligt  Budget,  som  ikke  maatte  overskrides.  Indtægterne 
skulde  forhøjes  ved  kyndig  Ledelse,  saaledes  bl.  a.  ved  at 
bortforpagte  Domæner  og  Landprodukter,  ved  at  gjøre  Op- 
krævningen af  Skatter  og  Afgifter  simplere,  hvilket  ogsaa 
vilde  bringe  Undersaatterne  Lettelse,  og  navnlig  ved  at  lade 
de  tidligere  Naturalydelser  afløse  af  Pengeafgifter,  hvor- 
ved tillige  Landbrugsdriften  skulde  opmuntres  og  talrige 
Misbrug  afskaffes  ^i). 

I  Følge  disse  og  lignende  Principer  ere  Struensees  mang- 
foldige, gjennemgribende  Forfatningsændringer  helt  igjennem 
konsekvente.  Samtlige  Regéringskollegier  bleve  om  ikke 
simpelthen  ophævede,  saa  dog  omdannede  til  »simple  Kon- 
torer« med  en  ny  ensartet  Forretningsgang,  hvor  Forretnin- 
gerne vare  strængt  sondrede  og  deres  Omraade  nøje  be- 
grænset. Det  gjaldt  her  saavel  om  at  hidføre  den  ønskede 
Hurtighed  i  Forretningsgangen,  som  om  én  Gang  for  alle 
at  ødelægge  den  Magt ,  Cheferne  for  de  enkelte  Departe- 
menter og  Præsidenterne  i  Kollegierne  havde.  Der  viser  sig 
ogsaa  snart  paa  alle  Omraader  en  Tendens  til  i  Stedet  for 
Kollegialregéringen  at  indføre  den  rene  Kabinetsregéring, 
med  andre  Ord  Struensees  personlige  Regering.  Det  blev 
forbudt  de  forskjellige  Afdelinger  under  Administrationen 
at  korrespondere  indbyrdes  paa  anden  Maade  end  med 
Kabinettet    som    Mellemled ,    og    de    skulde    i    alle   vigtige 

Tilfælde  altid  søge  Raad  hos  dette.  Deres  Forslag  og  Ind- 
stillinger skulde  de  overrække  Kabinettet  eller  —  som 
Struensee  forsigtig  skriver  —  Kongen  ved  Referenter,  der 
valgtes  af  deres  egen  Midte  og  skiftede  efter  Tur,  og  Kon- 
gen vilde  da  forbeholde  sig  Sagernes  endelige  Afgjørelse: 
de  skulde  altid  være  skriftlige  og  affattes  kort  og  tydelig, 
uden  Omsvøb  og  kun  indladende  sig  paa  Sagens  Kjærne. 
Kongens  Afgjørelse,  forsynet  med  hans  Underskrift,  vilde  da 
følge  paa  lignende  Maade.  For  imidlertid  at  kunne  træffe 
sin  Afgjørelse  efter  moden  Overvejelse  vilde  Kongen  have 
Indstillingerne  liggende  hos  sig  til  næste  Referat.  Der  er 
ingen  Tvivl  om,  at  Struensee  havde  endnu  en  særlig  Hen- 
sigt med  denne  Ordning,  nemlig  den  Hensigt  derved  at 
forebygge  alle  ham  selv  mulig  truende  Overraskelser. 

Som  man  kan  tænke  sig,  blev  særlig  Finansvæsenet 
omordnet.  Der  blev  af  de  to  ophævede  Kollegier  stiftet  et 
helt  nyt  Finanskollegium,  og  dette  blev  atter  delt  i  fire 
særlige  Departementer  efter  de  Sager,  der  her  skulde  be- 
handles, hvortil  da  tre  for  de  forskjellige  Lande  og  Nationer 
bestemte  Kamre,  hvert  med  tre  særlige  Kontorer,  sluttede 
sig.  Da  en  ensartet  og  gjennemgribende  Ledelse  nu  var 
bleven  erkjendt  for  ubetinget  nødvendig,  fik  dette  Kollegium 
snart  en  Indflydelse  og  en  Udvidelse  af  sin  Virksomhed, 
hvorved  alle  ældre  Kollegier  først  rigtig  bleve  stillede  i 
Skygge.  Af  Finansvæsenets  Nyordning  i  Sammenligning 
med  den  før  herskende  Forvirring  har  Struensee  absolut 
indlagt  sig  størst  Fortjeneste.  Trods  forskjellig  Lettelse  i 
Afgifter  naaede  han  det  lovende  Resultat,  at  allerede  i 
Aaret    1771    Udgifterne   rigelig  dækkedes   af  Indtægterne-^-). 

Rosende  Anerkjendelse  fortjener  ogsaa  den  af  Struensee 
iværksatte  Omordning  af  Justitsvæsenet,  Formindskelsen  af 
Domstole,  særlig  Oprettelsen  af  en  omfattende  almindelig 
Ho\eddomstol  i  Kjøbenhavn  »Hof  og  Stadsretten«,  der 
traadte  i  Stedet  for  de  mange  tidligere  priviligerede  Dom- 
stole, endvidere  den  faktiske  Ophævelse  af  adelige  Forrettig- 
heder, der  særlig  i  Gjældssager  havde  umuliggjort  lavere 
.staaende  Kreditorer  at  forfølge  deres  Fordringer,  alle  Borgeres 

Lighed  for  Loven,  Afskaffelsen  af  Sportler,  større  Humani- 
tet i  Kriminallovgivningen  og  endelig,  hvad  der  nylig  er 
bleven  fremhævet  som  en  stor  Velgjerning  paa  Retsvæsenets 
Omraade,  der  skyldtes  Struensee,  den  hurtige  Retspleje ''3). 

De  fleste  af  hans  øvrige  populære  Foranstaltninger 
vidne  ligeledes  om  Tolerance  og  Frisindethed,  Ønsket  om 
at  bidrage  til  Oplysningens  og  Velfærdens  Fremme  skinner 
overalt  igjennem  •''*).  Dog  findes  der  naturligvis  ved  Siden 
heraf  ogsaa  nogle  enkelte  Forordninger,  der  snart  misbillige- 
des af  Ven  som  af  Fjende,  og  til  Grund  for  disse  laa  et 
fejlagtigt  Princip,  et  Princip ,  der  stammede  fra  Struensees 
bekjendte  filosofiske  System.  Da  han  kun  bedømte  Begre- 
berne godt  og  ondt  og  moralske  Handlinger  efter  deres 
Hensigtsmæssighed,  efter  deres  Nytte  eller  Skade  for  Sam- 
fundet, udtalte  han  aabent,  at  Stat  og  Politi  ikke  skulde 
bryde  sig  om  Individernes  Handel  og  Vandel,  naar  de  blot 
ikke  havde  nogen  umiddelbar  Indflydelse  paa  Samfundets 
Ro  og  Sikkerhed.  Og  idet  han  overlod  Moralen  til  Ung- 
domsopdragerne,  Lærere  og  Gejstligheden ,  erklærede  han, 
at  Morallove,  der  dikteredes  af  Staten,  var  en  Krænkelse  af 
Menneskenes  personlige  Frihed. 

De  drakoniske  Politilove  fra  Kong  Christian  VI' s  Tid 
gav  virkelig  ogsaa  altfor  hyppig  Bekræftelse  paa  hans  An- 
skuelse, at  Tvang ,  der  avler  hemmelige  Laster  og  skaber 
Hyklere,  er  det  værste  af  alt.  Nu  var  det  imidlertid  hans 
Agt  paa  én  Gang  at  give  dette  af  Kirken  og  Politiet  strængt 
bevogtede  Folk  en  næsten  grænseløs  Frihed,  der  svarede 
til  den  før  nævnte  Pressefrihed.  Og  endnu  mere  —  han 
gjorde  Kjøbenhavn,  hvor  hidtil  en  mørk,  puritansk  Stem- 
ning havde  været  eneraadende,  til  en  af  de  mest  fornøjelses- 
syge Hovedstæder  i  Europa,  idet  han  gik  ud  fra  det  højst 
farlige  Princip,  at  man  skulde  opmuntre  en  Nation  ved  For- 
nøjelser for  at  gjøre  den  bedre.  Paa  visse  Dage  foranstal- 
tede han  offentlig  Musik  paa  Torvene  og  lod  Skuespil  og 
Koncerter  finde  Sted  ogsaa  paa  Søn-  og  Helligdage,  hvad 
der  hidtil  havde  været  uhørt  i  Danmark.     Ikke  sjældent  var 

der  festlige  Optog,  Væddeløb,  Baller  og  Maskerader,  hvor- 
til alle  havde  gratis  Adgang.  I  Rosenborg  Slotshave,  som 
han  lod  holde  aaben  til  Midnat  —  en  velkommen  Foran- 
staltning for  elskende  Par  — ,  tillod  han  endog  at  indrette 
en  Faraobank.  Tallotteriet,  som  han  —  vel  nærmest  af 
finansielle  Grunde  —  oprettede  i  Danmark,  blev  selv  af  hans 
ivrigste  Tilhængere  erklæret  for  at  vække  almindelig  For- 
argelse, for  at  være  en  sand  Pest  5''). 

Men  naar  selv  de,  der  vare  Struensee  velvillige,  dømte 
saaledes,  hvad  maatte  da  ikke  hans  Modstandere  sige,  de 
mange  pietistiske  Præster,  der  som  Organer  for  den  hellige 
Aand  fra  Prækestolene  bearbejdede  den  offentlige  Mening? 
At  den  samvittighedsløse  Struensee  vilde  døve  Folkets  sæde- 
lige Bevidsthed  ved  dette  Hav  af  Nydelser  og  derved  drage 
dets  Opmærksomhed  bort  fra  hans  ærgjerrige  politiske  Pla- 
ner, var  endda  ikke  det  værste,  der  blev  sagt.  Man  angreb 
ham  endnu  personligere.  Man  benyttede  Afskaffelsen  af 
mangfoldige  Politiforordninger,  visse  Straffeloves  Formildelse, 
det  fuldstændige  Ophør  af  Pengebøder  og  Fængselsstraf  for 
uægte  Fødsler,  Ophævelsen  af  Loven  om,  at  Personer,  der 
havde  begaaet  Ægteskabsbrud,  ikke  kunde  ægte  hinanden, 
den  ny  Bestemmelse  om,  at  i  Tilfælde  af  Ægteskabsbrud 
kun  den  fornærmede  Ægtemand  skulde  have  Ret  til  at 
klage  —  man  benyttede  kort  sagt  enhversomhelst  Foranstalt- 
ning og  Indrømmelse,  der  kunde  give  den  udsvævende  Nydel- 
sessyge selv  den  allerringeste  Begunstigelse,  som  en  Kom- 
mentar til  hans  eget  Liv.  Havde  han  personlig  haft  Ord 
for  at  være  en  from  Lutheraner  og  ikke  en  voltairiansk 
Fritænker,  og  havde  hans  eget  Levned  været  rent,  hvad 
man  just  ikke  kan  sige  om  det,  saa  \ilde  sikkert  mange 
Reformer,  selv  paa  Moralens  Omraade,  og  Ophævelsen  af 
vanærende  og  som  Følge  deraf  demoraliserende  Straffe  have 
indbragt  ham  alle  fornuftige  Menneskers  Tak.  Men  nu 
holdt  disse  sig  tilbage,  og  de  ophidsede  Ordførere  blandede 
ondt  og  godt  imellem  hinanden  og  fremstillede  saavel  de 
nyttige  som  de  mindre  heldige  Foranstaltninger  som  frem- 
mende Korruptionen. 

Det  lader  sig  ikke  nægte,  at  Struensee  dybt  krænkede 
den  moralske  Følelse  hos  det  store  Flertal  af  den  danske 
Nation  selv  dér,  hvor  han  kæmpede  mod  Overtro  og  For- 
domme. Han  oversaa  Fordommenes  uhyre  Magt.  Ved 
Siden  af  hans  »Toleranceedikter«  var  Ophævelsen  af  Tredje- 
Helligdagene,  der  faktisk  havde  været  blaa  Mandage  for 
Driveriet  og  Drukkenskaben,  allerede  mere  end  tilstrækkeligt 
for  Pietisterne  og  de  endnu  talrigere  Orthodoxe  til  at  brænde- 
mærke denne  Mand,  der  fandt  det  under  sin  Værdighed  at 
være  Hykler,  som  Atheist,  ja  som  en  Fjende  af  Religionen 
og  Gudsbespotter.  Det  héd  sig,  at  han  vilde  undertrykke 
Gejstligheden  og  overhovedet  afskaffe  den  kristelige  Kultus. 
Pressen,  hvis  Lænker  han  selv  havde  brudt,  øvede  en  godt- 
kjøbs,  men  saa  meget  desto  hadefuldere  Kritik  mod  hans 
slappe  Moral,  og  Kirkerne  gjenlød  snart  hver  Søndag  af 
voldsomme  Straffeprækener  mod  den  moderne  Antikrist. 

Det  er  altsaa  tydeligt  nok,  at  Struensee  fra  Begyn- 
delsen af  lagde  sig  ud  med  det  absolute  Monarkis  to  Hoved- 
støtter —  Gejstligheden  og  Adelen.  Han  krænkede  begge 
ved  Forholdsregler  af  forskjellig  Natur,  men  disse  vare  alle 
en  Følge  af  en  til  det  yderste  hensynsløs  Bestræbelse  for 
at  tilintetgjøre  al  aandelig  Tvang  og  de  forældede  eller  til- 
syneladende forældede  Forrettigheders  Magt.  Mod  Gejst- 
ligheden nærede  han  i  alt  Fald  ingen  fjendtlige  Hen- 
sigter, men  Hofadelen,  der,  hvorledes  den  end  var,  altid  var 
en  Magt  i  Staten,  den  første  politiske  Faktor  i  Danmark, 
saarede  han  dødelig.  I  Sammenligning  med  den  ofte  til 
Frygtsomhed  forsigtige,  højt  ærede  og  almindelig  beklagede 
Grev  Bernstorff,  hvis  bratte  Fald  man  ikke  tilgav  ham,  frem- 
stillede det  høje  Diplomati  ham  som  en  formelig  Modsæt- 
ning til  en  virkelig  Statsmand,  som  en  forvoven  og  fræk 
Plebejer,  en  ondskabsfuld  Fredsforstyrrer  og  en  ganske 
ordinær  Lykkeridder.  Ringeagten  var  her,  om  ellers  noget 
Steds,  gjensidig.  Naar  undtages  et  Par  Mænd ,  der  stod 
ham  personlig  nær,  gav  Struensee  fuldstændig  Afkald  paa 
de  stores  Gunst  og  undlod  ikke  samtidig  at  angribe  alle 
deres  Privilegier. 

Som  en  umiddelbar  Følge  af  den  almindelige  Minister- 
afskedigelse ophævedes  allerede  ved  en  kongelig  Forordning 
af  27.  December  1770  det  første,  ærværdigste  og  fornemste 
af  alle  Kollegier,  Gehejmekonseillet.  I  Overensstemmelse 
med  Struensee,  for  hvis  enevældige  Kabinetsregéring  det 
aristokratiske  Statsraad  var  en  Lænke  paa  Haand  og  Fod, 
havde  Rantzau,  der  af  personlige  Grunde  ønskede  dettes 
ældre  Medlemmer,  hans  bedre  Standsfæller,  fjærnede,  udkastet 
Ordren  til  dette  vigtige  Skridt.  En  mildt  dømmende  Sam- 
tidig siger  om  dette  Raad,  at  det  »altid  havde  været  Natio- 
nens mest  ansete  Korps  .  .  .  Det  havde  ogsaa  bestandig 
næret  de  mest  ophøjede  Forestillinger  om  sin  Rang;  det 
havde  egentlig  betragtet  sig  som  sidestillet  det  svenske 
Senat,  som  Nationens  eneste  Korps,  der  var  undgaaet  den 
for  denne  nedsættende  Indflydelse  ved  den  store  Statsforandring 
i  Aaret  1660,  og  troede  paa  en  Maade  at  kunne  optræde  som 
Mægler  mellem  Nationens  Rettigheder  og  Kronens  Magt. 
Den  danske  Adel,  der  var  stolt  af  sin  gamle  Ret  til  at 
sidde  i  dette  Raad,  betragtede  dets  Afskaffelse  som  en 
Krænkelse  af  dens  Anseelse  og  dens  Forrettigheder.«  Dog 
mere  end  det;  Ophævelsen  af  Gehejmekonseillet  er  bleven 
opfattet  som  et  ligefremt  Statskup  og  senere  tilskrevet  ikke 
Rantzau,  men  alene  Struensee  som  en  Kapitalforbrydelse. 
Struensee  vilde  være  »solo!«  sagde  hans  Fjender  og  Mis- 
undere. Faktisk  havde  ogsaa  dette  Skridt  fra  Begyndelsen 
af  været  tilstrækkeligt  til  at  isolere  hans  Regering.  Lige 
over  for  Folket,  der  en  Gang  knurrende  havde  lagt  Med- 
lemmerne af  Gehejmekonseillet  de  mange  tidligere  Misgreb 
til  Last,  kunde  man  franske  vist  i  første  Øjeblik  fastholde 
Fiktionen  om,  at  Ophævelsen  af  tlenne  Myndighed  var  ens- 
betydende med  Gjenoprettelsen  af  Monarkiet  i  dets  oprinde- 
lige Renhed,  at  Kongedømmet  først  derved  havde  faaet 
frie  Hænder  til  at  regere  alene,  og  at  alt  fra  nu  af  vilde 
gaa  godt,  Struensee  og  Rantzau  benyttede  Kongens  Fød 
selsdag  —  den  29.  Januar  —  til  at  fejre  deres  lette  Triumf 
ved  at  lade  afholde  offentlige  Festligheder,  og  den  let- 
troende, uvidende  Mængde  jublede  af  Glæde,   som  om  Tro- 

nen  derved  havde  faaet  ny  Glans.  Og  for  paa  en  vis  Maade 
at  hellige  Mindet  om  denne  lykkelige  Dag,  havde  Dronnin- 
gen samtidig  indstiftet  en  ny  Orden,  Mathildeordenen.  Som 
det  var  at  vente,  hørte  ogsaa  vStruensee  til  de  første  Riddere 
af  denne,  og  det  gav  atter  Anledning  til  ny  Forargelse^*'). 

Som  han  ved  sine  Forfatningsændringer  spærrede  de 
højere  stræbende  Vejen  til  Ministerposterne,  saaledes  satte 
han  næsten  overalt  dygtige  Borgerlige  ved  Siden  af  Adels- 
mændene i  andre  vigtige  Embeder,  der  hidtil  ansaas  for 
Adelens  Domæne.  Det  følger  ligeledes  af  sig  selv,  at  han 
fordrev  en  Mængde  af  de  adelige  Dagdrivere  fra  Hoffet''^). 
Han  bragte  de  godsejerlige  Aristokrater  i  Harnisk  mod  sig 
ved  den  ovennævnte  Regulering  af  Bøndernes  Hoveritjeneste 
og  de  aristokratiske  Gjældmagere  ved  Tilbagekaldelsen  af 
det  skjændige  Gjældsprivilegium,  der  i  Praxis  havde  skabt 
en  anden  Brug  af  Retten  for  de  store.  Og  ikke  mindst 
krænkede  han  Officersstanden,  idet  han  tillod  sig  at  ville 
reformere  Hæren ,  d.  v.  s.  bringe  den  ned  under  Halv- 
delen af  sin  tidligere  Størrelse.  Han  begyndte  med  det 
kostbareste  Korps  —  Hestgarden  blev  afskediget.  Hvem 
gav  denne  Doktor  Ret  til  at  røre  ved  Armeen,  hvor  meget 
den  end  trængte  til  Reformer?  Han  tillod  sig  endog  at 
foretage  militære  Inspektioner  og  lade  afholde  Øvelser  i 
Exercits  for  sig  —  sikkert  hverken  til  Gavn  for  Sagen  eller 
hans  egen  Autoritet -^8). 

Diktatorens  modige  Optræden  overfor  de  mest  skri- 
gende Misbrug  og  det  danske  Junkervæsens  uberettigede 
Hovmod  fortjener  al  Anerkjendelse.  Selv  Bernstorff,  der 
ellers  af  virkelig  Overbevisning  fældede  en  stræng  Dom  over 
hans  Grundsætninger  og  Optræden,  ydede  ham  den  Ros,  at 
hans  Planer  til  Bed.ste  for  Bondestanden  vare  rene  og  op- 
rigtige. Men  blandt  Bernstorffs  Standsfæller  fandtes  kun 
faa ,  der  tænkte  ligesaa  uegennyttig  og  lidenskabsløst ;  de 
talrige  misfornøjede,  der  i  enhver  Retning  følte  sig  kræn- 
kede, fordømte  alle  de  ny  Indretninger,  saavel  de  unyttige 
og  rent  ud  forkerte,  som  de  gode  og  gavnlige,  fordi  de  ikke 
passede    dem,    og    fordi    de    allesammen   kom  fra  en  Mand, 

hvem  de  frakjendte  enhver  Berettigelse  til  at  regere  paa 
Grund  af  hans  Herkomst.  De  vilde  ikke  tjene  under  en 
Medikus,  en  Salvesmører,  som  de  udtrykte  sig.  Ogsaa  her 
havde  Struensee  intet  Begreb  om  Fordommenes,  Traditionens 
og  Træghedens  Magt,  intet  Begreb  om  de  Hindringer,  der 
heraf  før  eller  senere  maatte  rejse  sig  mod  selv  den  mest 
energiske  Regering '''j. 

Han  blev  imidlertid  ikke  staaende  ved  Afskaffelsen  af 
Adelens  Forrettigheder,  han  vilde  afskaffe  samtlige  Misbrug 
i  Staten  uden  Undtagelse,  og  han  vakte  derfor  ogsaa  For- 
bitrelse hos  mange  Mennesker  i  alle  andre  Samfundsklasser  og 
Stænder  lige  ned  til  de  laveste.  Og  hans  Fjenders  Antal 
forøgedes  naturligvis  med  alle  de  priviligerede  Personer,  der 
hidtil  havde  levet  højt  af  Misbrugene.  Lakejerne,  der  ikke 
længere  kunde  avancere  til  Raader  og  Embedsmænd,  Lavs- 
mestrene,  der  daglig  kunde  vente  at  sé  Lavene  ophævede, 
forbandede  ham. 

Til  disse  radikale  Forandringer  hørte  ogsaa  Omdannel- 
sen af  Kjøbenhavns  Øvrighed.  Han  lod  paa  én  Gang  alle 
de  Personer,  hvoraf  denne  hidtil  havde  bestaaet,  afsætte  og 
skabte  en  hel  ny  Magistrat  fi").  Samtidig  med  den  gamle  Ma- 
gistrat opløste  han  en  af  de  mest  ansete  Borgere  udvalgt 
Forsamling,  det  saakaldte  32  Mænds  Raad,  der  sammen 
med  hin  havde  drøftet  det  offentlige  Vel,  Byens  Indtæg- 
ter og  Udgifter  og  vaaget  over  Borgerskabets  Privilegier. 
Ligeledes  fik  Kjøbenhavns  Politi  en  hélt  ny  Organisation. 
Særlig  berøvede  dog  Struensee  Magistraten  dens  dømmende 
Magt,  idet  han  henviste  alle  retslige  Stridigheder  til  den 
tidligere  omtalte  ny  Domstol  »Hof-  og  Stadsretten«.  Hans 
Hensigter  vare  utvivlsomt  gode,  thi  intet  Steds  var  Slendrian 
og  Nepotisme  i  Tidens  Løb  bleven  værre  end  netop 
her.  Hvor  slet  var  ikke  Hovedstadens  Administration '. 
Struensees  Reformer  bragte  Borgerne  mange  Fordele  og 
Lettelser,  men  han  havde  kun  ringe  Tak  derfor.  Borger- 
skabet var  alt  bleven  mismodigt  ved  at  sé  mange  af  de 
fornemste  og  mest  velhavende  Familjer  forlade  Kjøbenhavn, 
hvortil  Struensee  direkte  eller  indirekte   var  Ophavsmanden, 

og  de  betragtede  Opløsningen  af  de  32  Notablers  Raad  som 
en  Forhaanelse,  saa  meget  mere  som  dette  Raad  var  bleven 
skabt  ved  et  kongeligt  Privilegium  omtrent  samtidig  med 
det  absolute  Monarki  i  Kjøbenhavns  berømmeligste  Periode 
og  som  en  Belønning  for  borgerlig  Troskab  og  Tapperhed. 
Af  den  Grund  betragtedes  dette  Kollegium  —  et  Klenodie 
mellem  Privilegierne  —  som  en  særlig  ærværdig  Institution, 
som  man  ikke  kunde  røre  ved  uden  at  rokke  ved  Statens 
Grundpiller. 

»Hr.  Struensee,  der  kun  er  i  Besiddelse  af  Frækhed  og 
Ærgjerrighed ! «  —  saa  haardt  bedømtes  han  af  den  engelske 
Gesandt  ved  det  danske  Hof,  Oberst  Keith,  en  Høitory  af 
reneste  Vand,  der  imidlertid  godt  indsaa  Nødvendigheden 
af  at  fjærne  mange  Misbrug  fra  tidligere  Tid.  »Hr.  Struensee,« 
skriver  han  ligeledes,  »besluttede  at  rive  hele  Bygningen  ned 
paa  én  Gang,  han  lod  haant  om  Alder  og  Fortjeneste  og 
lod  særlig  sin  Foragt  gaa  ud  over  enhver  Mand  af  Rang 
og  Anseelse.«  Saaledes  opfattede  man  hans  energiske  Op- 
træden mod  de  priviligerede  Stænder.  Struensee  var  selv 
fuldstændig  paa  det  rene  med,  at  han  tilføjede  store  Kræn- 
kelser ved  sine  Afskedigelser,  men  det  var  aldrig  hans  Hen- 
sigt at  saare  personlig.  Derimod  søgte  han  at  væbne  sig 
mod  den  Følsomhed,  der  egentlig  laa  i  hans  Natur,  ved  at 
opstille  det  Princip,  at  den  enkelte  skulde  bringe  Ofre  for 
det  heles  Interesse.  Saaledes  maatte  da  ogsaa  talrige  Ar- 
bejdere, hvis  Lod  sikkert  laa  ham  paa  Hjærte,  finde  sig  i 
pludselig  at  blive  brødløse,  da  de  mange  ikke  rentable  Fa- 
briker, de  altfor  luxuriøse  Bygnings  —  og  andre  Foreta- 
gender ophørte.  Skarer  af  Arbejdere  nødsagedes  til  at 
gribe  Vandrestaven,  men  de  fattigste  blev  tilbage  i  Hoved- 
staden med  deres  Elendighed.  Heraf  opstod  et  besværligt, 
uhyggeligt  Element,  og  de  andres  Udvandring  føltes  lige- 
ledes stærkt  og  bevirkede,  som  et  Øjenvidne  beretter,  en 
stor  Nedgang  i  Huslejen  saavel  som  i  Smaahandelens  Om- 
sætning. Der  var  egentlig  ingen  Stand,  uden  at  den  paa 
en  eller   anden   Maade    led    under    den    Mængde   pludselige, 

fra  oven  dikterede  Omvæltninger,  under  den  gamle  Bygnings 
pludselige  Nedbryden. 

Her  komme  vi  til  den  farligste  Side  af  Struensees  Virk- 
somhed —  hans  Udførelse  af  de  ny,  gode  Indretninger  var, 
maa  selv  hans  bedste  Venner  indrømme,  altfor  voldsom,  alt- 
for lidet  forberedt;  »forhastet  og  vild*  kalder  Keith  den. 
Den  var  som  Struensees  hele  Adfærd  radikal  despotisk. 
Hvad  man  har  sagt  om  Josef  II,  at  han  begyndte  sin  Byg- 
ning med  Taget,  at  han  —  som  Frederik  den  Store  sagde 
om  ham  —  altid  gjorde  det  andet  Skridt  før  det  første, 
havde  man  ogsaa  kunnet  sige  om  Struensee.  Medens  alle 
Kontorer  vare  overfyldte  med  Arbejder,  der  angik  Gjennem- 
førelsen  af  hans  Reformer,  maatte  de  løbende  Forretninger, 
der  ikke  umiddelbart  stod  i  Forbindelse  med  hans  Interesser, 
i  Massevis  henlægges.  Der  indtraadte  Forvirring,  og  den 
forøgedes  Dag  for  Dag.  Embedsmændene  kunde  ikke  over- 
komme Materialet  og  maatte  dog  arbejde  langt  mere  an- 
strængende  end  nogen  Sinde  før.  Det  skærpede  Tilsyn,  Bi- 
indtægternes Bortfalden,  uagtet  de  oprindelig  meget  knappe 
Gager  kun  vare  blevne  utilstrækkelig  forbedrede  af  Struensee, 
og  nu  endelig  denne  Overlæsselse  med  Arbejde  havde  været 
tilstrækkelig  Anledning  til  at  fylde  Størstedelen  af  det  danske 
Bureaukrati  med  Harme  mod  Diktatoren.  Men  hertil  kom 
yderligere,  at  netop  dette  ogsaa  direkte  blev  berørt  af  alle 
de  Omordninger,  der  enten  vare  trufne  eller  forberedte. 
Struensee,  der  paa  én  Dag  omdannede  og  til  Dels  ophæ- 
vede hele  Kollegier,  gjorde  ogsaa  den  mest  uindskrænkede 
Brug  af  sin  suveræne  Ret  til  at  forsætte  Embedsmænd  sum 
til  at  indsætte  og  afsætte  dem;  og  i  de  fleste  Tilfælde  var 
der  næppe  Tale  om  at  holde  Vedkommende  skadesløs.  I 
Kjøbenhavn  saa  man  en  kongelig  Betjent  paa  en  gul  Hest 
ride  gjennem  Gaderne  med  Afskedsordrerne,  og  det  blev  et 
staaende  Spørgsmaal:  hos  hvem  har  den  blakkede  sidst 
været?  Med  bidende  Ironi  udtaler  atter  den  alt  nævnte 
engelske  Diplomat:  der  er  ganske  vist  endnu  meget  raad- 
dent  i  Danmark,  men  der  er  i  det  mindste  intet,  der  faar 
Lov  til  at  ruste,  det  bliver  altsammen  pudset  vækl^'). 

Struensees  Embedsafskedigelser  vare  dog  ofte  vel  be- 
grundede; men  tit  faldt  ogsaa  fortræffelige  Mænd  som 
Offer  for  hans  febrilsk  voxende  Reformlyst,  og  særlig  da 
ved  Omordningen  af  Kollegierne.  Han  ryddede  alt  væk, 
hvad  der  paa  nogensomhelst  Maade  generede  ham,  og  i  de 
fleste  Tilfælde  fik  de,  hvem  Loddet  traf,  ikke  en  Gang  at 
vide,  af  hvilken  Grund  de  bleve  afsatte.  Det  kunde  saa- 
ledes  ikke  undgaas,  at  selv  de  dygtigste  Mænd  ikke  følte 
sig  sikre  i  deres  Embede,  at  alle  uden  Undtagelse  saa  Af- 
skedigelsens Damoklessværd  hænge  truende  over  deres 
Hoved ;  ogsaa  dette  maatte  have  en  uheldig  Indvirkning  paa 
Forretningsgangen.  Man  tabte  Interessen  for  Arbejder,  som 
man  maaské  allerede  den  næste  Dag  kunde  afskediges  fra; 
de  subalterne  Embedsmænd  adlød  ikke  mere  punktlig,  de 
ræsonnerede  indbyrdes  og  lige  over  for  andre  og  fandt 
overalt  aabent  Øre.\  Der  fandtes  ikke  en  Familje,  uden  at 
den  havde  Slægtninge  eller  Venner  mellem  de  styrtede  eller 
stadig  truede.  Den  upartiske  Reverdil,  der  saa  Forholdene 
paa  nært  Hold,  skriver  ogsaa:  »I  en  Nation,  hvor  der  knap 
findes  en  industridrivende  Klasse,  opirrer  man  alle,  der  have 
en  Stemme  at  beklage  sig  med,  naar  man  gjør  Kronens 
Tjenere  misfornøjede.«  ^^j 

At  Struensee  lod  de  vigtigste  Love,  de  største  Refor- 
mer kundgjøre  simpelthen  ved  Kabinetsordrer,  blev  af  Ju- 
rister, og  deriblandt  ogsaa  afgjorte  Tilhængere  af  det  abso- 
lute  Monarki,  erklæret  for  en  ligesaa  letfærdig  som  despo- 
tisk Foragt  for  de  nødvendige  Former.  Naar  Almisser 
skulde  uddeles  eller  et  Slot  restaureres,  kunde  man  udstede 
Kabinetsordrer;  men  at  endog  en  Lov  som  den  om  Trykke- 
friheden var  traadt  ud  i  Livet  paa  den  Maade  uden  den 
sædvanlige  Forberedelse  ved  Statsraadet,  der  den  Gang 
endnu  formelt  existerede,  bidrog  meget  til  at  forringe  dens 
Værd  i  deres  Øjne,  der  besad  større  Kjendskab  til  Forret- 
ningsgangen. ^^^  Og  hvad  alle  baade  høje  og  lave  følte  sig 
endnu  mere  trykkede  af,  var,  at  alle  disse  Kabinetsordrer 
udfærdigedes  i  det  tyske  Sprog. 

Ganske  vist  havde  i  lang  Tid,  i  næsten  et  Aarhundrede, 
Tysk  været  det  danske  Hofsprog,  som  ogsaa  Statsraadets. 
hvis  mest  fremragende  Medlemmer  hørte  til  tyske  Adels- 
slægter; der  blev  endog  kun  brugt  tysk  Kommando  i  den 
danske  Hær.  Der  fandtes  danske  Adelsmænd,  som  til 
deres  Landsmænds  store  Harme  næsten  havde  glemt  deres 
Modersmaal^*).  Men  det  var  dog  endnu  aldrig  hændet,  at 
Love  eller  blot  Forordninger  vare  udstedte  paa  Tysk  und- 
tagen for  Monarkiets  tyske  Lande.  Nu  benyttede  Struensee 
sig  af  dette  Sprog,  som  om  der  ikke  længere  fandtes 
Danske,  hele  hans  administrative  Korrespondance  førtes  ude- 
lukkende paa  Tysk,  ja  selv  den  dansk-norske  Marine,  der 
lige  over  for  det  tyske  Elements  Fremtrængen  stedse  med 
Skin.syge  og  Sejghed  havde  repræsenteret  den  nationale 
eller  rettere  den  gamle  normanniske  Følelse,  blev  tvunget 
til  at  korrespondere  paa  Tysk  med  det  kongelige  Kabinet. 
I  de  fleste  Tilfælde  kunde  man  ikke  vente,  at  der  blev  taget 
Hensyn  til  en  Ansøgning  til  Regeringen,  naar  den  ikke  var 
affattet  paa  Tysk,  hvilket  af  og  til  afstedkom  de  latterligste 
Misforstaaelser.  "•'')  Hvor  forsigtig  end  Struensee  i  flere  Maa- 
neder  i  Ly  af  Kongens  Navn  satte  Traadene  i  Bevægelse 
—  den  sande  Orakelrøst  røbedes  dog  ved  hans  Sprog,  og 
hvert  Øjeblik  mindedes  man  nu  om,  at  en  Fremmed  hensyns- 
løst regerede  Landet.  Og  naar  han  lejlighedsvis  til  sin 
Undskyldning  erklærede,  at  han  ikke  havde  Tid  til  at  lære 
Dansk,  gjorde  dette  kun  ondt  værre.  Han  syntes  ikke  alene 
at  foragte,  men  end  yderligere  at  forhaane  Nationen.*^'*) 

Man  skulde  tro,  at  han  med  den  overalt  og  i  alle 
Stænder  voxende  Gjæring  for  Øje,  maatte  have  bestræbt  sig 
for  at  danne  et  Parti,  som  han  kunde  stole  paa;  men  ikke 
en  Gang  det  brød  han  sig  om.  Det  Triumvirat,  han  i  Be- 
gyndelsen havde  skabt  som  Minde  om  de  i  Altona  knyt- 
tede Forbindelser,  og  hvis  Hoved  han  var,  fortjente  ikke 
længere  dette  Navn.  Kammerherre  Enevold  Brandt  var  i 
og  for  sig  et  politisk  Nul,  og  den  talentfulde,  men  farlige, 
ja  lumpne  Grev  Rantzau  var  en  alt  andet  end  paalidelig 
Forbundsfælle.    Jo  mere  Struensee,  belært  afRantzaus  uhel- 

dige  Debut  i  det  russiske  Spørgsmaal,  tog  sig  i  Agt  for 
fremtidig  at  indrømme  ham  nogen  afgjørende  Stemme  i 
Udenrigs-  og  Krigs-Departementerne,  jo  mere  han  bestræbte 
sig  for  at  holde  ham  i  Tømme  og  paa  en  høflig  Maade  gjøre 
ham  uskadeHg  uden  derfor  at  bryde  med  ham,  desto  mere 
vaagnede  Hadet  og  Hævntankerne  i  Rantzaus  Sind^''). 
Ganske  vist  var  Struensee  af  ham  bleven  opmuntret 
til  sine  gjennemgribende  Voldshandlinger  mod  den  tidligere 
Regering,  og  det  var  egentlig  Rantzau,  der  først  hav^de  be- 
væget ham  dertil.  Men  Rantzaus  Medarbejderskab  i  denne 
Retning  truede  med  at  blive  Struensee  ligesaa  skæbnesvan- 
gert som  hans  i  Stilhed  voxende  Fjendskab.  Greven  havde 
fra  først  af  betragtet  Struensee  som  sit  eget  Kreatur  — 
og  nu  skulde  han  selv  blive  denne  Plebejers  Klient,  skulde 
lade  sig  ydmyge  af  haml  Endnu  forstod  han  at  beherske 
sig  •  Dragesæden  var  saaet  ved  hans  egen  Hjælp,  og  han 
ventede,  til  den  blev  moden.  Struensee  var  ikke  helt  blind 
for  Rantzaus  Nag  og  hans  i  det  mindste  hemmelige  Intri- 
ger; men  han  frygtede  ham  ikke  og  viste  sig  ligegyldig, 
uagtet  der  fra  forskjellige  Steder  kom  alvorlige  Advarsler 
til  ham.  Endnu  mindre  vilde  han  høre  nogensomhelst  Kri- 
tik og  allermindst  taale  nogen  Modsigelse  mod  Anordninger 
og  Indretninger  i  Embedsvæsenet,  som  han  betragtede  helt 
som  sine  egne.  Dette  havde  jo  egentlig  været  Hovedgrunden 
til  hans  Opløsning  af  Statsraadet.  Men  herved  maatte  han 
nødvendig  .saare  selv  dem  af  sine  Embedsmænd,  hvem  han 
som  fortrolige  forud  havde  indviet  i  sine  Planer,  og  hvem 
han  fortrinsvis  havde  udset  til  Organer  for  disses  Udførelse. 
Struensee  har  rost  sig  af,  at  han  ved  sine  Udnævnelser 
næsten  altid  gjorde  det  rigtige  Valg,  og  selv  hans  IMod- 
standere  have  maattet  indrømme,  at  det  for  det  meste  lyk- 
kedes hans  skarpe  Blik  at  finde  de  til  hans  Formaal  mest 
brugbare  Mænd.  Han  omgav  sig  foruden  med  flere  tyske 
ogsaa  med  danske  Embedsmænd,  og  han  forstod  i  Begyn- 
delsen at  inspirere  dem  alle,  saa  at  de  med  Glæde  begyndte 
deres  Opgaver  i  Reformernes  Tjeneste,  besjælede  af  hans 
Iver    og    overbeviste    om    hans    Principers    Rigtighed-     Ved 


6o 

deres  større  Sagkundskab  og  deres  praktiske  Erfaring  vilde 
det  i  mange  Tilfælde  være  lykkedes  dem  at  undgaa  at  tilføje 
Krænkelser,  at  gjennemføre  de  altfor  radikale  Planer  paa  en 
skaanende  Maade  og  forebygge  Overilelser  ved  fornuftig 
Mægling,  naar  Diktatoren  havde  villet  høre  paa  deres  Ind- 
vendinger og  Forestillinger.  Men  dette  stemte  nu  en  Gang 
ikke  med  hans  umættelige  Ærgjerrighed,  hans  trodsige  Selv- 
følelse. Han  lod  sig  aldeles  ikke  belære  ved  de  tilfældige 
Samtaler  med  sine  Underordnede,  hvad  jo  ellers  en  klog 
Minister  plejer  at  gjøre. 

Om  end  Verden  omkring  ham  bævede  i  Frygt  eller  Vrede, 
havde  han  selv,  der  paa  Encyklopædisternes  Vis  var  indgroet 
doktrinær,  alligevel  den  bedste  Mening  om  sine  egne  Evner 
som  om  alle  sine  Lægemidler.  Han  vaagede  skins}g  over, 
at  Æren  for  Reformerne  ikke  tilskreves  andre,  ja  efter  han.s 
Mening  var  intet  godt,  naar  han  ikke  selv  var  Ophavsmanden 
til  det.  Intet  var  ham  tilpas,  ligegyldigt  hvad  det  end  var, 
naar  det  ikke  kom  fra  ham  selv  eller  stod  under  hans  spe- 
cielle Opsyn.  Selv  sine  nærmeste  fortrolige  kunde  han  med 
kategorisk  Heftighed  støde  for  Hovedet,  hvis  de  en  Gang 
vovede  at  have  en  anden  Mening  end  han  selv,  den  ufejl- 
barlige, selv  dem  kunde  han  ved  det  mindste  Sammenstød 
lade  falde  som  ubekvemme,  overflødige. 

Af  Naturen  havde  Struensee  en  levende  Følelse  af  Ven- 
skabets Betydning,  men  blændet,  forvænt  og  dristig  ved  sin 
pludselige  Lykke  mistede  lian  al  Kammeratskabsfølelse,  et- 
hvert Begreb  om  Nytten  og  Nødvendigheden  af  at  have  et 
paalideligt  Parti.  Han  roste  sig  næsten  af  at  staa  alene 
uden  Parti  i  det  fremmede  Land,  og  han  beholdt  da  ogsaa 
næppe  en  Ven,  men  skabte  sig  lutter  Fjender.  Af  jo  yngre 
Datum  hans  Magt  var,  desto  mere  skinsyg  og  absolut  var 
hans  Optræden.  ^^) 

I  sælsom  Modsætning  hertil  stod  den  af  Struensee,  selv 
i  de  mest  kritiske  Momenter,  fastholdte  Fiktion,  at  han  ude- 
lukkende var  Organ  for  Kongens  Tanker.  Kun  for  Kongen, 
denne  halvt  sløve,  halvt  afsindige  Christian  VII,  vilde  han 
officielt  træde  tilbage,    vilde    endog    ofre   ham   sin  egen  Be- 

rømmelse  som  Ophavsmand,  naar  man  vilde  tro,  at  alle 
hans  Handlinger  skete  ikke  blot  i  Kongens  Navn,  men  og- 
saa  udelukkende  efter  dennes  Ordrer.  ^^) 

Han  skuffede  dog  ingen,  der  var  i  Besiddelse  af  Dømme- 
kraft —  og  desuden  vidste  Gud  og  Hvermand,  at  hans 
Magt  udelukkende  skyldtes  saavel  Kongens  Tillid  som 
Dronningens  sværmeriske  Tilbøjelighed  for  ham. 


III. 

Fra  Hoffet  var  Struensee,  Favoriten,  udgaaet.  At  hævde 
sin  Stilling  ved  Hoffet,  med  andre  Ord  at  herske  absolut 
ogsaa  over  Hoffet,  syntes  ham  den  eneste  nødvendige  Betin- 
gelse, det  absolute  Grundlag  for  at  være  Statens  uindskræn- 
kede Hersker.  I  dette  Øjemed  havde  han  taget  Enevold 
Brandt,  den  tredje  i  Forbundet,  til  sin  Hjælper.  Fra  den  ly- 
stige Tid  i  Altona  stod  Brandt  ham  personlig  mindst  lige  saa 
nær  som  Grev  Rantzau,  og  selv  om  i  Tidens  Løb  alle  vendte 
ham  Ryggen,  fandt  han  sig  let  deri,  naar  blot  Brandt  blev 
ham  tro.  Kun  sjældent,  aldeles  undtagelsesvis,  talte  han 
med  ham  om  Politik.  At  Brandt  ikke  forstod  sig  paa 
Politik  og  ikke  vilde  forstaa  sig  derpaa,  at  han  slet  ikke 
brød  sig  derom,  gav  ham  i  Struensees  Øjne  kun  dobbelt 
Værd.  Sikkert  er  det,  at  han  gjorde  Brandt  til  sin  fortrolige, 
ja  til  sin  eneste  fortrolige  i  alle  personlige  Anliggender.'^'*)  Men 
havde  han  nogen  Grund  til  at  stole  mere  paa  denne  Alto- 
naerven  end  paa  den  anden? 

Rent  overfladisk  sét  havde  Brandt  vel  nogle  Træk  fælles 
med  den  omtrent  jævnaldrende  Struensee.  Ogsaa  han  var 
en  Libertiner  i  Ordets  dobbelte  Betydning,  selv  om  han  i 
Modsætning  til  Struensee  af  og  til  under  sine  Spotterier  kan 
have  haft  religiøse  Anfægtelser.  Ogsaa  han  var  en  Tilhænger, 
ja  enthousiastisk  Beundrer  af  Voltaire,  en  Ven  af  »billets 
doux«  og  ømme  Elskovsæventy r ,  fuld  af  Livslyst  og  Vid, 
der  ganske  vist  kunde  være   af  saare  kaustisk  Natur,    ikke 

uden  Begavelse  og  vel  belæst;  i  sin  Fødeby  Kjøbenhavn 
havde  han  sluderet  Jura.  Ligesom  Struensee  var  han  Søn 
af  pietistiske  Forældre,  og  som  denne  blev  han  omtrent 
fornægtet  af  sin  gudfrygtige  Familje  som  et  Fordærvelsens 
Barn,  særlig  da  han  havde  indladt  sig  i  ligefrem  Forbindelse 
med  den  forhadte  Favorit.  Grunden  til  denne  Forbindelse 
skyldtes  ogsaa  for  Brandts  Vedkommende  Ønsket  om  at 
gjøre  Lykke  ved  Hoffet  og  der  vinde  en  mægtig  Indflydelse 
—  ganske  vist  i  en  anden  Retning,  ^i) 

Allerede  for  flere  Aar  tilbage  havde  han  som  Kammer- 
junker lært  at  føle  sig  hjemme  i  de  danske  Hofsale.  Paa 
Grund  af  taktløs  Optræden ,  fremkaldt  ved  hans  Skinsyge 
mod  den  tidligere  Yndling,  Grev  Holck,  var  han  den  Gang 
falden  i  Unaade  ved  Hofiet  og  kom  nu  atter  .samtidig  med 
Rantzau  til  Ære  og  Værdighed  ved  Struensees  Mægling  og 
Dronningens  Bevaagenhed.  Han  blev  efter  Struensees  Ønske 
Kongens  stadige  Selskabsbroder  i  Stedet  for  den  styrtede 
Holck.  Dette  var  sikkert  et  Embede  af  yderst  tvivlsomt 
Værd  og  vilde  næppe  have  lokket  ham,  hvis  ikke  Embedet 
som  Intendant  ved  Hofteatret  og  Direktør  for  Kunst- 
kammeret og  Malerigalleriet  var  bleven  knyttet  dertil.  Brandt 
pralede  særlig  i  høj  Grad  af  sin  Kunstforstand  og  sin  fine 
Smag;  han  ansaa  sig  fremfor  alle  andre  Hofmænd  kaldet  til 
at  fortsætte  Kong  Frederik  V's  mere  ideale  Retning  Han 
havde  afgjort  Talent  til  at  arrangere  blændende  Festligheder, 
men  satte  sig  rigtignok  ogsaa  med  den  samme  suveræne 
Vilkaarlighed  som  den  nævnte  ødsle  Monark  ud  over  alle 
Bekostningshensyn.  Et  Øjenvidne  viser  os,  i  hvor  grel  en 
Modsætning  de  af  Brandt  arrangerede  Maskeballer  og  Som- 
merfester, Jagtfornøjel-ser  og  Teaterforestillinger  stod  til  den 
Haardhed,  hvormed  Struensee  af  Sparsommelighedshensyn 
hver  Dag  bragte  saa  en,  saa  en  anden  Familje  i  Ulykke  ved 
at  forvise  den  fra  Hofiet.  Det  saa  virkelig  ud,  som  om  alle 
de  Besparelser,  Diktatoren  i  Statens  Interesse  foretog,  bevæ- 
gede hans  Staldbroder  til  at  fordre  endnu  større  Luxus  ved 
Hofiet.  end  der  før  havde  været.  Dette  førte  uundgaaelig 
til,    at  Struensee   snart  blev  kjéd  deraf;    han    havde    samme 

Raadighed  over  Kongens  Privatkasse  som  over  Statskassen, 
og  det  varede  ikke  længe,  inden  han  nægtede  at  udbetale 
mere. 

Herover  viste  nu  Brandt  sig  forstemt  og  krænket.  Med 
bitter  Sarkasme  bebrejdede  han  Struensee,  at  denne  ikke 
havde  nogen  Forstaaelse  af  Kunsten,  at  han  for  Billighedens 
Skyld  hellere  vilde  have  Gjøglere  og  Harlekiner  til  at  more 
Hoffet  end  virkelige  Skuespillere.  Ogsaa  i  den  fornemmere 
Brandts  Øjne  var  Struensee  kun  en  Plebejer,  der  havde  gjort 
bedre  i  at  holde  sig  fra  Hoffet.  Og  han  kom  med  endnu 
værre  Bebrejdelser  —  det  var  hans  Skyld ,  at  han  blev 
tvunget  til  at  leve  sammen  med  den  usle  Konge,  saa  at  han 
følte  sig  prisgivet  almindelig  Ringeagt  og  befandt  sig  som 
i  et  Helvede.  Med  denne  Tilstaaelse  traf  han  Sømmet  paa 
Hovedet.  For  Struensees  Skyld  maatte  han  ikke  alene 
be.skæftige  og  underholde  den  »forrykte  Konge«,  hvad  der 
allerede  var  besværligt  nok,  men  han  maatte  ogsaa,  hvad 
der  næsten  syntes  vanærende,  bevogte  ham  som  en  Cer- 
berus, forat  ingen  Uvedkommende  skulde  nærme  sig  ham, 
og  for  at  Struensee  fra  denne  Side  kunde  være  ganske  sikker 
mod  Intriger.  Man  betragtede  Brandt  som  en  Slags  Drage, 
der  var  anbragt  ved  Hoffet  for  at  spærre  Adgangen  til 
Tronen.  Dag  for  Dag  blev  dette  Embede  ham  modbyde- 
ligere, men  af  P'orfængelighed  og  for  ikke  at  miste  sine 
andre  Embeder  opgav  han  det  dog  ikke.  Men  samtidig 
voxede  ogsaa  Dag  for  Dag  hans  heftige  Misstemning  mod 
den  tyranniske  Fører,  og  saaledes  blev  da  ogsaa  den  sidste 
Venskabsforbindelse,  som  Struensee  endnu  stolede  paa,  kun 
illusorisk.  ''^) 

Der  var  i  hele  Landet  kun  ét  trofast  Hjærte ,  der  til- 
hørte ham,  ubrødelig  havde  hengivet  sig  til  ham  og  just 
derved  havde  stødt  alle  andres  Hjærter  fra  sig.  Den  unge, 
uerfarne  Dronning  var  i  kun  altfor  høj  Grad  bleven  henrevet 
af  Struensees  glimrende  Virksomhed  for  det  alm.ene  Vel  og 
havde  over  Samlivet  med  ham  glemt  alle  andre  Hensyn  ^^). 
I  sin  blinde  Kjærlighed  brød  hun  sig  ikke  om  de  mørke, 
truende   Skyer,    der    trak    sammen    over    hende    og    hendes 

Elsker.  Ganske  vist  havde  der  allerede  tidlig  lydt  adva- 
rende Røster  fra  hendes  Omgivelser,  da  to  modige  og  for- 
standige Kammerjomfruer  tog  Ordet;  i  første  Øjeblik  blev 
hun  vel  i  høj  Grad  bestyrtet,  men  strax  derefter 
meget  unaadig,  ja  hendes  Tilbøjelighed  var  fra  det  Øjeblik 
bleven  endnu  stærkere.  Indsaa  Struensee  da  ikke,  at  Dron- 
ningens Ære  stod  paa  Spil  for  hans  Skyld?  Da  han  først 
saa  det,  da  Demonstrationernes  Tydelighed  ikke  kunde  lade 
ham  være  længere  i  Tvivl  derom ,  troede  han ,  at  han  først 
nu  netop  burde  blive  ved  hendes  Side  som  hendes  Ridder. 
Han  nærede  den  oprigtige  Overbevisning,  at  hun  vilde  blive 
et  Offer  for  de  tidligere  Yndlingers  Had ,  Intrige  og  Under- 
fundighed ,  saasnart  han  forlod  hende.  Hun  holdt  fast  paa 
ham,  og  han  lod  sig  fastholde.  Dermed  skal  ikke 
være  sagt,  at  hans  Ædelmodighed  i  dette  Tilfælde  skal  an- 
slaas  særlig  højt;  Beregning  og  Ærgjerrighed  var  fra  første 
Færd  af  hans  Hovedbevæggrunde.  Uden  Dronningen  var 
han  intet.  Han  havde  haft  Medlidenhed  med  hende  og 
havde  det  endnu  stedse,  men  hendes  varme,  dybe  Følelse 
delte  han  derfor  ikke.  Han  nød  hendes  Gunst,  men  han 
tænkte  kun  paa  sin  egen  Storhed  og  Magt,  ganske  som 
Potemkin,  Kejserinde  Katharina  af  Ruslands  Yndling.  Der 
synes  adskillige  Gange  at  være  kommen  Øjeblikke,  hvor  de 
søde  Lænker  bleve  ham  besværlige,  og  han  kunde  undertiden 
gjøre  Dronningen  virkelig  bedrøvet  og  skinsyg.  Naar  han 
dog  ikke  formaaede  at  rive  sig  løs,  skyldtes  dette  først  og 
fremmest  hans  Ærgjerrighed.  Og  naar  hun  var  uforsigtig 
af  Lidenskab,  var  han  det  af  Beregning.  Naar  han  saaledes 
særlig  i  den  senere  Tid  viste  sig  overalt ,  ogsaa  offentlig, 
ved  hendes  Side ,  og  derved  med  velberaad  Hu  røbede  den 
TiUid,  han  nød  hos  hende,  skete  dette  kun  for  paa  den 
Maade  at  kunne  væbne  sig  mod  Nationens  Uvilje.  Jo  mere 
han  knyttede  sin  egen  Skæbne  til  hendes ,  desto  uangribe- 
ligere troede  han  at  gjøre  baade  hende  og  sig  selv. 

Der  findes  intet  sælsommere  Hof  under  Solen  end  dette 
danske,  hedder  det  i  datidige  diplomatiske  Beretninger. 
Etiketten  var  afskaffet,  det  gamle  Hof  med  sit  stolte  Aristo- 

krati  næsten  helt  skubbet  til  Side  og  et  nyt  skabt,  et  godt, 
borgerligt  Hus  —  saaledes  lyder  den  mildeste  Dom  — ,  hvor 
Hr.  Struensee  modtog  sit  Selskab.  Det  havde  hidtil  været 
Skik  ved  Hoffet,  at  Indbydelser  til  Festligheder  udgik  til 
alle  Personer  af  de  højeste  Rangklasser.  Nu  fik  kun  de 
Befaling  til  at  møde,  som  Struensee  personlig  ønskede  at  sé, 
og  de  hentedes  overvejende  fra  Mellemklassen'*;. 

Da  Kronprinsen  af  Sverrig  (senere  Gustav  III.)  paa  en 
Rejse  til  Paris  i  Efteraaret  1770  besøgte  Kjøbenhavn  og 
fik  at  vide,  at  han  var  indbudt  til  Selskab  hos  Kongen 
sammen  med  nogle  Kjøbmandsfruer,  spurgte  han,  om  der 
ikke  ogsaa  kom  Jøder.  Han  var  aldeles  forbavset  over  den 
fri,  unoble  Tone,  der  herskede  ved  Hoffet.  Ogsaa  i  denne 
Retning  ignorerede  Struensee  i  altfor  høj  Grad  de  herskende 
Former  og  Følgerne  deraf  Samtidig  med  det  høje  Aristo- 
krati havde  han  af  Princip  saa  godt  som  fuldstændig  ude- 
lukket de  fremmede  Gesandter  fra  Hoffet.  Man  tilstedede  dem 
ikke  en  Gang  længere  Privataudiens  hos  Majestæterne;  de 
var  jo  de  eneste  Mænd,  han  ikke  kunde  behandle  efter  eget 
Forgodtbefindende,  og  tillige  efter  hans  Beregning  de  eneste, 
der  ved  at  faa  stadig  Adgang  til  Hoffet  endnu  havde  Ind- 
flydelse nok  til  at  kunne  skade  ham.  Det  var  derfor  intet 
Under,  at  han  hovedsagelig  ligeoverfor  den  engelske  Gesandt 
omgav  Hoffet  som  med  en  kinesisk  Mur,  saaat  denne  bekla- 
gede sig  over,  at  han  i  et  Tidsrum  af  5  Maaneder  ikke 
havde  kunnet  komme  til  at  vexle  ti  Ord  med  Dronningen, 
Georg  III. 's  Søster,  hvem  han  udtrykkelig  havde  forpligtet 
sig  til  at  vaage  over.  Og  lige  saa  lidt  kan  man  undre  sig 
over,  at  Tonen  i  de  diplomatiske  Rapporter  derefter  blev 
dobbelt  irriteret,  og  at  man  gjorde  alt  for  ogsaa  udadtil  at 
blotte  den  danske  Regering  under  Struensee.  ^^) 

Ved  Hoffet,  eller  rettere  ligeledes  i  en  vis  Afstand  fra 
det,  levede  endnu  en  anden  Dronning,  Frederik  V.'s  Enke 
og  Christian  VII.  s  Stifmoder,  Juliane  Marie,  af  det  hertuge- 
lige Hus  Brunsvig-Wolfenbiittel. 

Med  sit  Bigotteri,  sin  Strænghed  i  Sæder,  sit  jævne  og 
næsten  til  Frygtsomhed  grænsende  sky  Væsen  og  sin  Uvilje 

mod  Selskabelighed  var  denne  Fyrstinde  lidet  tiltrækkende 
og  hjærtevindende.  Men  hun  var  ingenlunde  en  herskesyg, 
intrigant  Karakter,  saaledes  som  hun  oftest  fremstilles. 
Ønsket  om  at  blande  sig  i  Regéringssagerne  laa  sikkert  fra 
Begyndelsen  af  lige  saa  fjærnt  fra  hendes  stille,  ængstelige 
Natur  som  for  den  livsglade  Karoline  Mathilde.  Med  denne 
havde  hun  staaet  paa  en  ret  fortrolig  Fod  før  Struensees 
Optræden  i  Kjøbenhavn.  Sin  ulykkelige  Stifsøns  Opdragelse 
havde  hun  ganske  vist  aldrig  taget  sig  sjnderlig  af,  da  hun 
hovedsagelig  beskæftigede  sig  med  sin  egen  Søn,  Arveprins 
Frederiks  Opdragelse.  Hun  havde  dog  aldrig  været  en  ond 
Stifmoder,  om  hun  end  ikke  var  i  Stand  til  at  erstatte  den 
rigtige  Moder.  Paalidelige  Vidner  rose  hende  endog  for  en 
vis  vedholdende  Ømhed  mod  Christian  VII.,  hun  beklagede 
ham  og  havde  langt  snarere  Medlidenhed  med  ham  end 
Afsky  for  ham.  At  han  forsømte  hende,  kunde  hun  lægge 
hans  sygelige  Sindstilstand  til  Last,  men  at  baade  hun  og 
hendes  Søn  nu  efter  Struensees  Ophøjelse  ogsaa  blev  forsømt 
af  Dronningen,  at  den  almægtige  Parvenu  ikke  en  Gang  tog 
det  fjærneste  Hensyn  til  hende,  det  forbitrede  hende  højlig. 
Hun  følte  sig  personlig  saaret  og  samtidig  moralsk 
krænket.  I  Julianes  øjne  havde  Mathilde  prisgivet  sig  selv 
og  glemt  alt,  hvad  hun  skyldte  sin  Slægt,  sin  Fødsel,  sin 
Rang  —  det  kunde  hun  aldrig  tilgive  hende.  For  ikke  at 
give  mere  Anledning  til  offentlig  Forargelse,  nærede  hun 
Betænkning  ved  et  ligefremt  Brud,  men  hun  holdt  sig  i 
Afstand,  saa  vidt  hun  formaaede.  Struensee,  der  fandt 
hende  besværlig  uden  dog  paa  nogen  Maade  at  anse  hende  for 
farlig,  var  naturligvis  meget  tilfreds  hermed;  i  hendes  Fra- 
værelse følte  han  sig  saa  meget  friere,  saa  meget  mere 
hjemme  ved  Hoffet.  Her  førte  han  i  enhver  Retning  Kom- 
mandoen trods  Brandts  fordringsfulde  Skinsyge,  skabte  en 
ny  ordre  du  jour,  gav  Tegn  til,  naar  der  skulde  serveres, 
og  førte  hver  Dag  Dronningen  til  Bords  ved  sin  Arm.  Efter 
Taflet  plejede  hun  da  at  hente  sin  lille  Søn  og  vise  sig  som 
en  henrivende  Moder;  hun  kunde  endnu  stedse  være  munter 
indtil  Kaadhed.      Det  voldte  hende  Glæde  at  underkaste  sig 

Struensees  Anordninger,  medens  Kongen,  der  nu  holdtes  i 
stramme  Tøjler,  i  det  mindste  viste  passiv  Lydighed.  Hr. 
Struensee  syntes  ikke  blot  at  være  et  Medlem  af  Familjen, 
men  dennes  Hoved.  ''^) 

Som  det  ofte  gaar  i  despotisk  regerede  Lande,  at  selv 
de  mere  dannede  ofte  tage  langt  mere  Dél  i  Begivenhederne 
ved  Hoffet  end  i  Statens  Anliggender,  saaledes  gik  det 
ogsaa  i  Danmark.  Som  Favorit  havde  Struensee  alt  længe 
været  i  alles  Munde,  og  maatte  han  nu  ikke  ved  sin  Dag 
for  Dag  dristigere  Optræden  forøge  Forbitrelsen  mod  sig? 
Enkedronningen  var  ikke  populær,  men  den  Tilsidesæt- 
telse, der  vistes  hende  af  det  regerende  Hof,  gjorde  overalt  et 
meget  uheldigt  Indtryk. 

Der  udbredtes  hadefuldt  overdrevne  Rygter  om,  at  Ad- 
gangen til  Tronen  ogsaa  var  spærret  for  alle  Undersaatterne, 
at  den  gode  Konge  selv  behandledes  som  en  Fange,  ja  at 
han  mishandledes.  Af  Opposition  mod  Struensees  Regimente 
begyndte  mange  endog  at  tvivle  om  Christian  VII. 's  almindelig 
bekjendte  Imbecilitet,  det  var  en  absurd  Fabel,  som  kun  den 
frække  Struensee  i  sin  ulovlige  Herskesyge  havde  fundet 
paa.  Kongen,  der  formelig  havde  givet  Afkald 
paa  sit  Folks  Kjærlighed,  der  skamløst  havde  pris- 
givet sig  for  dets  Øjne,  blev  nu  paa  én  Gang  lovprist  som 
Folkets  bedste  Ven,  som  en  Folkets  Fader. ''^) 

Man  skulde  have  sét  ham,  sét  denne  elendige  Person, 
denne  ungdommelige  Olding,  naar  han  ved  Maaltiderne  eller 
Forlystelserne,  ved  enhver  Lejlighed  timevis  sad  ubevægelig 
hensunken  i  apatisk  Ligegyldighed,  beskæftiget  med  sine 
sørgelige  Drømmerier,  ja  endog  med  Selvmordstanker,  mumlende 
uforstaaelige  Ord  mellem  Læberne,  eller  naar  han  saa  plud- 
selig grebes  af  sit  gamle,  vilde  Ødelæggelsesraseri ,  slog  alt 
i  Stykker  omkring  sig,  kastede  Stole  og  Borde,  Spejle  og 
Porcellæn  gjennem  Vinduerne  ud  i  Slotsgraven  og  teede  sig 
som  en  besat. 

Man  maatte  visselig  beklage  ham,  saa  meget  mere  som 
han  selv  var  sig  sin  Sygdom  bevidst  og  netop  derved  kunde 
bringes    til   Fortvivlelse.      Han    ønskede    sig   da    ogsaa    ofte 

Døden,  som  han  dog  samtidig  frygtede.  Hans  Tilstand  var 
gradvis  forværret  til  Uhelbredelighed,  selv  om  han  ogsaa 
havde  sine  lyse  Timer,  da  han  »med  opblussende  Aand< 
næsten  formaaede  at  blive  Herre  over  sig  selv,  og  da  ingen 
havde  kunnet  tvivle  om  hans  Fornuft.  Hvem  der  da  saa  og 
hørte  ham  for  første  Gang,  kunde  ganske  vist  blive  i  høj  Grad 
overrasket  over  hans  sporadiske  Kundskaber  som  over  hans 
fine  Bemærkninger.  Selv  paa  et  langt  senere  Tidspunkt,  da  han 
i  aandelig  Henseende  var  sunket  endnu  dybere,  forstod  han 
endnu  af  og  til  at  sætte  selv  indviede  i  Forbavselse  ved  sine 
træffende  Udtr}^k  eller  ved  sarkastiske  Indfald. 

Og  Kongen  følte  sig  langtfra  mishandlet  af  Struensee, 
han  viste  sig  tværtimod  nu  som  før  meget  tilfreds  med  ham; 
selv  Dronningen  føjede  sig  jo  efter  Struensees  Raad  tilsyne- 
ladende efter  alle  Kongens  Ønsker.  Struensee  selv  kunde  for- 
lange, hvad  han  vilde,  intet  blev  afslaaet  ham,  og  Kongen 
lod  sig  aldeles  imponere  af  ham.  Struensee  var  for  Kongen 
af  Danmark  Kongen  af  Preussen,  d.  v.  s.  han  kunde  identi- 
ficere ham  med  Frederik  den  Store.  Og  trods  alt  dette 
var  Christian  paa  ét  Punkt  fuldstændig  paa  det  rene  —  og 
samtidig  ligegyldig  — ,  og  det  var  over  for  den  Krænkelse, 
hans  huslige  Ære  led.  ''^) 

Ved  Siden  af  Medlidenheden  fik  en  Følelse  af  nedarvet 
Ærefrygt  for  Majestæten  og  af  ubegrænset  Kjærlighed  til 
det  berømmelige  Herskerhus  den  danske  Nation  til  at  glemme 
denne  Monarks  tidligere  Daarskaber  og  til  at  lukke  Øjet  for 
de  ny;  og  denne  Følelse  forstærkedes  i  samme  Grad,  som 
paa  den  anden  Side  Nationalhadet  voxede.  To  Begiven- 
heder, der  fandt  Sted  umiddelbart  efter  hinanden,  bragte 
dette  Had  paa  Højdepunktet. 

Den  7.  Juli  1771  fødte  Dronningen  en  Datter,  »hvis  virkelige 
Fader  man  ikke  kunde  være  i  Tvivl  om«.  Den  14.  Juli 
lod  Struensee  sig  udnævne  til  Gehejme-Kabinetsminister  og 
nogle  faa  Dage  efter  tilligemed  sin  Ven  Brandt  ophøje  i 
den  danske  Grevestand  —  eller  rettere  —  han  ophøjede 
sig  selv.''^) 

Ved    sin  Udnævnelse    til    Kabinetsminister    fik    han    nu 

ogsaa  officielt  —  i  Virkeligheden  havde  han  længe  haft 
det  —  en  Magt,  man  i  Danmark  endnu  aldrig  havde  sét  en 
Undersaat  have,  en  Virkekreds,  der  omfattede  alle  Departe- 
menter uden  Undtagelse  og  følgelig  ikke  kunde  give  Plads 
for  nogen  anden  Minister  ved  Siden  af  ham,  et  uindskrænket 
Prærogativ.  Efter  lo  Maaneders  Skalten  og  Valten  havde 
han  nu  endelig  løftet  Sløret,  givet  sin  exklusive  Magt  den 
exklusive  Titel  og  aabenbaret  sig  som  Rigsforstander, 
som  Storvesir. 

Ved  en  egenhændig  Ordre  af  Cristian  VII. ,  hvem 
Struensee  aabenbart  har  lagt  Ordene  i  Munden  —  thi  selv 
her  forraadte  han  sig  ved  sit  Ukjendskab  til  Formerne  — , 
lod  han  sig  samtidig  give  den  uhørte  Fuldmagt  til  for  Frem- 
tiden at  udfærdige  Kabinetsbefalinger  ogsaa  uden  kongelig 
Underskrift,  blot  under  Kabinetsseglet.  Disse  slet  og  ret  af 
Struensee  udstedte  Befalinger  skulde,  naar  de  blot  ikke  stod 
i  Strid  med  en  tidligere  kongelig  Ordre,  have  samme  Kraft 
og  Gyldighed  som  de  af  Kongen  underskrevne,  som  om  de 
stammede  fra  Kongen  selv,  i  hvis  Navn  og  efter  hvis  mundt- 
lige Paalæg  de  stedse  skulde  synes  at  være  udstedte ,  alle 
Myndigheder,  alle  Embedsmænd  skulde  øjeblikkelig  adlyde 
dem.  Ved  Siden  heraf  lod  Struensee  sig  ligefrem  give 
bestemt  Fuldmagt  til  at  udfærdige  alle  Befalinger,  som 
paa  én  Myndigheds  Forestilling  skulde  tildeles  en  anden; 
begge  skulde  uden  Indvending  rette  sig  efter  hans  Bestem- 
melser.    Først  nu  var  Struensee  fuldkommen   »solol«^^^) 

Den  nyeste  Forordning  var  en  videre  Udvikling  af  den 
centraliserende  Tendens,  der  havde  medført  Gehejmecon- 
seillets  Fald,  men  samtidig  syntes  den  at  staa  i  kras  Mod- 
sætning hertil.  Ved  Ordren,  der  ophævede  Conseillet,  havde 
Kongen  overfor  hele  Europa  erklæret,  at  han  vilde  regere 
alene,  og  nu  udleverede  han  paa  én  Gang  faktisk  den 
højeste  Magt  til  et  eneste  Menneske.  Ikke  alene  Struensees 
Fjender,  men  ogsaa  de,  der  hidtil  ansaas  for  at  være  ham 
hengivne ,  saa  heri  et  direkte  Forfatningsbrud ,  en  skrigende 
Krænkelse  af  den  herskende  Kongelov,  hvorpaa  det  danske 
uindskrænkede     Monarki     hvilede.       Hans    eneste    Veninde, 

Dronningen  selv,  havde  indtrængende  raadet  ham  fra  dette 
sidste  dumdristige  Skridt.  Forgjæves  —  netop  fordi  hans 
Autoritet  ikke  anerkjendtes  tilbørlig,  fordi  han  saa  den  vakle 
baade  ude  i  Folket  og  i  Bureaukratiet,  havde  han  nu  anset 
det  for  nødvendigt,  at  Kongen  højtidelig  overdrog  ham 
Regeringens  Ledelse. 

Han  mente,  at  Skinnet  af  ubeføjet  at  have  anmasset  sig 
noget  dermed  var  bortfaldet;  Kongen  havde  jo  udnævnt 
ham,  og  Kongen  var  enevældig.  I  samme  Øjeblik  han 
afslørede  Kronens  dybeste  Afmagt ,  søgte  han  endnu  at 
dække  sig  bag  Fiktionen  om  dens  Enevælde;  og  for  at 
gjøre  hans  egen  Nimbus  fuldstændig,  fulgte  som  Slutstenen 
den  omtalte  Ophøjelse  i  Grevestanden.  Den  fandt  Sted  den 
22.  Juli  paa  Dronningens  Fødselsdag,  hvad  der  end  yderligere 
var  en  utilgivelig  Uforsigtighed. 

Man  talte  om  store  Gaver  til  begge  de  ny  Grever. 
Allerede  tidligere  havde  Struensee  ladet  Kongen  skjænke 
ham  selv  og  Vennen  Brandt  den  respektable  Sum  af  60.000 
Rdl.  for  at  kunne  indrette  sig  standsmæssig.  Dette  havde 
han  gjort  i  aabenbar  Modstrid  med  sine  Sparsommeligheds- 
principer,  sin  Reduktion  af  alle  Naadespenge,  sin  højtidelige 
Erklæring  om,  at  Kongen  som  Ansvarhavende  for  Nationens 
Skatte  aldrig  maatte  gjøre  unyttige  Udgifter.  ^<>)  Medens  han 
i  Begyndelsen  bestræbte  sig  for  at  synes  tarvelig  og  uegen- 
nyttig, havde  han  nu  ogsaa  i  denne  Retning  ved  sin  ube- 
grænsede Magt  ladet  sig  forlede  til  betænkelige  og  ikke 
ganske  hæderlige  Skridt.  Han  var  bleven  inkonsekvent  og 
havesyg,  fornægtede  sine  egne  Principer;  Adelens  Modstander, 
den  erklærede  Forfølger  af  alle  Forrettigheder  og  Fordomme, 
der  knyttede  sig  til  Adelen,  havde  selv  ikke  kunnet  modstaa 
Fordommenes  Magt. 

Uviljen  havde  naaet  sit  Toppunkt.  Selv  den  store  Hob, 
der  endnu  stedse  havde  betragtet  og  beundret  ham  som  en 
af  sine  egne,  som  den  uegennyttige  Folkets  Mand  og  natur- 
lige Mægler  mellem  Kronen  og  Folket,  vendte  sig  helt  fra 
ham.  Den  saa  ham  alene  staa  oprejst  i  al  den  Ødelæggelse, 
han  havde  voldet,  misbrugende  det  kongelige  Navn  og  Kongens 


71 

personlige  Fejl,  og,  hvad  der  var  det  værste,  byggende  sin 
Lykke  paa  det  kongelige  Huses  Skjændsel. 

Der  skulde  meget  til,  førend  en  i  det  hele  saa  flegmatisk 
og  til  Lydighed  vænnet  Nation  som  den  danske  kunde 
bringes  i  Oprør  —  et  Oprør,  der  bredte  sig  gjennem  næsten 
alle  Samfundslag.  De  materielle  Fordele,  som  Struensee 
havde  lovet  og  virkelig  ogsaa  skaffet,  vare  for  Størstedelen 
spildte  ved  de  ulykkelige  Resultater  af  hans  voldsomme 
Reformlyst.  Der  var  almindelig  Elendighed  i  Monarkiets 
Lande,  endnu  mere  end  tidligere,  paa  Grund  af  Misvæxt  og 
stadig  Vinterfrost.  81)  I  disse  Skæbnens  Slag  saa  Pietisterne 
Guds  Domme  over  en  ryggesløs  Regering,  og  alle  nødlidende, 
der  stedse  vare  rede  til  at  knurre,  troede  dem.  Hvor  sam- 
mensmæltet  var  ikke  den  lille  Hob,  der  endnu  kunde  dømme 
klart  og  ikke  lod  sig  henrive  til  Uretfærdighed  ved  de 
aabenbare  Fejl,  men  endnu  erkjendte  det  virkelig  gode, 
Struensee  havde  skabt!  Og  dog  maatte  selv  disse  nu  sige, 
at  ogsaa  det  gode  blev  ødelagt  ved  de  Forhold,  hvorunder 
det  kom  frem,  og  ved  den  Maade,  det  udførtes  paa. 

Maaske  aldrig  før  i  Verdenshistorien  har  en  Mand,  der 
var  saa  levende  opfyldt  af  Ønsket  om  at  gjøre  N}'tte  og 
fremme  det  almene  Vel,  i  Løbet  af  saa  kort  Tid  vakt  en  i 
enhver  Retning  saa  dyb  og  lidenskabelig  Forbitrelse  mod 
sig  som  Struensee.  Det  maa  ogsaa  udtrykkelig  fremhæves, 
at  selv  de  tyske  Provinser  ubetinget  sluttede  sig  til  de  danske 
Kronlandes  Had.  Ogsaa  her  stillede  Adelen  og  Gejstligheden 
sig  i  de  misfornøjedes  Rækker;  de  stillede  sig  trofast  paa 
det  danske  Kongehuses  Side,  og  man  talte  ogsaa  der  som 
alle  Vegne  om  den  Vanære,  der  var  tilføjet  det  rene  Blod  i 
den  oldenborgske  Stamme. 

Hadet  blev  opildnet  af  den  tøjlesløse  Presse,  gav  sig 
Luft  i  de  mest  udskejende  Rygter,  de  groveste  Beskyld- 
ninger. Kongen  var  falden  i  Røverhænder,  héd  det,  og  med 
ham  var  hele  Nationen  forhaanet.  Mellem  Dronningen  og 
hendes  Galan  var  der  sluttet  et  Komplot  til  en  Revolution. 
Kongen  skulde  indespærres,  skaffes  til  Side,  og  hun  vælges 
til  Regentinde.      Man    gav  ham  Opium  og  skadelige  Læge- 

■midler  for  ikke  at  forstyrres  af  ham  —  taabelige  og  perfide 
Paastande,  som  imidlertid  selv  Frederik  den  Store,  Julianes 
Svoger,  har  givet  Plads  for  i  sine  Skrifter ^'^i.  Videre  hed 
det,  at  ogsaa  Kronprinsen  skulde  ryddes  af  Vejen  eller  dog 
ved  en  skammelig  Opdragelse  gjøres  udygtig  til  Regeringen 

—  slige  Rygter  vovede  man  at  udsprede  om  en  saa  kjærlig 
Moder  som  Dronning  Mathilde. 

Ganske  vist  havde  hun  indrømmet  Struensee  en  absolut 
Magt  selv  over  hendes  Søns  —  den  senere  Kong  Frederik 
VI. 's  —  Opdragelse  og  føjelig  givet  efter  for  de  pædagog- 
iske, indtil  Haardhed  strænge  Grundsætninger,  som  denne 
Teoretiker  havde  faaet  gjennem  Studiet  af  Rousseaus  »Emile«. 
Struensee  havde  befalet,  at  den  svagelige  Prins  skulde  be- 
handles ganske  som  et  borgerligt  Barn,  at  der  særlig  skulde 
tages  Hensyn  til  en  fri,  legemlig  Udvikling,  at  han  skulde 
have  ganske  tarvelig  Kost  og  fremfor  alt  hærdes  mod  selv 
det  mest  barske  Vejr.  ^^)  Saaledes  fandt  man  en  Gang  Barnet 
liggende  overladt  til  sig  selv  paa  Gulvet  i  et  Værelse  paa 
Hirschholm ,  uden  Bevidsthed  og  stiv  af  Kulde  —  en  ulyk- 
kelig Hændelse ,  der  ikke  skyldtes  nogen  ond  Hensigt ,  men 
som  Rygtet  naturligvis  tillagde  de  allersletteste  Motiver*'). 

Og  saaledes  gik  det  overalt.  Enhversomhelst  Forholds- 
regel af  Struensee  —  Ministerdoktoren  kaldte  man  ham  nu 
foragtelig,  ligesom  Hadet  ogsaa  havde  givet  ham  det  for 
den  pietistiske  Stemning  betegnende  Tilnavn  den  n\-  Crom- 
well  —  blev  stemplet  som  en  Bekræftelse  af  de  onde  Rygter, 
der  naaede  deres  Højdepunkt,  da  man  fortalte,  at  Struensee 
efter  at  have  ryddet  Kongen  af  Vejen ,  vilde  ægte  Dron- 
ningen og  lade  sig  udnævne  til  Rigets  Protektor,  ja  at  han 
vilde  bemægtige  sig  Kronen.  Hvor  taabelige  disse  R)gter 
end  vare,  fandt  de  desværre  Gjenlyd  i  Hytter  som  i  Paladser 

—  Danmarks  Fremtid  syntes  at  staa  paa  Spil. 

Pamfleter  og  Skandskrifter  af  pøbelagtig  Frækhed  bredtes 
ud  over  Landet,  uden  at  Forfatteren  eller  Bogtrykkeren 
nævntes.  Anonyme,  haanende  Truselsbreve  blcve  tilsendte 
begge  de  ny  Grever;  navnlig  fik  Brandt  saadanne,  hvori  det 
hed,  at  det  endnu  stod  i  hans  Magt  at  udfri  Kongen  af  den 

forhadte  Usurpators  Hænder,  og  at  han  tidligere  eller  senere 
som  denne  vilde  komme  til  at  bøde  med  sit  Hoved,  hvis 
han  ikke  gjorde  det.  ^•^) 

Brandt,  der  ellers  udmærkede  sig  ved  sin  Letsindighed, 
blev  dog  nu  urolig,  og  da  han  tillige  følte  sin  egen  Stillings 
Tryk  tungere  end  forhen,  advarede  han  sammen  med  nogle 
ærlige,  aabenhjærtige  Mænd  Struensee.  »Gud  give«  —  ud- 
brød han  —  »at  De  aldrig  havde  lært  dette  Hof  at  kjendec 
Men  Ministeren  foragtede  i  ophøjet  olympisk  Ro  alle  Ad- 
varsler, al  Bagtalelse,  tilsyneladende  hævet  over  al  Frygt;  Be- 
vægelsen vilde  nok  lægge  sig,  han  fortjente  ikke  dette  Had  og 
maatte  derfor  vise  sig  ligegyldig  overfor  det.  Han  beraabte  sig  paa 
sine  rene  Hensigter  til  Bedste  for  det  almene  Vel,  det  skulde 
være  hans  Skjold,  og  han  turde  ikke  lade  sig  forstyrre  i 
sine  Reformer. 

Uafbrudt  beskæftiget  med  ny  Planer  og  Udkast  syn- 
tes han  virkelig  ogsaa  at  være  den  eneste  Mand  i  Staten, 
der  ikke  lagde  Mærke  til  det  optrækkende  Uvejr.  Jorden 
bævede  under  hans  Fødder,  han  vandrede  paa  Randen  af 
en  Afgrund  —  men  han  saa  det  ikke  eller  vilde  ikke 
sé  det^^). 

•  Dog  Sandheden  var,  at  han  selv  var  grebet  af  dyb 
Bekymring.  Han  havde  haabet  sammen  med  sin  Storhed 
at  kunne  grunde  sin  egen  Lykke  ved  sin  alsidige  Virksomhed, 
nu  mente  han,  at  ogsaa  han  skulde  føle  Gudernes  Misundelse. 
Faren  bankede  altfor  stærkt  paa  hans  Dør  til,  at  han  ikke 
skulde  kunne  høre  det,  men  hans  Ærgjerrighed  bød  ham 
trodse  den.  Nu  var  der  efter  hans  Mening  ikke  Tale  om 
at  vige  tilbage,  tage  sin  Afsked  eller  opgive  nogetsomhelst 
af  det,  der  syntes  ham  gavnligt  for  Statens  Vel.  Han  gav 
sig  Udseende  af  at  være  modigere,  end  han  faktisk  var^'^); 
men  der  kom  et  Øjeblik,  da  man  troede  at  sé  ham 
bæve  —  Katastrofen  rykkede  nærmere. 

Som  Stormfugle,  der  bebude  Uvejr,  trak  i  Begyndelsen 
af  September  uventet  et  Tog  paa  2 — 300  larmende  Matroser 
op  foran  Slottet  Hirschholm,  Hoffets  Sommerresidens;  det 
var  trodsige  Nordmænd,  der  paa  Grund  af  Admiralitets- 
kollegiets  Omordning  og  den  derved  foraarsagede  Uorden  i 
den  daglige  Forretningsgang  havde  maattet  vente  forgjæves 
paa  deres  Løn  i  8  Uger.  >Vi  vil  tale  med  vor  Fader, 
Kongen«,  raabte  de,  >.han  skal  høre  og  hjælpe  os!«  Deres 
Optræden  var  ikke  ligefrem  truende,  men  de  vilde  paa  den 
anden  Side  heller  ikke  lade  sig  kyse.  »Vi  sætte  os  til  Mod- 
værge med  vore  Knive  1«  raabte  de  truende  til  en  lille  Flok 
Dragoner,  der  rykkede  imod  dem.  At  en  blodig  Scene  blev 
undgaaet,  skyldtes  kun  en  koldblodig  Officer,  der  lovede 
dem  deres  tilgodehavende  Løns  Udbetaling.  Matroserne 
vendte  da  i  Ro  tilbage  til  Kjøbenhavn.  De  fik,  hvad  der 
var  blevet  dem  lovet,  og  bleve  ikke  straffede  for  deres 
absolut  oprørske  Optræden. 

Dette  æggede  imidlertid  til  Efterligning.  Alle  de  mange, 
der  havde  noget  at  klage  over,  følte  deres  Mod  styrket, 
særlig  da  Ministeren  baade  under  denne  uventede  Demon- 
stration og  endnu  mere  under  den  følgende  Folkefest,  han 
selv  forgjæves  satte  i  Scene  som  Forsoning,  skal  have  kgt 
en  Modløshed  for  Dagen,  som  man  hidtil  ikke  havde  kjendt 
og  aldeles  ikke  forudset  hos  ham.  Og  hvor  meget  han  end 
for  Fremtiden  bestræbte  sig  for  at  vise  Ligegyldighed,  syntes 
dog  denne  Begivenhed  at  have  kastet  et  helt  nyt  Lys  over 
hans  Karakter  —  den  sidste  Rest  af  hans  Nimbus  var  kort- 
sagt borte.  Han  kunde  nu  saares  overalt  —  som  det  hedder 
i  Beretningerne.  ****) 

Døgnskrifternes  Sprog  blev  frækkere  og  frækkere.  En 
Oktobermorgen  fandt  man  paa  Hovedstadens  mest  befærdede 
Strøg  offentlige  Opslag  paa  Murene  med  ligefrem  Opfordring 
til  at  snigmyrde  Grev  Struensee  og  hans  Tilhængere,  der 
alle  erklæredes  for  fredløse  ^^). 

Det  var  dog  for  meget.  Misbrugen  af  den  uindskræn- 
kede Pressefrihed  kunde  ikke  godt  drives  videre,  og  Mini- 
steren   saa    sig    nu    foranlediget    til    af  Hensyn  til   sin   egen 

Person  at  foretage  betydelige  Indskrænkninger  i  den  Insti- 
tution, han  næsten  havde  følt  sig  stoltest  af.  Endnu  samme 
Maaned  udkom  en  kongelig  Forordning,  der  med  udtrykkelig 
Henpegen  paa  de  fornærmende  og  oprørske  Skrifter,  tilbage- 
kaldte den  tidligere  Straffrihed,  forbød  anonyme  Skrifters 
Fremkomst  og  gav  strænge  Bestemmelser  for  Forfatternes 
eller  i  deres  Sted  Bogtrykkernes  Ansvar.  De  ny  Presse- 
bestemmelser  bleve  fundne  værre  end  den  under  Struensees 
Forgængere  herskende  Censur,  og  de  kom  i  hvert  Fald 
for  silde. 

Skæbnen  vilde,  at  de,  han  havde  valgt  til  sin  nær- 
meste Omgivelse,  nu  vare  de  mest  troløse.  Grev  Brandt, 
der  ikke  var  i  Stand  til  at  bringe  ham  til  at  resignere  og 
selv  iøvrigt  ligesaa  lidt  kunde  det,  fattede  under  Indtrykket 
af  de  urolige  Begivenheder  en  Plan  til  at  styrte  den  Mand, 
der  byggede  paa  hans  Venskab  og  havde  betroet  ham  sine 
dybeste  Hemmeligheder.  Han  gik  saa  vidt  i  sin  Frivolitet, 
at  han  endog  vilde  give  Struensee  en  Eftermand  i  Dron- 
ningens Gunst,  og  han  havde  da  fattet  den  Tanke  selv  at 
blive  det. 

Efter  Brandts  Plan  skulde  Kongen  overrumples  paa 
Hirschholm  og  føres  til  Kjøbenhavn,  Struensee  fængsles  og 
for  bestandig  forvises  fra  Danmark;  man  kunde  lade  ham 
slippe  til  Sverrig,  mente  Brandt.  »Jeg  selv  skulde  nok  finde 
Midler  til  at  trøste  Dronningen«.  Han  tog  imidlertid  fra 
første  Færd  af  fuldkommen  fejl  af  de  Personer,  hvis  Hjælp 
han  søgte  for  at  bringe  Attentatet  til  Udførelse.  Hans 
ustadige,  æventyrlige  Væsen  frastødte  dem,  og  de  gav  ham 
det  velmente  Raad ,  hellere  at  beholde  slige  kimæriske  og 
indiskrete  Anslag  hos  sig  selv.  De  fattede  selv  Mistanke 
om ,  at  han  var  Struensees  Redskab  og  kun  vilde  udforske 
dem  for  at  styrte  dem  i  Fordærvelse;  den  almindelige 
Mening  var  jo,  at  han  stedse  stod  paa  en  intim  Fod  med 
den  forvorpne  Minister  og  lydig  gjorde  alt,  hvad  denne 
forlangte  af  ham. 

Det  var  Brandts  egen  Forbandelse,  at  han  én  Gang  for 
alle  var  lænket  ti!  Struensee  og  ikke  havde  Kraft  til  at  rive 

sig  løs,  men  uvilkaarlig  bragte  sig  i  ny  Forviklinger ;  Skæbnen 
selv  syntes  at  have  bestemt  det  saaledes.  En  trist  November- 
dag fandt  saaledes  et  Optrin  Sted  ved  Hoffet,  der  fik  en 
skæbnesvanger  Betydning  for  Brandt.  Begge  Grever  vare 
i  Selskab  med  nogle  enkelte  andre  til  Stede  ved  Dronnin- 
gens Frokostbord,  hvor  som  sædvanlig  ogsaa  Kong  Christian 
sad  uden  at  deltage  i  Underholdningen,  stirrende  sløvt  hen 
for  sig.  Pludselig  vendte  han  sig  mod  Brandt  og  raabte  til 
ham:  >Jeg  skal  give  Dem  en  Dragt  Stokkeprygl!  Det  er 
til  Dem,  jeg  taler,  Hr.  Greve,  forstaar  De  mig?«  Kongen 
havde  allerede  nogen  Tid  været  utilfreds  med  Brandt, 
der  ikke  lagde  Skjul  paa  sin  Misfornøjelse  ved  daglig  at 
skulle  være  om  den  aandssvage  Monark^").  Til  en  saadan 
Tiltale  havde  han  dog  ikke  givet  Anledning.  Han  fandt  sin 
Ære  som  Adelsmand  krænket,  og  efter  Taflet  kom  han 
overens  med  Dronningen  og  Struensee  om ,  at  der  maatte 
gives  Kongen  en  Lektion. 

Struensee  sagde  ligefrem  til  Kongen ,  at  Brandt  som 
Adelsmand  vilde  kræve  Satisfaktion  af  ham,  hvortil  Kongen 
svarede,  at  Brandt  var  en  Kujon,  der  ikke  havde  ^)Courage«. 
Allerede  tidligere  havde  han  flere  Gange  sagt  til  Brandt,  at 
han  vilde  slaa  ham  ihjel,  hvis  han  vidste,  at  han  var  en 
Kujon.  Yderst  ophidset  fulgte  nu  Brandt  efter  Kongen  ind 
i  hans  Gemak,  lukkede  Dørene  og  fordrede  virkelig  Satis- 
faktion af  Kongen,  hvem  han  overlod  Valget  af  Vaaben. 
Da  denne  valgte  at  slaas  paa  Næverne,  forglemte  Brandt 
sig  i  sin  Vrede  i  den  Grad,  at  han  uden  Medlidenhed  over- 
faldt ham,  greb  ham  i  Halsen  og  trykkede  ham  op  mod 
Væggen,  idet  han  samtidig  overfusede  ham  med  Skjældsord 
og  Trusler;  han  slog  dernæst  af  alle  Kræfter  løs  paa  ham, 
indtil  Kongen,  der  vred  sig  af  Smerte  og  var  dødelig  angst, 
bønlig  bad  om  Forladelse.  »Naa,  det  var  godt,  nu  kunne 
vi  da  faa  Ro«,  udtalte  begge  Grever  bagefter,  »kun  maa 
ingen  faa  noget  at  vide  derom.  «'-'^) 

Brandt  blev  som  før  ved  Hoffet  og  udnævntes  endog 
nogle  faa  Dage  efter  ved  Struensees  Indflydelse  og  som 
Tegn  paa  Kongens  Tilgivelse  til  »grandmaitre  de  la  garderobe«, 


hvad  der  gav  Rang  med  en  Overhofmarskalk  og  Titelen 
>Excellence«  ;  men  han  blev  alligevel  fra  den  Tid  af  endnu 
mere  hadet  og  frygtet  af  Kongen  end  før.  Det  værste  var 
imidlertid ,  at  Kongen  selv  fortalte  sine  Kammertjenere  den 
hæslige  Scene;  mod  Struensees  Forventning  rygtedes  det 
snart  overalt  og  tjente  naturligvis  kun  til  at  gyde  Olje  paa 
Ilden.  Nu  havde  man  jo  det  længe  ønskede  slaaende  Bevis 
for  Paastanden  om,  at  Kongens  hellige  Person,  Herrens 
Salvede,  blev  mishandlet.  Christians  ungdommelige  Halv- 
broder, Arveprins  Frederik,  saa  i  denne  Begivenhed  en 
Forbrydelse  mod  hele  det  kongelige  Hus^^^. 

Hvem  Guderne  ville  ødelægge,  gjøre  de  først  vanvittige 
—  ogsaa  om  Struensee  kunde  dette  gjælde.  Han  befalede 
og  reformerede,  som  om  Statens  Tømmer  laa  urokkelige  i 
hans  Haand.  Og  dog  syntes  hans  Evner  lammede  af  Fryg- 
ten, 'hans  Politik  svag  og  raadvild,  medens  han  atter  tog 
Afstand  fra  paabegyndte  Reformer  og  efter  Sigende  smig 
rede  Folk,  han  tidligere  havde  sét  ned  paa  med  Foragt. 
Særlig  maatte  han  føle  sig  ilde  til  Mode  ved  at  tænke  paa 
den  kommende  Vinter  og  paa  Nødvendigheden  af  at  forlægge 
Hoffets  Residens  fra  det  ensomme  Landliv  til  Hovedstaden. 
Selv  naar  han  ledsagede  Majestæterne,  fra  hvis  Side  han 
aldrig  veg,  paa  et  ganske  kort  Besøg  i  Kjøbenhavn,  kjørte 
Vognen  altid  i  strakt  Karriere  og  var  allerede  nu  omgivet 
af  en  stærk  Eskorte.  Hvor  de  end  opholdt  sig,  paa  Slottet 
som  i  Teatret,  fordobledes  Vagten,  og  paa  den  korte  Vej 
fra  Slottet  til  Teatret  eskorteredes  de  af  en  Officer  med  36 
Dragoner.  Politiet  blev  sat  i  Bevægelse;  til  dets  Opgaver 
hørte  bl.  a.  hver  Morgen  at  nedrive  de  Smædeskrifter,  der 
om  Natten  bleve  opslaaede  paa  Murene.  Kjøbenhavn  fik  en 
ny  og  paalideligere  Kommandant,  Kanonerne  paa  Tøjhuset 
ladedes  med  Kardætsker  og  forsynedes  med  fornødent 
Mandskab. 

Struensee  haabede  at  indjage  Skræk  ved  disse  For- 
holdsregler, men  i  og  for  sig  vare  de  utilstrækkelige  og 
forøgede  kun  de  fantastiske  Rygter  om  den  Revolution,  man 
formodede,    han  lagde  Planen    til.      Han    gjorde    da    et    nyt 

Skridt,  der  vel  i  sig  selv  ikke  havde  nogen  videre  Betydning, 
men  var  overordentlig  ubetimeligt  og  gav  Anledning  til  et 
kort  Oprør  mod  ham.  Han  havde  tidligere  opløst  Hest- 
garden; nu  lod  han  ved  Juletid,  netop  et  Aar  efter  det 
aristokratiske  Statsraads  Ophævelse,  Fodgarden  opløse,  medens 
han  netop  nu  skulde  have  knyttet  den  mere  til  sig  end  nogen 
Sinde  før^»). 

Skjønt  den  kongelige  Livgarde  var  et  priviligeret  Korps, 
var  den  dog  langt  fra  upopulær,  men  blev  tværtimod  snarere 
betragtet  som  en  Pryd  for  Nationen.  Mandskabet  knurrede 
lydelig  og  vilde  ikke  lade  sig  »degradere«,  ikke  tildeles  de 
andre  Regimenter,  som  Struensee  havde  bestemt,  men  blive 
deres  gamle  Fane  tro;  og  da  de  nu  i  deres  ophidsede  Stemning 
droge  op  til  Slottet  og  paa  egen  Haand  bemægtigede  sig 
Slotsvagten,  bragte  Borgerne  dem  Levnedsmidler  og  Drikke 
for  at  styrke  dem  i  deres  Modstand.  Oprørerne  vovede  at 
udskjælde  den  ny  Kommandant,  der  red  dem  i  Møde  for  at 
bringe  Orden  til  Veje,  for  »en  gammel  Kælling«,  under 
Trusler  trængte  de  ham  tilbage  og  havde  nær  revet  ham  af 
Hesten.  Pøbelen ,  der  ved  Juletid  var  endnu  mere  ophidset 
af  Brændevin  end  ellers  og  rede  til  alle  Slags  Tumulter, 
tiljublede  dem  Bifald,  og  selv  Matroserne,  der  ved  andre 
Lejligheder  snarere  søgte  Klammeri  med  Soldaterne  end 
hjalp  dem,  tog  her  deres  Parti.  Endnu  en  Gang  behøvedes 
der  behjærtede  og  rolige  Mæglere  for  atter  at  bringe  Orden 
til  Veje  og  forhindre  en  frygtelig  Blodsudgydelse;  men 
samtidig  blottede  Struensee  endnu  en  Gang  sin  Regerings 
Svaghed  ved  at  undlade  at  straffe  Ophavsmændene  til  denne 
Juleaftensfejde.  Og  han  gav  yderligere  efter  forjLivgardens  trod- 
sige Fordring  om  strax  at  blive  virkelig  afskediget,  ja  ledsagede 
endog  Afskedigelsen  med  særlige  Naadesbeviser  fra  Kongen. 
De  gamle  Officerer  vare  ude  af  sig  selv,  nogle  af  dem  for- 
drede forgjæves,  at  de  oprørske  Tropper  skulde  ned.skydes, 
de  ansaa  det  for  umuligt  nogen  Sinde  at  kunne  føre  en  Hær 
mod  Fjenden,  efter  at  slige  Optrin  ustraffet  vare  gaaede 
for  sig.     Den  almindelige  Gjæring  var  ubeskrivelig. 

Aaret  1772  begyndte  saaledes  under  uheldige  Auspicier. 
Man  ventede  daglig  større  Pøbelrevolter  for  at  styrte  Rigs- 
forstanderen, og  det  héd  sig,  at  skjønt  Adelen  endnu  holdt 
sig  forsigtig  tilbage  med  sin  Opposition,  opflammede  den 
behændig  Lidenskaberne  hos  den  store  Hob. 

Medens  den  giftige  Sæd  modnedes,  sørgede  Grev  Rantzau 
fra  sit  lumske  Baghold  for  at  bringe  de  afgjørende  Forbe- 
redelser til  den  skæbnesvangre  Begivenhed  i  Stand.  Hans 
Ondskab  og  Hævnsyge  kunde  man  tiltro  alt.  Som  Følge 
af,  at  Struensee  intet  Hensyn  vilde  tage  til  Rantzaus  ind- 
trængende Ønske  om  at  faa  et  adeligt  Gjældsprivilegium 
bragt  i  Stand,  og  endnu  mere  som  Følge  af  hans  tidligere 
Vens  Udnævnelse  til  enevældig  Kabinetsminister,  var  hans 
Had  steget  til  Højdepunktet.  Han  lod  fremfor  alt  ingen- 
somhelst  Lejlighed  gaa  tabt  til  paa  enhver  Maade  at  under- 
grave Struensees  Stilling,  særlig  ved  at  ophidse  de  lavere 
Klasser,  og  fra  velunderrettet  Side  siges  det  temmelig 
tydelig,  at  de  mest  oprørende  Rygter  og  Skandskrifter  stamme 
fra  ham  ^*) ;  efter  alt,  hvad  man  hidtil  véd,  maa  han  betragtes 
som  den  egentlige  Hovedleder,  som  Sjælen  i  den  store 
Sammensværgelse  mod  Struensee  og  Dronning  Karoline 
Mathilde.  Med  djævelsk  Mesterhaand  satte  han  den  i  Scene  i 
sine  Studier  i  Sammensværgelseskunsten  havde  han  jo  kunnet 
gjøre  i  Rusland,  da  Peter  III.  blev  ryddet  af  Vejen. 

Til  Rantzau  havde  allerede  Efteraaret  i  Forvejen  sluttet 
sig  en  Person  ved  Navn  Beringskjold,  med  hvem  han  tid- 
ligere havde  stiftet  Bekjendtskab,  og  som  ligeledes  mistænktes 
for  at  have  været  en  virksom  Deltager  i  Sammensværgelsen 
mod  Czaren.  Hvorledes  dette  nu  end  forholder  sig,  saa  man 
med  mistænkelige  Øjne  paa  ham  i  Rusland  og  nærede 
Tilbøjelighed  til  at  anse  ham  for  dansk  Spion ;  som  en  urolig 
Æventyrer  betragtede  man  ham  i  hvert  Fald.  Ogsaa 
Beringskjold  var  efter  Sigende  i  et  personligt  Anliggende 
bleven  fornærmet  af  den  hensynsløse  Struensee;  sikkert  er 
det,  at  han  var  kommen  i  ubehagelig  Kollision  med  Retten 
og  følte  sig  som  et  Offer  for  Struensees  System.  Det  fælles 
Had  til  Ministeren  førte  ham  sammen  med  Rantzau,  og  som 

dennes    værdige   Stalbroder    viste     >Generalkrigskommissær« 
Beringskjold  sig  snart  som  en  Mester  i  Konspiration. 

Det  faldt  ikke  disse  to  Mænd  vanskelig  at  finde  Fæller 
til  deres  Oprør  mod  Struensee,  Krigsmænd  som  Generalmajor 
Eickstedt  —  en  lidenskabelig  og  ærgjerrig  dansk  Officer,  der 
vel  ansaas  for  en  retskaffen ,  men  tillige  indskrænket  og 
yderst  uvidende  Mand  —  eller  som  Oberst  Køller,  en  Tysker 
af  Fødsel,  en  æventyrlig  dristig  og  stortalende  Soldat  af  den 
Art,  som  den  Gang  hyppig  fandtes  i  fremmed  Tjeneste  ^^). 

Hvad  der  imidlertid  kostede  Umage ,  var  at  bevæge 
Dronning  Juliane  og  Arveprins  Frederik  til  at  deltage  i  en 
saadan  Forbindelse.  Thi  hvor  megen  Grund  netop  disse 
end  havde  til  at  være  forbitrede  paa  den  frække  Yndling, 
egnede  deres  ængstelige  og  fredelige  Natur  sig  slet  ikke  til 
et  Komplot  paa  Liv  og  Død,  og  det  syntes  umuligt  at 
bevæge  den  strængt  sædelige  F\rstinde  til  at  indlade  sig 
nærmere  med  en  vitterlig  saa  fordærvet  Karakter  som 
Rantzau.  Dog  netop  hans  Fordærvelse  gjorde  det  umulige 
muligt. 

Rantzau  var  overbevist  om,  at  den  paatænkte  Sammen- 
sværgelse kun  vilde  faa  nogen  virkelig  Betydning  ved  at 
knyttes  til  et  kongeligt  Navn ,  hvis  Autoritet  var  anerkjendt 
i  Ind-  som  i  Udlandet;  hans  Bestræbelser  gik  ud  paa  at 
dække  sin  egen  Person  og,  i  Tilfælde  af  at  Planen 
lykkedes,  derved  saa  meget  lettere  stige  til  ny  Anseelse. 
Han  ansaa  det  derfor  for  absolut  nødvendigt ,  at  Juliane  og 
Frederik  stillede  sig  i  Spidsen  for  hans  Foretagende.  Den 
indviklede  Situation  og  de  exalterede  Gemytter  lod  ham 
overvinde  al  Undseelse  for  uden  Skrupler  at  sætte  falske 
Rygter  i  Omløb.  Uhørte  Intriger  bleve  benyttede;  som  ved 
et  Tilfælde  fik  man  —  efter  lange  Underhandlinger  —  spillet 
Enkedronningen  en  Afskrift  af  en  opdigtet  Proklamation  fra 
Struensee,  angaaende  Christian  VII.  s  Afsættelse  og  hans 
egen  Udnævnelse  til  Rigets  Protektor,  i  Hænde 

Hendes  Mistanke  havde  længe  været  vakt;  i  sin  ophid- 
sede Stemning  lod  nu  ogsaa  hun  sig  besnære.  Da  man 
forsikrede    hende ,     at    den    28.  Januar    allerede    var    fastsat 

til  at  støde  Monarken  fra  Tronen,  syntes  hun  ikke  længere 
at  have  noget  Valg;  og  heri  bestyrkedes  hun  yderligere  ved 
Gardens  Opløsning  og  Mytteri,  den  overalt  gjærende  Util- 
fredshed, saavel  som  i  det  hele  taget  ved  Situationens  Alvor. 
Hun  ansaa  sig  for  forpligtet  til  at  frelse  Staten  og  det 
kongelige  Hus,  og  hun  maatte  ikke  tøve  dermed.  I  Midten 
af  Januar  blev  i  hendes  Gemakker  paa  Slottet  i  Kjøbenhavn 
den  nærmere  Plan  til  Sammensværgelsen  fastslaaet,  fremfor 
alt  under  Ledelse  af  hendes  nærmeste  fortrolige,  den  lærde, 
men  pietistiske  og  i  sit  Had  til  alt  Fritænkeri  yderliggaaende 
Professor  og  Etatsraad  Guldberg,  hendes  Søns  tidligere 
Lærer,  nu  hans  Kabinetssekretær.  Man  skred  strax  til  at 
sætte  den  i  Værk.  Danske  og  Tyske  havde  forenet  sig  til 
Struensees  Undergang. 

Det  var  tidlig  paa  Morgenen  den  17.,  en  iskold  Vinter- 
dag. Det  regerende,  eller  rettere  af  Struensee  regerede.  Hof, 
der  først  nylig  var  vendt  tilbage  til  Hovedstaden  fra  Sommer- 
opholdet, havde  endnu  Aftenen  i  Forvejen  holdt  et  stort  Bal 
paa  Kristiansborg  Slot,  tilsyneladende  uden  at  have  nogen 
Anelse  om  den  truende  Fare.  Dronning  Mathilde,  der  syntes 
muntrere  end  nogen  Sinde  før,  havde  sorgløst  danset  med 
sin  Yndling  og  med  sin  Svoger,  Arveprins  Frederik.  Ballet 
var  .sluttet  uden  Forstyrrelse,  og  Slottet  laa  i  dybeste  Fred; 
kun  en  lille  Skare  Mennesker  vaagede  endnu  og  opholdt  sig 
hos  Dronning  Juliane. ''•5) 

Henimod  Kl.  5  om  Morgenen  bevægede  den  lille  Skare 
Sammensvorne  med  Guldberg  i  Spidsen ,  Juliane  og  Arve- 
prins Frederik  i  Midten,  sig  i  al  Stilhed  gjennem  Slottets 
lange  Gange  til  Kongens  Gemakker ,  overrumplede  ham  i 
hans  Søvn,  saa  at  han  forskrækket  for  op  og  troede  at  sé 
Helvedes  Aander,  og  søgte  da  at  berolige  ham  ved  et  nyt 
Skræmmebillede  —  en  Sammensværgelse  truede  hans  Liv, 
de  kom  for  at  frelse  ham,  det  gjaldt  om  at  gjøre  Dronningen, 
hans  Gemalinde,  og  hendes  Yndlinger  uskadelige. 

Rystende  af  Angst  og  uden  Besindelse  underskrev  nu 
Kongen  en  Fuldmagt,  hvortil  Guldberg  i  Forvejen  havde 
gjort  Udkastet,    og  som    de    bydende    forelagde  ham.     Han 

lod  sig  derefter  godvillig  føre  til  sin  Stifmoders  Gemakker 
i  øverste  Etage  og  her  diktere  de  Befalinger,  der  efter  deres 
Mening  skulde  udfærdiges  egenhændig  af  ham  i  denne  Sag, 
særlig  Fængselsordren  for  hans  Gemalinde.  Hans  gamle 
Skadefryd  vaagnede  paa  ny,  medens  han  nu  som  en  Avtomat 
i  de  Sammensvornes  Hænder   udførte  det  sorgelige  Arbejde. 

Rollerne  vare  fordelte,  og  i  Forvejen  havde  Eickstedt  og 
Køller  for  alle  Tilfældes  Skj'ld  tilstrækkelig  sikret  sig  Slots- 
vagten, der  var  bleven  betydelig  forstærket  af  Ministeren,  og 
som  netop  i  denne  skæbnesvangre  Nat  bestod  af  deres  nær- 
meste undergivne.  Ja  den  utaalmodige  Køller  var  endog 
uden  at  afvente  Følgerne  af  Overrumplingen  hos  Kongen 
samtidig  trængt  ind  i  Struensees  Soveværelse  tilligemed  flere 
paalidelige  Officerer  og  en  Afdeling  af  sine  Grenaderer. 

Ministeren,  der  blev  vækket  af  sin  dybeste  Søvn,  for- 
langte strax  at  sé  Fængselsordren.  Obersten  havde  endnu 
ikke  en  Ordre  med  Kongens  Underskrift,  men  han  vovede 
alligevel  at  fængsle  ham ;  Struensee  var  omringet  af  Soldater, 
saa  at  det  ikke  var  ham  muligt  at  gjøre  Modstand ,  han 
maatte  vige  for  Magten,  og  det  samme  var  Tilfældet  med 
Brandt,  der  ligesom  Struensee  boede  paa  Slottet.  Endnu 
inden  Morgenens  Frembrud  førtes  begge  Grever  hver  i  sin 
Hyrevogn  til  Citadellet,  hvor  Kommandanten,  der  ikke  var 
forberedt  paa  deres  Besøg,  dog  med  Glæde  modtog  dem. 

Det  foragteligste  Hverv  havde  Rant7.au  ,  der  i  det  hele 
aldrig  havde  vist  sig  uslere  end  denne  Nat,  forbeholdt  sig, 
nemlig  Dronning  Mathildes  Fængsling.  Efter  i  al  Hast  at 
have  ladet  sig  melde  hos  hende,  traadte  han  ind,  ledsaget 
af  tre  Officerer;  uden  at  lægge  Skjul  paa  sin  Foragt  for 
Rantzau,  forlangte  Dronningen  strax  at  faa  Adgang  til 
Kongen ,  hendes  Gemal,  Men  Rant/.au  pegede  koldblodig 
paa  Kongens  egenhændig  skrevne  Fængselsordre;  hun  læste 
den,  kjendte  Kongens  Haand  og  udbrod  forbitret:  »Ja,  jeg 
sér,  at  han  selv  har  skrevet  denU^  Hun  vilde  imidlertid 
stadig  til  Kongen ,  ligeledes  til  Struensee ;  efter  ham 
og  Brandt  skal  hun  forst  have  spurgt  og  paa  sit  gjentagne 
Spørgsmaal  have  faaet  det  haanende  Svar  af  Rantzau :     vja, 

de  Fugle  have  vi  allerede  faaet  i  Buret  1«  I  voxende  Oprør 
ilede  hun,  stadig  i  dyb  Negligé,  fra  den  ene  Dør  til  den 
anden,  men  de  vare  alle  besatte  af  Vagten.  Da  Greven, 
der  ironisk  agerede  den  blufærdige,  opfordrede  hende  til  at 
skynde  sig  med  sin  Paaklædning,  da  Dagen  var  nær  ved  at 
bryde  frem,  og  enhver  Tøven  kunde  faa  ubehagelige  Følger 
for  hende,  løb  hun  hen  til  Vinduet  for  at  aabne  det  og 
raabe  om  Hjælp,  hvortil  Rantzau  med  isnende  Ro  bemær- 
kede, at  det  næppe  vilde  nytte  Hendes  Majestæt  synderlig. 
Hun  truede  og  paaberaabte  sig  nu,  ligesom  Struensee  havde 
gjort,  med  en  mærkelig  Selvfølelse  alt  det,  hun  havde  gjort 
for  det  danske  Folk.  Der  var  vel  sket  mange  Forandringer, 
men  hun  havde  efter  Pligt  og  Samvittighed  saavidt  mulig 
stræbt  at  fremme  Kongens  og  Landets  Vel.  Hun  følte  sig 
som  Herskerinde  og  anede  dog  samtidig  den  tunge  Skæbne, 
hun  nu  gik  i  Møde.  Endnu  en  Gang  anstrængte  hun  sig 
for  at  hævde  sin  Stolthed,  hun  kæmpede  mod  sin  Natur, 
var  en  Afmagt  nær,  og  Taarerne  løb  ned  ad  hendes  Kinder. 
Lige  til  det  sidste  søgte  hun  at  beherske  sig,  og  først  efter 
lang  Modstand  fandt  hun  sig  i  den  uundgaaelige  Skæbne 
og  blev  roligere  og  blødere.  Kun  et  eneste  Ønske  yttrede 
hun  —  Moderen  vilde  have  sine  Børn  med  sig. 

Man  lod  hende  beholde  sin  nogle  faa  Maaneder  gamle 
Datter.  Med  hende,  en  Goldamme  og  en  af  sine  Hofdamer, 
hvortil  endvidere  en  Major  af  Dragonerne  sluttede  sig,  steg 
hun  ind  i  en  Vogn,  der  i  den  tidlige  Morgenstund  under 
stærk  Militærbedækning  førte  hende  til  Slottet  Kronborg  ved 
Helsingør.  Rantzau  skal  ved  Afskeden  med  triumferende 
Mine  have  tilraabt  hende:   »Adieu  Madame!«  9^). 

Paa  den  af  Kongen  underskrevne  Proskriptionsliste  vare 
endnu  nogle  andre  Mænd  opførte  som  Ministerens  forment- 
lige Medskyldige.  Disse  boede  rundt  omkring  i  Byen  og 
bleve  efter  den  hævngjerrige  Greves  Ordrer,  saavidt  man 
kunde  faa  fat  paa  dem,  tidlig  samme  Morgen  vækkede  af 
deres  Søvn  og  eskorterede  af  Soldater  førte  i  Fængsel  — 
det  var  en  formelig  Massefængsling. 

Kjøbenhavn  triumferede,  da  man  nogle  faa  Timer  senere 
fik  Efterretning  om  den  mærkelige  Paladsrevolution.  Den 
nysgjerrige,  jublende  Mængde  samlede  sig  paa  Slotspladsen, 
og  Hurraraabene  vilde  næppe  faa  nogen  Ende,  da  Kongen, 
ledsaget  af  Arveprins  Frederik,  viste  sig  paa  Slotsaltanen, 
viftende  med  et  Tørklæde.  Om  Middagen  lod  man  ham 
kjøre  gjennem  Menneskevrimlen  i  en  Gaiavogn,  der  ikke  var 
bleven  benyttet  siden  hans  Formæling;  det  saa  ud,  som  om 
han  fejrede  en  glimrende  Sejr,  og  saa  var  det  dog  kun 
hans  Skjændsel,  der  blev  fremvist  ^s). 

Derefter  var  der  stor  Kur  ved  Hoffet  —  og  det  regnede 
med  Belønninger  og  Forfremmelser  for  Hovedmændene  i 
denne  glorværdige  Morgens  Begivenheder ;  senere  kom  Tu- 
ren til  de  øvrige  Deltagere.  Om  Aftenen  var  hele  Byen 
illumineret,  saaat  den  fangne  Dronning  paa  Kronborg  kunde 
sé  dette  Udslag  af  Folkets  Jubel,  hvad  der  rystede  hende 
dybt,  Pøbelen  slog  de  Vinduer  ind,  der  ikke  vare  illumi- 
nerede, og  begik  i  sin  overstadige  Glædesrus  ustraftet  de 
groveste  Excesser '■'^j. 

Fra  Prækestolene  som  i  Dagspressen  lød  i  den  nærmest 
paafølgende  Tid  stedse  ny  Forhaanelser  og  Forbandelser 
mod  den  styrtede  Minister.  Paa  Foranledning  af  Julianes 
Raadgivere,  der  snart  egenmægtig  dannede  en  ny  Regering, 
afholdtes  der  overalt  i  Landet  kirkelige  Takkefester.  De 
fanatiske  Prædikanter  priste  Danmarks  Frelse  som  et  gud- 
dommeligt Under,  de  talte  om  de  paagrebne  Kongemordere 
og  nævnede  ikke  mere  Dronning  Mathilde  i  de  offentlige 
Bønner.  Mænd  med  berømte  Navne,  Danmarks  ypperste 
Lærde,  rivaliserede  med  navnløse  Publicister  om  i  populære 
Skrifter  hurtigst  mulig  at  give  deres  excentriske  Følelser 
Luft.  j'Herlige  Natl<.  —  udbrød  Hi.storikeren  Suhm  —  »til- 
kommende Homerer  og  Virgiler  skulle  besjunge  dig.«  '""). 

Al  denne  Exaltation  var  dog  for  intet  at  regne  i 
Sammenligning  med  det  insulterende  Sprog,  de  vage  Paa- 
stande og  ondskabsfulde  Bagtalelser,  hvortil  Retsanklagen 
mod  Struensee  og  Brandt  nedlod  sig.     Struensee  betragtedes 

her  næsten  som  en  fra  Tyskland  hidløben  Gavtyv  og  Brandt 
som  hans  Hæler. 

Jeg  skal  her  ikke  komme  nærmere  ind  paa  den  mod- 
bydelige Procesførelse  med  dens  nationale  og  personlige 
Lidenskaber,  for  hvilke  de  to  ulykkelige  maatte  falde  som 
blodigt  Offer.  Ganske  vist  har  man  paastaaet,  at  Medlem- 
merne af  den  overordentlige  Domstol,  der  under  Navn  af 
Inkvisitionskommission  blev  nedsat  over  Struensee,  Brandt 
og  de  øvrige  Fanger,  i  det  hele  nød  stor  Anseelse  for  deres 
Dygtighed  og  Retfærdighed.  Rantzau  hørte  i  hvert  Fald 
ikke  umiddelbart  til  Kommissionen,  om  han  end  stedse 
søgte  at  gjøre  sin  djævelske  Indflydelse  gjældende;  men 
med  hvilken  Berettigelse  sad  den  anden  af  Hovedmændene 
i  Sammensværgelsen,  den  til  Dommerembedet  fuldkommen 
uskikkede  Etatsraad  Guldberg  i  den?  Og  det  staar  fast,  at 
denne  havde  et  Par  endnu  mistænkeligere  Kolleger,  Folk, 
der  af  personlige  Grunde  hørte  til  Struensees  eller  hans 
Lidelsesfællers  heftigste  Modstandere.  Upartisk  var  denne 
overordentlige  Domstol  i  hvert  Fald  ikke.  ^°') 

De  abnorme  Tilstande,  hvorunder  man  levede  i  dette 
uindskrænket  monarkiske  Rige  med  en  Konge,  der  ikke  var 
skikket  til  at  regere  og  dog  ikke  kunde  afsættes,  ja  hvem 
man  efter  Forfatningsbestemmelserne  ikke  en  Gang  kunde 
sætte  under  Formynderskab,  syntes  i  Forbindelse  med  Revo- 
lutionen og  Selvopholdelsesdriften  hos  den  ny  Regering, 
der  i  de  nærmest  paafølgende  Dage  konstituerede  sig,  at 
gjøre  Struensees  absolute  Undergang  til  en  bydende  politisk 
Pligt.  Man  tør  vel  derfor  sige,  at  hans  Dom  alt  var  fældet 
i  samme  Øjebhk,  han  fængsledes. 

I  femten  kvalfulde  Uger  maatte  Struensee  og  Brandt, 
lænkede  som  simple  Forbrydere,  vansmægte  i  Citadellets 
Fængselsluft,  deraf  de  fem,  inden  den  nævnte  Kommission 
overhovedet  begyndte  Forhøret  over  dem.  I  disse  første 
fem  Uger  bleve  deres  Papirer  gjennemsøgte,  og  man  arbej- 
dede rastløs  i  enhver  Retning  i  Haab  om  at  gjøre  vigtige 
Opdagelser.  Dog  man  fandt  ikke,  hvad  man  fremfor  alt 
søgte;    intetsomhelst  Spor  af  et  høj  forræderisk  Komplot  op- 

dagedes,  det  var  lutter  Kimære.  Men  selv  uden  dette 
mente  man  dog  at  have  tilstrækkeligt  Stof  til  at  fælde  sin 
Dom. 

Den  utvetydige  Maade,  hvorpaa  Struensee  havde  an- 
masset sig  kongelig  Magtfuldkommenhed,  Kronprinsens  til- 
syneladende haarde  Behandling,  Voldshandlingen  mod  Christian 
VII,  der  vel  kan  siges  at  være  aftalt  mellem  Struensee  og 
Brandt,  og  først  og  fremmest  Struensees  intime  Forhold 
til  Dronningen,  om  hvilket  man  imidlertid  havde  skaffet  sig 
talrige,  til  Dels  meget  hadefulde,  men  dog  for  en  stor  Dél 
uafviselige  Vidneudsagn,  —  det  var  Punkter,  der  under  de 
ejendommelige  Forhold  kunde  udlægges  som  Majestæts- 
fornærmelser af  den  allerværste  Art.  ^^^). 

Da  Struensee  endelig  den  20.  Februar  fortes  til  det 
første  Forhør,  og  hans  Lænker  for  første  Gang  bleve  af- 
tagne,  gik  der  en  Bæven  gjennem  ham,  der  allerede  havde 
resigneret  og  nu  kun  bestræbte  sig  for  at  vise  Fasthed  selv 
i  Ulykken,  i  Dødsangsten.  Hans  Dommere  bragte  hurtig 
det  mest  graverende  Punkt  paa  Tale.  I  Begyndelsen  næg- 
tede han  alt,  og  hans  tilsyneladende  gjenvundne  Ro  vakte 
Dommernes  Forbavselse.  Selv  dér,  hvor  de  ved  haand- 
gribelige  Beviser  mente  at  kunne  overbevise  ham  om  hans 
Brøde,  fremsatte  han  Undskyldninger,  idet  han  stedse  be- 
raabte  sig  paa  den  Tillidspost  som  Læge,  han  fra  første 
Færd  af  havde  beklædt  hos  Dronningen  og  stedse  beholdt. 
Da  man  efter  Sij^ende  —  det  er  dog  langt  fra  bevist  —  i 
det  næste  Forhør  endog  truede  ham  med  Tortur,  svarede 
han,  at  man  ved  slige  Midler  intet  vilde  udrette  med  ham, 
da  han  ikke  havde  noget  at  bekjende  eller  at  bebrejde  sig. 
Nærede  han  endnu  noget  Haab,  saa  grundede  han  sikkert 
dette  paa  Dronningens  dybe,  ubetingede  og  urokkelige  Til- 
lid og  paa  hendes  lovmæssige  Ukrænkelighed. 

Dog  da  man  endelig  lod  ham  vide,  at  hans  Beskytter- 
inde  ligeledes  var  fængslet,  forlod  den  sidste  Rest  af  Fast- 
hed ham.  Han  vaklede,  brast  i  Graad  og  beklagede  sin 
sørgelige  Skæbne,  at  han  skulde  bringe  Skam  og  Ulykke 
over  dem,    der  vare  ham  de  dyrebareste  af  alle.     Han  følte 

sin  Svaghed,  blev  forvirret  og  bad  om  at  maatte  blive  ført 
tilbage  til  sit  Fængsel.  Men  hans  Dommere  vilde  selvfølge- 
lig ikke  lade  dette  sejervarslende  Øjeblik  gaa  tabt  og  trængte 
først  nu  af  al  Magt  ind  paa  ham.  Han  opgav  da  alt  og 
forraadte  Dronningen  —  og  dermed  udtalte  han  sin  egen 
Dødsdom. 

En  af  de  nærmeste  Dage  derefter  blev  der  sendt  en 
Præst  fra  den  tyske  Menighed  i  Kjøbenhavn  til  ham  i  Fængs- 
let; denne  Præst,  Dr.  Balthasar  Munter,  hans  værste  Fjende 
paa  Prækestolen,  skulde  forberede  ham  paa  hans  nærfore- 
staaende  Endeligt  og  i  al  Skyndsomhed  med  den  ægte 
Missionærs  Paatrængenhed  omvende  Fritænkeren  til  troende 
Kristen.  Munter  har  senere  offentlig  berømmet  sit  storartede 
Resultat  og  udførlig  udgivet  »den  tidligere  Grev  Struensees 
Omvendelseshistorie«,  en  højst  uhyggelig  og  samtidig  paa 
Grund  af  sine  psykologiske  Detailler  højst  mærkværdig 
Bog,  der  har  vakt  uhyre  Opsigt  i  Europa  ligesom  den  Mand, 
dens  Indhold  drejer  sig  om.  Den  er  oversat  i  fem  Sprog 
—  paa  Fransk  endog  tre  forskjellige  Gange  — ,  den  er  solgt 
i  Tusender  af  Exemplarer,  i  stedse  ny  Oplag  og  Eftertryk, 
og  den  er  bleven  saare  forskjellig  bedømt,  snart  som  et 
glimrende  Bevis  paa  de  evangeliske  Sandheders  Magt,  snart 
som  Udtryk  for  et  fromt  Selvbedrag  ^°3^. 

Struensees  filosofiske  System  havde  altid  været  svagt. 
Nu  kom  hans  følsomme  Natur  atter  til  sin  Ret,  og  det  faldt 
da  den  begejstrede  og  veltalende  Præst  saare  let  at  overtale 
ham,  der  lammedes  af  Skæbnens  Slag,  af  sin  egen  Sam- 
vittigheds Byrde,  til  at  ville  dø  som  en  filosofisk  Helt. 

Og  skilt  fra  den  nedbrudte  Mand  sørgede  den  ulykke- 
lige Dronning  Mathilde  over  ham  uden  at  formaa  at  lægge 
Skjul  paa  sine  Følelser.  Sorgen  over  Fangenskabet  forøge- 
des ved  hendes  Moder,  Enkeprinsessen  af  Wales',  Død  i 
London  i  den  første  Halvdel  af  Februar;  det  rystende  Ind- 
tryk af  Efterretningerne  fra  Kjøbenhavn  havde  fremskyndet 
denne  10-*).  Hendes  anelsesfulde  Advarsler  havde  man  ikke 
villet  høre. 

Den  bitreste  Smærte  maatte  dog  Dronningen  lide  en 
Maaned  senere.  Da  Dommerne  nu  kom  til  Kronborg  for 
ogsaa  at  forhøre  hende,  da  de  fremlagde  Struensees  Til- 
staaelser  underskrevne  af  ham  selv,  bed  hun  sig  i  Læben 
og  kom  i  stærk  Bevægelse,  —  og  da  det  ikke  længere  var 
muligt  at  forti  noget,  bekræftede  hun  hans  Tilstaaelser. 
Men  tillige  erklærede  hun  med  usigelig  Ædelmodighed,  uden 
at  bryde  sig  om  den  dybe  Krænkelse,  hun  derved  tilføjede 
sig  selv,  at  hun  bar  Skylden  for  alt,  at  hun  havde  været 
Forførersken.  Saaledes  lyder  i  det  mindste  den  troværdigste 
og  sandsynligste  af  de  indtil  nu  foreliggende  Beretninger  i 
Modsætning  til  den  opdigtede,  hyppig  meddelte  og  stærkt 
farvede  Beretning  om,  at  den  ulykkelige  Fyrstinde  ved  op- 
rørende Behandling  af  et  af  Medlemmerne  af  den  ny  Re- 
gering havde  ladet  sig  med  List  og  Magt  aftvinge  en  falsk 
Tilstaaelse. 

Men  nu  blev  først  Staven  ret  brudt  over  hende.  Allerede 
kort  efter  den  17.  Januar  var  Mathildeordenen  bleven  op- 
hævet. Nu  blev  i  Begyndelsen  af  April  ved  en  ny  over- 
ordentlig Domstol,  hvori  foruden  den  ny  Regerings  Ledere 
—  med  Undtagelse  af  Rantzau  —  og  de  tidligere  Kommis- 
sionsmedlemmer tillige  Biskoppen  over  Sjællands  Stift,  flere 
Officerer  og  et  Par  Universitetsprofessorer  havde  Sæde,  af- 
givet den  Kjendelse,  at  Dronning  Mathilde  skulde  skilles 
fra  Kongen.  Tavs  og  med  Magt  betvingende  sin  Graad 
modtog  hun  Dommen;  og  den  samme  Dag  lod  hun  gjen- 
nem  sin  Defensor  —  efter  dennes  eget  Udsagn  —  Struensee 
meddele,  at  hun  havde  tilgivet  ham.  For  at  frelse  ham 
vilde  hun  endnu  taale  alt,  ofre  alt.  For  at  bønfalde  om 
hans  Liv  gjorde  hun  fra  Kronborg,  hvor  hun  foreløbig 
holdtes  i  mildt  Fængsel,  endnu  et  fortvivlet  Forsøg  paa  at 
nærme  sig  sin  Gemal  —  sin  tidligere  Gemal.  Hun  vilde  ile 
til  ham,  tale  med  ham,  skrive  til  ham    —  men  forgjæves  *"•'). 

Fjorten  Dage  senere  blev  Struensee  og  Brandt,  hvis 
Skæbne  syntes  uadskillelig  knyttet  til  Struensees,  dømte  til 
at  lide  en  forsmædelig  Død.  Man  kunde  vente,  at  selv  den 
haardeste    Dom    blindt    vilde    blive    stadfæstet    af   Christian 

VII,  der  kun  én  Gang  som  i  et  tilfældigt  Lune  havde  ud- 
talt Ønsket  om  at  besøge  Dronningen  paa  Kronborg.  I 
sin  følelsesløse  Kulde  og  Fejghed  var  denne  moderne  Cali- 
gula  ikke  vant  til  at  spørge,  hvorfra  hans  nærmeste  Om- 
givelser kom,  eller  hvorhen  de  gik.  Men  havde  dog  ikke 
Struensee  fremfor  alle  andre  imponeret  hamr  Havde  han 
ikke  vænnet  sig  til  dette  usædvanlige  Menneske  med  hans 
Fejl  og  Dyder,  hans  overlegne,  bestikkende  og  bydende 
Væsen,  som  aldrig  før  til  nogen  anden?  De  Sammensvorne 
fra  17.  Januar  ansaa  det  da  heller  ikke  for  nogen  ganske 
let  Opgave  at  faa  Kongen  til  at  stadfæste  Dommen  over 
Struensee  i*'^).  Medens  han  med  skadefro  Ondskab  ofrede 
sin  Kammerherre  Brandt  paa  Skafottet,  talte  han  ganske 
vist  et  Øjeblik  om  at  ville  benaade  sin  Minister;  men  han 
lod  sig  dog  bevæge  til  at  underskrive  begge  Domme,  og 
efter  at  have  gjort  dette  gik  han  i  den  italienske  Opera  ^''^). 
Her  kom  ogsaa  Oberst  Køller,  der  samme  Dag  avancerede 
til  Generalløjtnant,  til  Stede  for  at  bringe  sine  Venner 
Efterretningen;  med  triumferende  Mine  sagde  han:  »Nu  er 
det  klart,  paa  Tirsdag  holde  de  to  store  Grever  aaben  Taf- 
fel for  Ravne  og  Krager.«  'osj 

Tiderne  vare  raa.  Menneskene  ligeledes.  Man  vilde  dog 
gjøre  det  danske  Folk  Uret,  om  man  ansaa  det  for  grusomt. 
Det  er  tværtimod  et  godhjærtet,  helt  igennem  bravt  Folk; 
kun  naar  det  gribes  af  en  fælles  Lidenskab,  naar  fanatiske 
Ordførere  rive  det  ud  af  dets  naturlige  Ro,  og  National- 
følelsen bringes  i  Oprør,  kan  det  synes  grusomt  og  hævn- 
lystent. Med  Forbandelser  paa  Læben  og  i  Hjærtet  strøm- 
mede ganske  vist  tidlig  om  Morgenen  den  28.  April  1772 
Kjøbenhavns  Indbyggere  i  Tusendvis  ud  paa  Østerfælled 
for  at  sé  de  to  æreløse  Stats-  og  Majestætsforbrydere  føres 
til  Retterstedet,  men  da  først  den  barbariske  Exekution  var 
forbi  —  den  højre  Haand  blev  først  afhugget,  derpaa  Hove- 
det, og  endelig  radbrækkedes  Kroppen  — ,  vendte  Folke- 
skaren i  dyb  Tavshed  hjem,  efter  Øjenvidners  Beretning 
stærkt  rystet  af  det  grusomme  Skuespil.  I  de  henrettedes 
Blod  syntes  deres  glødende  Had  nu  slukket  ^"^j. 

Med  Uro  saa  den  ny  Regering  dette  Omslag  i  Stem. 
ningen.  Den  ansaa  det  for  nødvendigt  ved  ethvert  Middel 
at  holde  Hadet  vaagent,  og  for  paa  ny  at  opildne  Sindene 
offentliggjorde  den  bagefter  Dommene  mod  Brandt  og 
Struensee  ^''^). 

Dette  Skridt,  der  jo  iøvrigt  var  ganske  naturligt,  viste 
sig  imidlertid  at  være  en  politisk  Fejl,  thi  ved  denne  Offent- 
liggjørelse  blev  det  alle  klart,  at  de  ugudelige  Omvæltnings- 
planer  mod  Kongen  og  Monarkiet,  som  man  havde  gjort 
sig  saa  megen  Umage  for  at  tillægge  Struensee  og  Brandt, 
slet  ikke  existerede.  Og  det  var  netop  af  den  Grund,  at 
den  krænkede  Nationalfølelse,  Folkets  Had  havde  kræ\et 
de  blodige  Ofre.  Nu  forandredes  denne  Følelse  til  Med- 
lidenhed, og  som  det  plejer  at  være  Tilfældet  hos  et  endnu 
ikke  politisk  modent  Folk,  der  bringes  i  stærkt  Oprør  —  man 
gik  til  den  yderligste  Modsætning.  Man  begyndte  at  be- 
tragte de  henrettede  som  uskyldige  eller  i  det  højeste  som  for- 
blindede, ja  endog  som  Martyrer.  Paa  manges  Læber  laa 
Ordet  »Justitsmord«,  og  i  Udlandet,  særlig  i  Tyskland,  fandt 
det  kraftig  Gjenlyd.  En  samtidig  tysk  Historieskriver  traf 
vel  det  rigtige  Udtryk,  naar  han  med  jævne  Ord  sagde: 
»Selv  om  Struensee  faldt  med  rette,  burde  han  dog  aldrig 
væ're  falden  paa  den  Maade,  thi  selv  det  sejrende  Parti 
burde  aldrig  glemme,  hvad  det  skyldte  Kongens  Ære, 
skyldte  ham,  der  tidligere  havde  skænket  den  ulykkelige 
Mand  sin  Tillid.«  ^^^).  Havde  end  Struensee,  ja  selv  Brandt 
fortjent  Døden  —  og  de  strænge  danske  Love  kunde  vel 
efter  deres  Ordlyd  udlægges  saaledes  — ,  saa  burde  man 
dog  i  Stedet  for  at  opildne  Hadet  og  —  selv  efter  Exeku- 
tionen  —  vække  de  brutaleste  Lidenskaber  have  taget  de 
højere  Hensyn,  der  skyldtes  Nationalæren,  og  skyldtes  den 
saa  meget  mere,  jo  frækkere  den  var  bleven  angrebet.  '*^). 

Struensees  Regering  havde  været  voldsom,  men  hans 
revolutionære  Efterfølgeres  var  ogsaa  voldsom  og  bevidst 
forfølgelsessyg.  Til  den  ny  Regering  sluttede  snart  Guld- 
berg sig,  der  ved  Dronning  Julianes  Tillid,  skjønt  han  for- 
sigtig beholdt  sin    tidligere  beskedne  Rang  og  Stilling,    lidt 

efter  lidt  fik  en  saa  overvejende  Indflydelse,  at  man  simpelt- 
hen har  kaldt  ikke  blot  den  ny  Regering,  men  ogsaa  den 
ny  Periode  i  Danmarks  Historie  den  Guldbergske. 

Alle,  der  ansaas  for  at  have  været  Struensees  Kreaturer, 
bleve  fjærnede  eller  gjort  uskadelige ;  her  gjorde  dog  nær- 
mest personlige  Følelser  sig  gjældende,  og  man  kan  da  for- 
staa,  at  der  nu  som  Følge  af  Struensees  antidanske  Ud- 
æskninger for  første  Gang  indtraadte  en  mærkelig  Reaktion 
i  de  danske  Kronlande  mod  det  tyske  Element,  der  i  mange 
Aartier  havde  været  saa  begunstiget  af  Regeringen.  Ogsaa 
i  de  tyske  Hertugdømmer  jublede  man  højt  over  Struensees 
Fald,  men  i  det  egentlige  Danmark  blev  Begivenheden  ud- 
videt til  at  betyde  en  national  Sejr  over  Tyskeriet  ^^3), 
Med  Personskiftet  fulgte  i  det  hele  taget  tillige  et  fuldstæn- 
digt Systemskifte.  I  Forfatningen  som  i  Politiken  optog 
man  atter  de  tidligere  Ministres  konservative  Tendenser,  og 
medens  de  gamle  Privilegier  og  de  gamle  Institutioner  — 
blandt  disse  endog  det  »pinlige  Forhør«  —  paa  ny  oprette- 
des, mistede  Bonden  sin  Talsmand. 

Dog  mange  af  Struensees  Indretninger  og  Anordninger, 
der  nu  »med  plump  Haand«  sønderbrødes,  have  alligevel  ikke 
kunnet  udryddes  fra  Roden  af;  under  gunstigere  Forhold 
kom  man  atter  tilbage  til  dem,  eller  de  gav  kraftige  Impul- 
ser til  fremtidige  Reformer.  Og  der  var  mange  Reformer, 
som  selv  de  ny  Magthavere  ikke  vovede  at  ophæve,  men 
maatte  lade  staa  ved  Magt,  fordi  deres  Nytte,  saaledes  sær- 
lig Struensees  Forbedringer  paa  Retsvæsenets  Omraade, 
var  af  altfor  indlysende  Natur. 

Fremfor  alt  havde  de  dog  høstet  Erfaringer  af  Struen- 
sees egne  Fejl.  Deres  Berettigelse  til  at  være  ved  Roret 
var  ligesaa  ringe,  ja  snarere  ringere  end  deres  Forgængers, 
den  skyldtes  overhovedet  kun  Kongens  personlig  utilregne- 
hge  Tilstand.  Men  i  Modsætning  til  den  fremfusende  og 
dumdristige  Diktator  søgte  de  nu  at  bringe  den  Maade, 
hvorpaa  de  havde  tiltaget  sig  Magten,  i  Forglemmelse  ved 
diplomatisk  Kløgt  og  Sindighed,  ved  personlig  Tilbage- 
holdenhed og  Føjelighed    og    fremfor    alt    ved    en  just  ikke 

altid  heldig,  men  ivrig  patriotisk  Begunstigelse  af  de  danske 
Nationalinteresser.  Ministeriet  Guldberg  blev  derfor  respek- 
teret i  Danmark,  men  formaaede  trods  enkelte  virkelige 
Fortjenester  i  det  hele  lige  saa  lidt  at  gjøre  sig  afholdt  som 
Dronning  Juliane,  der  i  mange  Aar  omhyggelig  dækkede 
det  med  sin  Autoritet. 

Guldbergs  Indflydelse  stod  iøvrigt  i  nær  Forbindelse 
med  en  anden  Begivenhed,  med  Grev  Rantzaus  endelige 
Fjærnelse  fra  Hoffet. 

Denne  hovmodige  Mand  havde  maaské  troet,  at  han 
selv  skulde  høste  det  største  Udbytte  af  Struensees  Under- 
gang, og  i  første  Øjeblik  kunde  det  ogsaa  se  ud,  som  om 
han  vilde  faa  Magten  over  Enkedronningen  og  dermed  over 
Hoffet  —  men  skarpere  Iagttagere  tvivlede  dog  ikke  om, 
at  en  varig  Forbindelse  mellem  to  saa  uensartede  Elementer 
var  en  Umulighed.  Og  denne  Opfattelse  ændredes  ikke, 
fordi  Rantzau  for  at  tækkes  Dronningen  og  paa  en  Maade 
kaste  et  Slør  over  sit  tidligere  Forhold  til  Struensee  endnu 
en  Gang  begyndte  at  agere  den  hellige,  den  ivrige  Kirke- 
gænger, som  i  sin  romerske  Periode  'i*).  En  Tid  lang  kunde 
ganske  vist  Dronningen  finde  sig  foranlediget  til  at  skaane 
ham  og  holde  Forstaaelsen  med  ham  i  Live  paa  kunstig 
Maade-,  men  allerede  faa  Maaneder  efter  den  store  Kata- 
strofe viste  det  sig,  at  hans  Fjærnelse  fra  Regeringen  og 
Kongens  Raad  var  absolut  nødvendig  baade  fra  et  moralsk 
og  et  politisk  Standpunkt  —  og  Forholdet  til  Rusland  lagde 
vel  her  det  tungeste  Lod  i  Vægtskaalen.  Fra  alle  Sider 
uden  Undtagelse  angives  det  Hensyn,  Danmark  stadig  maatte 
tage  til  denne  Stormagt,  med  andre  Ord  Kejserinde  Katha- 
rinas aabenlyse  og  uovervindelige  Uvilje  mod  Rantzau,  som 
Hovedaarsagen  til  hans  Fald^'''). 

I  Begyndelsen  af  Sommeren  1772  afskedigedes  han  fra 
alle  sine  Embeder  og  fik  en  aarlig  Pension,  der  i  det  mindste 
satte  ham  i  Stand  til  nogenlunde  at  tilfredsstille  sine  paa- 
trængende Kreditorer.  Han  vendte  kort  efter  Danmark 
Ryggen,  opgav  al  politisk  Virksomhed  og  rejste  til  Syd- 
frankrig. —  Den  ny  Regering  havde  —  ganske  vist  uden  at 

ville  det  —  ved  Rantzaus    pludselige  Fald   ydet   Mindet  om 
sin  Forgænger  en  Slags  Oprejsning. 

Men  der  fandtes  ikke  og  vil  ikke  findes  nogen  Homer 
eller  Virgil  til  at  forherlige  den  uhyggelige  Nat,  hin  Nat, 
der  vakte  en  i  flere  Retninger  sørgelig  Reaktion  til  Live. 
Den  fromme,  men  indskrænkede  Dronning  Juliane  Marie 
blev  snart  Gjenstand  for  ond  Bagtalelse  fra  den  fjendtlige 
Retning  i"^),  medens  man  derimod  følte  en  poetisk  forklarende 
Medlidenhed  med  den  anden  Dronning,  særlig  i  Literaturens 
romantiske  Periode.  Og  hvem  tør  nægte,  at  hun  ogsaa  for- 
tjener en  alvorlig  historisk  Medfølelse,  hun,  hvis  Højhed  var 
hendes  Ulykke,  og  som  i  Ulykken  vandt  sig  ny  Højhed? 

Intet  Øje  blev  tørt  i  Karoline  Mathildes  Følge,  da  hun 
efter  Skilsmissen  fra  sin  Gemal,  for  evig  skilt  med  Magt  fra 
sine  Børn,  under  utallige  Kys  tog  rørende  Afsked  med  sin 
lille  Datter '^'^).  Man  maa  anerkjende,  at  det  ikke  mindst 
skyldtes  Dronning  Julianes  Højmod,  naar  dette  Barn,  der 
senere  blev  Moder  til  den  bekjendte  Hertug  Christian  af 
Augustenburg,  ikke,  som  det  oprindelig  var  Meningen,  blev 
udstødt  af  det  oldenborgske  Hus  og  heller  ikke  gjort  arve- 
løs ^^^).  Men  Karoline  Mathilde  maatte  overlade  det  elskede 
Barn  i  fremmede  Hænder,  da  hun  i  Maj  1772  forlod  det 
uhyggelige  Kronborg  og  drog  til  en  stille  Plet  i  sin 
Broders  tyske  Lande,  den  hannoveranske  By  Celle.  Kun 
ved  Englands  truende  Indsigelse  befriedes  hnn  fra  en  værre 
Skæbne,  fra  Forvisning  til  Jylland,  hvad  der  havde  været 
det  samme  som  evigt  Fængsel.  Dog  var  ogsaa  hendes  ny 
tyske  Residens  for  hende  »kun  et  Tilflugts-  og  Forvisnings- 
sted«  119). 

Omgivet  af  en  lille  Hofstat,  men  forladt  af  alle  dem, 
der  havde  været  hende  dyrebare  her  paa  Jorden,  levede  hun 
her  i  Ulykkens  Ensomhed  et  fromt  og  indadvendt  Liv;  endnu 
den  Dag  idag  bevares  med  Vemod  Mindet  om  hendes  vær- 
dige Personlighed  som  om  den  Velgjørenhed,  hun  udviste, 
da  Sindet  atter  kom  i  Ro,  og  hendes  oprindelige  Nedladen- 
hi  d  vendte  tilbage.  At  hun,  den  ømme  Moder,  aldrig  mere 
skulde   gjensé   sine   to  Børn ,    forvandt  hun  dog  aldrig.     Vel 

kunde  hun  et  Øjeblik  med  Utaalmodighed  og  febrilsk  Spæn- 
ding gribe  et  pludselig  opdukkende  Haab  om  paany  at  blive 
forenet  med  dem  ved  en  Kontrarevolution,  der  skulde  sættes 
i  Scene  af  misfornøjede  Adelsmænd  og  føre  hende  selv  til- 
bage til  den  danske  Trone;  men  da  dette  gjøglende  Haab 
svandt  bort,  følte  hun  kun  endnu  mere  sin  trøstesløse  Til- 
værelse og  længtes  blot  efter  snarlig  Befrielse  fra  den.  Hun 
talte  ofte  om  Døden,  hun  »vilde  gjærne  dø«,  og  allerede  i 
Foraaret  1775.  i  hendes  fireogtyvende  Aar,  forbarmede  en 
medlidende  Død  sig  over  hende.  At  hun  er  bleven  forgivet 
er  kun  Sagn  og  Bagvaskelse  '-o). 

Saaledes  endte  det  Drama,  hvis  Heltinde  hun  havde 
været.  Historien  kunde  have  nævnet  den  højsindede,  elske- 
lige Kvinde  som  en  af  de  fortræffeligste  Fyrstinder,  hvis 
ikke  Skæbnen  uden  at  spørge  hendes  Hjærte  havde  knyttet 
hende  til  saa  jammerlig  en  Fyrste.  Dog  selv  i  sin  Brøde 
hævede  hun  sig  til  en  Sjælsstorhed,  en  Selvfornægtelse,  der 
lader  hende  rage  højt  op  over  sine  Omgivelser  og  fremfor 
alt  over  den  Mand,  der  havde  forraadt  hende. 

Jeg  har  ikke  villet  idealisere;  støttet  til  et  altfor  lidet 
kjendt  Kildemateriale  har  jeg  villet  skildre  Mennesker  med 
deres  Kampe  og  Illusioner,  med  al  deres  Elendighed. 

Struensee  var  ganske  vist  ingen  Helt,  hverken  en  filosofisk 
eller  en  tragisk.  Han  strandede  paa  den  indre  Modsigelse 
mellem  hans  store  Opgaver  og  hans  Mangel  paa  Person- 
lighed. Hans  Teorier  vare  Resultatet  af  skarp  Iagttagelse, 
klar  Forstand  og  stor  Belæsthed,  men  de  formaaede  dog 
ikke  at  erstatte  den  nødvendige  praktiske  Statsmandserfaring. 
Ved  forhastede  Ordonnanser  efter  forudfattede  Ideer  og  fær- 
dige Slagord  troede  han  at  kunne  reformere  en  Nation,  men 
han  havde  ingen  Anelse  om  Nødvendigheden  af  det  sejge 
og  rolige,  det  besværlige,  grundige  Arbejde,  hvis  Frugter 
langsomt,  men  sikkert  modnes,  ej  heller  nogen  Anelse  om 
en  Nations  Aand  og  Organisme,  dens  indre  Liv,  moralske 
Følelser  og  Lidenskaber.  Naar  han  blot  havde  Magten  over 
Tronen,  mente  han  ogsaa  at  have  den  over  Staten  —  og  det 
var   hans  Mening  at  ville   herske   efter  Frederik   den  Stores 

Forbillede,  medens  denne  selv  kun  nærede  Foragt  for  Par- 
venuen.  Han  indsaa  ikke,  at  en  laant  eller,  som  det  blev 
sagt,  tillistet  Autoritet  aldrig  kunde  erstatte  Fyrstens  i  Tra- 
ditionen rodfæstede,  aldrig  kunde  skaffe  ham  virkelig  Respekt, 
selv  om  han  ellers  havde  været  i  Besiddelse  af  den  mægtige 
Konges  »Forstands-Diktatur«.  At  han  beklædte  den  op- 
højede Stilling,  var  hverken  hans  Ret  eller  hans  Fortjeneste, 
det  var  hans  Brøde  og  blev  som  Følge  deraf  hans  Forban- 
delse. Hvor  tragisk  end  denne  Modsigelse  mellem  Vilje 
og  Evne  eller  Vilje  og  Mod  kan  synes,  er  dog  Struen- 
sees  rige,  om  just  ikke  geniale  Natur  og  hans  omfattende 
Virksomhed  ingenlunde  bukket  under  i  stræng  Kamp  med 
Skæbnens  Magter.  Han  lod  sig  overraske  af  Skæbnen,  og 
medens  han  i  Lykkens  Dage  var  overmodig,  ja  tilsidst  blind, 
viste  han  sig  lille  i  Ulykken. 

En  dyb  Kløft  skiller  os  fra  hin  Tid,  af  hvilken  han  dog 
trods  alt  var  et  ægte  Barn.  Der  er  kun  gaaet  lidt  over 
hundrede  Aar  siden  den  Tid  —  den  franske  Revolution, 
Befrielseskrigene  og  endelig  Stormene  i  1848  have  gjort  det 
af  med  den  oplyste  Despotismes  Principer,  der  trods  sine 
Bestræbelser  for  Oplysning  og  Hensigtsmæssighed  dog  kun 
ansaa  Menneskene  for  Maskiner;  de  moderne  Stater  bygges 
paa  Folkets  Selverkjendelse,  Selvagtelse  og  Selvvirksomhed. 
Struensee  er  forsvundet  som  et  Meteor  eller  snarere  —  med 
en  Samtidigs  Ord  —  som  en  Komet,  selv  om  ogsaa  for- 
trinlige Indretninger  fra  hans  Haand  have  holdt  sig  til  den 
Dag  i  Dag,  og  selv  om  meget  af  det,  han  satte  i  Værk, 
fortjener  evig  Tak  ^'^^).  Dog  vil  han  altid  blive  et  advarende 
Exempel  paa,  at  man  ikke  tør  krænke  eller  med  voldsom 
Haand  ændre  et  Folks  Tænkemaade  og  Anskuelser,  ikke 
tør  ringeagte  dets  Sprog  122-)  Qg  aldrig  vil  en  sand  Stats- 
mand, der  ønsker  at  sé  sin  Gjerning  bære  velsignede  Frug- 
ter, kunne  savne  sædelig  Alvor  og  personlig  Renhed. 


Kxkurser. 


I.    Struensee  og  hans  højere  Embedsmænd. 

At  Struensee  havde  gjort  sig  det  til  en  alvorlig  Opgave 
at  vælge  de  dygtigste  Mænd  til  at  lede  Statens  Anliggender, 
bekræftes  endog  af  Landgrev  Karl  af  Hessen  i  dennes 
»Mémoires  de  mon  temps« ;  og  i  samme  Retning  udtaler 
Falkenskjold  sig  indgaaende  i  sine  Memoirer. 

Oberst  Falkenskjold,  der  i  russisk  Tjeneste  havde  ud- 
mærket sig  med  Hæder  i  Krigen  mod  Tyrkiet  1770  og  stod 
i  stor  Anseelse  hos  Kejserinden,  var  en  af  de  intelligenteste 
og  dygtigste  daværende  danske  Officerer;  hans  Valg  til 
Struensees  fortroligste  Raadgiver  i  militære  Sager  maa  der- 
for betegnes  som  særlig  heldigt.  Ved  sin  af  Naturen  aabne 
Karakter  og  sine  bestemte  militære  og  politiske  Anskuelser 
forstod  han  mere  end  nogen  anden  at  hævde  en  vis  Selv- 
stændighed selv  lige  over  for  en  Mand  som  Struensee;  han 
kunde  da  ogsaa  rose  sig  af  en  Gang  imellem  at  have  faaet 
denne  til  at  stanse  én  af  sine  dybt  indgribende  Forholds- 
regler. Dog  tør  man  ikke  regne  Falkenskjolds  Indflydelse 
for  særlig  stor;  ogsaa  efter  hans  egne  Udtalelser  vare  hans 
indtrængende  Forestillinger  om  Maadehold  og  politisk  For- 
sigtighed i  Realiteten  uden  Virkning.  Hans  Anskuelser  om 
Reformer  paa  den  danske  Hærs  Omraade,  i  hvilken  Anled- 
ning han  først  og  fremmest  var  tilkaldt,  vare  meget  bestemte. 

Som  Struensees  Medskyldige  er  der  bleven  rettet  vægtige, 
men  dog  for  Størstedelen  overdrevne  og  uretfærdige  Be- 
brejdelser mod  ham.  Medens  han  energisk  protesterede 
herimod  og  særlig  mod  den  ofte  gjentagne  Bebrejdelse  for 
at  have  haft  fremragende  Indflydelse  paa  Fodgardens  skæbne- 
svangre Opløsning,  kunde  han  ikke  undgaa  selv  yderligere 
at  blotte  Struensees  Dumdristighed. 

Falkenskjolds  Kollega  i  Krigsdepartementet  var  General- 
løjtnant von  Gahler.  Han  var  allerede  før  Struenseeperioden 
bleven  kaldet  til  »Generalitets  Kollegiet«,  hvor  han  under 
Struensees  Regimente  officielt  havde  Forsædet.  Ogsaa  han  siges 
at  have  været  i  Besiddelse  af  mere  fremragende  militære  Ev- 
ner og  Kundskaber,  om  man  end  mente,  at  hans  Dygtighed  i 
denne  Retning  mere  var  af  teoretisk  end  praktisk  Natur. 
Sikkert  er  det  i  hvert  Fald,  at  Struensee,  der  særlig  satte 
Pris  paa  Gahler,  fordi  denne  var  en  principiel  Modstander 
af  Bernstorff,  benyttede  ham  ogsaa  i  talrige  vigtige,  ikke- 
militære  Anliggender.  Men  da  Struensee  allerede  i  Maj  1771 
besluttede  at  opløse  Garden,  den  Gang  nærmest  Hestgarden, 
gjorde  Gahler  Indvendinger  herimod,  og  da  hans  Opposition 
ingen  Virkning  havde,  indtraadte  der  et  spændt  Forhold 
imellem  dem,  der  forøgedes,  da  kort  efter  hans  Advarsler 
i  et  endnu  vigtigere  Anliggende  ikke  bleve  hørte  —  nemlig 
i  Anledning  af  Kabinetsbefalingen  af  14  Juli  1771,  der  ogsaa 
efter  denne  Mands  Anskuelser  stred  imod  Kongeloven. 
Alligevel  skildres  Gahler,  der  tilligemed  sin  Hustru  stod  i 
stor  Yndest  ved  Karoline  Mathildes  Hof,  som  en  smidig, 
underdanig  og  tillige  »projektmageragtig,  egenkjærlig  og 
utaknemlig«   Natur. 

Grev  Rantzau  indtog  faktisk  først  den  tredje  Plads  i 
Generalitetskollegiet.  Ligesom  denne  hadede  Struensee,  der 
havde  skudt  ham  til  Side,  saaledes  hadede  han  ogsaa  sine 
mere  begunstigede  Kolleger,  særlig  Gahler  og  Grev  v.  d. 
Osten,  der  af  Struensee  var  kaldet  til  Udenrigsminister,  og 
som  paa  sin  Side  troede  sig  tilsidesat  for  Rantzau.  Der 
var  overhovedet  et  alt  andet  end  kollegialt  Forhold  mellem 
alle  disse  Mænd. 

Hvad  særlig  Osten  angaar,  da  var  Struensee,  hoved- 
sagelig som  Følge  af  det  spændte  Forhold,  hvori  han  i  Be- 
gyndelsen stod  til  Rusland,  kommen  til  den  Overbevisning, 
at  hvad  der  paa  andre  Omraader  syntes  ham  overflødigt, 
var  uundværligt  i  de  udenrigske  Anliggender;  og  medens 
han  selv  forsmaaede  Ministertitlen  eller  syntes  at  forsmaa 
den,  lod  han  allerede  henimod  Slutningen  af  Aaret  1770 
Osten  udnævne  til  Udenrigsminister.  Osten  var  en  talent- 
fuld og  kundskabsrig  politisk  Agent  og  nød  stor  Tillid  hos 
Kejserinde  Katharina  II.-,  ved  første  Øjekast  syntes  han  saa- 
ledes  ganske  skikket  til  i  Modsætning  til  Rantzau  at  bidrage 
til  atter  at  hidføre  et  bedre  Forhold  til  Rusland.  Men  vod 
sin  falske  og  intrigante  Karakter  havde  han  allerede  under 
Bernstorff  gjort  sig  i  høj  Grad  ilde  lidt  af  de  ledende  rus- 
siske Statsmænd,  var  bleven  kaldet  tilbage  fra  St.  Peters- 
borg og  forsat  til  en  anden  Gesandtskabspost.  Naar  nu 
alligevel  Struensees  Valg  faldt  paa  Grev  Osten,  var  det  vel, 
fordi  han  kunde  vente,  at  denne  stedse  vilde  optræde  som 
Bernstorffs  Fjende  og  tillige  vilde  vise  større  Tilbageholden- 
hed overfor  Rusland,  en  Tilbageholdenhed,  der  paa  den 
anden  Side  ikke  udelukkede  Muligheden  af  at  tilvejebringe 
et  fredeligt  Forhold  til  denne  Magt.  Osten  adopterede  fak- 
tisk Struensees  Princip:  at  indtage  en  venlig  Holdning  lige 
over  for  Rusland  samtidig  med ,  at  Danmarks  Værdighed 
indadtil  hævdedes.  Der  opstod  dog  snart  Uenighed  mellem 
de  to  Mænd,  fordi  Osten  i  Overensstemmelse  med  den  tid- 
ligere danske  Politik  sammen  med  Rusland  vilde  gribe  ind 
i  Sverrigs  indre  Forhold,  medens  derimod  Struensee  saa 
lidt  som  muligt  vilde  blande  sig  i  de  indre,  svenske  Parti- 
stridigheder. Andet  kom  til  —  og  Osten,  der  langt  fra 
kom  til  at  spille  en  Bernstorffs  Rolle,  hvad  han  havde  ven- 
tet, blev  Dag  for  Dag  mere  skinsyg  og  forbitret  paa  sin 
egenmægtige  Chef. 

II.   Struensees  Forhold  til  Dronning  Karoline  Mathilde. 

Hvor  berettiget  end  Uldalls  Erklæring  om,  at  han  hos 
Dronningen  saa  den  ømme  Elskov,  hos  Struensee  den  mæt- 

tede  Vellyst,  kan  have  været,  saa  er  denne  Dom  dog  ikke 
ganske  udtømmende,  hvad  dens  sidste  Dél  angaar. 

Det  var  i  og  for  sig  ganske  vist  intet  Under,  at  særlig 
det  sanselige  Element  kom  frem  i  Struensees  Forhold  til 
Dronningen.  Det  hurtig  udbredte  Rygte  om  hans  natlige 
Besøg  hos  hende  havde  ikke  løjet.  Procesakterne  ere  fulde 
af  Vidnesbyrd  i  den  Retning,  om  hvis  Værd  der  senere  vil 
blive  Tale;  det  skal  dog  strax  her  bemærkes,  at  de  i  det 
væsentlige  ere  temmelig  paalidelige.  Dette  gjælder  særlig 
de  tidligere  Kammerjomfruer  Bruun  og  Horns  Vidneudsagn, 
der  udførlig  gjengives  af  Reverdil,  som  synes  fortrinlig  ind- 
viet i  Sagen.  Allerede  i  Foraaret  1770  havde  disse  Kam- 
merjomfruer anset  det  for  nødvendigt  at  sætte  deres  Hersker- 
inde i  Kundskab  om  de  udspredte  Rygter,  efterat  de  selv 
allerede  i  den  foregaaende  Vinter  »havde  fattet  Mistanke 
ved  Struensees  hyppige  og  langvarige  Besøg  hos  Dronnin- 
gen«. Af  Beretningen  faar  man  foruden  mange  andre  psy- 
kologisk interessante  Træk  tydelig  det  Indtryk,  at  Mathilde 
ganske  vist  vilde  nægte  alt,  men  dog  allerede  paa  dette 
Tidspunkt  ved  sin  Forvirring  og  Bestyrtelse  røbede  sig 
for  sine  Kammerjomfruer.  Og  endvidere  bekræftede  Struen- 
sees egne  Tilstaaelser  for  Retten,  at  den  Forsigtighed  i 
Forholdet  mellem  ham  og  Dronningen,  der  blev  besluttet 
som  Følge  af  de  omtalte  Udtalelser  af  Kammerjomfruerne, 
kun  varede  kort  Tid.  Hvad  Sommeren  1770  angaar,  gav 
Struensees  fortrolige  Ven  Brandt  Dommerne  detaillerede  og 
ikke  mindre  graverende  Oplysninger  om  den  fortsatte  in- 
time Omgang  mellem  Dronningen  og  Struensee,  grundede 
paa  personlige  Iagttagelser  fra  den  paa  den  Tid  foregaaende 
holstenske  Rejse.  Med  Paaberaabelse  af  Struensees  fortrolige 
Meddelelser  omtalte  han  tillige  den  »Uenighed«- ,  der  under 
Tiden  herskede  mellem  dem,  og  den  Skinsyge,  Mathilde  for 
Struensees  Skyld  nærede  til  »andre  Fruentimmere. 

Det  skal  her  anføres,  at  efter  Struensees  egne  Tilstaael- 
ser for  Præsten  Munter  havde  »et  vellystigt  Bekjendtskab« 
umiddelbart  bidraget  til  at  drage  ham  fra  Altona  til  Kjø- 
benhavn  —  paa  et  Tidspunkt,  da  han  næppe  kan   have  sét 

Dronningen!  Man  har  udtalt  forskjellige  Formodninger  om 
dette  Bekjendtskab;  bl.  a.  har  man  tænkt  paa  Generalløjt- 
nant Gahlers  Frue  og  paa  Kammerherreinde  Biilow,  fodt 
Grevinde  Danneskjold-Laurvig,  hvilke  Damer  af  Reverdil 
kaldes  »deux  femmes  d'une  galanterie  bien  connue«.  Ogsaa 
det  ejendommelige  Forhold  mellem  Struensee  og  Fru  Gabel, 
der  dog  allerede  ophørte  ved  hendes  pludselige  Død  i  Som- 
meren 1769,  fortjener  at  mindes,  og  tillige  maa  nævnes  en 
anden  Hofdame  af  temmehg  tvivlsomt  Rygte,  en  Frøken 
von  Eyben,  der  i  Begyndelsen  af  Struensees  Ophold  ved 
Hoffet  stod  i  intimt  Forhold  til  ham ;  dette  Forhold  ophørte 
imidlertid  under  den  holstenske  Rejse.  Da  Struensee  yder- 
ligere bekjendte  for  Munter,  at  han  ogsaa  »havde  faaet  sin 
Vilje  med  dydige  Fruentimmer«,  at  han  havde  været  en 
farhg  »Forfører«,  og  at  »næsten  ingen,  han  havde  været  i 
Lag  med,  havde  været  i  Stand  til  i  Længden  at  modstaa 
ham«,  kan  man  ikke  tvivle  om  hans  sanselige  Lidenskab 
og  om  hans  Jagen  efter  stedse  at  gjøre  nj'-  Erobringer.  Der 
behøves  ingen  videre  Kommentar.  At  hans  Forhold  til 
Dronningen  ofte  blev  ham  trættende,  kan  man  allerede  læse 
mellem  Linjerne  i  det,  Brandt  gjengiver  af  hans  egne  Med- 
delelser, men  ogsaa  andre  Øjenvidner,  der  stod  Hoffet  nær, 
var  det  paafaldende,  hvor  ligegyldig  og  ofte  uvenhg  Struen- 
see besvarede  Dronningens  Blik,  naar  hun  forelsket  saa  paa 
ham  og  helt  var  opfyldt  af  ham.  Tydeligst  viser  hans 
Holdning  i  Fængslet,  at  han  langtfra  elskede  Mathilde  inder- 
lig og  trofast,  saaledes  som  hun  elskede  ham ,  og  hans 
Samtaler  med  Munter  røbe  dette  i  lige  saa  høj  Grad  som 
hans  Samtaler  med  Uldall;  C.  D.  Biehl  skjelner  ligesom 
Uldall  bestemt  mellem  hendes  »Kierlighed«  og  hans  »Be- 
gierlighed«. 

Derfor  maa  man  saa  meget  mindre  lade  den  anden  Side 
af  Sagen  uænset,  nemlig  hans  politiske  Beregninger,  hans 
Stræben  efter  at  begrunde  hele  sin  Existens,  hele  sin  Virk- 
somhed paa  sit  Forhold  til  Dronningen.  En  af  de  bedrøve- 
ligste, men  tillige  vigtigste  af  hans  Bekjendelser  for  Retton 
er  den,  at  han  for  ikke  at  miste  hendes  Tillid  havde  maattct 

føje  sig  efter  hendes  Ønske  om  at  spasere  alene  med  ham, 
uagtet  han  gjentagne  Gange  fraraadede  det,  at  han  saaledes 
havde  haft  Valget  imellem  at  opgive  sin  Lykke  eller  føje 
sig  efter  Dronningens  Ønsker  »i  Haab  om  paa  anden  Maade 
at  kunne  vise  hende  Tjenester«.  Heraf  fik  da  —  for  atter 
at  bruge  Reverdils  Ord  —  Struensee  den  Overbevisning, 
»at  jo  mere  han  knyttede  sin  Skæbne  til  denne  Fyrstindes, 
desto  mindre  angribelig  blev  han  selv.  Som  Følge  af  denne 
Idé  knyttede  han  sin  Forbindelse  med  hende  aabenlyst  for 
Nationen  som  for  hele  Europa  og  mente  nu  at  være  i  Sik- 
kerhed.« Hvor  egenkjærlige  end  Struensees  Beregninger 
vare,  tør  man  dog  ikke  tvivle  om,  at  han,  saa  længe  Lyk- 
ken var  med  ham,  ventede,  at  ogsaa  Dronningen  vilde  høste 
Fordel  af  Forbindelsen  med  ham.  Reverdil  synes  heller  ikke 
at  have  tvivlet  om,  at  det  var  Struensees  oprigtige  Hensigt 
at  blive  hendes  Ridder  og  Beskytter  mod  Hofmændenes 
Rænker  og  Intriger. 


III.   Sammensværgelsen  mod  Struensee. 

At  der  førend  den  egentlige  Hovedsammensværgelse 
havde  været  nogle  Anslag  mod  Struensee,  er  sikkert;  men 
her  skulle  vi  kun  nærmere  dvæle  ved  Rantzaus  hemmelige 
Rænkespil,  der  medførte  den  endelige  Afgjørelse. 

Allerede  inden  Mytteriet  blandt  Matroserne  havde  Rantzau 
faaet  en  Forbundsfælle  i  den  tidligere  nævnte  Beringskjold, 
en  Mand,  der  med  urette  ansaas  for  en  Ætling  af  den  be- 
rømte Verdensomsejler  Bering,  men  derimod  med  Føje  havde 
et  meget  tvivlsomt  Rygte  som  Følge  af  sin  dunkle  Fortid. 
Reverdil  gjør  opmærksom  paa,  at  Forbindelsen  mellem  de 
to  hinanden  værdige  Agitatorer  begyndte  paa  den  Tid,  da 
Smædeskrifterne  mod  Struensee  officielt  sattes  i  System. 
Han  meddeler  endvidere  efter  Bernstorffs  egen  Beretning, 
at  Rantzau  og  Beringskjold  vare  komne  overens  om  at  søge 
at  vinde  denne  udmærkede  Statsmand,  der  efter  at  være 
bleven  styrtet  af  Struensee  og  Rantzau  førte  et  tilbage- 
trukkent Liv  paa  sin  Landejendom  ved  Hamburg,  for  deres 

skumle  Planer  mod  Struensee.  Beringskjold  opsøgte  i  den 
Anledning  Bernstorff  og  talte  ivrig  til  ham  om  de  sørgelige 
Forhold  i  Landet;  dog  da  han  nævnte  Rantzau,  hvis  Ærende 
han  gik,  afbrød  Bernstorff  Samtalen.  Paa  lignende  Maade 
gik  det  ham  ogsaa  hos  Moltke,  da  han  henimod  Slutningen 
af  1 77 1  søgte  at  bearbejde  denne  i  samme  Retning. 

Samtidig  havde  tillige  de  to  Stalbrødre  sét  sig  om 
efter  indflydelsesrige  Mellemmænd  for  at  indlede  en  Forbin- 
delse med  Enkedronningen  Juliane  Marie.  Saaledes  havde 
Beringskjold  navnlig  henvendt  sig  til  Guldberg,  Arveprins 
Frederiks  Hovmester,  og  ladet  denne  vide,  at  Grev  Rantzau 
»var  med  i  Partiet«,  og  at  han  allerede  havde  undersøgt 
Stemningen  hos  nogle  højerestaaende  Officerer  og  vundet 
en  af  disse  —  Køller  —  for  sig,  ligesom  ogsaa  Eickstedt 
snart  fulgte  efter.  Efter  Historikeren  Suhms  Beretninger 
skal  Guldberg  derefter  have  været  nogle  Gange  hos  Rantzau. 

I  en  samtidig  diplomatisk  Beretning  fra  Kjøbenhavn  ved 
den  svenske  Gesandt  i  Danmark,  Sprengporten,  hedder  det 
endvidere  :  »Udarbejdelsen  af  den  Plan,  hvorefter  den  skete 
Forandring  er  bleven  iværksat,  har  imidlertid  været  det 
Æmne,  hvortil  Hr.  Grev  Rantzau  under  alt  dette  —  d.  v.  s. 
i  et  Tidsrum  af  flere  Uger  før  Katastrofen  —  har  fæstet 
sin  Opmærksomhed  og  Sysselsættelse,  og  hvortil  han  saa- 
ledes er  at  anse  som  den  første  Ophavsmand.  Eftersom  han 
til  Planens  Udførelse  og  for  med  saa  kraftige  Forestillinger, 
som  udkrævedes,  at  kunne  vinde  Hans  Majestæt  Kongens 
Samtykke  ikke  har  troet  at  kunne  undvære  Hendes  Maje- 
stæt Enkedronningens  samt  Hans  Kongelige  Højhed  Prins 
Friederichs  Appui  og  Støtte,  er  samme  Plan  i  denne  Hen- 
sigt bleven  dem  kommuniceret,  og  efter  nogen  Betænkning 
fra  deres  Side  ere  ogsaa  de  blevne  formaaede  til  at  gaa 
ind  paa  den  og  til  med  Hr.  Grev  Rantzau  at  agere  de 
concert.  < 

Efter  de  forskjellige  Beretninger  havde  Dronning  Juliane 
fra  forst  af  virkelig  næret  alvorlig  Betænkning  ved  over- 
hovedet at  indlade  sig  i  et  Komplot  med  Rantzau.  Først 
efter   længe   at  ha\e   overvejet  Sagen   med  Guldberg  havde 

hun  og  Arveprinsen  endelig  besluttet  sig  til  at  træde  i 
Spidsen  for  det  antiStruensee'ske  Parti;  naar  Rantzau  derfor 
først  har  ladet  Guldberg  bearbejde,  har  han  utvivlsomt  reg- 
net rigtig.  At  der  imidlertid  endnu  krævedes  særlige  Ræn- 
ker for  at  gjøre  Juliane  helt  føjelig  og  bevæge  hende  til  en 
dristig  Beslutning,  til  et  Statskup,  faar  man  at  vide  hos 
Reverdil,  der  ogsaa  i  den  Retning  hører  til  de  bedst  under- 
rettede. Han  henviser  til  Dronningens  personlige  Uvilje 
mod  Rantzau  og  angiver  som  det  Middel,  der  med  afgjort 
Held  blev  anvendt  for  at  overvinde  denne  vigtige  Hindring, 
det  tidligere  omtalte  falske  Rygte  om  Kongens  umiddelbart 
forestaaende  Aftakken,  Dronning  Mathildes  Udnævnelse  til 
Regentinde  og  Struensees  Proklamation  som  Protektor. 
Den  ældre  Struensee  skulde  have  redigeret  Tronfrasigelses- 
akten,  og  for  at  der  ikke  skulde  mangle  noget  i  Beviset, 
»spillede  man  en  Hr.  Suhm,  der  var  bekjendt  for  sin  Over- 
spændthed, en  Afskrift  af  denne  Plan,  der  aldrig  havde  exi- 
steret,  i  Hænderne.  Denne  bragte  da  eller  lod  Afskriften 
bringe  til  Dronning  Juliane.« 

Man  kan  altsaa  ikke  tvivle  om,  at  Juliane  kun  ved  Over- 
listelse er  bleven  vunden  for  den  store  Sammensværgelse 
mod  Karoline  Mathilde  og  Struensee,  og  at  Rantzau  har 
været  Sjælen  i  Sammensværgelsen  og  Beringskjold  den,  der 
i  Rantzaus  Navn  knyttede  Forbindelserne  mellem  de  mis- 
fornøjede og  Hoffet.  Naar  Landgrev  Karl  af  Hessen  be- 
tegner Guldberg  som  den  Mand,  der  »udkastede  Planen  for 
Dronningen«,  staar  dette  kun  tilsyneladende  i  Strid  med 
hin  Opfattelse.  Ogsaa  her  giver  Reverdil  den  fornødne 
Kommentar.  Efter  at  have  meddelt  de  indledende  Skridt 
til  det  store  Komplot  og  Maaden,  hvorpaa  Juliane  indvik- 
ledes deri,  fortsætter  han:  »Den  15.  Januar  fandt  der  hos 
Dronning  Jnhane  en  Sammenkomst  Sted  mellem  de  Sam- 
mensvorne, hvor  Planen  blev  vedtaget  og  Rollerne  fordelte. 
De  Befalinger,  Kongen  skulde  underskrive  eller  afskrive, 
bleve  udkastede  af  Ove  Hoegh  Guldberg.  Den  16.  om 
Morgenen  blev  Planen  atter  oplæst  for  de  samme  Personer, 
og  man  foretog  nogle  ubetydelige  Ændringer  i  den<. 

Endnu  er  man  desværre  ikke  i  Stand  til  at  give  et  an- 
skueligt, detailleret  Billede  af  Sammensværgelsen.  Hvad 
man  véd,  stammer  stedse  fra  anden  Haand;  man  mangler 
indgaaende  Optegnelser  fra  de  i  Sagen  nærmest  indviklede 
og  da  særlig  fra  Guldberg.  De  fjærnerestaaende  Meddeleres 
Opgivelser  ere,  bortset  fra  deres  tendentiøse  Partifarve, 
ganske  forvirrede  og  fulde  af  Modsigelser. 


IV.    Til  Januarkatastrofens  Historie. 

Angaaende  den  sovende  Konges  Overrumpling,  hvilket 
blev  Forspillet  til  den  store  Paladsrevolution  ^-^),  maa  nu  hoved- 
sagelig benyttes  en  Beretning,  der  er  afgivet  af  en  Løjtnant 
i  det  Falsterske  Regiment,  C.  F.  Beck,  som  var  Øjenvidne 
ved  Begivenheden.  Den  er  oprindelig  skrevet  paa  Tysk, 
men  findes  aftrykt  i  sin  Helhed  i  dansk  Oversættelse  i 
Historisk  Tidsskrift  Række  III,  Bd.  VI,  Side  90  og  flgd. 
Endnu  udførligere  er  C.  D.  Biehl's  Fortælling  i  samme 
Tidsskrift  (^R.  III,  Bd.  IV,  S.  430),  som  dog  trods  Paaberaa- 
belse  af  Køller's  egne  Meddelelser  maa  anses  for  mindre 
kompetent.  Ogsaa  her  maa  endvidere  den  forsigtigere  døm- 
mende Reverdils  Meddelelser  ofte  benyttes  til  at  supplere 
Becks. 

Til  de  »Ordres«,  der  i  Forvejen  vare  udkastede  af  Guld- 
berg, og  som  nu  tildels  underskreves  af  Kongen,  medens 
han  endnu  laa  i  Sengen,  hørte  vel  fornemmelig  Eickstedt's 
Udnævnelse  til  Kommandant  i  Kjobenhavn  og  dennes  Ordre 
til  at  lade  de  Officerer,  der  ansaas  for  Struensees  Medskyl- 
dige —  saaledes  f  Ex.  den  tidligere  Kommandant  Gude, 
Oberst  Falkenskjold ,  Oberstløjtnant  Hesselberg  m.  fl.  — , 
fængsle.  Reverdil  beretter  yderligere:  »Man  forelagde  ham 
(Kongen)  kortsagt  en  Fortegnelse  over  17  Personer,  som 
det  var  af  Vigtighed  at  sikre  sig.«  Samme  Forfatter  med- 
deler ligeledes  nærmere  de  øvrige  Ordrer,  som  Kongen 
senere  udstedte  i  sin  Stifmoders  Gemakker,  d.  v.  s.  som  han 
lod  sig    diktere    eller    afskrev    efter    Guldbergs  Udkast.     Af 

disse  Ordrer  findes  nogle  ofifentliggjort  efter  Originalerne  i 
Hist.  Tidsskr.  III,  Bd.  VI.  S.  496  og  flgd. ;  men  den  vig- 
tigste Ordre,  der  angik  Dronningens  Fængsling,  foreligger 
endnu  ikke  i  authentisk  Ordlyd.  Gjengivelserne  af  den  ere 
meget  forskjellige ;  efter  Suhm  fHist.  Tidsskr.  IV,  Bd.  II, 
S.  715,  Anm.  2)  lød  Kongens  Billet  til  Dronningen  saaledes: 
»Comme  vous  n'avez  pas  voulu  suivre  les  bons  conseils,  ce 
n'est  pas  ma  faute,  si  je  me  trouve  obligé  de  vous  faire 
conduire  å  Cronenbourg«,  medens  den  efter  Gude's  An- 
mærkninger ('samme  Sted,  Anm.  3)  lyder;  »Madame,  vous 
savez,  combien  je  vous  ai  aimée,  mais  votre  conduite  n'a  pas 
repondu  å  mon  attente.  Elle  m'oblige  de  vous  éloigner 
de  ma  cour,  et  je  veux,  que  vous  partiez  pour  Cronborg, 
OU  je  vous  souhaite  un  heureux  repentir.  Le  17.  Jan.  1772. 
Christian  Rex.« 

Hvad  Struensees  Fængsling  ved  Oberst  Køller  angaar, 
findes  der  ogsaa  herom  mangfoldige  Versioner.  C.  D.  Biehl 
tager  aabenbart  fejl,  naar  hun  skriver,  at  Køller  »havde  alt 
to  Gange  læst  ham  (Struensee)  den  Kongelige  Ordre  for, 
og  viist  ham  hans  egenhændige  Underskrift  .  .  .«  Det  er 
muligt,  at  Køller  foretog  Fængslingen  af  Struensee  efter  en 
skriftlig  Ordre  af  Enkedronningen  og  Arveprinsen,  der  paa 
en  vis  Maade  udstedtes  i  Kongens  Navn  —  der  foreligger  i 
hvert  Fald  en  saadan  Ordre  blandt  de  ovenfor  nævnte  i 
Hist.  Tidsskr,  offentliggjorte  — ,  men  denne  Ordre  har  ikke 
Kongens  egenhændige  Underskrift.  Derimod  findes  —  lige- 
ledes blandt  de  nysnævnte  Ordrer  —  en  af  Kongen  under- 
skrevet og  af  Arveprinsen  paraferet  Ordre  til  Kommandan- 
ten i  Citadellet  Frederikshavn  om  at  tage  Arrestanten 
Struensee  tillige  med  andre  Arrestanter  i  Forvaring. 

Af  alle  Beretninger  om  Dronningens  Fængsling  vilde 
Rantzau's  officielle  være  den  mest  oplysende,  og  man  maa 
derfor  i  høj  Grad  beklage,  at  en  saadan  Beretning,  der 
virkelig  findes  mellem  Procesakterne  og  umiddelbart  er  knyt- 
tet til  Vidneforhørerne  over  Dronningen,  stedse  ligger  gjemt 
i  Arkiverne.  Vi  maa  altsaa  give  Afkald  paa  at  benytte 
denne   og   ere   derfor   hovedsagelig  henviste  til  den  tidligere 

nævnte  Beretning  af  Løjtnant  Beck,  en  af  de  tre  Officerer, 
der- ledsagede  Rantzau.  Han  har  som  Øjenvidne  detailleret 
skildret  Scenen  hos  Dronningen.'-^)  —  Naar  det  i  Bang's  An- 
klageskrift mod  Dronning  Mathilde  hedder,  at  hun  i  den 
første  Ophidselse  »løb  i  Hendes  bare  Særk  strax  ned  af 
den  forborgne  Trappe  til  Struensees  Værelse  for  at  søge 
Greven«,  saa  kan  denne  Angivelse  dog  ikke  siges  at  være 
tilstrækkelig  stadfæstet  ved  Vidneforhørene,  skjønt  den  i  og 
for  sig  er  ganske  sandsynlig.  Mathilde,  hvis  Harme  i  første 
Øjeblik  lod  hende  glemme  Undseelsen  —  som  Reverdil 
skriver  — ,  gav  selvfølgelig  ikke  nærmere  Meddelelser  om 
Detaillerne  ved  hendes  Fængsling.  Til  sin  Broder,  Kong 
Georg  III,  skriver  hun  kun  ganske  kort:  »Je  ne  vous  fais 
pas  le  recit  de  la  fagon  impertinente,  qu'on  m'a  arretée,  je 
me  contente  de  vous  dire  que  le  Comte  de  Ranzau  s'est 
reserve  ce  plaisir;  il  étoit  accompagné  de  trois  Officiers  qui 
avoient  la  garde  au  chateau  ....  De  ma  prison  å  Cron- 
bourg  le  3'é™e  ^vril  1772.«  (Hist.  Tidsskr.  IV,  Bd.  II,  S. 
802,  Anm.  4). 

En  Beretning  i  »Authentische  Aufklarungen«,  hvonefter 
Rantzau,  paavirket  af  den  svenske  Gesandt  Sprengporten, 
kort  efter  Nytaar  1772  skal  have  opsøgt  Struensee  og  lige- 
frem advaret  ham  mod  de  farlige  Følger  af  hans  Hand- 
linger, savner  al  Grund.  De  tidligere  nævnte  diplomatiske 
Beretninger  fra  Sprengporten  kunne  ikke  bringes  i  Samklang 
hermed;  i  en  Beretning,  der  vistnok  hidrører  fra  en  af 
Sprengportens  diplomatiske  Kolleger  og  er  afskrevet  af 
denne,  hedder  det  endvidere  udtrykkelig:  »Ranzow,  homme 
fier  et  violent,  .  .  .  s'est  enfermé  depuis  trois  mois  chez  lui, 
disant  qu'il  avait  la  goute,  et  n'a  cessé  de  declamer  haute- 
mcnt  avec  tous  ceux,  qui  allaient  le  voir,  contre  Struensee 
et  sa  clique«  (Hist.  Tidsskr.  IV,  Bd.  II,  S.  708,  Anm.  i). 
Ganske  vist  faa  »Authentische  Aufklarungen«.  tilsyneladende 
en  Støtte  i  nogle  Meddelelser  hos  Falkenskjold  og  Reverdil. 
Den  førstnævnte  meddeler,  at  Rantzau  endnu  den  14.  Januar 
havde  mødt  ham  i  KrigskoUegiet,  trukket  ham  til  Side  og 
talt  fortrolig  med  ham  om  de  Komplotter,  der  vare  stiftede 

mod  Struensee,  og  om  Nødvendigheden  af  strax  at  indlede 
en  Undersøgelse  desangaaende.  Falkenskjold  tilføjer,  at  han 
svarede  Rantzau,  at  denne  selv  burde  gaa  direkte  til  Struensee, 
men  at  Rantzau  derpaa  fjærnede  sig  med  de  Ord:  »Han 
vil  ikke  høre  mig!«  Efter  Reverdils  Meddelelse  var  Rantzau 
endnu  Aftenen  før  Katastrofen  to  Gange  gaaet  til  Struensees 
Broder,  Justitsraaden,  og  da  han  begge  Gange  ikke  traf  denne 
hjemme,  havde  han  efterladt  en  Billet  til  ham  af  følgeude 
Indhold:  »Det  er  af  Vigtighed,  at  jeg  sér  Deres  Broder  før 
Midnat.  Vær  forvisset  om,  at  dersom  De  ikke  skaffer  mig 
denne  Sammenkomst,  vil  De  komme  til  at  fortryde  det 
bittert.«  Billetten  blev  imidlertid  først  afleveret  til  Adres- 
saten Kl.  3  om  Morgen,  altsaa  for  silde. 

Rantzaus  her  nævnte  Optræden  er  utvivlsomt  højst  paa- 
faldende;  man  vilde  dog  tage  fejl,  om  man  ansaa  den  for 
at  skyldes  Venskab  for  eller  Medlidenhed  med  Struensee. 
Reverdil  giver  den  bedste  Forklaring,  naar  han  skriver: 
»Imidlertid  havde  Rantzau  ved  at  overveje  Farerne  ved 
Foretagendet  og  den  ringe  Fordel,  han  kunde  vente  sig  af 
et  heldigt  Udfald,  besluttet  at  trække  sig  ud  af  Sagen  ved 
et  dobbelt  Forræderi.«  At  dette  var  hans  Hensigt,  traadte 
senere  endnu  tydeligere  frem,  idet  de  Sammensvorne,  da 
de  til  den  fastsatte  Tid  samledes  paa  Slottet,  ventede  for- 
gjæves  paa  ham  og  tilsidst  næsten  med  Magt  maatte  lade 
ham  hente  fra  hans  Bopæl  paa  det  saakaldte  Prinsens  Palais 
i  Nærheden  af  Slottet.  Nu  kunde  han  ikke  længere  finde 
Udflugter  eller  Paaskud,  og  det  heldige  Resultat  af  Kongens 
Overrumpling  gav  ham  nyt  Mod  til  hans  voldsomme  Op- 
træden mod  Dronningen.  Uafhængig  af  Reverdil,  men  i 
nøje  Overensstemmelse  med  denne,  skriver  Molbech  (Nyt. 
hist.  Tidsskr.  V,  S.  303),  at  Rantzau  »var  fejg  og  falsk  nok 
til  at  vakle  imellem,  om  han  skulde  forraade  Struensee  eller 
dennes  Modstandere.« 

V.    Bemærkninger  til  Struenseeprocessen. 

Reverdil  skjelner  mellem  fire  forskjellige  Kommissioner: 
»Der  blev    nedsat    en  Kommission    for    at   undersøge  Dron- 

ningens  Ejendele  og  Papirer,  en  anden,  der  skulde  under- 
søge de  vigtigste  Fangers,  en  tredje,  der  fik  det  Hverv  at 
gjennemgaa  samtlige  siden  den  15.  September  1770  ud- 
færdigede Kabinetsbefalinger  .  .  .  ,  og  endelig  oprettedes 
der  en  Hovedkommission  under  Benævnelsen  Inkvisitions- 
kommission  eller  for  at  bruge  det  mildeste  Udtryk  Under- 
søgelseskommission.« 

Naar  Høst  viser  den  største  Forsigtighed  i  sine  direkte 
Meddelelser  om  Processen  og  langt  fra  giver  noget  Billede 
af  den,  men  kun  strejfer  den  ganske  overfladisk,  saa  at 
Sagens  rette  Sammenhæng  næppe  anes.  saa  lader  dette  sig 
allerede  tilstrækkelig  forklare  af  den  Tid,  paa  hvilken  hans 
Værk  blev  skrevet,  og  af  de  overordentlige  Hensyn,  han 
maatte  tage  under  Frederik  VI,  Karoline  Mathildes  Sons 
Regering.  Men  overhovedet  blev  der  hverken  givet  Host 
eller  andre  nøjere  Indblik  i  de  utrykte  Procesakter,  for  saa 
vidt  de  angik  Dronningen  og  altsaa  udgjorde  den  interes- 
santeste Dél  af  samtlige  Akter.  Høst  tilstaar  ogsaa  selv  sin 
fuldstændige  Uvidenhed  med  Hensyn  til  Vidneforhørene. 
Derimod  meddeler  han  en  kongelig  Resolution  af  18.  Marts 
1773,  i  Følge  hvilken  samtlige  her  omhandlede  Aktstykker 
nedlagdes  paa  fire  forskjellige  Steder,  nemlig  i  Gehejme- 
arkivet  i  Kjøbenhavn,  ved  Regeringen  i  Gluckstadt,  paa 
Fæstningen  Bergenhus  i  Norge  og  i  det  danske  Kancelli- 
arkiv. Akterne  i  Gluckstadt  ere  senere  »efter  Forlydende 
bragte  til  Slottet  Gottorp«,  i  hvert  Fald  have  de  endnu  for 
kort  Tid  siden  udgjort  en  Dél  af  det  preussiske  Statsarkiv  i 
Slesvig. 

Det  er  nu  blevet  antaget,  at  en  samlet  Oversigt  over 
den  retslige  Undersøgelse  en  Gang  for  alle  er  umuliggjort 
ved  den  nævnte  Fremgangsmaado,  skjønt  det  formodentlig 
kun  har  drejet  sig  om  Nedlæggelsen  af  visse  Duplikater, 
til  Dels  vel  ogsaa  rene  Afskrifter  af  Aktstykkerne  paa  de 
nævnte  Steder  udenfor  Kjøbenhavn.  Fra  første  Færd  af 
var  det  sikkert  Hensigten  omhyggelig  at  holde  Størstedelen  af 
Materialet,  navnlig  Protokoller  og  Forhørsakter  samt  An- 
klageskriftet   mod     Dronningen     og    Dommen    over    hende, 

hemmelig,  medens  den  ny  Regering  derimod  havde  sine 
Grunde  til  at  lade  Klageskrifterne  mod  Struensee  og  Brandt, 
saavel  som  Forsvaret  for  dem  og  særlig  Dommene,  der 
bleve  fældede  over  dem,  komme  frem  for  Offentligheden. 
Det  varede  dog  ikke  længe  efter  Begivenhederne,  førend 
forskjellige  Personer,  der  ikke  hørte  til  Dommerne,  fik  med- 
delt værdifulde  Uddrag  og  Brudstykker  af  de  nævnte 
hemmelige  Aktstykker,  d.  v.  s.  de  fik  paa  en  i  hvert  Fald 
utilladelig  Maade  Afskrifter  af  dem  i  Hænde.  Særlig  Re- 
verdil  fik  selv  efter  sin  Afsked  fra  det  danske  Hof  og  efter 
sin  Bortfjærnelse  fra  Riget  slige  Beretninger  ved  »paahde- 
lige  Korrespondenter«.  I  sine  langt  fra  Danmark  og  en 
rum  Tid  efter  Begivenhederne  forfattede  Memoirer  har  han 
ikke  behøvet  at  give  Afkald  paa  disse  vigtige  Kilder,  men 
har  dog  stedse  benyttet  dem  med  forsigtig  Kritik  og  takt- 
fuld Diskretion. 

Imidlertid  have  de  følgende  Regeringer  strængt  over- 
holdt Principet  med  den  officielle  Hemmeligholdelse,  saaledes 
som  man  strax  havde  besluttet.  Ganske  vist  har  Jenssen- 
Tusch  for  faa  Aar  tilbage  gjort  den  overraskende  Paastand, 
at  »Danmarks  nuværende  ved  Kjøbenhavner- Revolutionen 
af  1848  opnaaede  fri  Forfatning  endelig  har  tilladt  at  bringe 
den  i  ni  Decennier  hemmeligholdte  Sandhed  frem  for  Offent- 
ligheden«, og  at  den  danske  Forfatter  Flamand  har  faaet 
Tilladelse  til  »at  offentliggjøre  Originalakterne  med  hele 
Fiskalundersøgelsen  og  Anklagen  mod  Dronning  Caroline 
Mathilde,  Greverne  Struensee  og  Brandt  og  samtlige  med 
disse  anklagede.«  Hermed  forholder  det  sig  saaledes,  at 
Flamand  har  offentliggjort  et  Par  af  de  betydeligste  Akt- 
stykker, nemlig  Kammeradvokat  Bang's  oftnævnte  Anklage- 
skrift mod  Dronningen  og  Uldalls  Forsvarsskrift  for  hende; 
men  at  Originalakterne  eller  endog  samtlige  Processen  ved- 
rørende Akter  have  været  stillede  til  hans  Raadighed,  er 
urigtigt.  Han  selv  har  heller  intet  Steds  paastaaet  det; 
han  henviser  kun  til  en  »Originalafskrift«  af  Bangs  Anklage 
uden  at  udtale  sig  nærmere  om  Oprindelsen  til  denne  Af- 
skrift  saavel    som    til    en    lig-nende    af   Uldalls  Forsvarstale. 

Men  Jenssen-Tusch  synes  ikke  at  vide,  at  de  øvrige  af  Fla- 
mand  meddelte  Aktstykker,  Wiwets  Anklageskrifter  mod 
Struensee  og  Brandt  o.  s.  v.,  have  været  offentliggjorte  i 
Trykken  for  mere  end  ni  Decennier  siden.  Vidneforhørene, 
Struensees  og  Brandts  Forhør  samt  Dronningens  har  den 
sidstnævnte  Forfatter  lige  saa  lidt  som  Høst  sét  i  en  Original- 
afskrift, endsige  da  i  Original.  Paa  dette  Punkt  have  Ar- 
kiverne været  lukkede  for  ham  som  for  alle  tidligere  og 
senere  Forskere. 

Naar  jeg  selv  ved  et  særligt  Tilfælde  fik  Lejlighed  til 
for  nogen  Tid  siden  for  første  Gang  at  faa  nærmere  Ind- 
blik i  Forhørene  (med  Undtagelse  af  Dronningens)  paa  et 
af  de  ovennævnte  Steder,  forundtes  der  mig  dog  derved 
ikke  Tilladelse  til  at  benytte  mig  heraf  ved  Afskrifter  eller 
Excerpter.  Saameget  tror  jeg  imidlertid  med  god  Samvittig- 
hed at  turde  sige,  at  de  Akter,  jeg  fik  Indblik  i,  bekræfte 
Paalideligheden  af  Reverdils  ganske  vist  fragmentariske,  men 
dog  højst  betydningsfulde  Meddelelser,  ligesom  ogsaa  Rigtig- 
heden af  Flamands  Meddelelser,  naar  undtages  nogle  enkelte 
Unøjagtigheder,  medens  samtidig  disse  Akter  have  været 
mig  en  uafviselig  Kontrol  lige  over  for  de  i  de  forskjellige 
Anklage-  og  Forsvarsskrifter  talrig  indflettede  Citater  af 
Vidneforhørene  saavel  som  af  de  anklagedes  Bekjendelsor. 
Disse  Citater  have  allerede  paa  næsten  fyldestgjorende 
Maade  meddelt  de  betydeligste  i  Betragtning  kommende 
Punkter,  ganske  vist  i  en  sammentrængt,  ofte  meget  for- 
sigtig Rekapitulation.  Ja  en  opmærksom  Læser  vilde  af 
disse  næsten  kunne  danne  sig  et  tilnærmelsesvis  rigtigt  Bil- 
lede af  Processens  Gang,  nemlig  af  de  tre  Hovedforhor  over 
Struensee  den  20.,  21.  og  25.  Februar  og  over  Brandt  den 
22.  Februar,  da  Spørgsmaalene  og  Svarene  i  Anklage-  og 
Forsvarsskrifterne  for  det  meste  ere  nummererte  og  for- 
synede med  Datum.  Et  andet  Spørgsmaal,  hvorpaa  vi  nu 
nærmere  ville  komme  ind,  er,  hvorvidt  de  forskjellige  Vidne- 
forhør og  de  anklagedes  Bekjendelser  i  og  for  sig  have 
Værd  og  fortjene  Tiltro. 

VI.    Vidneforhørene  og  Hovedforhørene  over  Struensee. 

Vidneforhørene  begyndte  de  første  Dage  i  Februar 
og  strakte  sig  over  et  Tidsrum  af  flere  Uger.  I  den  Tid 
bleve  20— 30  Personer,  efter  at  være  fremstillede  for  Inkvisi- 
tionskommissionen  og  edfæstede,  indgaaende  examinerede 
om  Struensees  Forhold  til  Dronningen.  Det  gjaldt  naturlig- 
vis først  og  fremmest  om  at  faa  nærmere  Oplysninger  hos  alle 
dem,  der  havde  hørt  til  Karoline  ]\Iathildes  og  hendes 
Elskers  stadige  Omgivelser  og  særlig  havde  haft  Lejlighed 
til  at  iagttage  Forholdet  mellem  dem,  saavel  som  hos  de  talrige 
underordnede  Embedsmænd  og  Tjenere  ved  Hoffet,  lige 
over  for  hvilke  begge  havde  været  mest  uforsigtige  og  paa- 
lagt sig  mindst  Tvang.  Særlig  indgaaende  forhørtes  Dron- 
ningens tidligere  Kammerfruer  og  Kammerjomfruer  samt 
Kongens  Kammertjenere  og  Lakejer  ligesom  ogsaa  Struen- 
sees egne  Tjenere.  Af  Hofdamerne  maatte  den  tidligere 
omtalte  Frk.  von  Eyben  afgive  et  særligt,  skriftligt  Vidne- 
udsagn. Ligeledes  bleve  Livlægen  Berger,  der  fængsledes 
om  Morgenen  den  17.  Januar,  og  Grev  Brandt,  der  sad 
fængslet  i  Citadellet,  skarpt  forhørte  som  Vidner. 

Foruden  de  andre  Forbrydelser,  der  lagdes  Struensee 
til  Last,  drejede  det  sig  selvfølgelig  forst  og  fremmest  om 
at  fastslaa  Ægteskabsbruddet.  Fra  alle  Sider  blev  det  nu 
bekræftet,  hvor  grænseløs  uforsigtige  Dronningen  og  Struen- 
see havde  været;  med  kun  altfor  megen  Føje  kunde  Struen- 
sees Anklager,  Generalfiskalen  Wiwet,  erklære,  at  Struensee 
var  optraadt,  som  om  han  vilde,  at  alle  Mennesker  skulde 
kjende  hans  Handlemaade.  Dronningens  Kammerjomfruer 
havde  fri  Adgang  til  hendes  Sovegemak  endnu  paa  en  Tid, 
da  hendes  Forhold  til  ham  allerede  var  bleven  intimt.  De 
kunde  uden  at  banke  paa  om  Morgenen  og  hele  Dagen 
aabne  Dørene,  der  ikke  vare  aflaasede,  og  de  fandt  da  ofte 
Struensee  siddende  tæt  ved  Siden  af  Dronningen  paa  Kana- 
peen eller  endog  paa  Sengekanten  hos  hende.  Naar  han 
besøgte  hende,    maatte    hendes    Tjenere,    ligegyldig   hvilket 

Tidspunkt  paa  Dagen,  afbryde  deres  Virksomhed  om  hende 
og  ofte  vente  i  Timevis  udenfor,  indtil  han  var  borte.  I 
Begyndelsen  af  deres  Forhold,  altsaa  inden  Dronningen 
gjennem  sine  Kammerjomfruer  var  sat  i  Kundskab  om  de 
verserende  Rygter  desangaaende,  besøgte  han  efter  de  for- 
skjellige  Vidneudsagn  dog  fortrinsvis  Dronningen  om  Natten, 
særlig  efter  de  hyppig  stedfindende  Maskerader;  han  plejede 
da,  hedder  det,  at  blive  alene  hos  hende  til  henimod  Klokken  2. 
Naar  han  derefter  var  gaaet  bort  ad  den  hemmelige  Trappe,  der 
førte  fra  hendes  Sovegemak  til  Eremitagen  —  her  kunde 
han  ikke  iagttages  af  Tjenerskabet  paa  Grund  af  det  strænge 
Forbud  mod  at  opholde  sig  paa  delte  Sted  — ,  ringede 
Mathilde  ofte  midt  om  Natten  paa  sine  Damer  og  xsaa  da 
særdeles  echaufferct  ud.«  Ligesom  paa  Kristiansborg  Slot 
modtog  hun  ogsaa  paa  Frederiksberg  Struensees  natlige 
Besøg;  her  var  hun  selv  en  Nat  »meget  sildig  kommen  fra 
Struensees  Værelse  gjennem  Ki'onprinsens  Gemak ,  hvor 
Madame  Petersen  og  Madame  Schønberg  vare.« 

Allerede  Valget  af  Dronningens  og  Struensees  Værelser 
maatte  i  og  for  sig  synes  i  høj  Grad  anstødeligt,  da  de  paa 
alle  Slotte  —  paa  Gottorp  og  Hirschholm,  som  paa  Kristians- 
borg  og  Frederiksberg  —  med  paafaldende  Konsekvens  laa  i 
den  umiddelbareste  Nærhed  af  hinanden  og  vare  forbundne  ved 
hemmelige  Gange.  Særlig  mistænkeligt  var  det  endvidere, 
at  Dronningens  Sovekammer  paa  Kristian.sborg  Slot  om 
Efteraaret  1771  blev  flyttet  saaledes,  at  Adgangen  til  det 
blev  endnu  lettere  for  Struensec  end  tidligere.  Under  Pro- 
cessen overbeviste  Inkvisitionskommissionen  sig  ved  selv  at 
besigtige  Slottets  Lokaliteter  om  Sagens  nærmere  Sammen- 
hæng og  fandt  alt  ganske  i  Overensstemmelse  med  Vidner- 
nes Udsagn.  Den  bedste  Bekræftelse  derpaa  faar  man  dog, 
af  hvad  den  fuldt  ud  sandfærdige  Revxrdil  af  egne  Iagt- 
tagelser fortæller  om  Værelsernes  Beliggenhed  paa  Frederiks- 
berg Slot.  »Hvad  jeg  selv  saa«,  siger  han  herom,  >forekom 
mig  allerede  strafværdigt  nok  og  viser,  hvorvidt  denne  For- 
glemmelse af  det  passende  strakte  sig.«  Endvidere  siger 
denne  Forfatter,    hvis  Udtalelser  have   mere  Vægt   end  alle 

Vidnernes:  »Det  var  umuligt,  at  Struensees  hemmelige  Be- 
søg hos  Dronningen,  og  de,  hun  undertiden  gjorde  ham, 
ikke  skulde  bemærkes  af  hendes  Tyende.  De  maatte  enten 
blive  hendes  Spioner  eller  hendes  Fortrolige,  og  da  Dron- 
ningen ikke  havde  forudset  dette  Alternativ,  iagttoge  hendes 
Kammerjomfruer  hende  længe  og  forvissede  sig  ved  tusende 
Midler  om  Sandheden.« 

Da  Mathildes  Damer  blandt  meget  andet  ogsaa  lagde 
Mærke  til,  at  Døren,  der  fra  hendes  Sovekammer  førte  ud 
til  den  hemmelige  Gang  til  Eremitagen,  »undertiden  blev 
aabnet  om  Natten <s,  vilde  de  skaffe  sig  Vished  derom  og 
satte  da,  efter  at  have  raadslaaet  derom  indbyrdes  og  med 
nogle  af  Kongens  Tjenere,  der  vare  indviede  i  Sagen,  Vox 
saavel  i  Nøglehullet  som  paa  Kammen  af  Nøglen,  der  laa 
paa  Dronningens  Toilettebord.  Endvidere  stak  de  Papir  i 
Dørsprækken.  De  fandt  da  næsten  regelmæssig  den  næste 
Morgen,  at  Voxet  var  faldet  saavel  af  Nøglehullet  som  af 
Kammen  paa  Nøglen  og  Papiret  gledet  ned  paa  Gulvet. 
Der  var  da  ingen  Tvivl  om,  at  Dronningen  havde  aabnet 
Døren  indvendig  fra  for  at  modtage  Struensees  natlige  Be- 
søg. For  imidlertid  at  skaffe  sig  yderligere  Vished  lod  de 
om  Aftenen  strø  Pudder  paa  den  mørke  Gang  —  »og  samt- 
lige Vidner  saa  derefter  om  Morgenen  Spor  af  store  Mand- 
folkefødder i  Pudderet  til  Dronningens  Sovekammerdør  og 
fra  Døren  til  Sengen,  c 

Tjenerskabets  uværdige  Fremgangsmaade  ved  saaledes 
at  misbruge  den  intet  anende  Dronnings  Tillid  blev  alt  den 
Gang  af  Samtiden  med  rette  afgjort  brændemærket.  Men 
maa  man  derfor  ogsaa  forkaste  deres  Vidnesbyrd?  De  staa 
ganske  vist  i  et  meget  foragteligt  Lys,  men  skal  man  af 
den  Grund  uden  videre  anse  dem  for  løgnagtige  Forræder- 
sker,  bestukne  Kreaturer,  der  i  Haab  om  deres  Judasløn 
vidnede,  som  en  partisk  Domstol  forlangte  af  dem?  Der 
findes  ganske  vist  alligevel  hojst  pinlige  Udsagn  —  Dron- 
ningens Tjenerskab  havde  endog  gjort  hendes  Seng  og  Lin- 
ned til  Gjenstand  for  deres  Undersøgelser  i  den  Hensigt 
yderligere  at   forfølge    Sporene   af  Ægteskabsbruddet.     Dog 

alt  dette  var  jo  kun  en  Følge  af  den  Lejlighed,  der  frem- 
bød sig,  efterat  Tjenerskabets  letfærdige  Nysgjærrighed  og 
Mistanke  var  bleven  vakt.  Og  man  maa  ikke  glemme,  at 
længe  før  Katastrofen  i  Januar  havde  to  af  Hovedvid- 
nerne haft  Mod  til  at  benytte  deres  Opdagelser  eller  Anelser 
til  aabent  at  udtale  sig  for  Dronningen  selv;  og  den  Ad- 
varsel, Jomfru  Brun  rettede  til  Mathilde,  synes  at  være  gaaet 
umiddelbart  forud  for  Forsøgene  med  Voxet,  Papiret  og 
Pudderet.  »Bekymret  over  Hendes  Majestæts  dyrebare  Navn 
og  Rygte«  —  siger  Bang  i  sit  Anklageskrift  mod  Dron- 
ningen — «  og  angst  over  denne  formastelige  Gjernings 
(Struensees  natlige  Besøg)  grusomme  Følger,  hvorudi  de 
frygtede  endog  uskyldige  at  kunne  vorde  ind- 
dragne, besluttede  de  med  Mands  Mod,  efter  modent  Over- 
læg, at  lægge  Hendes  Majestæt  deres  Sinds  Bekymring  og 
deres  allerunderdanigste  Hengivenhed  for  Hende  for  Dagen«. 
De  nærmede  sig  derfor  en  Dag  Dronningen  »med  ængste- 
lige Hjærter  og  taarefulde  Øjne«  o.  s.  v. 

Man  kan  tænke  om  Bangs  Skildring,  hvad  man  vil, 
men  Mod  kan  man  i  det  mindste  ikke  frakjende  de  to 
Damer.  Havde  de  end  spioneret,  saa  handlede  de  dog 
ingenlunde  som  »kjøbte  Spioner«.  De  maatte  selv  bagefter 
føle,  at  deres  frimodige  Optræden  havde  paadraget  dem 
Dronningens  Unaade,  men  man  er  ikke  berettiget  til  at 
sige,  at  de  som  Vidner  viste,  at  de  bar  Nag  til  hende  der- 
for. De  erklærede  ganske  vist,  at  Mathilde  fra  don  Tid  af 
kun  havde  talt  i  en  bydende  Tone  til  dem,  men  samtidig 
mindedes  de  udtrykkelig  den  Naade,  hun  tidligere  havde 
vist  dem,  hendes  Godhed  og  Nedladenhed  som  en  af  hen- 
des skjønneste  Egenskaber.  Overhovedet  lader  Tjenerskabet 
stedse,  selv  hvor  deres  Udsagn  som  Vidner  anklage  hende, 
Dronningens  elskværdige  og  hjærtelige  Væsen  vederfares  al 
Retfærdighed. 

De  enkelte  Vidneudsagn  ere  naturligvis  af  højst  for- 
skjellig  Natur  og  rette  sig  efter  personlige  Iagttagelser  og 
Følelser.  Inkvisitionsdomstolen,  der  syntes  meget  tilbøjelig 
til  at  gribe  hvert    nyt   mistænkeligt   Moment    og   til   at  be- 

nytte  et  Vidnes  usømmelige  Angivelser  til  at  rette  Spørgs- 
maal  af  lignende  eller  endnu  usømmeligere  Natur  til  andre 
Vidner,  fik  gjentagne  Gange  selv  af  Vidner,  der  anklagede 
Dronningen,  et  ligefremt  »ignoramus'<  eller  endog  en  afgjort 
Tilbagevisning  paa  slige  Spørgsmaal.  Trods  de  foragtelige 
Forholdsregler,  hvortil  Nysgjærrigheden  havde  forledet  en 
Dél  af  Tjenerskabet  efter  deres  egne  Tilstaaelser,  maa  man 
dog  sige,  at  de  —  som  Hovedvidnerne  i  Almindelighed  — 
i  Forhørene  gjorde  Indtryk  af  at  være  i  Besiddelse  af  Sand- 
hedskjærlighed,  saa  at  de  ikke  vilde  udsige  mere,  end  hvad 
de  virkelig  havde  iagttaget  og  troede  at  kunne  staa  til  An- 
svar for  efter  deres  Ed.  Om  en  omfattende  tendentiøs 
Sammensværgelse  blandt  Hofpersonalet  mod  Dronningen  er 
der  ikke  Tale  *,  dertil  var  der  altfor  uensartede  Elementer 
ved  Hoffet.  Fælles  for  alle  Vidnerne  er  Overbevisningen 
om,  at  det  bestaaende  Forhold  var  utilladeligt,  en  Over- 
bevisning, der  daglig  voxede  ved  mangfoldige  Iagttagelser. 
De  talrige  Udsagn,  som  vi  her  ikke  nærmere  kunne  gaa  ind 
paa,  røbe  alle  Mathildes  Brøde,  men  de  gjøre  tillige  denne 
Brøde  forklarlig,  særlig  hvor  de  støtte  sig  paa  Dronningens 
egne  mundtlige  Bekjendelser.  Og  Hovedsagen  er,  at  de 
overalt  vise  os  hendes  varme,  efter  Kjærlighed  higende 
Hjærte,  der  mere  og  mere  gav  sig  Luft  overfor  hendes 
Omgivelser,  jo  ulykkeligere  og  ensommere  hun  følte  sig  i 
sin  høje  Stilling. 

Hvor  naturligt  og  karakteristisk  for  Dronningen  er  det 
ikke,  naar  hun  efter  Vidnernes  Udsagn  priste  sine  Kammer- 
jomfruer lykkelige,  fordi  de  kunde  gifte  sig  »med  hvem  de 
vilde«,  og  naar  hun  erklærede,  at  hvis  hun  en  Gang  blev 
Enke,  vilde  hun  gifte  sig  med  en  privat  Person,  som  hun 
elskede,  om  hun  end  derved  skulde  forlade  Land  og  Rige ! 
Hvor  psykologisk  vigtigt  er  det  ikke,  naar  hun,  efter  et  af 
disse  Vidners  Udsagn,  for  at  berolige  sin  Samvittighed  er- 
klærede, at  hun  ikke  brød  sig  om  Folkesnak,  og  at  der  ikke 
var  noget  urigtigt  i,  at  en  Hustru  blev  sin  Mand  utro,  naar 
han  var  gammel  eller  var  bleven  hende  paatvunget  I  Hvor 
betegnende    er    det    endvidere    ikke,    naar  hun   spørger  sine 

Jomfruer,  »om  de  havde  Forliebelse  eller  senttments  for 
nogen?  thi  naar  man  saadant  havde,  maatte  man  følge  en 
saadan  Person  til  Stejle  og  Hjul,  ja  om  det  end  var  til 
Helvede!«  Og  da  de  saa  spurgte  hende,  hvad  der  vilde 
ské,  om  en  saadan  Person  blev  troløs,  gav  hun  det  mærk- 
værdige Svar,  at  hun ,  hvis  hendes  Elsker  bedrog  hende, 
enten  vilde  blive  vanvittig  eller  berøve  sig  selv  Livet  1  Hun 
fortalte  Vidnerne,  at  et  Par  Strømpcbaand,  som  hun  havde 
faaet  af  Struensee,  hvad  denne  senere  indrømmede  i  For- 
høret, vare  »»S'^«//w^«/J-Strømpebaand<.  Karakteristisk  er 
ogsaa  den  Maade,  hvorpaa  hun  søgte  at  redde  sig  ud  af  sin 
Forlegenhed,  da  en  Gang  to  af  Vidnerne  overraskede  hende 
i  hendes  Kabinet,  hvor  Struensee  sad  hos  hende  paa  Kana- 
peen. Hun  løb  dem  i  Møde,  viste  dem  tilbage  og  sagde 
siden  til  dem,  at  Kongen  (!)  var  bleven  saa  bange,  da  de 
kom  ind  ad  Døren,  at  han  var  nærved  at  løbe  ud  af  Værel- 
set, og  at  det  var  Grunden  til,  at  hun  var  løbet  dem  i 
Møde.  Som  Bevis  paa  den  Overgivenhed,  hun  af  og  til 
hengav  sig  til,  kan  anføres,  at  hun,  der  var  lige  saa  lykkelig 
som  Moder  som  ulykkelig  som  Hustru  og  Fyrstinde,  en  Dag 
med  sin  lille  Datter  paa  Armen  opsøgte  Struensee  med 
følgende  af  Vidnerne  bekræftede  Ord:  »Nu  ville  vi  gaa  hen 
til  Papa!«  Ganske  vist  havde  hun  under  sit  sidste  Svanger- 
skab paa  Hirschholm  meget  bekymret  udtalt  til  sine  Kam- 
merjomfruer, at  Kongen  i  det  foreliggende  Tilfælde  ikke  vilde 
indrømme  sin  Paternitet. 

Medens  Dronningens  Elskværdighed  og  Hjærtensgodhed 
bekræftes  fra  alle  Sider,  stille  Vidneforhørene  Struensee  i 
et  langt  ugunstigere  I^ys.  Til  hans  dristige  Optræden  over- 
for Dronningen  som  paa  anden  IMaade  overfor  Kongen  s\a- 
rede  hans  myndige  Tone  overfor  Tjenerskabet,  baade  det 
mandlige  og  det  kvindelige.  Den  store  Filantrop,  der  vilde 
gjøre  Nationen  lykkelig,  var  saa  haard  og  tyrannisk  mod 
Kongens  og  sine  egne  Tjenere,  at  de  bævede  for  ham.  Vod 
den  ringeste  Forseelse  truede  han  med  at  ville  lade  dem 
kaste  i  »Blaataarn«^  --  Kjøbenhavns  Slotsfængsel  — ,  og 
samtidig  med,    at   han    lod  dem   vide,   at   de   ikke  var  vante 

til  at  tjene  hos  store  Herrer,  opførte  han  sig  selv  som  en 
ægte  Parvenu.  Medens  han  ugenert  spiste  Frokost  hos 
Dronningen,  udskjældte  han  i  hendes  Nærværelse  Kammer- 
jomfruerne for,  at  de  havde  lavet  daarlig  Kaffe  o.  s.  v.  Dron- 
ningen tav  hertil  —  han  følte  sig  som  Enehersker.  Selv- 
følgelig maa  de  forskjellige  Vidners  Udsagn  benyttes  med 
Kritik  og  da  navnlig  deres,  hvem  Struensee  paa  en  eller 
anden  Maade  havde  krænket-,  men  det  vilde  være  Hyper- 
kritik  at  forkaste  slige,  fra  mangfoldige  Sider  berettede 
Træk. 

Mod  den  tidligere  Kammerfrøken  von  Eybens  Vidne- 
udsagn kunde  der  snarere  rejse  sig  Mistanke  end  mod  de 
lavere  staaende  Vidners;  thi  denne  Dame  —  »der  ikke  havde 
mange  Skrupler,  naar  det  drejede  sig  om  galante  Sager«  — 
ansaas  paa  Grund  af  det  Forhold,  hvori  hun  tidligere  havde 
staaet  til  Struensee,  for  skinsyg  paa  ham  og  følte  sig 
tilsidesat  af  ham,  medens  hun  tillige  var  falden  i  Unaade 
hos  Dronningen  og  afskediget  af  dennes  Tjeneste.  Allige- 
vel kan  hendes  Udsagn  som  Vidne  ikke  ligefrem  forkastes 
Hendes  skriftlige  Erklæring,  der  indsendtes  fra  Liibeck,  inde- 
holder under  Paaberaabelse  af  direkte  personlig  Iagttagelse 
særlig  Oplysninger  om  de  første  Aløder  mellem  Struensee 
og  Mathilde  og  den  voxende  Tilnærmelse  mellem  dem  ,  og 
disse  svare  nøje  til  andre  troværdige  Beretninger.  Samtidig 
bekræftede  og  supplerede  Frk.  von  Eyben  Jomfruerne  Bruun 
og  Horn's  hovedsagelig  mundtlige  Udsagn  uden  nærmere 
at  kjende  disse  Udsagn  og  uden  nogen  forudgaaende  Aftale 
med  disse  Damer. 

Det  samme  gjælder  om  Grev  Brandt  som  Vidne.  Hvor 
upaalidelig  hans  Karakter  end  var,  maa  man  indrømme,  at  de 
selvstændige  Oplysninger,  han  under  sit  Forhør  i  Fængslet 
gav  om  Slruensees  Forhold  til  Dronningen,  særlig  om  deres 
paafaldende  intime  Forhold  under  den  holstenske  Rejse 
samt  om  Struensees  fortrolige  Meddelelser  til  ham  selv,  gjen- 
tage  og  bekræfte,  hvad  vi  fra  andre  Sider  vide,  og  yder- 
ligere tilføje  flere  interessante  Træk.  Struensee  indrømmede 
i  sit  sidste  Hovedforhør,    at  han  havde  talt  med  Brandt  om 

Forholdet.  I  hans  BrevvexHng  med  Brandt  hedder  det  ord- 
ret: »vous  étes  le  scul  qui  posscde  mes  secrets  et  å  qui  je 
m'explique  sur  tous  les  objets  sans  reserve.«  At  Brandt 
gjengjældte  sin  Vens  Tillid,  er  der  ganske  vist  i  dette  som 
i  alle  andre  Tilfælde  ikke  Tale  om.  Særlig  skarpt  udtalte 
Brandt  sig  for  Retten  om  Struensees  tidligere  moralske  Lev- 
ned —  til  Anklageren  Wiwet's  største  Tilfredshed.  Og 
allerede  langt  tidligere  havde  han  til  Privatpersoner,  saaledes 
bl.  a.  til  Reverdil,  paa  sin  indiskrete  Maade  forraadt  spe- 
cielle Enkeltheder  angaaende  det  omtalte  Forhold.  Ogsaa 
Reverdil  betragtede  ham  som  Struensees  eneste  fortrolige 
»en  ce  qui  touchait  sa  liaison  avec  la  reine.«  I  sine  Me- 
moirer giver  Reverdil  en  udførligere  Beskrivelse  af  Begyn- 
delsen til  denne  »liaison«  og  erklærer  her  lige  over  for  alle 
dem,  der  med  Forundring  ville  blive  Vidner  til  hans  Dctail- 
kjendskab:  »Jeg  anfører  intet,  hvorom  jeg  ikke  har  fuld- 
kommen Vished;  de  Tilstaaelser,  som  Hovedpersonerne 
gjorde  Grev  Brandt,  og  som  han  meddelte  mig,  have  skaf- 
fet mig  de  fleste  Kjendsgjerninger.«  I  en  motiverende  An- 
mærkning om  Brandts  Karakter,  hans  paatrængende  N)-s- 
gjerrighed  og  frække  Maade  at  udspørge  paa  i  alt,  hvad  der 
angik  Kjærlighedssager,  udtaler  han  som  sin  Overbevisning, 
at  Brandt  ved  at  vise  sig  saa  vel  underrettet  om  Forholdet 
ligefrem  har  tvunget  Dronningen  til  at  udtale  sig  lige  saa 
aabent,  som  hans  Ven  havde  gjort.  Endnu  en  Gang  er- 
klærer denne  Forfatter:  »Jeg  har  af  ham  hørt  saa  mærkelige 
og  samtidig  med  alt  det  øvrige  overensstemmende  Enkelt- 
heder, at  jeg  hverken  har  kunnet  tvivle  om  deres  Sand- 
færdighed eller  deres  Oprindelse.«  Og  dette  er  sikkert  det 
bedste  Vidnesbyrd  i  hele  denne  Sag. 

Yderligere  fremhæver  dernæst  Wiwct,  at  Brandts  Ud- 
sagn for  Retten  »endvidere  bestyrkes«  af  Professor  Berger, 
der  afStruensee  var  udvalgt  til  hans  Efterfølger  som  konge- 
Hg  Livlæge;  denne  var  en  ærlig  Mand  og  utvivlsomt  ogsaa 
et  paalideligt  Vidne. 

Det  vilde  imidlertid  føre  for  vidt  her  at  gaa  nærmere 
ind    paa   de   talrige  Vidneudsagn   angaaende  de  andre   For- 

brydelser,  der  bleve  lagte  Struensee  til  Last.  Som  Bangs 
Anklageskrift  mod  Dronningen  giver  det  vigtigste  Materiale 
angaaende  hans  Forhold  til  hende ,  saaledes  faar  man  i 
Wiwets  vidtløftige  Anklageskrift  mod  ham  selv  tilstrække- 
ligt Materiale  paa  alle  andre  Punkter. 

Større  Interesse  kræve  naturligvis  Forhørene  over 
Struensee  selv,  de  tre  Hovedforhør,  i  hvilke  han  mundtlig 
maatte  gjøre  Rede  for  sit  Forhold.  Efterat  Vidneforhørene 
vare  endte,  holdt  Inkvisitionskommissionen  disse  Forhør  paa 
Tysk  i  Kommandantboligen  i  Citadellet  den  20.,  21.  og  25. 
Februar. 

De  to  Møder  den  20.  bragte  ikke  mindre  end  218 
Spørgsmaal  og  lige  saa  mange  Svar.  Efterat  først  Struen- 
sees  Ansættelse  som  Livlæge  og  som  Kongens  Forelæser 
var  bleven  konstateret,  gik  Spørgsmaalene  strax  nærmere 
ind  paa  hans  Omgang  med  Dronningen.  Han  indrømmede 
her,  at  det  forholdt  sig  rigtig  med  hans  Besøg  hos  hende 
paa  usædvanlige  Tider,  men  søgte  at  svække  det  paafal- 
dende  heri  ved  det  ofte  gjentagne  Svar,  at  han  som  Dron- 
ningens Læge  havde  maattet  give  hende  Medicin,  og  at  hun 
af  den  Grund  hyppig  havde  kaldt  ham  til  sig;  ligeledes 
nægtede  han  at  være  bleven  usædvanlig  længe  hos  hende 
om  Natten.  Hvor  lidet  end  iøvrigt  Struensee  var  i  Stand 
til,  trods  sin  tilsyneladende  Ro,  sine  Udflugter  og  sine  For- 
søg paa  at  retfærdiggjøre  sig,  at  svække  de  talrige  mis- 
tænkelige Momenter  mod  ham,  blev  dog  Forhøret  den  20. 
resultatløst. 

Forhøret  den  21.,  der  omfattede  Spørgsmaalene  og  Sva- 
rene 219 — 239,  er  langt  vigtigere,  da  det  førte  til  Struensees 
første  Tilstaaelse.  I  Begyndelsen,  i  Mødet  om  Morgenen, 
bevarede  han  endnu  sin  vStandhaftighed  og  vedblev  med 
Løgne  og  Udflugter,  saa  godt  han  kunde;  kun  naar  han 
kom  og  gik,  naar  Lænkerne  bleve  aftagne  og  atter  lagte 
paa  ham,  skal  han  som  Dagen  forud  have  vist  større  Uro. 
Om  den  foregivne  Trusel  med  Tortur  faar  man  Meddelelse 
i  et  samtidigt  Brev  fra  Kjøbenhavn  af  22.  Februar  (Wal- 
pole.  Journal  I,   S.  78),    og   Reverdil    giver    nogle    nærmere 

Enkeltheder  derom,  idet  han  angiver  den  exalterede  Kon- 
ferentsraad  Braem  som  den,  der  uforblommet  skal  have 
brugt  denne  Trusel.  Det  bestemte  Svar  herpaa,  der  tillæg- 
ges Struensee,  lyder  temmelig  éns  i  begge  Beretninger, 
som  ligeledes  begge  anføre,  at  han  opfordrede  den  liden- 
skabelige Dommer  til  at  blive  lige  saa  rolig,  som  han  selv 
var.  For  denne  Episode  mangler  dog  stadig  officiel  Be- 
kræftelse ved  Retsprotokollen;  Reverdil  nærer  selv  Tvivl 
om  Beretningen  og  forsikrer,  at  Braém  aldeles  ikke  var  be- 
myndiget til  at  bruge  denne  Trusel,  ligesom  han  overhove- 
det nægter,  at  Marterredskaberne  vare  til  Stede. 

At  der  mangler  en  Antydning  herom  i  Protokollen,  be- 
høver altsaa  ikke  at  betegne  noget  Hul  i  Fremstillingen, 
men  et  meget  føleligt  Hul  findes  derimod,  hvor  vi  komme 
til  det  paafaldende  Omslag  i  Struensees  Optræden,  Over- 
gangen fra  standhaftig  Løgn  til  hans  grædende  Tilstaaelser. 
Det  er  muligt,  at  de  nærmere  Omstændigheder  herved  findes 
optegnede  i  en  hemmelig  Biprotokol;  i  den  omfattende 
Hovedprotokol,  jeg  har  haft  for  mig,  hedder  det  med  mere 
end  lakonisk  Korthed  om  Spørgsmaalene  229 — 236,  at  de 
ere  blevne  besvarede,  men  her  oversprungne.  Disse  Sporgs- 
maal  have  aabenbart  berørt  det  for  Dommerne  som  for 
Danmarks  ny  Magtb.avere  delikateste  Punkt,  Dronning  Ma- 
thildes Fængsling,  hvorom  man  nu  gav  Struensee  Under- 
retning for  at  iagttage  den  Virkning,  det  vilde  gjøre  paa 
ham.  Jeg  har  imidlertid  ingen  Skrupler  havt  ved  i  Mangel 
af  en  authentisk  Kilde  at  slutte  mig  til  den  motiverende 
Fremstilling,  Reverdil  giver  af  det  afgjørende  Omslag;  denne 
er  ikke  blot  i  og  for  sig  mest  sandsynlig,  men  den  er  præ- 
get af  en  Bestemthed,  som  den  forsigtige  og  skrupuløse 
Forfatter  mindst  af  alt  vilde  have  vist  paa  dette  Sted,  hvis 
han  ikke  ved  særlige  Oplysninger  havde  været  overbevist 
om  Rigtigheden  af  sin  Fremstilling.  Struensee's  første  Til- 
staaelse  fulgte,  som  det  ogsaa  fremgaar  af  Bangs  Anklage- 
skrift, paa  det  239te  Spørgsmaal:  om  Fortroligheden  mellem 
Dronningen  og  ham  var  gaaet  saa  vidt,  som  den  kan  gaa 
mellem   to  Personer    af  forskjelligt  Kjon.     ? Efter    lang    Be- 

tæakning  og  Sindsbevægelse«  svarede  han.  at  han  maatte 
bekjende  at  have  kompromitteret  Dronningens  Reputation 
ved  sin  Opførsel,  at  alle  Omstændigheder  vare  saa  grave- 
rende, at  om  end  ikke  den  store  Fortrolighed  havde  fundet 
Sted,  »Apparencen«  dog  vilde  fordømme  ham.  Ved  dette 
ubestemte  Udtryk  søgte  han  et  Øjeblik  at  kaste  et  Slør 
over  det  virkelige  Forhold,  men  umiddelbart  derefter  tilstod 
han  atter,  at  »Lejligheden  og  den  naturlige  Svaghed  for 
Fruentimmer  vare  vanskelige  at  modstaa.«  Han  bad  Kom- 
missionen om  »at  ville  forskaane  ham  for  en  omstændeligere 
Erindring  i  Betragtning  af  hans  indvendige  Bevægelse  og 
Gemyts-Beskaffenhed.«  I  Fængslet  vilde  han  atter  søge  at 
komme  til  Ro  og  standse  sin  Graad.  Dog  han  havde  sagt 
tilstrækkeligt.  Da  Mødet  hævedes,  ansaa  man  allerede 
Struensee  for  fuldkommen  overbevist. 

»But  at  last«,  hedder  det  i  det  ovenfor  nævnte  engelske 
Brev,  »he  burst  into  tears,  confessed  his  guilt,  and  begged 
for  mercy  .  .  .  he  desired  to  have  a  little  time  allowed  him 
to  compose  himself.«  Selv  efter  >Authentische  Aufklårun- 
gen«  aflagde  Struensee  »i  Forhøret,  der  blev  afholdt  den  21. 
Februar,  i  stærkt  bevæget  Sindsstemning  en  Tilstaaelse, 
hvorved  han  i  højeste  Grad  krænkede  Hendes  Majestæt  og 
kastede  et  sørgeligt  Lys  over  et  Tidspunkt  af  hendes  Liv.« 
Landgrev  Karl  af  Hessen  taler  om  de  »ufattelige  Samvittig- 
hedsnag« (remords  inconcevables),  Struensee  pludselig  havde 
faaet,  efterat  han  først  havde  nægtet  alt.  Derimod  skriver 
C.  D.  Biehl  (Hist.  Tidsskr.  III,  Bd.  IV,  S.  435):  »At  han 
gik  til  Bekiendelse,  har  mange  hadet  og  dadlet  ham  for, 
men  dette  var  en  Umulighed  for  ham  at  undgaae,  uden 
paa  den  ommeldte  Maade  (ved  at  begaa  Selvmord);  thi  det 
første.  Livet,  var  ham  saa  kiert,  at  han  hellere  vilde  under- 
kaste sig  Foragt  og  haard  Medfart,  end  skille  sig  ved  det, 
saa  maatte  ogsaa  de  sammenstødende  Omstændigheder  nød- 
vendig svække  hans  Standhaftighed  i  Ulykken,  der  mang- 
lede den  stærkeste  Støtte:  en  god  Samvittighed  og  Hiertets 
Overbevisning.  Møde  som  en  Misdæder  i  Bolt  og  Lænker 
for  Personer,    hvis   Vel    og  Væe   han  for    faa    Dage    (siden) 

havde  ha\t  i  sin  Vold,  forsvare  sig  mod  urimelige  og  ned- 
rige Beskj'ldninger;  høre  Trudsler  og  foragtelig  Tiltale,  være 
de  ovrige  Timer  overladt  til  sine  egne  qvælende  Betragt- 
ninger, hvorledes  var  det  da  andet  mueligt,  end  at  hans  af 
saa  mange  forskiellige  Bevægelser  oprorte  Siel  maatte 
synke,  da  det  kom  til  den  Post,  hvori  hans  Samvittighed 
ene  og  alene  anklagede  ham.  og  som  han  sikkert  allerede 
meere  end  tusende  Gange  maatte  have  tænkt  paa  med  bit- 
ter Fortrj-delse,  og  sagt  til  sig  selv:  O  at  Du  ikke  havde 
gjort  det,  hvad  Skade  kunde  man  da  giøre  dig!«  Den  med 
rette  strængt  dadlede  Tilstaaelse,  der  anses  for  den  største 
Fornærmelse  mod  Dronningen,  og  som  i  vore  Øjne  paa  én 
Gang  lader  Struensee  synke  saa  dybt,  vil  Reverdil  ingen- 
lunde forsvare,  men  er  dog  tilbojelig  til  at  forklare  den  som 
en  Følge  af  den  i  det  hele  taget  usædvanlige  Situation  — 
»pour  le  juger  équitablement  il  faudrait  avoir  été  placé  dans 
des  circonstances  pareilles.c  i-^i.  Struensee  bekjendte  selv 
senere  for  Præsten  Munter  i  Fængslet,  at  han  var  kommen 
paa  det  rene  med,  at  hans  Løgne  dog  ikke  kunde  hindre 
Sandheden  fra  at  komme  for  Dagens  Lys,  og  at  han  vilde 
have  handlet  meget  slet,  om  han  havde  søgt  at  skjule  en 
Forbr>'delse  med  en  anden,  det  vilde  kun  have  fyldt  ham 
med  ny  Samvittighedsnag  o.  s.  v.  Helt  forfejlet  forekom- 
mer den  ganske  vist  kun  hypothetisk  udtalte  Motivering  i 
>Authentische  Aufklarungen<  mig  at  være,  hvorefter  Struen- 
see skal  have  aflagt  sin  Tilstaaelse  »maaske  i  Haab  om,  at 
det  eneste  Redningsmiddel  for  ham  vilde  være  at  indvikle 
Dronning  Mathilde  i  hans  Sag.«  Tværtimod  havde  han 
efter  sine  Samtaler  med  Munter  ikke  længere  noget  Haab 
om  sit  Liv,  men  indsaa  klart,  at  ved  hans  Tilstaaelser  sog- 
saa  andre  Personer,  hvem  han  skj-ldte  saa  meget,  vare 
blevne  ulykkelige.«  Hvor  smærteligt  dette  end  var  ham. 
søgte  han  dog  at  trøste  sig  derover  ved  Bevidstheden  om 
sin  Oprigtighed,  ved  at  befri  sin  Samvittighed  for  alt,  hvad 
der  t\'ngede  den,  for  med  saa  meget  større  Fatning  at  for- 
berede sig  paa  sin  forestaaende  Død. 

Ikke  desto  mindre  vilde  hans  Tilstaaelse  af  21.  Februar, 
der  ogsaa  af  Bang  kun  kaldes  »præliminær«,  alene  næppe 
kunne  anses  for  tilstrækkelig.  Men  i  Fortsættelse  af  denne 
aflagde  Struensee,  tilsyneladende  helt  fattet,  resigneret  og 
med  fuldt  Overlæg  den  25.  Februar  en  ny  og  langt  mere 
omfattende  Tilstaaelse;  og  denne,  der  ligeledes  indførtes  i 
Protokollen  i  det  tyske  Sprog,  bekræftede  han  med  sin 
egenhændige  Underskrift.  Inkvisitionskommissionen  havde 
vel  allerede  tilstrækkelige  Beviser  for  Struensees  Brøde  ved 
den  > foreløbige  Tilstaaelse« ;  nu  betragede  den  Tilstaaelsen 
af  25.  Februar  som  en  omstændelig  Gjentagelse  og  Be- 
kræftelse, som  nærmere  Besvarelse  af  de  specielle  Spørgs- 
maal,  der  bleve  forelagte  ham  efter  de  talrige  Vidneforhør. 
Saaledes  forholdt  det  sig  ogsaa.  Struensee  har  her  afgivet 
Bekjendelser,  der  slutte  sig  nøje  til  de  mest  indgaaende  og 
graverende  Vidneudsagn,  men  lige  saa  lidt  som  disse  kunne 
meddeles  in  extenso.  Hvad  der  hidtil  forehgger  Ofientlig- 
heden  er  kun  fragmentarisk  —  og  mit  Indblik  i  Original- 
akterne har  overbevist  mig  om,  at  dette  ikke  kan  være 
anderledes  allerede  af  æsthetiske  Hensyn  ^^ej  Ogsaa  her 
fortjener  en  træftende  Udtalelse  af  Reverdil  at  anføres;  han 
skriver  om  Struensees  detaillerede  Tilstaaelse  af  25.  Februar: 
»La  suite  de  ses  aveux  l'a  plus  avili.  Une  fois  qu'il  eut 
fait  le  premier  pas,  les  confessions  ne  lui  coutérent  plus 
rien,  et  la  vérité  coula  de  sa  bouche  sans  restric- 
tion  et  sans  reserve «.  i2")_ 


VII.    Til  Struensees  Omvendelseshistorie 

Medens  det  oftnævnte  Skrift  af  Præsten  Balthasar 
Munter  ellers  er  bleven  gjort  til  Gjenstand  for  skarp  Be- 
dømmelse saavel  af  samtidige  som  af  senere  Forfattere,  har 
i  vore  Dage  Molbech  ydet  det  overordentlig  Ros.  For  ham 
er  dette  Skrift  »en  af  de  sikreste  og  mest  authentiske  Kil- 
der til  en  klar  Forestilling  om  Struensees  Personlighed*. 
Forfatterens  Sandhedskj ærlighed  er  i  hans  Øjne  hævet  over 


124 

al  Tvivl,  men  den  største  Fortjeneste  faa  hans  Optegnelser 
ved  den  logiske  Konsekvens  og  den  psykologiske  Klarhed, 
hvormed  den  bodfærdige  Synders  Karakter  her  af  sig  selv 
udvikles. 

Man  vil  ganske  vist  med  Molbech  yde  Miinters  Sand- 
hedskjærlighed  al  Anerkjendelse,  og  hans  Skrift  maa  be- 
tragtes som  et  mec^et  værdifuldt,  for  Historieforskeren  uund- 
værligt  Bidrag  til  Struensees  Karakteristik.  Dog  hvor  meget 
mangler  der  ikke  i,  at  Hoved formaalet  med  dette  Skrift 
—  at  bevise  Struensees  fulde  og  oprigtige  Omvendelse  til 
den  positive  Kristendom  —  er  opnaaet !  Den  store,  ganske 
vist  paa  det  Tidspunkt,  da  Miinters  Bog  fremkom,  endnu 
meget  ungdommelige  Menneskekjender  Goethe  har  i  en  Ar- 
tikel i  Frankfurter  gelehrte  Anzeigen  fra  1772  med  faa  Ord 
givet  en  langt  bedre  Forklaring  af  Struensees  »Sjælegang« 
i  Fængslet  end  Munter  med  alle  sine  vidtløftige  Iagttagelser 
og  Udviklinger.  »Om  Omvendelsens  Værd  kan  Gud  alene 
dømme«,  siger  han  bl.  a.,  og  han  forholder  sig  absolut  tviv- 
lende; thi  da  Proselyten  »i  de  frygtelig  faa  Øjeblikke,  han 
endnu  havde  tilbage,  saa  fuldstændig  maatte  begj'nde  fra 
Grunden  af,  var  der  ingen  Tid  tilovers  til  en  sand  For- 
andring af  hans  Hjærte  og  Tænkemaade,  til  en  Forandring, 
der  kunde  blive  synlig  for  Menneskeøjne.«  Ved  at  følge 
den  Fremgangsmaade  at  gjøre  Greven  hans  Forbrydelser 
ret  følelige  og  tvinge  ham  til  at  søge  Trøst  opnaaede 
Munter  kun  den  naturlige  Virkning,  »at  Struensee,  der  aldrig 
havde  været  Filosof,  greb  til  med  begge  Hænder  og  holdt 
fast  paa  alt,  hvad  der  kunde  trøste  ham  og  love  ham  Lykke 
hinsides  Graven,  da  der  paa  Jorden  ikke  længere  fandtes 
nogen  for  ham.« 

Som  Goethe  dømte  ogsaa  Dorothea  Biehl:  »Et  Men- 
neske, der  er  forladt  og  afskyet  af  alle,  og  som  Verden 
har  intet  uden  Bitterhed  og  Galde  for,  er  saa  at  sige 
tvungen  til  at  gribe  efter  Religionen  som  det  eneste,  der 
kan  forskaffe  ham  Trøst  og  Husvalelse  og  formilde  hans 
Siele  Angst,  men  kun  da,  naar  han  blev  sadt  i  Friched  og 
Velstand    igjen,   kunde    man    sige,    at   han  var  kommen   til 

Kundskab  og  Overbevisning,  saafremt  han  med  de  samme 
Ævner  til  at  overtræde  en  sand  Christens  Pligter,  alvorlig 
stræbede  efter  at  opfylde  dem  paa  det  strængeste.  At  et 
Menneske  i  det  strængeste  Fængsel,  beladt  med  Lænker  og 
en  nærforestaaende  Død  for  Øje,  viiser  Afskye  for  Vellyster 
og  sandsehge  Begierligheder,  giør  i  mine  Tanker  i  ingen 
Maade  vissere  paa  hans  Omvendelse,  end  en  Afsindigs  Hæn- 
ders Bindelse  lover,  at  han  ingen  beskadiger  om  Baandene 
løsnes,  i  hvor  stille  og  roelig  han  end  er  i  denne  Tilstand. 
(Hist.  Tidsskr.  III,  Bd.  IV,  S.  436—37) 

Naar  Munter  var  overbevist  om  Struensees  sande  Om- 
vendelse, maa  dette  regnes  hans  Iver,  hans  ogsaa  af  Goethe 
anerkjendte  »menneskevenlige  Bestræbelser«  til  Gode.  Om 
Fremskridtene  i  denne  foregivne  Omvendelse  —  Munter 
sammenligner  sit  Arbejde  med  en  af  Lægen  udført  smærte- 
lig  Operation,  som  den  syge  Mand  maatte  underkaste  sig, 
om  han  ikke  vilde  være  redningsløst  fortabt  —  skal  efter 
hans  egne  Optegnelser  kun  følgende  meddeles  i  Uddrag. 
Struensee  modtog  ved  Munters  første  Besøg  i  Fængslet  den 
I.  Marts  1772  denne,  der  hidtil  havde  været  hans  mest  af- 
gjorte Modstander  paa  Prækestolen,  med  Resignation,  fordi 
han  officielt  sendtes  til  ham,  men  med  mørk  Mine  og  er- 
klæret Ligegyldighed;  dog  allerede  efter  nogle  faa  venlige 
Ord  af  Munter  opgav  han  sin  »tvungne  Stilling«.  Han  hørte 
snart  med  Opmærksomhed  paa  ham,  svarede  ham,  gav  ham 
Oplysning  om  sin  Person  og  følte  sig  efter  faa  Samtaler 
mere  og  mere  hendraget  til  ham.  Trods  mangfoldige  Ind- 
vendinger og  Tvivl  viste  han  sig  stedse  mere  tilgængelig  og 
imødekommende,  stedse  blødere  og  mere  angerfuld  over  sin 
tidligere  Leve-  og  Tænkemaade,  —  og  allerede  i  den  tredje 
Samtale  af  5.  Marts  »haabede  og  ønskede  han  Udødelig- 
heden«. Tillige  fandt  Munter,  at  Struensees  forsætlige  Mod- 
stand var  brudt,  ja  at  han  allerede  hemmelig  ønskede  at 
blive  Kristen  og  kun  frygtede  for  ikke  at  kunne  blive  det. 
Af  den  tiende  Samtale,  der  fandt  Sted  den  20.  Marts,  slut- 
tede Munter,  at  han  allerede  havde  vundet  ham  helt  for 
Kristendommen.     »Hør  dog  op  at  være  en  ulykkelig  Mand, 

Hr.  Greve  1«  sagde  han  til  ham.  »Tro  paa  Jesus,  saa  faar 
De  Tilgivelse  for  Deres  Synder,  og  Deres  Død  vil  blive  Dem 
Indgangen  til  evig  Lyksalighed!«  Herpaa  fulgte  nu  efter 
hans  egen  Beretning  et  usigelig  rørende  Optrin.  Strucnsee 
svarede  ham,  at  han  maatte  være  en  stor  Daare,  om  han 
ikke  »med  Glæde  vilde  modtage  Kristendommen,  naar  den 
gjorde  ham  en  slig  Velgjernlng«.  Der  kom  nu  en  vis  Ro 
og  Tilfredshed  over  ham,  som  holdt  sig,  selv  efterat  hans 
Omvender  havde  forberedt  ham  paa  hans  nær  forestaaende 
Død.  I  den  tyvende  Samtale  af  3.  April  erklærede  han  at 
være  fast  overtydet  om  Skriftens  guddommelige  Autoritet, 
han  fandt  dens  Hemmeligheder  i  nøje  Overensstemmelse 
med  Læren  om  Forsoningen  og  »meget  velgjørende  og  bero- 
ligende for  os  Mennesker«.  Med  Glæde  tilstod  han,  at  han 
kom  til  at  holde  mere  og  mere  af  Kristendommen,  jo  nær- 
mere han  lærte  den  at  kjende. 

Alt  dette  lader  sig  let  forklare  allerede  af  Forholdenes 
Natur,  og  Reverdil  gjør  tillige  med  rette  opmærksom  paa, 
at  Munter  var  det  eneste  Menneske,  der  havde  talt  med 
Deltagelse  og  Medlidenhed  til  Struensee  i  Fængslet,  medens 
denne  hidtil  kun  havde  haft  at  gjøre  med  følesløse  Dom- 
mere og  Fangevogtere.  Munter  var  selv  bleven  meget  be- 
væget ved  at  sé  Struensees  ulykkelige  Tilstand.  Han  be- 
gyndte sine  Samtaler  med  en  Mildhed,  som  han  paa  Præke- 
stolen sjælden  havde  lagt  for  Dagen,  med  de  Ord,  at  han 
vidste,  hvad  han  skyldte  en  ulykkelig  Mand,  og  at  han 
mindst  af  alle  havde  til  Hensigt  at  saare  ham,  men  tvært- 
imod haabede  at  kunne  trøste  ham.  Dette  gjorde  strax 
megen  Virkning  paa  Struensee,  der  trængte  saa  meget  til 
Trøst.  Reverdil  roser  ogsaa  Miinters  overbevisende  Vel- 
talenhed og  den  fornuftige  Maade,  hvorpaa  han  valgte  sine 
Omvendelsesmidler,  særlig  ved  ikke  strax  at  begynde  med 
Theologien.  Munter  gav  heller  ikke  sin  aandelige  Patient 
Biblen  i  Hænde,  førend  han  troede  ham  tilstrækkelig  for- 
beredt til  med  Ærbødighed  at  kunne  læse  dens  Sandheder. 
Som  Hjælpemidler  til  denne  Forberedelse  anbefalede  han 
ham  tillige  i   bestemt  Rækkefølge   at   læse   religiøs-moralske 

Skrifter  af  Jerusalem,  Reimarus,  Gellert  og  lignende  Mænd, 
og  han  mente  snart  at  kunne  bemærke  et  gunstigt  Resultat 
af  denne  Læsning. 

Skjønt  Goethe  ikke  tvivler  om  Miinters  gode  Hensigter, 
bedømmer  han  dog  med  rette  hans  Maade  at  omvende  paa 
langt  strængere  end  Reverdil.  Det  har  været  let  for  Præ- 
sten at  nedbryde  Struensees  svage  metafysiske  System,  men 
han  har  dog  kun  stillet  Hypothese  mod  Hypothese  og  der- 
ved benyttet  sig  af  vilkaarlige  Begreber  og  Kunstord,  »som 
Struensee  sikkert  ikke  forstod  eller  i  hvert  Fald  ikke  op- 
fattede i  samme  Aand  som  hans  Modstander«.  Han  har 
forsømt  at  vise  ham  Religionen  i  al  dens  Simpelhed  og  at 
give  Gnisten  i  hans  Hjærte  Næring  i  Stedet  for  at  opflamme 
hans  ildfulde  Fantasi.  I  al  Hast  fik  han  Struensee  gjennem 
Læren  om  Dogmerne,  som  dennes  nøgterne  Forstand  dog 
aldrig  formaaede  at  fatte.  Da  Struensee  var  bleven  mat, 
lod  han  sin  Modstand  falde,  fordi  Sagen  —  som  han  efter 
Miinters  Beretning  udtrykte  sig  —  havde  for  stor  Autoritet 
til,  at  han  turde  benægte  den  paa  Grund  af  dens  Ubegribe- 
lighed. Træffende  skriver  derfor  Goethe:  »Struensee  var 
lige  saa  lidt  Filosof,  som  Hr.  Dr.  Munter  synes  at  have 
været  det,  og  havde  blot  en  af  dem  været  det  et  Grand 
mere,  vilde  de  sandelig  aldrig  være  komne  til  rette  med 
hinanden.« 

Heller  ikke  den  paa  Miinters  Opfordring  nedskrevne, 
hans  trykte  Optegnelser  vedføjede  »Eigenhandige  Nachricht 
des  Grafen  Struensee  von  der  Art,  wie  er  zur  Aenderung 
seiner  Gesinnungen  iiber  die  Religion  gekommen  ist«  (af 
23.  April  1772)  giver  noget  Bevis  paa  Struensees  virkelige 
Omvendelse  til  Kristendommen.  Ganske  vist  kan  man  i 
denne  Struensees  Selvbekjendelse  læse  en  authentisk  Bekræf- 
telse paa  Miinters  Beretning;  men  fremfor  alt  faar  man  af 
begge  Skrifter  et  tydeligt  Indtryk  af,  at  Struensees  Følsom- 
hed i  Fængslet  paa  ny  var  udviklet  meget  stærkt.  Bevæget 
ved  Miinters  første  deltagende  Ord  havde  han  den  Gang 
som  senere  ved  enhver  Lejlighed  Taarer  i  Øjnene.  Han  for 
sammen,    da    Munter    meddelte    ham   den    tidligere    Minister 

Grev  Bernstorfifs  Død,  der  indtraf  kort  efter  Struensees 
Fængsling,  og  græd,  da  han  fik  at  vide,  at  Bernstorff  før 
sin  Død  havde  erfaret  hans  Ulykke.  Intet  smærtede  ham 
saa  dybt,  som  at  han  havde  draget  sine  Venner  med  i  sit 
Fald;  Bevidstheden  herom  saarede  hans  Samvittighed  dybest 
—  lige  til  sin  Død  viste  han  den  ømmeste  Hengivenhed  mod 
dem,  ganske  vist  langt  mere  i  alt^  hvad  der  angik  Brandt, 
end  hvad  der  angik  Dronning  Mathilde.  Da  hans  egen 
Dødsdom  blev  ham  forkyndt,  forholdt  Struensee  sig  ganske 
rolig  —  kun  senere,  da  han  modtog  Alterens  Sakramente, 
brød  han  paa  ny  ud  i  Taarer  — ,  men  Brandts  enslydende 
Dom  gjorde  stærkt  Indtryk  paa  ham.  Han  skrev  i  den  An- 
ledning et  hjærteligt  Brev  til  dennes  Broder,  der  findes  af- 
trykt i  Miinters  Skrift. 

Han  drømte  i  Begyndelsen  af  sit  Fangenskab  uophørlig 
om  sine  Forældre,  som  han  i  flere  Aar  ikke  havde  sét. 
Brevvexlingen  melkm  dem  og  ham  i  denne  Tid  hører  utvivl- 
somt trods  de  strænge  Prækenudtryk  fra  Faderens  Side  til 
det  mest  rørende  af  det,  Munter  meddeler.  Som  det  mærk- 
værdigste af  hans  egne  Afskedsbreve  betegner  Reverdil 
imidlertid  hans  Brev  til  eller  for  Rantzau.  Munter,  hvem 
Struensee  oprindelig  havde  givet  dette  Brev  til  videre  Be- 
sørgelse, foretrak  særlig  af  politiske  Hensyn  ikke  at  offent- 
liggjøre  det.  Det  indeholdt  en  Erklæring  om,  at  Struensee 
længe  havde  været  paa  det  rene  med  Rantzaus  fjendtlige 
Agitation  mod  ham,  men  at  han  dog  trods  vægtige  Grunde 
og  direkte  Opfordringer  ikke  havde  tilladt  at  fjærne  Rantzau 
fra  Kjøbenhavn.  Han  kunde  have  overøst  den  forræderske 
Ven  med  bitre  Bebrejdelser,  men  i  Stedet  for  forsikrede  han 
her:  »Je  n'ai  point  conservé  d'aigreur  contre  Monsieur  le 
Comte.  Eclairé  depuis  par  la  religion,  je  lui  ai  rendu 
(garde)  tous  les  sentiments  d'un  attachement  personnel,  dont 
la  mémoire  lui  répétera  des  marques  qui  n'en  laissent  point 
de  doute.    Je  fais  des  vociix  pour  sa  Prospérité.«- '^^) 

VIII.    Dronning  Caroline  Mathildes  Proces. 

Med  Undtagelse  af  de  oftnævnte  Anklage-  og  Forsvars- 
skrifter høre  de  Procesakter,  der  umiddelbart  angaa  Dron- 
ningen, til  de  omhyggeligst  hemmeligholdte  Dokumenter. 
Alligevel  turde  vi  ogsaa  her  være  i  Stand  til  ad  Omveje  at 
fremstille  det  væsentligste  i  Sagen,  dels  efter  de  øvrige  Akt- 
stykker, dels  efter  Beretninger  af  de  Forfattere,  der  have  staaet 
i  nærmere  Forhold  til  Sagen.  Skumle  Rygter  og  Opdig- 
telser, der  paa  Grund  af  denne  Hemmeligholdelse  have  kun- 
net holde  sig  til  vore  Dage,  kunne  let  gjendrives.  Proces- 
sens ydre  Gang  har  iøvrigt  længe  været  kjendt.  Den  i 
Begyndelsen  af  Marts  nedsatte  Kommission ,  der  skulde  af- 
holde Forhør  over  Dronningen,  bestod  af  to  Medlemmer  af 
det  paa  ny  oprettede  Gehejme-Statsraad,  Grev  Thott  og 
Gf'hejmeraad  Schack  Rathlou,  samt  af  to  Medlemmer  af 
Inkvisition.skommissionen,  Justitiarius  i  Højesteret,  Baron  Juel 
Wind,  og  Generalprokurør  Stampe.  Ligesom  senere  samt- 
lige Dommere  i  Sagen  samt  Dronningens  Anklager  og  For- 
svarer maatte  ogsaa  disse  »af  Kongen  udnævnte  Befuld- 
mægtigede« —  som  det  officielt  hedder  —  løses  fra  deres 
Ed  til  Kong  Christian  Anklageskriftet  giver  authentisk 
Bekræftelse  paa,  at  denne  Kommission  den  9.  Marts  paa 
Kronborg  Slot  oplæste  Struensees  omstændelige  Bekjendelse 
for  Dronningen,  at  hun  tilstod  Rigtigheden  af  den,  at  der 
ved  samme  Lejlighed  blev  forelagt  hende  et  Par  Spørgs- 
maal  »af  Hans  Majestæt«,  og  at  hun  derpaa  tilstod,  at  hun 
havde  »brudt  det  Ægteskabsløfte,  som  hun  havde  givet 
Hans  Majestæt«,  og  »at  hun  derved  har  forbrudt  sin  Ægte- 
skabsrct«.  Ligeledes  giver  dette  Skrift  Meddelelse  om  Dron- 
ningens Tilstaaelser  angaaende  de  pinlige  Samtaler  med 
hendes  Kammerjomfruer  Bruun  og  Horn  om  hendes  Om- 
gang med  Struensee  og  angaaende  den  Bekjendelse,  hun  i 
saa  Henseende  aflagde  for  Kammerfrøken  von  Eyben. 
Endvidere  omtaler  Anklageskriftet  mod  Struensee  udtrykke- 
lig »Hendes   kongelige   Majestæt   Dronning  Karoline  Mathil- 

des  Declaration  om  Struensees  Bekjendelses  Sandhed,  dateret 
Kronborg  den  9.  Marts   1772,  Litra  C.« 

Som  authentisk  maa  endvidere  fremhæves  en  i  den 
nyeste  Tid  ofifentliggjort  Skrivelse  fra  Christian  VII.  til 
Georg  III.  —  dateret  Christiansborg  den  13.  Marts  — ,  hvori 
gives  Meddelelse  om  de  fire  nævnte  Befuldmægtigedes  Til- 
bagekomst fra  Kronborg  og  om  Udførelsen  af  deres  Kom- 
mission, idet  samtidig  henvises  til  en  Skrivelsen  bilagt  be- 
kræftet Oversættelse  af  Protokollen.  Det  hedder  her;  »Votre 
Majesté  y  verra  que  la  Reine,  loin  de  desavouer  Struensée, 
a  confirmé  sa  confession  par  son  propre  aveu  et  par  sa 
signature.«  (Sgl.  Hist.  Tids.skr.  IV,  Bd.  II,  S.  798,  Anm.  i.) 
At  der  findes  en  af  Dronningen  mundtlig  afgivet  og  senere 
underskrevet  Bekjendelse,  der  slutter  sig  direkte  til  Struen- 
sees, er  gjentagne  Gange  bleven  authentisk  bekræftet.  Men 
her  begynder  Tvivlen  I  Hvilket  Værd  har  denne  Bekjen- 
delse, og  under  hvilke  Forhold  og  Paavirkninger  er  den 
fremkommen  ? 

I  Horace  Walpoles  Journal  I,  S.  90  findes  den  fra- 
stødende Paastand,  at  Mathilde,  efter  at  have  underskrevet 
sin  »Declaration <-,  med  et  ligegyldigt  Smil  bekræftede  for 
sin  Defensor,  der  ventede  paa  hendes  nærmere  Paalæg,  at 
Historien  var  sand  (»she  laughed  and  told  him  the  stor)- 
was  true«).  Ganske  anderledes  lyder  en  Beretning  i  >-Authen- 
tische  Aufklarungen«,  der  endnu  i  vor  Tid  hyppig  er  gjen- 
taget;  ifølge  denne  nægtede  Dronningen  i  Forhøret  den 
9.  Marts  paa  Kronborg  standhaftig  sin  Brøde  til  stor  Ær- 
grelse for  Kommissionen,  og  Schack  Rathlou,  der  efter 
Sigende  førte  Ordet  overfor  hende,  tog  da  sin  Tilflugt  til  en 
foragtelig  »Skurkestreg«.  Mathilde  skal  nemlig  ifølge  denne 
Beretning  have  erklæret  det  for  umuligt,  at  Struensée  skulde 
have  afgivet  den  Tilstaaelse  af  21.  P'ebruar,  som  Schack 
Rathlou  gav  hende  Meddelelse  om,  eller  i  hvert  Fald  absolut 
have  benægtet  dens  Sandhed.  Men  da  han  derpaa  henviste 
til  Struensees  yderhgere  Tilstaaelse  og  skriftlige  Bekræftelse 
af  25.  Februar,  da  han  paa  Grund  af  Dronningens  Benæg- 
telse hentydede  til,  at  Struensée  saa  maatte  lide  den  skræk- 

keligste  Dødsstraf  »som  sin  egen  Dronnings  Bagtaler«,  skal 
hun  være  bleven  stærkt  bevæget  ved  denne  Trusel.  I  Haab 
om  ved  sin  Bekræftelse  af  Struensees  Udsagn  at  frelse  denne 
fra  Døden  begyndte  hun  da  med  rystende  Haand  at  skrive 
sit  Navn  under  den  Anklage,  der  var  skrevet  mod  hende 
og  nu  blev  forelagt  hende  af  Schack  Rathlou.  Under  dette 
kastede  hun  endnu  et  Blik  paa  ham  og  »opdagede  i  hans 
Ansigt  det  sejrende  Forrædderies  lumske  Fryd«.  Med  det 
Udraab,  at  man  skjændig  havde  ført  hende  bag  Lyset,  at 
Struensee  ikke  havde  kunnet  anklage  hende,  havde  hun  da 
bevæget  kastet  Pennen  bort,  men  Schack  Rathlou  havde 
taget  den  op  og  paa  ny  trykket  den  i  Haanden  paa  den 
halvt  afmægtige  Dronning,  ja  han  havde  grebet  hendes 
Haand,  ført  den,  »og  førend  Fyrstinden,  der  som  i  en  usalig 
Drøm  under  denne  Førelse  mekanisk  skrev  sit  Navn,  endnu 
var  kommen  til  sig  selv,  vare  Bogstaverne  ine  Mathilde 
allerede  satte  til  det  første  Kar  ol.«  Sikkert  er  det,  at  der 
snart  blev  sat  ugunstige  Rygter  i  Omløb  om  Schack  Rath- 
lous  Optræden  ved  Forhørene  paa  Kronborg  ^^s) 

En  anden  Fremstilling  af  Forhøret  og  hvad  dermed  stod 
i  Forbindelse,  har  Reverdil  givet.  Han  skjelner  mellem  to 
forskjellige  Besøg  af  Kommissionen  hos  Dronningen.  Før 
det  første  Besøg  havde  den  engelske  Gesandt  Keith  fundet 
Midler  til  at  skaffe  sig  Efterretning  om  den  paatænkte  Exa- 
mination  og  havde  raadet  hende  til  at  modtage  de  foregivne 
Dommere  (»ces  prétendus  juges«)  med  Godhed  og  Værdig- 
hed som  Undersaatter,  der  gjorde  deres  Herskerinde  Opvart- 
ning, men  saasnart  de  vilde  begynde  at  udføre  deres  Hen- 
sigt, da  at  nøjes  med  at  svare  dem,  at  hun  ikke  stod  til 
Ansvar  for  dem.  »On  ajouta  qu'å  la  premiere  visite,  elle  suivit 
ce  conseil  de  point  en  point,  mais  qu'å  la  seconde,  lorsqu'on 
lui  présenta  les  aveux  de  Struensee,  signes  de  sa  main,  elle 
se  mordit  les  levres  et  se  troubla,  qu'elle  ver.sa  des  larmes, 
avoua  tout  et  donna  sa  confession  par  écrit;  qu'en  méme 
temps,  sa  générosité  l'emportant  sur  toute  autre  considération 
elle  déclara  que  c'était  elle  qui  avait  séduit  son  amant.« 
Det  sés  tydelig,  at  den    forsigtige  Reverdil    her  kun  vil  lade 

siae  Referenter  tale;  han  tilføjer  Bemærkningen:  »Ces  faits, 
quoique  moins  avérés  que  le  reste,  ne  sont  pas  sans  vraisem- 
blance.«  Men  han  siger  ikke  det  mindste  om  Schacks  usle 
Optræden,  om  at  han  med  List  eller  Magt  har  fravristet 
Dronningen  en  Tilstaaelse.  Ogsaa  han  har  sikkert  kjendt 
Rygterne  herom,  men  han  værdiger  dem  ikke  Omtale.  For 
sit  eget  Referat  finder  han  en  vigtig  Støtte  i  Baron  L.  E. 
von  Biilow,  indtil  Katastrofen  Dronningens  Staldmester,  der 
ogsaa  efter  denne  vedblev  at  være  hendes  Fortrolige,  hen- 
des mest  hengi\ne  Partigænger,  og  derfor  ansaas  for  at 
have  særlig  Kjendskab  til  hendes  Karakter,  hendes  Dyder 
og  Fejl.  Faa  Aar  efter  Begivenhederne  ytrede  Biilow 
nemlig  kort  og  bestemt  om  Dronning  Mathilde:  »She  denied 
everything  till  she  was  shown  Struensee's  confession.«  (Las- 
celles Wraxall  II,  S.   i8i,  Anm.   i.) 

De  fleste  af  de  forskjellige  Fremstillinger  stemme  i  det 
mindste  overéns  i  det  ene  Punkt,  at  Dronningen,  ligesom 
Tilfældet  havde  været  med  Struensee,  først  bestemt  nægtede 
alt,  inden  hun  afgav  sin  Tilstaaelse;  man  maatte  undre  sig, 
om  det  ikke  havde  været  saaledes,  om  hun  ikke  i  det  mindste 
kort  havde  afvist  det  pinlige  Spørgsmaal  om  hendes  Forhold 
til  denne  Mand.  At  det  tidligere  anførte  Brev,  som  den  ny 
Regering  lod  Kongen  skrive  til  sin  Svoger  i  England,  ude- 
lukkende betonede  Dronningens  Bekræftelse  af  Struensees 
Bekjendelser,  er  ganske  vist  forstaaeligt,  men  ingen  kan  deri 
sé  et  Bevis  mod  den  nys  omtalte  Antagelse.  Jeg  anser  det 
endvidere  for  utvivlsomt,  at  Historien  om  den  foragtelige 
Rolle,  der  tillægges  Schack  Rathlou,  er  helt  opdigtet.  Ganske 
vist  er  denne  Mand,  om  hvis  > Indsigter  og  Redelighed« 
C.  D.  Biehl  udtaler  sig  overordentlig  gunstig,  Struensees 
ivrige  Modstander;  men  lige  over  for  don  fangne  Dronning 
viste  netop  han  sig  som  en  meget  forsigtig  Politiker  ganske 
vist  vel  ogsaa  af  særligt  Hensyn  til  Englands  truende  Stil- 
ling (sgl.  Hist.  Tidsskr.  IV,  Bd.  II,  S.  808-809).  ^^e"  danske 
Historiker  G.  L.  Baden  anser  Fortællingen  om,  at  Til.staael- 
sen  blev  fralokket  Dronningen,  for  opdigtet,  særlig  ogsaa 
af  den  Grund,  at  Generalprokurør  Stampe  var  til  Stede  vod 

Forhøret  og  formentlig  har  ledet  Examinationen,  »hvad  de 
øvrige  Herrer  næppe  forstod.«  Sikkert  er  det,  at  Stampe 
ikke  blot  havde  Ord  for  at  være  en  udmærket  Jurist, 
men  ogsaa  af  Mathildes  Søn,  Kronprins  Frederik,  ansaas 
for  en  sand  Hædersmand.  Men  med  den  barnlige  Kjær- 
lighed, som  Frederik  VI.  stedse  nærede  til  sin  ulykkelige 
Moder,  vilde  dette  ikke  have  været  muligt,  hvis  Stampe 
havde  gjort  sig  skyldig  i  forhaanende  Optræden  mod  hende 
eller  blot  havde  overværet  en  saadan;  thi  faktisk  maatte 
hver  enkelt  af  de  fire  Kommissionsmedlemmer  her  betragtes 
som  medskyldig.  Da  de  tilmed  vare  de  eneste  Vidner  til 
Forhøret  paa  Kronborg,  kan  man  næppe  antage,  at  de  til 
andre  skulde  have  røbet  den  saa  skjændig  afpressede 
Tilstaaelse,  der  desuden  havde  været  uden  Værd.  Fra 
Dronningens  Side  har  man  ingen  Sinde  hørt  nævne  en  Be- 
skyldning i  den  Retning,  og  der  er  altsaa  Grunde  nok  til 
simpelthen  at  henvise  Historien  om  denne  Afpresning  til 
Fablerne. 

Truslen  om  at  anvende  den  haardeste  Dødsstraf  paa 
Struensee  som  Bagtaler  af  Dronningens  Ære,  som  Majestæts- 
fornærmer  havde  vel  derimod  ikke  været  nogen  Forbrydelse, 
men  i  og  for  sig  ganske  berettiget,  og  der  bliver  derfor 
stedse  Mulighed  for  en  uvilkaarlig  Pression.  Men  selv 
bortset  herfra  kunde  Mathilde  have  aflagt  sin  Tilstaaelse 
i  Haab  om  at  frelse  Struensee  —  en  Antagelse,  der  maaské 
ogsaa  af  den  Grund  synes  ganske  bestikkende,  fordi  den 
vilde  svare  bedst  til  hendes  Lidenskab,  til  hendes  hele  Ka- 
rakter. Kaptejn  Schenck  paa  Kronborg,  der  tidligere  havde 
været  medvirkende  ved  hendes  Fængsling,  har  udtrykkelig 
lagt  hende  de  Ord  i  Munden,  at  hun  kun  havde  underskre- 
vet for  at  frelse  Struensees  og  Brandts  Liv  (Hist.  Tidsskr.  IV, 
Bd.  II,  S.  780).  Og  efter  hendes  officielle  Forsvarer  Uldalls 
private  Optegnelser  erklærede  hun,  da  Uldall  den  18.  Marts 
havde  sin  første  Samtale  med  hende  paa  Kronborg:  >Jeg 
underskrev  alt,  hvad  man  forlangte.«  I  sit  F'orsvarsskrift 
for  hende  (af  2.  April)  lader  Uldall  hende  endog  sige,  at 
selv  om  hun   ogsaa   havde    handlet   uforsigtig,     og    selv   om 

hendes  Tilstaaelse  skulde  synes  at  bestyrke  Mistanken  inod 
hende,  vidste  hun  sig  dog  uskyldig  og  haabede,  at  Loven 
gjennem  Dommernes  Mund  skulde  erkjende,  at  hun  ikke 
havde  gjort  sig  sin  Gemal  uværdig.  Hvor  tvetydig  den 
sidste  Bemærkning  end  er,  synes  dog  hele  Udsagnet  at  være 
en  formelig  Tilbagekaldelse.  Antog  man,  at  dette  var  paa- 
lidehgt,  vilde  trods  de  mange  graverende  Indicier  Spørgs- 
maalet  om  hendes  Brøde  paa  ny  opløses  i  Tvivl.  Det  er 
derfor  af  stor  Vigtighed  at  undersøge,  hvorledes  Uldall 
senere  stillede  sig  til  Spørgsmaalet.  Nærede  han  selv  den 
Overbevisning  om  hendes  Uskyld,  som  han  søgte  at  bibringe 
Dommerne? 

Det  nævnte  Forsvarsskrift  har  ogsaa  af  Rcverdil  faaet 
den  Ros,  at  det  er  et  kunstfærdigt  juridisk  Arbejde.  Uldall 
gjorde  opmærksom  paa,  at  de  danske  Love  i  Tilfælde  som 
det  foreliggende  ikke  kunde  betragte  den  anklagede  Persons 
Tilstaaelse  som  tilstrækkeligt  Bevis,  men  at  tværtimod  Kla- 
geren skulde  levere  Beviset;  han  forkastede  den  Tilstaaelse, 
den  fængslede  Struensee  —  en  »Inquisit  uden  Ed«  —  havde 
aflagt,  og  betragtede  den  som  fremkommen  »enten  af  en 
ugrundet  Frygt,  Sindsforvirrelse ,  Haab  om  at  redde  sig, 
naar  Dronningen  maatte  synes  interesseret  i  hans  Sag,  eller 
af  andre  Aarsager.«  Ligeledes  forkastede  han  Vidneudsag- 
nene som  vage,  fordægtige  og  fulde  af  »Animositet«,  som 
utilladelige  i  Betragtning  af  de  Personer,  det  drejede  sig 
om,  og  søgte  derfor  ogsaa  at  frakjende  disse  nogensom- 
helst  Beviskraft  dels  af  formelle,  dels  af  materielle  Grunde. 
Alligevel  bebrejder  Rcverdil  Forsvareren,  at  han  slet  ikke 
har  berørt  Hovedargumentet  til  Gunst  for  Dronningen,  nem- 
lig den  Omstændighed,  at  Loven  nægter  Manden  Skilsmisse 
fra  Ægteskabsbrydersken,  naar  han  selv  har  været  Forføre- 
ren, d.  V.  s.  Aarsagen  til  Ægteskabsbruddet  Reverdil  lader 
sig  ikke  et  Øjeblik  forlyde  med  nogen  Tvivl  om  det  intime 
Forhold  mellem  Dronningen  og  Struensee;  men  med  sædelig 
Pathos  påaviser  han  i  sine  Memoirer,  at  Kongen  selv  har 
foranlediget;  begunstiget,  undskyldt,  taalt  og  med  Ligegyl- 
dighed   sét    paa   dette    Forhold.     Han  ønsker  at  gjore  Kon- 

gens  egen  Brøde  følelig  for  ham  selv,  at  minde  ham  om, 
hvorledes  han  aldrig  selv  har  taget  Hensyn  til  det  ægte- 
skabelige Baand  trods  den  Kjærlighed,  hvormed  Mathilde  i 
Begyndelsen  kom  ham  i  Møde,  hvorledes  han  har  tilsidesat 
hende,  ja  vist  hende  mere  end  Ligegyldighed,  hvorledes  han 
utallige  Gange  har  vist,  at  hendes  Tilbøjelighed  faldt  ham 
til  Besvær,  og  —  hvorledes  han  til  enhver  Tid  har  tilkjende- 
givet  hende,  at  han  fritog  hende  for  at  være  ham  tro. 

For  Alvor  kunde  Reverdil  naturligvis  ikke  bebrejde  den 
officielle  Forsvarer,  Højesteretsadvokaten,  at  han  vogtede 
sig  for  at  slynge  Danmarks  absolute  Monark  slige  Erindrin- 
ger og  Bebrejdelser  i  Ansigtet.  Denne  Maade  at  plædere 
Dronningens  Sag  paa  vilde  desuden  paa  Forhaand  have 
udelukket  Uldalls  Bestræbelser  for  saavidt  som  muligt  at 
forsvare  hendes  Uskyld  og  svække  Betydningen  af  de  positive 
Tilstaaelser  og  Vidneudsagn.  Til  sit  Øjemed  benyttede  Ul- 
dall sig  af  ethvert  juridisk  Greb,  der  frembød  sig;  hans 
Fremgangsmaade  gik  i  Grunden  simpelt  hen  ud  paa  at  for- 
søge at  konstatere  Mangelen  af  bestemte  Beviser,  og  paa 
Basis  heraf  krævede  han  Dronningens  Frifindelse.  Hans 
Paastand  toges  imidlertid  ikke  til  Følge.  Allerede  den 
6.  April  blev  af  den  overordentlige  Domstol,  der  kort  efter 
Forhørene  paa  Kronborg  var  bleven  dannet  af  »femogtredive 
Notabler«,  fældet  en  Dom  over  Dronningen,  der  stemmer 
temmelig  overens  med  Anklageren  Bangs  Paastand  af 
24.  Marts  i30j  Efter  to  Retsmøder,  hvert  paa  7  Timer,  af- 
sagdes Dommen.  Om  disse  Møder  er  intet  nærmere  kjendt 
med  Undtagelse  af  det  endelige  Resultat,  der  strax  paa- 
fulgtes af  et  kongeligt  Reskript  til  Statholderne  i  Provinserne 
og  til  Amtmændene,  hvori  ganske  kort  tilkjendegaves,  at 
Christian  VII  efter  en  højtidelig  Retskjendelse  for  at  gjen- 
oprette  sit  Hus' Ære  og  af  Hensyn  til  det  almene  Vel  havde 
skilt  sig  fra  sin  Gemalinde. 

Intet  Forsvar  vilde  have  kunnet  hindre  den  ubønhør- 
lige Dom  —  der  blev  ikke  andet  tilbage  for  Uldall  end 
at  forberede  Dronningen  paa  den.  Den  8.  April  rejste 
han    derfor    for    anden    Gane    til    Kronborg    sammen    med 

Justitiarius  i  Hof-  og  Stadsretten,  Etatsraad  Horn,  der  samme 
Dag  officielt  skulde  forkynde  hende  Skilsmissedommen.  Efter 
Uldalls  private  Optegnelser  indtog  Mathilde  nu  en  hél  anden 
Holdning  end  ved  hans  første  Besøg.  Allerede  den  Gang 
havde  hun  lige  over  for  sin  Forsvarer  ikke  kunnet  lægge 
Skjul  paa  sin  inderlige  Tilbøjelighed,  sin  bekymrede  Omhu 
for  Struensee,  allerede  den  Gang  maatte  hun  tilstaa  ham, 
at  »hun  vilde  opofre  alt  for  at  frelse  Struensee«.  Nu  talte 
hun  ikke  mere  om  sin  Uskyld,  i  sin  Ophidselse  lod  hun 
nu  snarere  ogsaa  ham  gjennemskue  det  sande  Forhold.  Da 
hun  ikke  kjendte  Horn,  var  hans  Nærværelse  og  Hverv 
hende  i  højeste  Grad  ubehagelig,  og  hun  sagde  til  Uldall: 
»Saa  han  har  ogsaa  skullet  vide,  hvad  der  er  sket!  Er 
min  Historie  bragt  ud  over  hele  Byen?  Man  havde 
dog  lovet  mig  at  holde  alting  hemmeligt!« 

I  Overværelse  af  Uldall  og  Kommandanten,  General- 
løjtnant Hauch,  udførte  nu  Horn  sit  Hverv.  Da  Mathilde 
erfarede  sin  egen  Skæbne  og  tillige,  hvad  der  forestod 
Struensee,  da  hun  blev  overbevist  om,  at  hans  Død  var 
uundgaaelig,  gik  hun  i  sin  Sorg  over  dette  og  i  den  Smærtc, 
Tanken  om,  at  man  vilde  skille  hende  fra  hendes  lille  Dat- 
ter, beredte  hende,  efter  Uldalls  Optegnelser  saa  vidt,  som 
hun  overhovedet  kunde  gaa.  Det  var  hende  ikke  muligt  at 
skjule  sin  Lidenskab.  Hun  klagede  over  at  være  Skyld  i 
Struensees  Ulykke,  i  hans  Død.  Man  mindes  her  Reverdils 
Fremstilling  af  Forhøret  over  hende  og  den  TiUtaaelse,  hun 
ifølge  denne  aflagde  om,  at  det  var  hende ,  der  havde  for- 
ført sin  Elsker.  Til  denne  ædelmodige  Ytring,  der  forraadte 
hendes  uudslukkelige  Kjærlighed,  svarer  ganske  hendes  gjen- 
tagne  Opfordring  til  Uldall  om,  naar  han  saa  Struensee,  da 
at  forsikre  denne ,  at  hun  ikke  var  vred  paa  ham  for 
hans  »Forseelse«  mod  hende,  at  hun  tilgav  ham  hans  Til- 
staaelse,  hvorved  hun  selv  var  bleven  prisgivet. 

Uldall  udrettede  sit  Ærende  til  Struensee,  da  han  den 
13.  April  »for  første  Gang  i  Verden«  talte  med  ham  i 
Fængslet.  Samtidig  beviste  han  ham  »saavel  med  juridiske 
som  med  politiske  Grunde,  at  han  maatte  dø.«      Dog  søgte 

han  i  det  udførlige  Forsvarsskrift  for  Struensee,  som  han 
nogle  faa  Dage  senere  —  den  22.  April  —  forfattede,  lige 
over  for  Beskyldningerne  mod  Struensee  paa  de  offentlige 
Anliggenders  Omraade  at  godtgjøre,  at  han  her  havde 
handlet  ganske  efter  Kongens  Vilje;  at  Struensee  skulde 
have  fornærmet  »Personer  af  det  kongelige  Hus«,  nægtede 
Uldall  rent  ud.  Kun  paa  ét  Punkt  tilstod  han,  at  han  ikke 
kunde  gjøre  det.  Medens  han  »i  alt  det  øvrige«  hævdede 
hans  Uskyldighed  og  derfor  haabede  Frifindelse  for  ham, 
saa  han  sig  nødsaget  til  angaaende  dette  ene  Punkt  at  an- 
befale ham  til  Kongens  Naade.  Her  er  ingen  Misforstaaelse 
mulig,  da  Uldall  klart  hentydede  til  den  af  Generalfiskalen 
Wiwet  »først  anførte  Forbrydelse  mod  Hans  Majestæts 
Person«,  altsaa  til  den  utilladehge  Omgang  med  Dronningen. 
»Samme  er  den  eneste,  hvori  han  véd  vidende  at  have 
syndet  mod  sin  Konge,  men  han  frygter  og  beklager  tillige 
med  Vemodighed,  at  den  er  større,  end  at  han  derfor  tør 
vente  Forladelse.« 

Det  fremgaar  heraf,  at  Uldall  udtalte  sig  meget  for- 
skjelligt  om  det  samme  Punkt  i  sit  Forsvar  for  Dronningen 
og  tre  Uger  efter  i  sit  Forsvar  for  Struensee.  I  dette  sidste 
tog  han  paa  en  vis  Maade  selv  sine  Udtalelser  i  det  første 
tilbage  —  aabenbart  fordi  han  i  Mellemtiden  ved  sit  andet 
Besøg  hos  Dronningen  har  faaet  en  anden  Overbevisning, 
end  han  fra  først  af  havde.  Struensee's  Oprigtighed  mod  Uldall 
gjorde  ham  det  absolut  umuligt  at  benytte  den  Fremgangs- 
maade,  han  oprindelig  havde  tænkt  sig*^^).  Og  hvad  Dron- 
ningen angaar,  maa  her  ogsaa  henvises  til,  at  der  blandt 
Uldall' s  private  Optegnelser  findes  en  udførligere  Karakteri- 
stik af  hende  knyttet  til  hans  Samtaler  med  hende  paa 
Kronborg,  hvori  det  bl.  a  hedder,  at  »hendes  korte  Leve- 
tid manglede  sand  Fornøjelse,  og  ulykkeligvis  søgte  hun 
den  paa  Afveje«,  endvidere,  »at  man  ikke  kunde  tro 
alt,  hvad  hun  sagde,«  men  at  han,  da  hun  ikke  var  en 
forstokket  Synderinde,  .^tydelig  kunde  mærke,  naar  hun  for- 
talte mig  Sandhed  eller  tværtimod.« 

Vel  tør  man  antage,  at  Matliilde  standhaftig  vilde  have 
vægret  sig  ved  at  afgive  den  Tilstaaelse,  man  forlangte  af 
hende,  i  Forhøret,  hvis  ikke  Struensee's  Tilstaaelse  havde 
tvunget  hende  dertil.  Men  det  er  tillige  meget  forstaaeligt, 
at  hun,  da  hendes  Forsvarer  derefter  kom  til  hende  for  at 
modtage  hendes  Instruktioner,  ved  Tanken  om  sin  fore- 
staaende  Skjændsel,  Tabet  af  sin  Krone,  sin  Stilling,  sin 
Kvindeværdighed  og  fremfor  alt  Tabet  af  sine  Børn  endnu 
en  Gang  gjorde  krampagtig  Modstand  og  i  al  Almindelighed 
talte  om  sin  Uskyld.  Derimod  er  det  p.sykologisk  uforklar- 
ligt, at  Mathilde,  hvis  Struensees  Tilstaaelse  virkelig  havde 
været  en  Bagtalelse,  og  den  for  hende  saa  skæbnesvangre 
Beskyldning  for  Ægteskabsbrud  saaledes  falsk,  vilde  have 
tilgivet  ham  en  saa  himmelraabende  Krænkelse  af  hendes 
Ære  og  Værdighed.  Kun  hvad  der  var  Sandhed,  kunde 
hun  i  dette  Tilfæ^lde  tilgive,  men  ikke,  hvad  der  var  Løgn 
og  Bagvaskelse.  Overhovedet  staar  eller  falder  her  det  ene 
med  det  andet :  enten  havde  hun  elsket  Struensee  og  elskede 
ham  endnu  uden  Hensyn  til  sit  glædeløse  Ægteskab  — 
eller  hendes  Interesse  for  ham  kunde  hverken  i  Tanker 
eller  Gjerning  have  overskredet  dette  Trin.  Forsøget  paa 
at  tillægge  hende  et  falskt  Udsagn  mod  sin  egen  Ære  og 
Existens  i  den  Hensigt  derved  at  frelse  »Bagtaleren« 
Struensee  forekommer  mig  derfor  simpelthen  absurd  ^^2^ 


IX     Struensee's  og  Brandts  Exekution. 

Den  ofte  gjentagne  Paastand  om,  at  Brandt  besteg  Ska- 
fottet modig  og  koldblodig,  Struensee  derimod  frygtsom  og 
bævende,  er  for  skarp,  naar  der  ikke  føjes  mere  til.  Fak- 
tisk bevarede  Brandt,  selv  efterat  ethvert  Haab  om  Benaad- 
ning  var  glippet,  ja  til  sit  sidste  Øjeblik,  en  Sindsro,  der 
beundredes  af  nogle,  men  af  andre  ansaas  for  Forstokket- 
hed  (sgl.  Gudes  Beretning  i  Hist.  Tidsskr.  IV,  Bd.  II, 
S.  751).  Han  afførte  sig  selv  ^^frit  og  hurtigt«  sine  Klæ- 
der, og  hans  Henrettelse  foregik  uden  Forstyrrelse.     Struensee 

viste  ganske  vist  »ikke  saa  megen  Standhaftighed«;  »han 
gik«  —  skriver  Munter  —  »med  Besvær  op  ad  Trappen  .  .  . 
han  var  bleg,  kunde  næppe  tale,  og  Dødsangsten  var  præ- 
get i  hans  Ansigt«.  Skarpretteren  maatte  være  ham  be- 
hjælpelig ved  hans  Afklædning.  Dog  hævde  baade  Munter 
og  Reverdil,  at  hans  Ro  og  Aandsnærværelse  ikke  forlod 
ham.  Først  da  hans  højre  Haand  blev  afhugget,  gik  der 
en  Krampetrækning  gjennem  hans  hele  Krop. 

For  Struensee  kræver  Gude  større  Medlidenhed  særlig 
af  den  Grund,  at  han  blev  henrettet  sidst  »og  i  Vognen 
nedenfor  Skafottet  kunde  høre  hvert  et  Hug,  som  først 
borttog  hans  Vens  Haand  og  Hoved  og  siden  delede  hans 
Legeme  «  Samme  Forfatter  opkaster  det  Spørgsmaal,  om 
Brandt  »havde  været  saa  kiæk,  om  han  havde  prøvet  denne 
græsselige  Situation  og  blevet  den  sidste«,  og  han  »anseer 
Foranførte  for  det  haardeste  i  Struensees  Lidelser«.  Struensee 
maatte  endog  lægge  sit  Hoved  paa  den  af  Vennens  Blod 
farvede  Blok.  »Alle  de  til  Ravaillak  udfundne  Pinsler«, 
skriver  C.  D.  Biehl,  »vare  i  mine  Tanker  et  blot  intet  imod 
det,  Struensees  Siel  maatte  lide  ved  at  holde  under  Echa- 
fauttet  og  høre  alt  det,  der  foregik  med  hans  Ven,  og  som 
han  idelig  og  stedse  bebreydede  sig  at  have  draget  i  Ulyk- 
ken«. Man  maa  derfor  ikke  glemme,  at  netop  Struensee's 
ringere  Standhaftighed  fortjener  en  mildere  Bedømmelse. 

Struensee  havde  forud  beredt  sig  paa  en  grusom  Død. 
Han  var  bange  for  at  skulle  blive  radbrækket  og  havde 
efter  Munter 's  Ord  »allerede  overvejet,  om  han  ogsaa  med 
Taalmod  kunde  finde  sig  i  Smærterne  ved  en  saadan  Hen 
rettelse«.  Heraf  kom  det,  at  Efterretningen  om,  at  han  var 
dømt  til  at  henrettes  paa  en  mindre  kvalfuld  Maade,  aldeles 
ikke  gjorde  ham  angst  eller  noget  Øjeblik  røvede  hans  Ro 
i  Fængslet.  Det  bør  iøvrigt  bemærkes,  at  den  Straf, 
Generalfiskalen  Wiwet  gjorde  Paastand  paa,  efter  Ordlyden 
var  langt  grusommere  end  selve  Dommen,  hvad  følgende 
Sammenligning  vil  vise: 

Wiwet's  Paastand  lyder: 
»at  Greve  Johan  Friderich  Struen- 
see  maa,  for  sine  begangne  For- 
brydelser, vorde  tildømt  at  have  sin 
grevelige  Værdighed,  samt  Ære,  Liv 
og  Gods  forbrudt ;  samt,  efter  at 
hans  Vaaben  af  Bøddelen  er  sønder- 
brudt, hans  hø'ere  Haand  af  hannem 
levendes  afhugges,  Kroppeu  par- 
teres og  lægges  paa  Sleyle 
og  Hiul  og  Hovedet  med  Haan- 
den  at  sættes  paa  en  Stage;  saa  og 
at  hans  Midler  skal  vorde  Kongen 
hjemfalden,  og  hans  Livs  Arvinger, 
om  han  nogen  haver,  al  miste  deres 
Stand  og  Stamme.« 


Inkvisitionskommissionens  Dom 
lyder : 

»at  Greve  Johan  Friderich  Struen- 
see  bør,  sig  selv  til  velfortient  Straf 
og  andre  Ligesindede  til  Exempel 
og  Afskye,  have  forbrudt  Ære,  Liv 
og  Gods,  og  være  degraderet  fra 
hans  grevelige  og  al  anden  hannem 
forundt  Værdighed,  samt  hans  greve- 
lige Vaaben  af  Skarpretteren  sønder- 
brydes. Saa  bør  og  Johan  Fride- 
rich Struensee's  høiere  Haand  af 
hannem  levendes  afliugges,  og  der- 
næst hans  Hoved;  hans  Krop 
parteres  og  lægges  paa  Steyle 
og  Hiul,  men  Hovedet  med  Haan- 
den  sættes  paa  en  Stage.« 


Generalfiskalens  Paastand  angaaende  Brandt  saavel  som 
selve  Dommen  over  ham  svare  ganske  til  Struensee's;  i 
begge  Tilfælde  findes  omtrent  de  samme  Udtryk. 

Mere  end  grusomme  forekomme  i  begge  Tilfælde  Dom- 
merne os.  I  Kaptejn  Schønning' s  Dagbogsoptegnelser  fra 
den  Tid  (Hist.  Tidsskr.  IV,  Bd.  II,  S.  744)  hedder  det 
bl.  a.:  »Ingen  veed  ret,  hvem  der  er  den  rette  Autor  til  al 
denne  Strenghed,    om  en,  fleere,    eller    alle    af   de,    der    nu 

regierer  os Juristerne    veed   man   vel   i   alle  Tilfælde 

ingen  Skyld  kan  have,  der  stedse  giøre  alt,  hvad  dem  be- 
fales, og  pligtskyldigst  giøre  sig  en  Ære  af  at  være  Regie- 
ringens allerunderdanigste  og  allerlydigste  Tienere,  hvorved 
Rang,  Indkomster  og  Naade  bedst  erhverves  for  alle  de, 
som  hige  derefter.«  Efter  G.  L.  Baden  bør  Dronning  Juliane 
Marie  frikjendes  for  nogensomhelst  Skyld,  man  maa  ikke 
bebrejde  hende  den  haarde  Adfærd  mod  Struensee  og  hans 
Parti,  men  Schack  Rathlou,  Eickstcdt,  Guldberg  og  endog 
Stampe;  -  af  disse  hørte  de  to  første  til  i\cn  ny  Regering, 
de  to  sidste  til  Inkvisitionskommissionen.  Utvivlsomt  havde 
Generalprokurøren  Stampe  væsentlig  Andel  i  Affattelsen  af 
Dommene,    men    han    skal    dog   have    forudsat,    at   Brandts 

ikke  vilde  blive  stadfæstet,  men  at  her  Naade  vilde  gaa.  for 
Ret  (Hist.  Tidsskr.  IV,  Bd.  II,  S.  758,  Anm.  i).  Giessing 
(Struensee  og  Guldberg  S.  122)  antager  endog  —  dog  sik- 
kert uden  Grund  — ,  at  selv  Guldberg  har  gjort  særlige 
Skridt  hos  Juliane  Marie  for  at  udvirke  nogen  Formildelse  i 
Brandt's  Straf,  medens  paa  den  anden  Side  Reverdil  efter 
et  »on  dit«  fremhæver,  at  Rantzau  og  Osten  paa  det  be- 
stemteste modsatte  sig  de  Stemmer,  der  i  Statsraadet  løf- 
tede sig  for  Brandts  Benaadning. 

For  Guldberg's  Tænkemaade  burde  snarere  de  »Tanker 
angaaende  Brandt's  Dom«  og  »angaaende  Struensee's  Dom« 
være  bestemmende,  som  Arveprins  Frederik,  Guldberg's  ly- 
dige Elev  og  tillige  nominelt  Medlem  af  Statsraadet,  egen- 
hændig nedskrev  den  25  April  1772,  Dagen  efter  Dommens 
Afsigelse  (sgl.  Hist.  Tidsskr.  IV,  Bd.  II,  S.  760  og  flgd.). 
Her  blev  der  ganske  vist  gjort  Forskjel  mellem  de  to  De- 
linkventer —  »den  ene  har  kun  eet,  den  anden  har  mange 
Grimen  læsæ  majestatis«  — ,  og  en  Formildelse  af  Brandt's 
Straf  blev  betegnet  som  mulig.  Men  hvori  skulde  denne 
Formildelse  bestaa?  Kun  i  at  hans  Vaaben  ikke  skulde 
sønderbrydes  af  Skarpretteren!  Hans  Halshuggelse,  hans 
Degradation  og  Konfiskationen  af  hans  Formue  ansaas  i  hvert 
Fald  for  nødvendige  i  Betragtning  af  hans  »forskrækkelige 
Forbrydelse«,  der  var  alle  bekjendt.  I  Motiveringen  hedder 
det  videre,  at,  naar  Kongen  ikke  var  sikker  for  Overfald  i 
sine  Gemakker,  var  ingen  sikker,  at  Kongen  vel  kunde  til- 
give en  Forseelse  mod  sig  som  Menneske,  men  ikke  som 
Konge,  »Majestæten  har  dog  en  Vægt,  og  Kongen  bør  ei 
bære  Sværdet  forgiæves.«  Angaaende  Struensee  hedder  det 
ubønhørlig:  »Den  Straf,  som  Loven  har  fastsat  for  et 
eneste  Grimen  læsæ  majestatis,  skal  Struensee  lide  for  saa 
mange  Misgierninger.  Her  at  ville  have  Formildelse  er  at 
begaae  Uretfærdighed,  og  det  hverken  kan  eller  vil  jeg  be- 
gaae.  Jeg  føler,  hvad  Kongen  og  Kongehuset,  ja  Staten 
og  Efterkommerne  er,  thi  mod  alt  dette  har  han  paa  ecn- 
gang  forgrebet  sig.«  Dette  var  sikkert  den  almindelige  Me- 
ning hos  alle  de  Faktorer,  der  gjorde  Udslaget,  og  —  i  det 

mindste  indtil  det  frygtelige  Henrettelsesøjeblik  —  tillige 
den  raadende  Anskuelse  hos  den  overvejende  Dél  af  den 
store  Mængde.  Selv  Dronning  Juliane  maatte,  uden  derfor 
at  være  grusom,  saavel  af  almindelig  moralske  som  af  sær- 
lig monarkiske  og  dynastiske  Hensyn,  være  overbevist  om 
Nødvendigheden  af  at  gaa  saa  strængt  frem  mod  Struensee, 
som  Loven  tillod  det^^^).  Og  at  man  bragte  den  samme 
Fremgangsmaade  i  Anvendelse  paa  Brandt,  vilde  allerede 
finde  tilstrækkelig  Forklaring  i  Kongens  direkte  Utilbøjelig- 
hed til  at  vise  denne  Forbryder  mod  hans  egen  Person 
Naade  eller  Mildhed. 

Selvfølgelig  har  baade  den  Gang  og  senere  Prøvelsen 
af  Retsspørgsmaalet  i  begge  Tilfælde  sat  talrige  Penne  i 
Bevægelse.  Ogsaa  her  vil  jeg  nøjes  med  at  henvise  til 
Reverdil's  særlig  sagkyndige  og  upartiske  Dom;  han  har  i 
sine  Memoirer,  der  allerede  stamme  fra  en  roligere  Tid, 
indgaaende  undersøgt  alle  de  enkelte  Klagepunkter.  Hvad 
da  nærmest  Struensee  angaar,  finder  han  hos  denne  ingen 
Statsforbrydelse,  der  kræver  Døden.  Ligesom  Struensee 
selv  kan  han  ikke  i  dennes  senere  militære  Anordninger 
finde  noget  Tegn  paa  fjendtlige  Hensigter,  men  kun  For- 
sigtighedsregler for  at  forebygge  en  Folkeopstand.  Ganske 
vist  anser  han  Gardens  Opløsning  for  en  meget  uklog 
Handling,  og  ligesaa  uklog  og  forvoven  er  i  hans  Øjne  Op- 
ha^velscn  af  Gehejmekonseilleti  men  han  finder  dog  endnu 
ikke  nogen  ab.solut  Retskrænkelse  i  disse  Skridt,  ligesom  han 
endog  bestrider,  at  Kongeloven  er  bleven  krænket  ved 
Struensee's  meget  omtalte  »Kabinetsordre«  af  15.  Juli  1771. 
Heri  kan  man  dog  ikke  give  Reverdil  Ret  \  efter  denne  Lovs 
Ordlyd  havde  Dommerne  faktisk  tilstrækkelige  Midler  til  at 
erklære  Struensee  skyldig  i  Krænkelse  af  den.  og  dette 
maatte  straffes  med  Døden  ligesaa  vel  som  Fornærmelser 
mod  Majestæten.  For  hans  Indgreb  i  den  kongelige  Kasse 
dømmer  Reverdil  ham  ikke  fra  et  juridisk,  men  fra  et  mo- 
ralsk Standpunkt,  og  hvad  hans  personlige  Fornærmelser 
mod  det  kongelige  Hus  angaar,  da  anser  han  paa  ingen 
Maade  Kronprinsens  strænge  Opdragelse    for    at    kunne  reg- 

nes  blandt  disse.  Han  kalder  denne  Opdragelse  bizar  og 
deler  ikke  den  otte  gjentagne  Paastand  om,  at  Prinsens 
Sundhedstilstand  har  bedret  sig  ved  den,  at  den  har  hærdet 
den  svagelige  Dreng,  men  at  Struensee  skulde  liave  haft 
slette  Hensigter,  kan  der  efter  hans  Mening  ikke  være  Tale 
om.  Mere  tvivlende  stiller  han  sig  overfor  Spørgsmaalet 
om  Struensee's  Delagtighed  i  Brandt's  Mishandling  af 
Kongen,  medens  han  derimod,  grundet  paa  egen  Iagttagelse, 
afgjort  benægter,  at  denne  mishandledes  eller  holdtes  inde- 
spærret efter  forudlagt  Plan.  Hvad  endelig  det  vigtigste 
Klagepunkt,  hans  Forbindelse  med  Dronningen,  angaar, 
nøjes  Reverdil  med  — -  som  Anklageren  Wiwet  —  at  kon- 
statere, at  dette  Tilfælde  ikke  en  Gang  var  forudset  i  den 
danske  Lov;  dog  henviser  han  til,  at  den  engelske  Lov  er- 
klærer dette  for  en  Majestætsforbrydelse  af  2den  Grad,  og 
at  lignende  Tilfælde  i  den  engelske  som  i  den  franske  Hi- 
storie ere  blevne  straffede  med  barbarisk  Strænghed. 
Wiwet  blev  dog  ikke  bragt  i  Forlegenhed  ved  at  skulle 
dække  det  Hul  i  Lovgivningen;  han  henholdt  sig  simpelt 
hen  til  den  danske  Lovs  6.  Bog,  4.  Kapitel,  i.  Artikel, 
ifølge  hvilken,  »hvo  som  laster  Kongen  eller  Dronningen  til 
Beskæmmelse«,  skal  lide  Døden.  »Men  er  det  Forgribelse 
mod  Kongens  Høihed  at  laste  Kongen  eller  Dronningen 
til  Beskæmmelse,«  tilføjer  han,  »saa  er  det  endnu  større  i 
Gerningen  at  beskæmme  Kongen  eller  Dronningen«.  Rever- 
dil indlader  sig  ikke  nærmere  paa  Wiwets  P'ortolkning;  men 
kan  man  undre  sig  over,  at  Dommerne  holdt  sig  til  denne, 
naar  hverken  Uldall  eller  Struensee  ventede  Tilgivelse  for 
en  Handling,  der,  som  de  begge  aabent  tilstod,  var  en 
Forbrydelse  mod  Kongens  Majestæt? 

Endnu  i  vore  Dage  ere  Meningerne  om  Struensee's 
Dødsdom  meget  delte,  om  end  selv  strænge  Kritikere  ind- 
rømme, at  han  i  hvert  F'ald  havde  gjort  sig  skyldig  i  en 
Forbrydelse,  der  efter  Loven  formelt  maatte  bringe  ham 
paa  Skafottet.  Derimod  er  den  Anskuelse,  at  Brandt  ganske 
uskyldig  dømtes  til  Døden,  og  at  der  altsaa  er  begaaet 
Justitsmord  paa  ham,    endnu    den    almindeligste   i   Danmark 

som  i  Udlandet.  Og  selv  om  man  vil  antage,  at  ogsaa  den 
sidste  Dom  er  retfærdig,  anses  dog  i  Almindelighed  dens 
Exekution   som   en   uhyre  Fejl.     Paludan-Miiller  kalder  den 

—  ganske  vist  i  skarp  Modsætning  til  Arveprins  Frederiks 
og  Guldberg's  Anskuelse,    men  aabenbart  i  Reverdil's  Aand 

—  »en  Plet  i  Christian  VII. 's  Historie,  der  ikke  kan  af- 
vaskes: thi  Kongen  tilkom  det  at  tage  alle  de  Hensyn  i 
Betragtning,  som  Dommerne  ikke  kunde  lade  gjælde.« 

Reverdil  tilbageviser  for  Brandt' s  som  for  Struensec's 
Vedkommende  Beskyldningen  for  at  have  forfalsket  en  An- 
visning paa  den  kongelige  Kasse  og  ligeledes  det  absurde 
Klagepunkt,  at  Brandt  har  været  vidende  om  Vennens 
utilladelige  Forbindelse  med  Dronningen  uden,  som  det  var 
hans  Pligt,  at  give  Kongen  Underretning  herom.  Derimod 
formaar  han  ikke  at  sætte  sig  udover  den  »odiøse«  Prygle- 
scene, skjønt  han  ogsaa  her  i  Betragtning  af  Kongens  Lyst 
til  at  slaas  og  hans  ejendommelige  An.skuelser  i  denne  Ret- 
ning mener,  at  de  af  Brandt  og  hans  P'orsvarer  paaberaabte 
Undskyldninger  ere  »ikke  ganske  uden  Vægt«.  Efter  Re 
verdil's  Mening  havde  Brandt  »fuldstændig  glemt  de  Følger, 
lians  Brutalitet  kunde  faa,  og  den  Agtelse,  han  skyldte  sin 
Herre  som  Suveræn.«  For  at  faa  Brandt  dømt  havde  de 
strænge  Dommere  følgelig  benyttet  sig  af  den  samme  Ar 
tikel,  hvorefter  Struensee's  Dom  blev  fældet.  Da  denne 
Artikel  tillige  udtrykkelig  dømmer  den,  der  tragter  Kongen 
efter  Livet,  til  samme  forsmædelige  Død,  blev  der  i  Dom- 
men optaget  den  Sætning,  at  Brandt's  Forbrydelse  ved  at 
forgribe  sig  paa  Hans  Majestæts  Person  kunde  sættes  i  Lig- 
hed med,  »at  han  haver  villet  ha/.ardere  at  dræbe  Ham,  da 
saadant  et  Anfalds  Udfald  ikke  kan  vides  i  P'orveien,  og  et 
uhældigt  Slag  paa  et  ømt  Stæd  ofte  haver  givet  og  foraar- 
.saget  Døden.« 

Med  et  dristigt  Spring  var  man  her  .slaaet  ind  paa  Gis- 
ningernes Omraade  —  men  dette  Tilfælde  vender  saa  hyp- 
pig tilbage  i  begge  Dommene,  at  Reverdil  ligefrem  stemp- 
ler Sammenblandingen  af  beviste  Forbrydelser  med  blotte 
Formodninger   saavel   som    Sammenblandingen    af   formaste- 

lige  Handlinger  med  Ubesindigheder  som  det  karakteristiske 
for  disse  Aktstykker.  Og  han  sammenfatter  sin  skarpt 
nedsættende  Kritik  over  deres  Form  i  følgende  Udtalelse : 
»Les  sentences  .  .  .  semblent  rédigées  exprés  pour  déshono- 
rer  le  roi,  les  juges  et  le  pays.«  Reverdil  udtalte  med  disse 
Ord,  hvad  enhver  uafhængig  Mand  med  Æresfølelse  tænkte. 
Endnu  skarpere  hedder  det  i  en  Skrivelse  fra  Grev  R.  F. 
Lynar  af  6,  Juli  1772  (Hist.  Tidsskr.  IV,  Bd.  IV,  S.  627 
og  flgd.) :  »Jeg  begriber ,  at  et  blodigt  Offer-Skuespil  er 
Folket  behageligt,  og  at  en  Exekution  var  nødvendig  efter 
den  Opsigt,  som  Sagen  fra  Begyndelsen  af  fik.  Men  Dom- 
men maatte  lyde  paa,  at  de  to  Grever  vare  dømte  til  at 
miste  Livet  paa  Grund  af  Majestætsforbrydelse,  medens 
rationes  decidendi  samt  species  facti  maatte  forblive  skjulte 
for  Publikums  Øjne,  og  saalænge  man  endnu  lader  Kongen 
handle  og  underskrive  som  Konge,  maa  han  ikke  fremstilles 
for  Verden  som  en  imbecil  Regent.  I  hele  mit  Liv  har  jeg 
aldrig  sét  noget  jammerligere  Aktstykke ;  man  skulde  tro,  at 
de  Danskes  Hjærner  havde  forvandlet  sig  til  lutter  Grød. 
For  en  Jurist  og  Kriminalist  er  det  et  ordentligt  Bræk- 
pulver   Det  er  utroligt,   hvorledes  man  i  hele 

Europa  spotter  over  denne,  til  Danmarks  evige 
Skjændsel  næsten  i  alle  Sprog  oversatte  Dom.« 


X     Englands  Optræden  efter  Katastrofen. 

At  den  danske  Regering  oprindelig  havde  bestemt  at 
forvise  Karoline  Mathilde  til  Aalborg,  meddeles  ikke  blot 
hos  Reverdil  og  i  »Authentische  Aufklarungen«,  men  be-, 
kræftes  ogsaa  authentisk  af  v.  d.  Osten's  og  andres  diploma- 
tiske Beretninger  i  Hist.  Tidsskr.  IV,  Bd.  II,  S.  800.  Wal- 
pole  ytrer  noget  dristig:  »They  gave  her  the  title  of  Coun- 
tess  of  Aalborg«.  Denne  Hensigt  blev  dog  opgivet,  thi 
Efterretningen  om  den  ulykkelige  Dronnings  Fængsling 
vakte  i  England  overalt  stor  Forbitrelse,  og  meget  bestemte 

Trusler    mod    det    danske   Riges   Fred    og  Sikkerhed    fulgte 
snart  efter. 

Uagtet  der  netop  i  England  var  bleven  udbredt  de 
mest  skandaløse  Pamfleter  om  Struensee  og  Karoline  Ma- 
thilde, som  begjærlig  slugtes  af  Folket,  oprørtes  den  engelske 
Nationalstolthed  dog  ved  Tanken  om,  at  de  Danske  turde 
bruge  Vold  mod  »Hans  britiske  Majestæts  Søster  og  Eng- 
lands Datter«.  Hvilken  Brøde  hun  end  havde  begaaet  — 
hendes  Fængsling  betragtedes  dog  som  en  ligefrem  Kræn- 
kelse af  den  engelske  Nationalære.  Et  endnu  forholdsvis 
maadeholdent  Brev  i  »Public  Advertiser«  fordrede  strax,  at 
der  skulde  afsendes  en  engelsk  Eskadre  til  Kjøbenhavn  for 
at  indjage  Mathildes  Fjender  Skræk.  Oppositionen  mod 
det  engelske  Ministerium  fik  ny  Vind  i  Sejlene  ved  Be- 
givenheden, og  særlig  benyttede  Pseudonymen  Junius  —  de 
berømte  Juniusbreves  Forfatter  —  sig  af  den  Tavshed  og 
tilsyneladende  Ligegyldighed,  som  det  daværende  forhadte 
Ministerium  viste,  til  hæftig  at  angribe  det,  medens  han 
samtidig  tog  til  Orde  mod  de  Danskes,  disse  »nordiske 
Vandalers'«  Barbari.  Kansleren,  Lord  North,  blev  ligefrem 
insulteret  for  sin  »shameful  remissnes«.  Først  nylig  er  der 
faldet  mere  Lys  over  de  engelske  Ministres  Holdning  og 
over  Forhandlingerne  imellem  Hofferne  i  London  og  Kjø- 
benhavn angaaende  Dronningens  Sag  ved  Schiern's  meget 
fortjenstfulde  Meddelelser  fra  Arkiverne  i  Hist.  Tidskr.  IV, 
Bd.  II,  S.  785  og  flgd.i:^*). 

Disse  Meddelelser  indeholde  en  hel  Række  fortrolige  og 
private  Breve  fra  Christian  VII.  til  Georg  III.,  hvori  der 
gjøres  nærmere  Rede  for  Begivenhedernes  Gang,  Dronnin- 
gens nødvendige  Fjærnelse  fra  Hoffet,  de  danske  Vidne- 
udsagn mod  hende,  Struensee's  Tilstaaelse  for  Inkvisitions- 
kommissionen,  men  navnlig  Forhøret  over  Mathilde  og  hen- 
des egen  Bekjendelse  samt  Skilsmissedommen.  Til  For- 
sikringerne om,  at  Dronningen  alligevel  saavidt  muligt 
skulde  blive  skaanet  og  behandlet  med  alle  de  Hensyn,  der 
skyldtes  hendes  Fødsel,  samt  at  hendes  Navn  ikke  skulde 
blive  anført  i  Dommene  over  Struensee  eller  de  andre  Stats- 

forbrydere,  knyttede  der  sig  fra  den  danske  Regerings  Side 
tydelige  Bestræbelser  for  at  bevare  Venskabet  med  den 
engelske  Konge.  Reverdil  er  imidlertid  afgjort  paa  Vild- 
spor, naar  han  mener,  at  det  lykkedes  den  snu  v.  d.  Osten, 
Brevenes  virkelige  Forfatter,  at  bibringe  Georg  III.  den 
Overbevisning,  at  det  hele  var  et  rent  Familieanliggende, 
og  at  sætte  igjennem,  at  den  Dronning  Mathilde  tilføjede 
Krænkelse  ikke  behandledes  som  et  nationalt  Anliggende. 
Selv  om  det  engelske  Hof  i  Begyndelsen  kunde  være  mest 
tilbøjeligt  til  at  behandle  Sagen  gjennem  privat  Korrespon- 
dance mellem  de  to  Konger,  lod  dog  allerede  de  første 
Dage  i  Marts  1772  den  engelske  Statssekretær  for  de  uden- 
rigske Anliggender,  Lord  Suffolk,  den  danske  Gesandt  i 
London  tydelig  forstaa,  at  det  utvivlsomt  var  en  Sag  af 
national  Betydning,  og  at  det  udtrykkelig  var  hans  konge- 
lige Herres  Vilje,  at  alle  til  ham  fra  det  danske  Hof  ret-« 
tede  Breve  for  Fremtiden  kun  maatte  gaa  gjennem  Lord 
Sufifolks  Hænder.  Trods  de  danske  Bestræbelser  var  Sagen 
hermed  gjort  til  en  politisk  og  international  —  sikkert  ikke 
alene  som  Følge  af  den  engelske  Gesandt  i  Danmark,  Keiths, 
Klager  over  Grev  Osten's  »krogede  Veje«,  hvad  Schiern 
mener,  men  aabenbart  ogsaa  under  moralsk  Indflydelse  og 
stærkt  Tryk  af  den  offentlige  Mening  i  England. 

Den  Omstændighed,  at  Christian  VII's  egen  Korrespon- 
dance paa  Grund  af  hans  aandsløve  Tilstand  »kun  var  et 
tomt  Spil«,  bevirkede,  at  det  engelske  Diplomati  fra  første  Færd 
af  ivrigt  arbejdede  paa  ikke  at  blive  sprunget  forbi,  men  selv 
at  faa  umiddelbar  Efterretning  om  Sagens  Gang  og  at  øve 
Indflydelse  paa  den.  Den  danske  Mini-ster  saa  sig  nødsaget 
til  at  give  efter;  foreløbig  gav  han  dog  kun  saa  meget 
efter,  at  han  indlod  sig  i  nærmere  fortrolig  Meddelelse  med 
Keith,  idet  han  stadig  —  efter  Struensee's  Exempel  — 
søgte  at  bevare  Skinnet  af  Kongens  suveræne  Bestemmelser. 
Hermed  var  den  engelske  Regering  dog  ikke  tilfreds,  den 
fastholdt  sine  videregaaende  Bestræbelser  og  foreslog  gjen- 
nem Keith,  at  den  nys  indledede  Proces  mod  KaroUne  Ma- 
thilde   skulde  indstilles,    og    hun    selv  frigives,    saa    at    hun 

kunde  forlade  Danmark.  Fremfor  alt  skulde  den  fore- 
staaende,  men  endnu  ikke  retslig  forkyndte  Skilsmisse 
undgaas. 

At  Keith  følte  sig  som  den  » fangne <^  Dronnings  Rid- 
der og  som  saadan  var  overordentlig  virksom,  er  sikkert. 
Det  er  ligeledes  indlysende,  at  de  engelske  Ministres  Harme, 
der  var  fremkaldt  ved  Manglen  paa  Hensyntagen  til  deres 
Ønsker  og  ved  Skilsmissedommen,  nu  maatte  yderligere  for- 
øges ved  de  danske  Magthaveres  hensynsløse  Plan  om  at 
forvise  Dronningen  til  et  saa  afsidesliggende  Sted  som  Aal- 
borg. Den  forbitrede  engelske  Nation,  der  intet  erfarede 
om  de  diplomatiske  Skridt,  dens  Regering  og  dennes  Re- 
præsentant i  Danmark  foretog,  gjorde  dog  ved  sine  høj- 
røstede Bebrejdelser  for  »skammelig  Forsømmelse«  Rege- 
ringen lige  saa  megen  Uret,  som  Landgrev  Karl  af  Hessen 
,ved  sin  Paastand  om,  at  Dronning  Karolines  Mathildes 
Bekj endelser  havde  afvæbnet,  om  end  ikke  Georg  III' s 
Vrede,  saa  dog  alle  Trusler  og  Krigsforberedelser.  Der 
blev  tværtimod  ved  Efterretningen  om  den  paatænkte  For- 
visning til  Aalborg  truffet  alvorlige  Forberedelser.  Medens 
Kongen  ved  en  stor  Kur  i  Palladset  St.  James  den  12.  April 
paa  en  iøjnefaldende  Maade  ignorerede  den  danske  Gesandt 
som  det  danske  Hofs  Repræsentant,  sagde  Lord  Suffolk 
ligefrem  til  denne,  at  Skilsmissen  gjorde  Skaar  i  Venskabs- 
forholdet mellem  de  to  Hoffer,  og  at  Kongen  aldrig  vilde 
finde  sig  i  sin  Søsters  Indespærring,  at  han  vilde  have 
hende  sat  i  Frihed  og  fort  bort  fra  Danmark,  hvor  han 
inderlig  ønskede,  at  hun  aldrig  mere  maatte  sætte  sin  Fod. 

Som  sine  Ministre  var  Georg  III.  utvivlsomt  fuldkom- 
men overtydet  om  Søsterens  Brøde  i  Forholdet  til  Struensee 
og  havde  sandsynligvis  længe  været  det.  Men  dette  hin- 
drede ikke,  at  han  netop  efter  hendes  Skilsmisse,  der  jo 
samtidig  løste  hendes  Forbindelse  med  Danmark  og  atter 
gjorde  hende  til  engelsk  Prinsesse,  af  højere  National-  og 
Familjehensyn  afgjort  antog  sig  hendes  Sag.  Keith,  hvis 
bestemte  Holdning  allerede  tidligere  udtrykkelig  var  bleven 
billiget  af  Kongen   og  som  Belønning  havde   indbragt  ham 

Bathordenens  røde  Baand,  fik  derfor  midt  i  April  Befaling 
til  energisk  at  fordre  Dronningens  Frigivelse.  Efter  at 
Skilsmissedommen  var  falden,  havde  de  danske  Ministre 
ikke  længere  vovet  at  forbyde  Keith  Adgang  til  hende,  og 
han  havde  da  snart  gjort  hyppig  Brug  af  den  betingelses- 
vis  givne  Tilladelse  til  at  besøge  hende.  Nu  »reklamerede« 
han  hende  —  for  at  bruge  hans  eget  Udtryk  —  »for  sin 
kongelige  Herre«,  idet  han  samtidig  truede  med,  at  denne  i 
Tilfælde  af  Vægring  var  fast  besluttet  paa  at  sætte  sine 
Fordringer  igjennem  med  Magt.  Hvorledes  dette  skulde 
opfattes,  kunde  Osten  ikke  misforstaa,  da  det  allerede  var 
en  officiel  Hemmelighed,  at  man  traf  omfattende  Forbere- 
delser til  at  sende  en  engelsk  Flaade  til  Kjobenhavn.  Dette 
findes  bekræftet  ved  to  Skrivelser  fra  Lord  Suffolk  til  Keith, 
og  yderligere  beretter  Horace  Walpole  efter  authentiske 
Meddelelser,  at  en  anselig  Krigsflaade  var  i  Færd  med  at 
samles  for  under  Kommando  af  Admiral  Hardy  ufortøvet 
at  afsejle  til  Danmark  og  befri  den  engelske  Prinsesse 
(»of  procuring  the  liberty  of  a  daughter  of  England«).  Dette 
var  Kongens  bestemte  Vilje,  og  saavel  Oppositionen  mod 
Regeringen  som  Størstedelen  af  den  engelske  Presse  var 
heri  enige  med  ham.  Men  selve  Regeringen  var  ogsaa 
bleven  opflammet  af  en  usædvanlig  national  Harme  og 
havde  derfor  givet  de  fornødne  Ordrer  til  Rustningerne. 

Det  er  imidlertid  karakteristisk  for  engelske  Forhold,  at 
de  misfornøjede  Elementer,  der  hidtil  i  høje  Toner  havde 
fordømt  Ministrenes  Sendrægtighed,  nu,  da  de  saa,  at  man 
tog  fat  for  Alvor,  og  at  Flaaden  virkelig  udrustedes,  efter 
Reverdils  Beretning,  pludselig  begyndte  at  tale  om  Fred  og 
ikke  vilde  vide  noget  af,  at  de  engelske  Stridskræfter  skulde 
anvendes  til  Bedste  for  —  en  prostitueret  Prinsesse.  I 
Danmark  havde  derimod  disse  Forberedelser,  eftertrykkelig 
understøttede  af  Keiths  truende  Sprog,  den  Virkning,  at 
Regeringen  her  nu  gav  efter  paa  alle  Punkter.  Netop  da 
man  stod  i  Begreb  med  at  udføre  Beslutningen  om  at  sende 
Dronningen  til  Aalborg,  bleve  de  engelske  Trusler  saa  impo- 
nerende,   at  man   efter  kort  Betænkning   lod   Planen   falde; 

man  skyndte  sig  yderligere  med  at  give  efter,  da  man  ikke 
vilde  afvente  den  engelske  Flaades  Komme,  af  Frygt  for  at 
Eftergivenheden  da  skulde  se  ud  som  Svaghed.  Medens 
hidtil  Bekymringen  for,  at  Karoline  Mathilde  i  Udlandet 
mulig  skulde  slutte  Forbindelser,  der  ikke  kunde  kontrol- 
leres, havde  været  en  af  Hovedgrundene  til,  at  man  vilde 
beholde  hende  i  Danmark,  udtalte  nu  Schack-Rathlou  i  en 
politisk  Betænkning  som  sin  Overbevisning,  at  der  ingen 
Grund  var  til  denne  Bekymring,  da  Mathilde  ikke  havde 
noget  Parti  i  Landet,  og  hendes  fuldstændige  Fjærnelse 
saaledes  ikke  vilde  medføre  Uroligheder.  Allerede  den  i8. 
April  meddelte  Osten  Keith,  at  den  danske  Konge  »med 
Glæde«  vilde  imødekomme  hans  britiske  Majestæts  Ønske 
om  at  hjemføre  Dronningen  til  sine  Stater.  Ved  Efterret- 
ningen herom  indstilledes  strax  de  krigerske  Rustninger  i 
England.  Flaaden,  der  efter  Lord  Suffolks  Erklæring  skulde 
være  sejlet  nogle  faa  Timer  senere,  fik  Kontraordre,  og  »i 
Stedet  for  en  fjendtlig  Armada  blev  nu  to  Fregatter  og  en 
Krigsschalup  beordret  til  Helsingør«  for  at  afliente  Dron- 
ningen og  føre  hende  til  de  hannoveranske  Lande,  hvor 
hun  for  Fremtiden  efter  sin  Broders  Vilje  skulde  residere 
paa  det  ensomme  Slot  i  Celle. 

Med  rette  kunde  den  engelske  Regering  rose  sig  af  at 
have  opnaaet  et  ikke  uvigtigt  diplomatisk  Resultat.  Lord 
Suffolk  lagde  overfor  Keith  t>-delig  sin  Tilfredshed  for  Da- 
gen over  den  Føjelighed,  man  havde  tvunget  det  danske 
Hof  til  at  vise  mod  Hans  Majestæts  Fordringer;  og  denne 
Føjelighed  havde  en  yderligere  Indrømmelse  til  Følge.  Efter 
Paalæg  af  sin  Regering  forlangte  nemlig  Keith,  at  der 
skulde  udsættes  en  Livrente  for  Dronningen,  som  hun  kunde 
hæve  udenfor  Landet;  for  at  bringe  fuldstændig  Klarhed  i 
Forholdet  foretrak  imidlertid  den  danske  Regering  i  Stedet 
for  at  yde  Mathilde  en  aarlig  Pension  at  tilbagebetale  hele 
den  Medgift,  hun  havde  bragt  Kong  Christian.  Selvfølgelig 
vandt  dette  Forslag  Englændernes  Bifald;  den  lO.  Juli  1772 
blev  der  oprettet  en  gjensidig  Overenskomst,  allerede  den 
næste  Maaned  fulgte  Udbetalingen  —  tidligere,  end  det  var 

bleven  stipuleret  — ,  og  Kong  Georg  overtog  derefter  Under- 
holdningen af  sin  Søsters  ny  Hofstat.  Skjønt  den  danske 
Regering  saaledes  faktisk  havde  løst  sit^  sidste  Forhold  til 
Mathilde,  og  skjønt  den  søgte  at  udslette  hvert  Spor,  hvert 
Minde  om  hende  i  Danmark  og  at  bringe  hendes  Navn  i 
Forglemmelse,  vedblev  hun  dog  at  føre  Titelen  »Dronning«,  i^s^ 

Grev  Osten  trøstede  sig  imidlertid  med  den  spottende 
Bemærkning,  at  ingen  engelsk  Flaade  vilde  kunne  gjøre 
Dronningens  Last  til  Dyd,  og  var  der  bleven  Krig  i  den 
Anledning,  vilde  man  i  hele  Verden  siden  Alexander's  Tid 
ikke  have  sét  en  Krig  i  en  saadan  Anledning.  Og  det  er 
ganske  vist,  at  en  saadan  Krig  kunde  have  antaget  over- 
raskende Dimensioner;  man  siger  endog;  at  Juliane  Marie, 
der  hurtig  havde  givet  sin  Svoger  og  Ven,  Frederik  den 
Store,  den  ønskede  Efterretning  om  Januarkatastrofen,  sto 
lede  paa  preussisk  Hjælp  i  Tilfælde  af  et  Brud  med  Eng- 
land. Ogsaa  Horace  Walpole  troede  paa  det  allerede  i 
England  udbredte  Rygte,  at  Kongen  af  Preussen  strax  vilde 
kaste  en  Hær  ind  i  Hannover  til  Hjælp  for  de  Danske  — 
»and  then  a  new  war  (would)  be  lighted  up  in  the  north.« 
Takket  være  Danmarks  hurtige  Eftergivenhed,  blev  Freden 
dog  bevaret;  men  den  Misstemning,  som  Mathildes  Skils- 
misse havde  fremkaldt  ved  det  engelske  Hof,  holdt  sig 
alligevel.  I  den  danske  Historieskriv^er  Eggers'  »Denkwur- 
digkeiten  aus  dem  Leben  des  Konigl.  Dån.  Staatsministers 
A.  P.  Grafen  von  Bernstorff«  hedder  det  meget  rigtig,  at 
det  var  at  forudse,  at  Kulde  og  Uvilje  endnu  i  mange  Aar 
vilde  ytre  sig  ved  enhver  Lejlighed.  Den  engelske  Politiker 
Sir  Nathaniel  Wraxall  saa  endog  i  de  haarde  Slag,  der 
ramte  Danmark  i  Begyndelsen  af  vort  Aarhundrede,  i  Kjø- 
benhavns Bombardement  1807  og  Tabet  af  Norge  1814, 
indirekte  Eftervirkninger  af  den  ubodelige  Krænkelse,  der 
var  tilføjet  Georg  III,  ved  at  støde  hans  Søster  fra  den 
danske  Trone. 

Samme  Sir  Nath.  Wraxall  har  af  eget  Initiativ  ladet  et 
ejendommeligt  Efterspil  ledsage  Katastrofen  1772.  Som  en 
ungdommelig    Sværmer    uden   fast  Livsstilling,    en    rejsende 

Romantiker,  for  hvem  Udsigten  til  et  ridderligt  Æventyr 
havde  en  pirrende  Tiltrækningskraft,  besøgte  han  af  egen 
Drift,  kun  ledet  a/  sin  levende  Deltagelse  og  det  begejstrede 
Ønske  om  at  vise  den  ulykkelige,  høje  Frue  sin  Hyldest, 
denne  paa  Slottet  i  Celle  i  Efteraaret  1774.  Han  fandt  hende 
ganske  vist  ikke  som  en  Fange,  »but  nevertheless  she  could 
by  no  means  be  regarded  as  a  free  agent«  o.  s.  v.  Ifølge 
en  af  hans  senere  Optegnelser  maatte  han  allerede  den 
Gang,  rørt  af  hendes  Ulykke,  og  skjønt  han  næppe  tvivlede 
om  hendes  Brøde,  lægge  en  Plan  til  hendes  »Befrielse«,  ja 
endog  til  hendes  Gjenindsættelse  paa  den  danske  Trone. 
Denne  Plan  modnedes  snart,  da  han  i  Hamborg  traf  sammen 
med  et  Selskab  danske  Adelige  af  begge  Kjøn  —  der- 
iblandt Dronningens  tidligere  Staldmester,  Baron  Biilow,  og 
Brandt's  fordums  Elskerinde,  Grevinde  Holstein  — ,  der 
trofast  hang  ved  Dronningen  og  af  den  Grund  vare  faldne  i 
Unaade  ved  Hoffet  i  Kjøbenhavn  og  tvungne  til  at  forlade 
Residensen.  Disse  misfornøjede  omgikkes  i  Altona  for  fuldt 
Alvor  med  Tanken  om  en  Kontrarevolution  og  Karoline 
Mathildes  Gjenindsættelse  paa  Danmarks  Trone.  De  saa 
snart,  at  N.  Wraxall  var  deres  Mand,  og  denne,  der  »med 
Haand  og  Hjærte«  var  rede  til  at  ofre  sig  for  den  unge, 
elskværdige  og  i  sin  Ulykke  dobbelt  henrivende  Dronning, 
lod  sig  snart  overtale  til  at  være  Mellemmand  mellem  hende 
og  dem  for  at  indvi  hende  i  Planen  til  den  ny  Sammen- 
sværgelse og  udvirke  hendes  Samtykke  dertil. 

Som  Følge  heraf  maatte  han  flere  Gange  vende  tilbage 
til  Celle,  og  hans  gjentagne  Besøg  hos  Dronningen,  hans 
lange  Samtaler  med  hende  lod  ham  nu  faa  nærmere  Indblik 
i  Forholdene.  Som  hendes  Sjælesørger  Lehsen  bekræfter 
Wraxall,  at  hun  ikke  tænkte  paa  Hævn  over  sine  Fjender  i 
Kjøbenhavn.  Naar  hun  alligevel  gik  ind  paa  Planen,  var 
det  hovedsagelig  Tanken  om  atter  at  skulle  forenes  med 
sine  Børn,  der  bevægede  hende  dertil.  Trods  sin  Resigna- 
tion maatte  hun  dog  næsten  betragte  det  som  sin  Pligt 
ikke  at  vise  sine  Venners  ligesaa  glimrende  som  dristige 
Tilbud    tilbage.      Hun     vilde    imidlertid    ikke    forlade    Celle 

uden  sin  kongelige  Broders  Tilladelse,  og  hun  ansaa  det 
for  en  nødvendig  Betingelse,  at  han  i  Forvejen  sikrede  hende 
sin  mægtige  Hjælp,  en  Anskuelse,  hendes  sangvinske  Til- 
hængere delte.  Medens  Mathilde  i  den  Anledning  selv  skrev 
til  Georg  III.,  begav  Wraxall  sig  henimod  Slutningen  af 
Aaret  1774  til  England  som  hendes  Agent. 

Jeg  forbigaar  de  følgende  Forhandlinger.  Det  havde 
under  alle  Omstændigheder  været  det  rigtigste,  om  Kong 
Georg  havde  afgivet  en  uforbeholden  Erklæring  og  betonet 
Umuligheden  af  det  farlige  Foretagende.  I  Stedet  for  spil- 
lede han  et  uværdigt,  tvetydigt  Spil.  Hans  Had  til  det 
danske  Hof  lod  ham  med  Glæde  gribe  enhver  Lejlighed  til 
at  bringe  det  i  Forlegenhed ;  men  sin  egen  Person  vilde 
han,  i  hvert  Fald  tilsyneladende,  saa  længe  som  muligt  holde 
dækket.  Det  er  karakteristisk  for  hans  perfide  Holdning,  at 
han  ikke  en  Gang  vilde  modtage  Wraxall,  for  at  han,  »saa- 
fremt  en  uforudset  Begivenhed  skulde  indtræffe«,  kunde 
nægte  at  have  modtaget  en  Agent  for  Planen  til  Restaura- 
tionen, medens  han  samtidig  ved  et  særligt  Dokument  til- 
kjendegav  Wraxall,  at  han  indvilgede  i  Planen  paa  den 
Betingelse,  at  der  ikke  maatte  øves  nogen  Voldsomhed  mod 
Medlemmerne  af  den  nuværende  danske  Regering,  at  han, 
naar  Revolutionen  var  lykkedes,  ved  sin  Minister  i  Kjøben- 
havn  vilde  erklære,  at  den  var  foretaget  med  hans  Bistand, 
samt  at  han,  saafremt  Foretagendet  lykkedes,  vilde  yde 
pekuniær  Understøttelse,  medens  han  dog  foreløbig  undslog 
sig  for  at  give  Forskud  eller  yde  umiddelbar  Pengeunder- 
støttelse til  Foretagendets  Fremme.  De  danske  Sammen- 
svorne bleve  forstemte  ved  denne  tvetydige  Optræden,  og 
den  stakkels  Dronning  blev  endnu  mere  urolig  og  utaal- 
modig,  end  hun  var  bleven  ved  Wraxall's  første  Medde- 
lelser. Endnu  en  Gang  skrev  hun  til  sin  Broder  og  bad 
ham  indstændig  om  klar  Besked;  ved  Paasketid  1775  rejste 
Wraxall  atter  til  London  med  dette  Brev.  Dog  heller  ikke 
denne  Gang  modtog  Kongen  ham,  ja  han  lod  ham  vente 
forgjæves  paa  Svar. 

Da  fik  Wraxall,  medens  han  endnu  ventede,  den  rystende 
Efterretning  om  Mathildes  Død ;  herved  blev  Foretagendet, 
der  trods  hans  sangvinske  Ytringer  dog  fra  Begyndelsen  af 
maatte  betragtes  som  haabløst,  reddet  fra  ynkelig  Fiasko. 
Det  er  imidlertid  ikke  usandsynhgt,  at  det  Oprør,  hvori  det 
satte  Dronningen,  direkte  fremskyndede  hendes  Død.  Hun 
ønskede  sig  sikkert  Døden,  da  hun  saa  sine  Forhaabninger 
mere  og  mere  svinde  hen  —  hun  var  jo  dog,  som  Falken- 
skjold  udtrykker  sig,  kun  dømt  til  at  lide  en  langsom  Døds 
Kvaler  (»å  expirer  dans  une  longue  agoniel«).  Og  særlig 
Lehsen  bevidner,  med  hvilken  Længsel  og  Fatning  hun  talte 
om  sin  nær  forestaaende  Død. 


XI.   Uddrag  af  kursachsiske  Gesandtskabsberetninger. 

Skjønt  Kursachsens  beskedne  Stilling  ikke  tillod  dets 
Repræsentanter  xed  det  danske  Hof  at  spille  nogen  frem- 
ragende politisk  Rolle,  have  disse  diplomatiske  Agenters 
Rapporter  om  Begivenhederne  i  Danmark,  som  nærmere  ud- 
viklet i  de  indledende  Bemærkninger  af  den  danske  Be- 
arbejder af  dette  Værk,  dog  deres  Betydning.  Vel  kunne 
de  paa  omstridte  Punkter  ikke  give  afgjørende  Oplysninger 
eller  løfte  Sløret,  der  endnu  dækker  Hemmeligheder,  men 
de  bidrage  dog  til  hist  og  her  at  kaste  bedre  Lys  over 
Forholdene  i  Danmark  i  den  her  omhandlede  Periode. 

At  de  kun  strejfe  den  udenrigske  Politik  ligger  i  selve 
Begivenhedernes  Natur.  »Det  herværende  Hof,«  hedder  det 
i  en  af  Beretningerne,  »er  saa  optaget  af  indre  Forhold,  at 
det  kun  har  liden  Tid  til  at  tænke  paa  de  udenrigske  An- 
Hggender«.  Hovedinteressen  knytter  sig  derfor  til  Danmarks 
indre  Tilstande  og  til  de  enkelte  Personer,  og  det  maa  da 
anerkjendes,  at  den  Hjemmelsmand,  vi  her  særlig  have  at 
gjøre  med,  har  et  aabent  Blik  saavel  for  de  fra  tidligere 
Tid  stammende  Fejl  og  Misgreb  som  for  den  ny  Regerings 
gode  Hensigter  om  at  fjærne  disse,  for  Struensees  beretti- 
gede Reformer.  Overhovedet  synes  Ros  og  Dadel  rigtig 
fordelt;    man    mærker    overalt    den    paalidelige   Statsmands- 

dom,  den  humane  Tænkemaade,  og  dette  virker  saa  meget 
mere  velgjørende,  som  Udtalelserne  stamme  fra  en  Aristo- 
krat, der  maatte  føle  sig  krænket  ved  Struensees  fjendtlige 
Optræden  mod  hans  danske  Standsfæller  og  endnu  mere 
ved  dennes  uheldige  Indflydelse  paa  Hoffets  Forhold  til  det 
diplomatiske  Korps,  og  som  derfor  let  kunde  lade  sig  hen- 
rive til  Uretfærdighed  og  Had. 

Som  Indledning  hidsættes  nogle  korte  Udtalelser  af  en 
Gesandt,  der  allerede  to  Aar  før  Struenseeperioden  havde 
forladt  Danmark,  nemlig  Gehejmeraad  von  Voelckersam,  sær- 
lig da  de  bekræfte  de  Forhaabninger,  man  nærede  til 
den  unge  Kong  Christian  VIL  ved  dennes  Tronbestigelse. 
»Selv  om  den  danske  Nation«,  skriver  Voelckersam  fra  Kjø- 
benhavn  den  15.  Januar  1766,  Dagen  efter  Frederik  V  s  Død, 
»nu  begræder  en  god  Konge,  hvis  Dyder  og  herlige  Egen- 
skaber til  evige  Tider  ville  bevare  Mindet  om  ham,  har  den 
dog  al  Grund  til  at  trøste  sig  og  nære  stolte  Forhaabninger, 
naar  den  tænker  paa  den  unge  Monarks  elskværdige  Karak- 
ter; de  gode  Anlæg,  han  alt  fra  sin  spæde  Barndom  har 
vist,  ere  blevne  udviklede  gjennem  en  fuldendt  Opdragelse.« 
Hvor  ringe  Kjendskab  havde  man  endnu  paa  den  Tid  til 
den  kongelige  YngHngs  sande  Natur,  til  Fejlene  ved  hans 
Opdragelse  1  Ogsaa  den  sachsiske  Diplomat  har  aabenbart 
ladet  sig  føre  dygtig  bag  Lyset  af  den  arrangerede  Fore- 
stilling ved  Christians  Konfirmation  i  Hofkapellet  i  Paasken 
1765.  Herom  beretter  han  som  Øjenvidne  den  2.  April 
samme  Aar:  »Sjællands  Biskop  holdt  en  smuk  Tale  til  Prin- 
sen, hvorefter  denne  besvarede  forskjellige  Spørgsmaal  an- 
gaaende  religiøse  Æmner,  som  Biskoppen  gav  ham.  Hans 
kongelige  Højhed  skilte  sig  yderst  fortræffelig  herfra  og 
fyldte  Forsamlingens  Hjærter  med  Beundring  og  Tilfredshed ; 
han  besvarede  to  Timer  i  Træk  meget  fornuftig  og  tydelig 
Biskoppens  Spørgsmaal  og  endte  med  i  en  lille  Tale  at 
fremsige  sin  Trosbekjendelse  og  at  gjentage  det  Løfte,  hans 
Faddere  ved  Daaben  havde  afgixet  for  ham.  Tilsidst  bad 
han  Forsamlingen  om  med  ham  at  nedbede  den  Almægtiges 
Velsignelse  over  sig,  hvorpaa  han  gav  Biskoppen  sin  Haand 

paa,  at  han  vilde  holde  alt  det,  han  nu  havde  lovet.  Hele 
denne  Ceremoni  varede  over  tre  Timer.'  Af  Reverdils  Med- 
delelser vide  vi  imidlertid  nu  altfor  god  Besked  med,  hvor- 
ledes den  Art  »Ceremonier«  bleve  forberedte  og  bragte  i 
Stand,  hvor  ringe  Garanti  de  gav  for  Fremtiden. 

Trods  al  sin  Optimisme  gav  den  samme  Iagttager  dog 
allerede  tidlig  sin  Tvivl  Udtryk,  idet  han  den  21.  December 
1765  skriver:  >Skjønt  man  nærer  store  Forventninger  om 
Prinsen  paa  Grund  af  hans  herlige  Egenskaber,  synes  det 
herværende  Ministerium  dog  at  frygte  Prinsens  store  Hæf- 
tighed  og  hans  Ungdom,  der  udsætter  ham  for  Fristelser, 
da  han  let  lader  sig  paavirke  af  dem,  der  kunne  smigre 
hans  Lidenskaber.  Jeg  tror  ikke,  at  han  holder  meget  af 
Hr.  Reventlow,  ej  heller  af  dem,  der  lede  Regeringen;  dog  maa 
man  yde  ham  den  Retfærdighed,  at  han  har  et  godt  Hjærte 
og  meget  gjærne  vil  gjøre  godt.«  Det  varede  ikke  længe, 
førend  Voelckersam  fik  Øjet  op  for  den  herskesyge  og  bru- 
tale Reventlows  skæbnesvangre  Indflydelse  paa  den  unge 
Konges  Karakter;  i  sine  Beretninger  fra  18.  Januar  1766 
og  følgende  Dage  udtaler  han  sig  herom.  Men  samtidig 
begyndte  han  ogsaa  at  nære  Tvivl  om  Christian.  »Det  er 
vanskeligt«,  skriver  han  den  15.  Februar,  »at  give  et  paa- 
lideligt  Billede  af  den  unge  Monark-,  naar  jeg  skal  sige  min 
oprigtige  Mening,  har  han  endnu  ingen  Karakter.  Han  er 
meget  ung,  og  man  siger;  at  han  ikke  holder  af  at  beskæf- 
tige sig  med  alvorlige  Sager,  og  at  han  aldrig  kan  holde 
sin  Opmærksomhed  samlet,  hvorover  hans  Lærere  altid  have 
beklaget  sig.  Han  har  slet  intet  Begreb  om  politiske  Sager, 
saa  at  han  endnu  maa  overlade  Regeringen  til  sine  Ministre. 
Man  paastaar,  at  Grunden  til  denne  Fjærnelse  fra  Regerings- 
sagerne,  som  ellers  ikke  er  Skik  i  Danmark,  hvor  de  konge- 
lige Prinser  pleje  at  have  Sæde  i  Raadene,  naar  de  have 
naaet  en  vis  Alder,  skyldes  Kjendskabet  til  Prinsens  let- 
sindige Natur,  der  ikke  vil  forstaa  at  bevare  en  Hemmelig 
hed  .  .  .  Det  or  ikke  rimeligt,  at  der  vil  komme  Fasthed  i 
Sagerne,  førend  Hans  Majestæt  gifter  sig;  hvis  han  kommer 
til  at  elske  sin  Gemalinde,   vil   hun   faa   stor  Indflydelse  paa 

ham.«  Allerede  den  Gang  betragtede  man  altsaa  den  unge 
Fyrstes  snarlige  Giftermaal  som  et  Middel  til  Bedring.  I 
samme  Brev  omtales  endvidere  særlig  hans  Forkjærlighed 
for  Militærvæsenet.  Reverdil  havde  stedse  gjort  sig  Umage 
for  at  bringe  ham  bort  fra  denne  ligesom  ogsaa  fra  den 
overdrevne  Beundring,  han  nærede  for  Preusserkongen  Fre- 
derik II.,  og  det  fremgaar  af  Beretningerne,  at  Ministeriet 
heller  ikke  var  glad  ved  denne  Forkjærlighed,  fordi  den 
snart  bragte  Kongen  i  altfor  intim  Forbindelse  med  unge, 
letsindige  Officerer  og  derved  gav  Anledning  til  Udsvævel- 
ser. Af  en  Beretning  af  8.  August  1767  fremgaar  det  end- 
videre, at  Kongens  Tilbøjelighed  for  Militærxæsenet  snart 
medførte  en  anden  højst  farlig  Tilbøjelighed  »for  Despo- 
tisme, ja  endog  for  Tyranni«.  Ved  flere  Lejligheder  ud- 
talte han  saaledes,  »at  en  Fyrste  maatte  have  mange  Trop- 
per, for  at  han  kunde  udføre,  hvad  han  havde  Lyst  til,  at 
man  intet  havde  at  frygte  af  sine  Undersaatter,  naar  man 
havde  en  Hær,  og  at  enhver  Opstand  med  Lethed  kunde 
dæmpes,  naar  man  lod  et  Dusin  Oprørere  gribe.«  Beundrin- 
gen for  Frederik  den  Store  kunde  allerede  af  politiske 
Grunde  ikke  være  velset  i  Danmark.  I  en  Instruktion  til 
Voelckersams  Efterfølger,  Grev  Callenberg,  af  14.  August  1769 
hedder  det  saaledes:  »Det  er  sikkert,  at  hverken  Grev 
Bernstorff  eller  de  øvrige  danske  Ministre  have  nogen  Sym- 
pathi  for  denne  Monark.«  Men  ogsaa  af  personlige  Grunde 
var  denne  Beundring  og  den  deraf  følgende  Efterligning  af 
Frederik  den  Store  i  høj  Grad  ilde  sét;  thi  det,  hvori  Chri- 
stian efterlignede  —  eller  rettere  kopierede  —  den  berømte 
Monark,  egnede  sig  netop  mindst  til  Efterhgning.  Voelcker- 
sam  skriver  den  18.  November  1766:  »løvrigt  synes  det,  at 
Kongen  har  taget  den  preussiske  Konge  til  Forbillede,  og 
at  dennes  glimrende  Bedrifter  have  blændet  ham.  Fremfor 
alt  efterligner  han  de  satiriske  Træk,  man  har  tillagt  denne 
Fyrste  ...  I  det  hele  taget  har  Kongen  en  højst  besynderlig 
Karakter,  ja,  jeg  vover  at  kalde  den  meget  letsindig;  han 
har    megen  Aand,    men   den    er    af  ondskabsfuld  Natur,  han 

laver  Epigrammer  om  alle  Mennesker  uden  at  skaane 
nogen  .   .  .« 

Det  var  kun  Preusserkongens  slette  Sider,  ikke  hans 
gode  Egenskaber,  Kongen  af  Danmark  kopierede.  Den 
lO.  Februar  1767  skrev  Voelckersam:  »Kongen  holder  ikke 
af  alvorligt  Arbejde;  men  da  han  alligevel  er  ærgjerrig  nok 
til  at  ville  gjøre  alt  paa  egen  Haand,  hvile  Forretningerne 
fuldstændig  .  .  .  Kongens  letsindige  Væsen  virker  paa  hans 
sædelige  Begreber  og  begynder  at  danne  hans  Karakter; 
for  Raad  er  han  aldeles  utilgængelig,  da  han  foragter  alle 
Mennesker  .  .  .«  Til  stor  Sorg  for  begge  Dronningerne 
(hans  Bedstemoder  og  hans  Stifmoder)  havde  Christian  af- 
skaffet Bordbønnen,  og  Gesandten  skriver  herom:  »Grun- 
den til,  at  han  har  afskaffet  Bønnen,  er  efter  hans 
egen  Angivelse  den,  at  Kongen  af  Preussen  ikke 
bad  til  Gud.«  Dette  mener  han  dog  nærmest  er  et  Paa- 
skud; den  unge  Konge  lagde  aldeles  ikke  Skjul  paa  sin 
Irreligiøsitet  (son  esprit  d'irréligion),  ja  selv  Religionen 
blev  Gjenstand  for  hans  Spot.  Voelckersam  fortæller  saa- 
ledes,  at  han  lod  Kammerherre  Schack,  hvem  han  tænkte 
paa  at  give  Plads  i  Statsraadet,  kalde  til  sig  for  først  per- 
sonlig at  prøve  hans  Kundskaber,  og  at  han  da  begyndte 
en  Samtale  med  denne  om  —  Religion  og  Sjælens  Udøde- 
lighed. Schack,  der  ikke  var  forberedt  paa  en  saadan  Kon- 
versation, kom  i  Forlegenhed;  Kongen  betragtede  dette  som 
Mangel  paa  Aand  og  besluttede  at  forbigaa  denne  Mand, 
hvorefter  han  valgte  Rosenkrantz  uden  dog  forud  at  exami- 
nere  denne. 

Der  findes  endnu  anført  talrige  karakteristiske  Træk, 
som  vi  dog  her  ikke  kunne  opholde  os  nærmere  ved.  Den 
gunstige  Indflydelse,  man  ventede  af  Kongens  Giftermaal, 
udeblev.  Om  Dronningen  skriver  Voelckersam  den  i  No- 
vember 1766:  »Kongen  vil  i  hende  finde  en  Fyrstinde,  der 
vel  ikke  kan  kaldes  nogen  stor  Skjønhed,  men  dog  er  en 
meget  indtagende  Person.  Hendes  Omgivelser  s)'nes  for- 
tryllede af  hendes  elskværdige  og  livlige  Karakter.  Dog 
mærker  man,    at   hun   ikke  er  bleven  opdraget   i  den  store 

Verden,  da  hendes  Væsen  er  meget  genert  og  under  Tiden 
besynderligt  (»fort  gene  et  quelquefois  singulier«)  Kongens 
Ligegyldighed  overfor  sin  Gemalinde  blev  ikke  længe  nogen 
Hemmelighed;  Voelckersam  mener  endog,  at  hendes  op- 
rindelige Munterhed  var  en  medvirkende  Grund  til,  at  Kon- 
gen snart  viste  sig  kold  mod  hende.  løvrigt  bekræfter 
denne  Gesandt  Kongens  principielle  Uvilje  mod  Ægteskabets 
Lænker.  »Han  har  endog  tre  Dage  efter  sit  Bryllup  aabent 
udtalt  sin  Lede  ved  Ægteskabet,  idet  han  betroede  en  Per- 
son, at  han  vilde  raade  ham  fra  at  gifte  sig,  da  den  ugifte 
Stand  var  langt  at  foretrække  for  den,  han  nu  var  indtraadt  i« 
(Beretning  af  i8.  November  1766).  I  sine  følgende  Beret- 
ninger giver  den  skarpe  Iagttager  os  dybere  Indblik  i  det 
ulykkelige  Ægteskab,  skjønt  han  aabenbart  gjør  Dronningen 
Uret,  naar  han  i  Begyndelsen  lader  hende  forholde  sig  meget 
ligegyldig  (^>fort  tranquille«)  overfor  sin  Gemals  Kulde  mod 
hende.  Overfor  Verden  maatte  hun  ganske  vist  stedse  vise 
sig  saaledes.  Til  hendes  Ros  tilføjer  han:  »Nationen  i  sin 
Helhed  elsker  Dronningen,  men  ikke  Kongen,  hvad  der  er 
meget  sjældent  i  Begyndelsen  af  en  Regering«  (10.  Februar 
1767).  Af  Christians  frivole  Yndlinger  giver  han  efterhaan- 
den  en  Karakteristik,  særlig  af  Sperling  og  Grev  Holck.  Om 
den  sidste  hedder  det  bl.  a.  (2.  juni  1767):  »Han  har  villet 
hjælpe  Kongen  til  en  Elskovsforbindelse  med  en  Hoffrøken; 
dette  blev  opdaget  og  paadrog  ham  Dronningens  Vrede  og 
hele  Hoffets  Dadel,  men  særlig  Overhofmesterindens,  der  i 
høje  Toner  fordrede,  at  Grev  Holck  skulde  fjærnes.«  Intrige- 
kampen mellem  Greven  og  Overhofmesterinden,  Fru  Pies- 
sen,  gjøres  til  Gjenstand  for  Omtale,  og  begge  Parters  Skyld 
stilles  i  det  rigtige  Lys.  Holck  gik  imidlertid  af  med  Sej- 
ren, og  Forholdet  mellem  Kongen  og  Dronningen  blev  Dag 
for  Dag  sørgeligere.  Voelckersam  fortier  ikke,  hvad  der 
iøvrigt  ved  Kongens  Adfærd  var  bekjendt  i  hele  Byen:  hans 
Omgang  »avec  une  fiUe  de  mauvaises  moeurs.«  Ved  en 
Maskerade  i  November  1767  veg  han  ikke  fra  hendes  Side, 
»et  ils  se  promenérent  continuellement  les  bras  entrelacés, 
au  grand  scandal  de  tous  les  présens«   (21.  November  1767). 

De  natlige  Excesser,  han  den  Gang  begik,  tilskrives  særlig 
denne  Persons  Indflydelse  (9.  Januar  1768).  Det  var  ganske 
vist  efter  hendes  Fjærnelse  og  Fængsling  —  hvad  Christian 
skal  have  taget  sig  meget  nær,  da  hun  var  det  eneste  kvin- 
delige Væsen,  han  havde  næret  nogen  Tilbøjelighed  for  — , 
at  Kongen  paa  en  natlig  Exkursion  blev  overfaldet  af  Væg- 
terne og  kun  reddet  ved,  at  en  Skildvagt  gjenkjendte  ham 
(Beretning  af  12    April  1768). 

Om  Planen  til  den  store  Udenlandsrejse ,  hvorved  Kon- 
gens Tanker  skulde  ledes  i  anden  Retning,  faar  man  nogle 
nærmere  Oplysninger,  særlig  om  Bernstorffs  Stilling  til 
denne  Plan.  Hvem  der  egentlig  var  Ophavsmanden  til  den, 
er  endnu  usikkert;  Voelckersam  er  mere  tilbøjelig  til  at 
anse  den  russiske  Gesandt  Saldern  derfor  end  Yndlingen 
Holck.  Efterat  Saldern  havde  aflagt  et  Besøg  paa  Slottet 
i  Kjøbenhavn,  var  Kongen  kjørt  med  ham,  ovenikjøbet  i 
Sak'erns  Ekvipage,  til  Bernstorff  for  at  udvikle  Rejseplanen 
for  denne.  »Ministeren  svarede  strax  meget  tilbageholdent, 
at  det  var  en  Sag,  der  maatte  overvejes  nærmere,  at  Sam- 
menkomster mellem  Monarker  næsten  altid  havde  slette 
Følger,  og  at  han  ikke  vidste,  hvorledes  man  skulde  bære 
sig  ad  for  at  undgaa  Hofferne.«  Da  Kongen  saa,  at  Bern- 
storff frygtede  hans  Opførsel  paa  Rejsen ,  tog  han  hans 
Haand  og  forsikrede  ham,  at  han  ikke  skulde  nære  Betænke- 
ligheder i  den  Retning,  at  han  nok  skulde  forstaa  at  optræde 
passende,  og  at  han  vilde  give  ham  sin  Haand  paa,  at  han 
ikke  skulde  kompromittere  sig  ved  nogen  Lejlighed.  Samtidig 
havde  han  selv  indtrængende  forlangt,  at  Bernstorff  skulde 
gjøre  Rejsen  med,  hvortil  denne  sv^arede,  at  han  i  et  og  alt 
var  til  Kongens  Tjeneste  og  vilde  følge  hans  Befalinger  i 
alt.  Dermed  var  Rejsen  besluttet,  og  det  ansaas  paa  For- 
haand  for  sandsynligt,  at  Kongens  Fraværelse  fra  sit  Land 
vilde  vare  to  Aar  (Beretning  af  S.  Marts  1768).  Dog  fand- 
tes der  endnu  stærk  Opposition  mod  hele  Planen  ved  Hof- 
fet, og  det  berøres  ogsaa  i  Beretningerne,  hvorledes  Dron- 
ningen modsatte  sig  denne;  ogsaa  i  dette  Tilfælde  var  den 
offentlige  Mening   ganske   paa   hendes   Side.     Christian   selv 

fattede  imidlertid  Mistanke  til  Bernstorff  »og  beklagede  sig 
endog  til  Baron  Saldern  over  Bernstorffs  foregivne  Tvetunget- 
hed.«  Voelckersam  meddeler,  at  denne  Statsmand  forholdt 
sig  meget  rolig  og  hverken  ytrede  sig  for  eller  imod  Rejsen ; 
han  er  dog  overbevist  om,  at  det  kun  var  Bernstorffs  Frygt 
for  Saldern,  for  Rusland,  der  afholdt  ham  fra  yderhgere  at 
erklære  sig  mod  Foretagendet.  Denne  Rejse  fik  kun  nogen 
større  Betydning  ved,  at  Kongen  paa  den  traf  sammen  med 
Struensee.  Allerede  den  29.  Marts  beretter  Voelckersam: 
»Hans  Majestæts  Rejseselskab  er  bleven  forøget  med  tre 
Personer,  nemlig  en  Læge,  Dr.  Struensee  fra  Altona,  en 
Præst  og  en  Kasserer.«  Det  var  første  og  sidste  Gang, 
Voelckersam  nævnte  Struensees  Navn;  kort  efter  blev  han 
kaldet  tilbage  fra  Danmark,  og  en  Gesandtskabssekretær 
overtog  hans  Post,  indtil  henimod  Slutningen  af  Aaret  1769 
Grev  Callenberg  udnævntes  til  hans  Efterfølger. 

Om  sin  Tiltrædelsesaudiens  hos  Kongen,  der  imidlertid 
forlængst  var  vendt  tilbage  fra  Rejsen,  udtaler  Callenberg 
sig  kun  ganske  kort;  Kongen  havde  svaret  ham  »d'un  air  fort 
gracieux,  mais  d'une  voix  fort  basse,  qu'å  peine  j'ai  pu  compren- 
dre«  (23.  December  1769).  Christians  tidligere  Livlighed 
havde  tabt  sig  siden  Rejsen,  og  han  gjorde  et  hdende  Ind- 
tryk. Ved  Statens  Ror  stod  imidlertid  endnu  Bernstorff 
fast,  ja  fastere  end  nogen  Sinde  før,  og  ved  Siden  af  ham 
holdt  stedse  Kongens  erklærede  Yndling  Grev  Holck  sig 
trods  Dronning  Karoline  Mathildes  voxende  Uvilje  mod 
ham;  selv  Bernstorff  maatte  tage  Hensyn  til  ham.  »Jeg  sér 
ham  stadig  paa  bedste  Fod  med  Bernstorff,  der  ofte  taler 
meget  fortrolig  med  ham  og  behandler  ham  med  meget  Hensyn 
og  stor  Høflighed«,  skriver  Callenberg  den  27.  Februar  1770. 
Udadtil  fandt  den  ny  Gesandt  Danmark  i  den  største  Af- 
hængighed af  Rusland,  og  han  angiver  som  Grunden  hertil 
Bernstorffs  Hen.syn  til  den  berømte  »provisoriske  Traktat« 
af  1767,  der  var  hans  Livs  Hovedværk,  men  som  dog  blev 
illusorisk,  saa  længe  den  ikke  var  definitivt  afsluttet.  »Skjønt 
ganske  vist  det  herværende  Hof  absolut  beherskes  af  det 
russiske,    undgaar    det    dog    ikke    min    Opmærksomhed,    at 

dette  ikke  skyldes  Sympathi  for  Russerne,  men  udelukkende 
Frygten  for  at  sé  Udførelsen  af  Byttetraktaten  strande ;  saa 
længe  Hoffet  i  Petersborg  kan  trække  denne  i  Langdrag, 
vil  det  have  absolut  Magt  i  Danmark.  .  .«  (3.  Februar  1770). 
Hvad  den  indre  Politik  angaar,  gjorde  særlig  Bernstorffs 
ædle  Bestræbelser  for  Bondestandens  Emancipation  et  sym- 
pathetisk  Indtryk  paa  ham,  og  han  spørger,  om  dette  ikke 
skulde  kunne  faa  heldbringende  Indflydelse  paa  Kongen, 
føre  ham  ind  paa  en  bedre  Vejl  I  en  Depesche  af  3  April 
1770  hedder  det:  »Ligesom  de  tidligere  danske  Konger  fra 
Frederik  IV. s  Tid  have  søgt  at  indlægge  sig  særlig  For- 
tjeneste ved  en  eller  anden  ny  og  gavnlig  Indretning,  saa- 
ledes  synes  det,  at  Jordernes  Deling  og  Bøndernes  Befrielse 
fra  Trældom  stedse  er  Kongens  Yndlingsplan,  at  han  ved 
dette  vil  forevige  sit  Navn  i  sine  Lande.«  En  Del  af  de 
danske  Stormænd  og  særlig  Bernstorff  havde  begyndt  at 
give  de  andre  et  Exempel,  »exemple  d'autant  plus  persuasif, 
qu'ils  y  ont  gagné  un  tiers  de  revenus  de  plus  de  leurs 
terres.«  Dog  dette  gavnlige  Foretagende  stødte  endnu  stedse 
paa  megen  Modstand,  særlig  hos  Ministeren,  Grev  Moltke. 
Callenberg  giver  en  PVemstilling  af  det  bekjendte  Faktum, 
at  denne  Mand,  skjønt  han  selv  førte  Forsædet  i  Kommis- 
sionen, der  var  nedsat  for  at  fremme  Landbrufjet  ogr  Bonde- 
standens  Vilkaar,  underhaanden  af  al  Kraft  modarbejdede 
Planens  Udførelse,  »soit  caprice,  soit  envie  de  conserver  ses 
sujets  serfs,  étant  un  des  plus  grands  terriens  de  la  Sée- 
lande.«  Bernstorff  havde  derfor  ogsaa  erklæret,  at  saalænge 
Moltke  stod  i  Spidsen  for  dette  Foretagende,  vilde  det  ikke 
lykkes.  At  heller  ikke  Kongen  for  Alvor  tog  fat  paa 
Sagen,  men  kun  vilde  skaffe  sig  en  let  erhvervet,  rent  ydre 
Berømmelse,  synes  at  være  undgaaet  Callenbergs  Opmærk- 
somhed. 

I  saameget  desto  højere  Grad  henvender  han  sin  Op- 
mærksomhed paa  den  Person,  der  ved  en  ejendommelig  Til- 
skikkelse var  kaldet  til  at  spille  Hovedrollen  de  følgende  to 
Aar.  Den  24.  April  omtaler  han  for  første  Gang  den  ny 
Favorit,  idet  han  meddeler,  at  foruden  Holck  staa  Kammer- 

junker  von  Warnstedt  og  en  Hoflæge,   ved  Navn  Struensee, 
fra    Holsten   i    særlig  Yndest    hos  Kongen  —   »ce  der  ni  er 
étant    aussi    fort    avant  dans  les  bonnes  gråces  de 
la  Reine.«     Han   omtaler    de   mange  Intriger   ved   Hoffet: 
»Hele  Hoffet  er  optaget  af  smaa  Intriger  inden  fire  Yægge.  Hr. 
Struensee,  Dronningens  og  Kongens  Favorit,  har  opgivet  Medi- 
cinen og  er  bleven   udnævnt  til  Konferensraad  og  Forelæser 
hos  Kongen.     Dronningen,  som  for  Tiden  staar  paa  en 
bedre  Fod  med  Kongen  end  nogen  Sinde  før,  synes 
at  ville  danne  et  Parti,  der  udelukkende  skal  bestaa  af  dem, 
der  have  den  Ære  at  være  knyttede  til  hende  .  .  .«  (5.  Maj 
1770).     Tre  Dage  i  Forvejen  havde  iøvrigt  Struensee,    hvad 
ogsaa  Callenberg  fremhæver  til  hans  Ros,  med  det  heldigste 
Resultat    inoculeret    Kronprinsen.       Og    fra    nu    af  blev  »le 
médecin  Struensee«  tillige  Hofmand  og  Statsmand  —  »mon- 
sieur de  Struensee«  kalder  Callenberg  ham.     I  en  Beretning 
af  12.  Juni  hedder  det:   »Rygtet  fortæller,  at   Konferen.sraad 
Struensee  skal  adles  til  Baron  under  Navnet  Struen- 
skjold.«     Det  lykkedes    ganske   vist   endnu   ikke  Struensee 
trods  den  overordentlige  Yndest,  han  stod  i  hos  Dronningen 
—  »prodiguant  toute  sa  faveur   å   Mr.  de  Struensee«   — ,  at 
fordrive    den    gamle    Yndling,    Grev  Holck,    fra  Hoffet.     In- 
trigerne og  dermed  Gjæringen  ved    Hoffet   voxede   imidlertid 
Dag  for  Dag.     »Jeg    omtaler  kun   al   denne  Gjæring   for  at 
forberede  paa  de  Begivenheder,  der  kunne  indtræffe  •,  i  Løbet 
af  to  Gange  fireogtyve  Timer  kan  maaské  alt  have  forandret 
Udseende«  (8.  Maj).     »Hr.  de  Struensee,   den  ny  Konferens- 
raad,   som    bor    paa  Landet    med  Hoffet,    spiste  i  Forgaars 
for  første  Gang  ved  Kongens   Taffel,    og   man    fortæller,    at 
det    er    den    første  Konferensraad,   der  har   nydt  den  Ære. 
Sikkert    er    det,    at    han    staar   i  Spidsen  for  Dron- 
ningens Parti     og    at    hun    Dag    for    Dag    synes  at 
vinde     større     Indflydelse     over     Kongens     Sind« 
(22.  Maj).     Og  dette   er  ikke   blot   tilsyneladende  Tilfældet; 
Dronningens    voxende  Herredømme    over  Kongen    gjør    sig 
mere  og  mere  gjældende,  og   det  samme   er  Tilfældet  med 
hendes  Parti,  i  Spidsen  for   hvilket  Struensee  staar  —  »fort 

avant  dans  les  bonnes  graces  et  dans  la  confiance  du  Roi« 
(26.  Juni). 

>Den  Yndest,  Dronningen  viser  Hr.  de  Struensee,  gjøres 
til  Gjenstand  for  megen  Omtale  blandt  Folk,  der  skarpt 
dadle  den  Godhed,  Hendes  Majestæt  viser  ham,  og  de  hyp- 
pige Samtaler,  hun  har  med  ham.  Kort  førend  Hoffet 
flyttede  paa  Landet,  talte  Dronning  Juliane  med  Grev 
Bernstorff  og  Grev  Reventlow  og  opfordrede  dem  til 
at  gjøre  Kongen  Forestillinger  i  Anledning  af  det,  der  gik 
for  sig,  og  angaaende  de  Rygter,  der  udspredtes  i  Byen  om 
Hr.  de  Struensee.  Hertil  svarede  Bernstorff  intet,  men  Grev 
Reventlow  forsikrede  med  Taarer  i  Øjnene  Dronningen  om, 
at  deres  Forestillinger  kun  vilde  gjøre  Sagen  værre,  da  Mi- 
nisteriet ikke  syntes  at  have  nogen  Indflydelse  paa  Kongen, 
særlig  i  den  Slags  Sager  Dronning  Juliane  skal  da  have 
taget  det  Parti  selv  at  tale  til  Kongen,  der,  efter  rolig  at 
have  hørt  paa  hende,  skal  have  svaret  hende ,  at  hun  godt 
kunde  berolige  sig  og  i  Fred  rejse  til  Fredensborg  og  dér 
nyde  Landlivets  Glæder.  Dronning  Juliane  gik  da  fornær- 
met bort  og  tog  den  næste  Dag  Ophold  paa  Landet,  hvor 
Kongen  og  Dronningen  Dagen  før  deres  Afrejse  tog  Afsked 
med  hende.  De  her  meddelte  Enkeltheder  har  jeti"  fra  meget 
paalidelig  Kilde,  og  det  er  sikkert,  at  Dronningen  gaar  ud 
paa  at  faa  Herredømme  over  Kongen,  og  at  hun  hertil  be- 
nxtter  sig  af  Struensees  Yndest  .  .  .  Fyrstinden  spiller  imid- 
lertid højt  Spil,  fordi  det  vil  afhænge  af  Resultatet  af  hen- 
des Plan,  om  hun  skal  faa  hele  Magten  eller  slet  ingen.* 

Denne  Skrivelse  er  dateret  den  26.  Juni  1770  og  falder 
altsaa  paa  den  Tid,  den  mærkværdige  Kongerejse  til  Sles- 
vig og  Holsten  gik  for  sig.  Medens  Kongen  tidligere  var 
vant  til  stedse  at  rejse  uden  Karoline  Mathilde,  der  maatte 
blive  alene  tilbage  med  sin  Sorg,  blev  han  denne  Gang  led- 
saget af  hende  saavel  som  af  Struensee,  og  de  tabte  ham 
ikke  et  Øjeblik  af  Syne.  Allerede  den  i.  Maj  skrev  Callen- 
berg:  »Man  siger,  at  Dronningen  ved  denne  Lejlighed  skal 
have  ytret,  at  hun  vilde  følge  Hans  Majestæt,  om  han  saa 
rejste  til  Antipoderne.«  Fra  Kjøbenhavn  følger  Gesandten 
de  vigtigere  Begivenheder  paa  Rejsen;  han  hører  om  Brandts 

Optræden  ved  Hoffet  paa  Rejsen,  og  at  denne,  der  tidligere 
var    bleven    afskediget    i    Unaade,    nu    atter   var  kommen  i 
Yndest  hos  Kongen  og  Dronningen ,    »de   fagon    qu'il  passe 
déjå  pour   une  espéce   de   nouveau    favori.      C'est  un  ami  in- 
time de  Mr.  de  Struensee.«     Endvidere  faar  han  at  vide,  at 
man    hvert    Øjeblik    venter    »den   berygtede    Grev  Rantzau- 
Ascheberg,  den  tidligere   Øverstkommanderende   i  Norge  ~ 
en  Mand,  der  anses  for  at  være  meget  intrigant  og  en  meget 
urolig    Natur,    en    Fjende    af  Bernstorff,    iøvrigt   en    meget 
aandfuld  Mand.     Man  frygter  for,  at  disse  to  Personer,  hvis 
de  atter  komme  i  Yndest,  ville  fremkalde  en  almindelig  Om- 
væltning ved  Hoffet«  (26.  Juni).     Brandts  og  Rantzaus  Mod- 
tagelse og  Tilbagevenden  til  Hoffet  skildres    nærmere,    lige- 
som   ogsaa    den    regerende    Dronnings  Utilbøjelighed    til   at 
have  en  Sammenkomst  med  sin  Moder,  Prinsessen  af  Wales 
(17.  Juli).      »Forovrigt   er   Opholdet  ved   Hoffet   fuldt   af  In- 
triger og  Kabaler  mere  end  nogen  Sinde  før;  det  er  aldeles 
umuligt    at    komme    til    Bunds   i   dette   Kaos.«     Brandt  har 
allerede  fortrængt  sin  gamle  Fjende,  Grev  Holck,  fra  vigtige 
Embeder  og  er   i    hans    Sted    udnævnt   til    Direktør   for  det 
franske  Teater.     Men  ikke  nok  hermed  —  hele  Hoffet   med 
Undtagelse    af   disse  Yndlinger    er   paa    Rejsen    sendt   hjem 
under  Paaskud  af,  at  man   ikke    har    Brug    for   disse  Herrer 
og  Damer.      »Man    forsikrer,    at   Kongen    tilbringer  sin  Tid 
sammen  med  Grev  Rantzau,  Brandt  og  Struensee,    der  ikke 
vige    fra    hans    Side  .  .  .    der    er    stor    Gjæring  overalt,   og 
Rantzau  er  Mand  for  at  faa  Folk  til  at  tale  om  sig«  (28.  Juli). 
»Man  meddeler  mig  fra  Holsten,  at  Kongen   nu  aldeles  ikke 
er    sin    egen  Herre,    men   at  han  fuldstændig  er  underkastet 
Hendes    Majestæt    Dronningens    Vilje.      Den   20.  ds.    kom 
hun  ind  i  Kongens  Værelse  med  en  Liste  over  dem, 
hun    vilde    have    til    at    rejse,    de   samme,    som   nu    ere 
komne    hertil  (Kjøbenhavn),    idet   hun    erklærede   Kon- 
gen, at  hun  ikke  vilde  forlade  hansVærelse,  førend 
han    havde    underskrevet    de    fornødne    Ordrer    til 
deres  Afrejse«   (31.  Juli).    Holck  fjæ^rnes  fra  alle  sine  Em 
beder,    hvorimod  Rantzau    stiger    mere   og    mere    i  Kongens 

Gunst.  Callenberg  faar  at  vide,  at  Bernstorff  har  gjort  Ind- 
vendinger mod  Rantzaus  Tilbagekaldelse,  men  tillige,  at  de 
ikke  have  gjort  det  mindste  Indtryk  paa  Kongen.  Forhol- 
det mellem  Kongen  og  hans  Ministre  er  stadig  meget  køligt. 
»Endelig«,  melder  han  i  sin  Beretning  af  i8.  September, 
»er  da  den  totale  Omvæltning  ved  Hoffet,  der  sikkert  alle- 
rede er  bleven  projekteret  og  arrangeret  i  Holsten,  og  som 
man  troede  glemt,  gaaet  for  sig  sidste  Lørdag  den  15de.« 
En  Rideknægt  fra  Hoffet  bragte  Grev  Bernstorff  et  Brev 
med  Kongens  egen  Haand  —  det  var  den  tidligere  Uden- 
rigsministers Afskedigelse,  Rideknægten  syntes  at  hore  til 
de  indviede;  »jeg  kommer  for  at  bringe  eders  Herre  hans 
Afsked,«  raabte  han  til  Bernstorffs  Tjenerskab.  Denne  Af- 
skedigelse vakte  almindelig  Bestyrtelse,  og  forskjellige  Af- 
skedsord til  Bernstorff,  der  ere  vedlagte  Akterne,  vidne  om 
den  store  moralske  Anseelse,  han  nød.  »Staten  mister  en 
stor  Minister,  Undersaatterne  en  hjælpsom  Mand  og  Men- 
neskeven og  Fattigfolk  en  stor  Velgj ører -^  o,  s.  v.  Det  frem- 
hæves ogsaa,  at  det  uheldige  Resultat  af  den  kostbare  Ex- 
pedition  mod  Sørøverstaten  Algier  blev  benyttet  som  nær- 
meste Grund  til  at  styrte  ham.  »Det  forholder  sig  rigtig, 
at  denne  Expedition  blev  besluttet  i  Konseillet  uden  at  raad- 
spørge  Marinedepartementet,  og  Grev  Bernstorffs  Fjender 
have  beskyldt  ham  for  at  have  stolet  altfor  meget  paa  Rap- 
porten fra  den  danske  Konsul  i  Algier,  der  anses  for  at 
være  en  ubetydelig  Person,  saa  at  Bernstorff  har  faaet  den 
Overbevisning,  at  Algier  vilde  bede  om  Fred,  saasnart  den 
danske  Flaade  blot  viste  sig;  af  den  Grund  forsømte  man 
at  tage  de  fornødne  Forholdsregler  for  en  saa  vigtig  Expe- 
dition.« Bernstorffs  Fald  vilde  dog  alligevel  være  kommet. 
»Det  er  sikkert,  at  Hr.  vStruensee,  hvem  det  ganske  vist 
skyldes,  at  Dronningen  har  faaet  Indflydelse  paa  Kongen, 
har  nydt  og  endnu  nyder  Æren  af  en  usædvanlig  Gunst  og 
Fortrolighed  hos  denne  Fyrstinde;  det  gaar  saa  vidt,  at 
Hendes  Majestæt  hvert  Øjeblik  sér  ham  hos  sig  og  rider 
alene  ud  med  ham  Deres  Excellence  kj ender  l'^olkesnakken 
—  det    har    givet  Anledning    til    Rygter,    og   man    forsikrer 

mig,  at  Grev  Bernstorff  paa  den  holstenske  Rejse  har  ladet 
Struensee  kalde  til  sig  og  talt  meget  alvorlig  til  ham  om 
disse  Rygter.  Han  sagde  til  ham,  at  en  Mand,  der  nød  den 
Ære  at  være  i  Kongens  og  Dronningens  Gunst,  burde  søge 
at  bevidne  Deres  Majestæter  sin  ærbødige  Erkjendtlighed 
ved  en  fornuftig  og  taktfuld  Optræden  i  Stedet  for  at  give 
Anledning  til  saadanne  Rygter  om  Hendes  Majestæt  Dron- 
ningen som  dem,  der  nu  ivrig  udbredtes  af  den  ondskabs- 
fulde Folkesnak.  Bernstorff  skal  have  tilføjet,  at,  saafremt 
han  ikke  vilde  forandre  sin  Optræden,  skulde  han  selv  være 
den  første  til  at  gjøre  Kongen  Forestillinger  i  saa  Hen- 
seende. Struensee  skal  da,  efter  hvad  man  fortæller  mig, 
strax  have  rapporteret  denne  Samtale  til  Hendes  Majestæt 
Dronningen,  som  fra  det  Øjeblik  ikke  kunde  taale  Grev 
Bernstorff  og  nu  rakte  Haanden  til  Intrigerne  mod 
ham.  Imidlertid  troede  Kongen  fra  først  af,  eller  man  lod 
ham  være  i  den  Indbildning,  at  Ministeren,  skjønt  man  fra- 
tog ham  Udenrigsdepartementet  og  Ledelsen  af  de  tyske 
Affærer,  dog  ikke  derfor  vilde  takke  helt  af  eller  vægre  sig 
ved  at  blive  i  Konseillet;  men  da  Grev  Bernstorff  nu  helt 
tog  sin  Afsked,  overraskede  dette  Kongen,  og  det  synes, 
at  disse  Herrer  —  Rantzau,  Brandt  og  Struensee  —  selv 
ere  i  Forlegenhed,  og  at  de  holde  sig  tilbage  for  ikke  at 
give  Kongen  Anledning  til  Mistanke  om  Intriger  ved  strax  at 
foreslaa  ham  en  Efterfølger  for  Ministeren«  (22.  September 
1770).  De  fremmede  Magters  Gesandter,  deriblandt  ogsaa 
Grev  Callenberg,  fik  bl.  a.  en  Note  af  18.  September  med 
Meddelelse  om,  at,  da  Kongen  havde  afskediget  Bernstorff 
og  endnu  ikke  truffet  Bestemmelse  om  Udenrigsdepartemen- 
tet, skulde  Sager  af  Vigtighed,  der  ikke  taalte  Opsættelse, 
sendes  skriftlig  direkte  til  Kongen,  og  Breve  rettes  til 
Hans  Majestæts  Gehejme-Kabinetssekretær. 

Der  var  Tale  om  en  gjennemgribende  Omordning  i 
Administrationen.  Man  fik  ikke  noget  bestemt  at  vide,  men 
sælsomme  Rygter  —  der  delvis  gjengives  af  Callenberg  — 
svævede  i  Luften.  Der  skulde  ikke  finde  noget  Møde  Sted 
i  Gehejme-Statsraadet  »før  den  n}-  Ordning.«      »Det  er  vist. 

at  der  nu  paa  fjerde  Dag  henligge  over  36  uafgjorte  Sager, 
da  der  ikke  har  været  Møde  i  Konseillet«  (25.  September). 
Forskjellige  Forholdsregler  tydede  paa,  at  de  tidhgere  Kon- 
seil-Ministre  skulde  berøves  deres  Autoritet.  Hoffet  levede 
imidlertid  meget  tilbagetrukkent  paa  Hirschholm,  og  saa  i 
det  højeste  Cheferne  for  de  enkelte  Departementer,  der  af- 
lagde Referat  for  Kongen.  »De  fremmede  Ministre  komme 
der  ikke  .  .  .  Man  tilskriver  ene  Dronningen  alle  disse  For- 
andringer; det  synes  i  hvert  Fald  afgjort,  at  det  er  hende, 
der  har  ført  Ordet  lige  over  for  Kongen,  naturligvis  paa- 
virket af  det  ny  Parti,  der  har  dannet  sig  under  Ledelse 
af  Hr.  Struensee,  som  bevarer  sin  Yndest  hos  Deres  Majestæ- 
ter.« Samtidig  nævnes  imidlertid  Rantzau  som  »Sjælen  i 
det  ny  Parti«,  og  Callenberg  forudser  den  Misstemning,  denne 
farlige  Mands  Ophøjelse  og  Bernstorffs  Afskedigelse  maatte 
fremkalde  i  Rusland  (29.  September).  I  Dresden  fik  man 
et  yderst  ugunstigt  Indtryk  af  de  ny  Begivenheder.  Mini- 
steren Grev  Osten  Sacken  skriver  bl.  a.  den  14.  Oktober  til 
Callenberg,  at  det  vel  er  sandsynligt,  at  disse  politiske  Om- 
væltninger ikke  ville  bringes  til  Ende  i  Hast,  og  at  de,  der 
nyde  Dronningens  Tillid,  ville  arbejde  paa  at  holde  Kongen 
i  Uvidenhed  om  vigtige  Regeringssager  og  kun  lade  ham  tage 
de  Beslutninger,  der  i  Forvejen  ere  tagne  af  dem  selv.  Han 
frygter,  at  den  indre  Splid  (»tracasseries  internes«)  ved  Hof- 
fet skal  føre  til  et  Slags  Anarki. 

Imidlertid  fastslog  Callenberg,  at  Rantzau,  Brandt  og 
Struensee  havde  været  medvirkende  ved  Forandringerne,  og 
at  man  særlig  havde  benyttet  sig  af  sidstnævntes  Anseelse 
hos  Dronningen  for  at  faa  hende  til  at  handle.  I  en  læn- 
gere Række  Beretninger  skildrer  han  disse  Forandringer, 
saavel  hvad  Person-  som  Systemskiftet  angaar,  og  han  er 
upartisk  nok  til  ogsaa  at  udtale  sig  om  de  gode  og  humane 
Tendenser  i  den  indre  Politik,  der  ytre  sig  i  de  ny  Kabinets- 
ordrer.  Allerede  paa  et  meget  tidligt  Tidspunkt  sér  han  sig 
i  Stand  til  at  give  Meddelelse  om  Spændingen  mellem 
Rantzau  og  Struensee.  Den  30.  Oktober  skriver  han:  »Grev 
Rantzau  har  i  nogen  Tid  ikke  vist  sig,  under  Paaskud  af  at 

være  plaget  med  Gigt.  Man  tillægger  ham  en  meget  skarp 
Ytring,  han  skal  have  ladet  falde  i  et  Selskab  af  nogle 
Venner:  en  Hædersmand  (Bernstorff)  jog  mig  væk,  og 
to  Slyngler  kaldte  mig  tilbage  (»un  homme  de  distinction 
m'a  chassé,  et  deux  faquins  m'ont  fait  revenir«);  han  hen- 
tydede herved  til  de  Herrer  Brandt  og  Struensee.  Man  til- 
føjer, at  denne  Ytring  er  kommen  disse  for  Øre,  og  at  de 
ere  meget  forbitrede  paa  ham.« 

Trods  Kongens  officielle  Erklæring  om,  at  Bernstorffs 
Afsked  ikke  vilde  faa  nogen  Indflydelse  paa  de  udenrigske 
Anliggender,  og  at  han  vilde  vedligeholde  det  gode  For- 
hold til  det  russiske  Hof,  kan  dog  Callenberg  ikke  undgaa 
at  lægge  Mærke  til  Ruslands  voxende  Kulde  overfor  Dan- 
mark. Den  russiske  Gesandt  Filosofoff  viste  sig  af  Princip 
ikke  mere  ved  Hoffet,  »man  siger,  at  han  er  syg,  skjønt 
jeg  véd,  at  han  igaar  Eftermiddags  red  ud«  (30.  Oktbr.). 
Da  han  blev  kaldt  tilbage  fra  Danmark,  aflagde  han,  efter 
i  5—6  Uger  ikke  at  have  vist  sig  for  nogen,  Afskedsvisit 
hos  de  andre  Staters  Gesandter  »sans  prendre  congé  de  la 
cour«.  Og  der  var  ikke  Tale  om,  at  han  skulde  erstattes 
med  en  anden  (11.  December).  Callenberg  hører  Tale  om, 
at  Kejserinde  Catharina  skal  have  sendt  Kong  Christian  en 
Depesche,  hvori  hun  raader  ham  til  at  kalde  Bernstorff  til- 
bage og  fjærne  de  fordægtige  Personer  og  i  modsat  Fald 
truer  med  at  ville  besætte  den  hende  endnu  tilhørende  Dél 
af  Holsten  med  en  større  Troppestyrke.  Kjøbenhavn  er  op- 
fyldt af  krigerske  Rygter.  »Man  paastaar,  at  Kejserinden, 
da  hun  i  Tilfælde  af  Krig  ikke  kan  benytte  sig  af  sine  egne 
Tropper,  vil  tage  preussiske  Hjælpetropper  i  sin  Sold.  Jeg 
maa  dog  indrømme,  at  jeg  tvivler  meget  om  denne  sidste 
Meddelelse«  (i.  December).  Kongen  synes  at  være  meget 
bestyrtet  over  Kejserindens  Depesche  og  bliver  ikke  et 
Øjeblik  tabt  af  Syne  af  sine  nærmeste  Omgivelser,  der 
fuldstændig  beherske  ham  og  kun  give  ham  højst  mangel- 
fulde Beretninger  om  Situationen  i  det  hele.  Kronprinsen 
af  Sverrig,  der  paa  den  Tid  besøgte  det  danske  Hof,  men 
modtoges   med  Kulde,    spurgte    forbavset    Grev    Callenberg, 

hvad  han  dog  mente  om  alle  disse  pludselig  indtraadte 
Forandringer,  og  tilføjede  uden  at  afvente  hans  Svar,  at 
han  aldrig  havde  sét  et  Hof  være  i  en  saadan  Tilstand  som 
det  nuværende  danske  (27.  November).  Callenberg  var  for- 
sigtig. Han  skriver  den  20.  November  til  Dresden :  »Det  er 
iøvrigt  nu  mere  end  tidligere  vanskeligt  at  danne  sig  noget 
Begreb  om  de  Personers  Tænkemaade,  der  for  Tiden  staa 
ved  Statens  Ror,  da  man  næsten  aldrig  sér  dem  lige 
saa  lidt  som  Hoffet,  der  trods  den  barske  Aarstid  stadig 
opholder  sig  paa  Frederiksberg  Slot,  og  det  sér  ud,  som 
om  det  er  aftalt  Spil  saa  meget  som  muligt  at  hindre  de 
fremmede  Ministre  i  at  nærme  sig  Kongen.«  Ikke  desto 
mindre  bemærker  han  derefter  anerkjendende,  at  man  under 
disse  vigtige  Forandringer  ik'ke  forsømmer  at  tænke  paa 
Folket,  og  at  Hans  Majestæt  ikke  lader  nogen  Lejlighed 
gaa  tabt  til  at  vinde  sine  Undersaatters  Kjærlighed. 

Dog  ogsaa  i  denne  Diplomats  Øjne  ere  Fremtids- 
udsigterne meget  mørke.  »Det  herværende  Hof«,  skriver 
han  den  15.  December,  »er  Gjenstand  for  saa  mange 
Forandringer,  at  jeg  meget  tvivler  om,  at  alt  dette  kan  gaa 
endnu  et  Aar,  særlig  da  jeg  ikke  synes,  at  der  mellem  dem, 
der  ere  Aarsag  til  disse  Omvæltninger,  findes  et  tilstrække- 
ligt overlegent  Geni  til  at  drage  Vognen  op  af  det  Morads, 
hvori  den  nu  stikker.«  Pladsen  tillader  imidlertid  ikke  at 
følge  hans  detaillerede  Udviklinger  —  Tegnene  paa  en 
truende  Storm  vise  sig  allerede.  Efter  i  Anledning  af 
Gehejmekonseillets  Opløsning  at  have  meddelt,  hvorledes  nu 
alt  gaar  gjennem  Struensee,  skriver  han  bl.  a. :  »Det  lader 
dog  til,  at  man  nu  begynder  at  knurre  over  den  store  Myn- 
dighed, denne  Mand  har  tiltaget  sig,  og  at  alle  de  ny  De- 
partementschefer kun  medUtaalmodighed  finde  sig  i  den  Ydmy- 
gelse at  være  nødsagede  til  at  lade  alle  Sager  gaa  gjennem  ham« 
(i.  Januar  1771).  Og  yderligere  skriver  han  den  12.  Martstil 
Kurfyrsten  angaaende  Departementschefernes  Stilling:  »Over- 
hovedet har  ingen  af  disse  Herrer  direkte  Adgang  til  Kon- 
gen, men  alle  Rapporter  tilligemed  Betænkningerne  sendes 
skriftlig    til    Hans    Majestæt.      Denne    Ordning    maa    endog 

Grev  von  Osten  underkaste  sig,  og  selv  ona  han  ved  Siden 
af  sine  skriftlige  Referater  har  noget  at  skulle  meddele 
mundtlig,  sker  dette  i  Overværelse  af  Konferensraad 
Struensee,  der  vel  ikke  har  Titel  af  Premiermini- 
ster, men  udfører  alle  en  saadans  Funktioner,  da 
han  er  den  eneste,  der  arbejder  sammen  med  Kongen  paa 
de  fra  samthge  Departementer  indsendte  Rapporter  og  i 
Kongens  Navn  udfærdiger  alle  de  Resolutioner,  som  Kongen 
ikke  selv  egenhændig  skriver  ad  marginem.«  Struensees 
Person  træder  samtidig  mere  og  mere  i  Forgrunden  som 
Hovedophavsmanden  til  alle  Forandringerne  og  de  øvrige 
Planer.  Det  hedder  videre  et  andet  Sted  i  samme  Beret- 
ning: »Man  synes  overhovedet  at  have  til  Hensigt  helt  at 
omdanne  de  bestaaende  Indretninger  for  at  fremme  Under- 
saatternes  Vel  og  saavidt  muligt  indskrænke  Hoffets  Udgifter, 
og  man  kan  ikke  nægte,  at  der  mellem  de  ny  Forordninger 
ere  mange  nyttige  og  nødvendige  Forholdsregler;  dog  synes 
man  ved  alle  Lejligheder  at  søge  at  fjærne  Adelen  og  at 
underkue  den.  Den  ny  Stiftelse  til  Opdragelse  af  stakkels 
fattige  Børn  eller  Børn,  der  ere  komne  til  Verden  ved  deres 
Forældres  Brøde,  er  et  nyt  Bevis  paa  Hans  Majestæts 
landsfaderlige  Omsorg  .  ,  .  .«  Det  laa  unægtelig 
Struensee  meget  paa  Hjærte  at  bevare  Fiktionen  om  den 
kongelige  Autoritet.  »Siden  Omvæltningen  her  existerer 
der  ikke  længere  noget  Ministerium,  og  man  gaar 
frem  efter  det  bestemte  Princip,  at  intet  bør  autoriseres  af 
Ministrene,  men  at  Kongens  Autoritet  er  den  eneste,  der 
bør  kjendes;  Kongen  skriver  egenhændig  sine  Resolutioner  i 
Marginen  paa  de  Rapporter,  han  modtager  fra  de  forskjel- 
lige  Departementer«  (19.  Marts).  Naar  de  fleste  Forandrin- 
ger gjennemførtes  med  megen  Strænghed,  tilskriver  han 
iøvrigt  Rantzau  langt  mere  end  Struensee  Skylden  derfor 
og  tilføjer,  »at  Struensee  ved  mange  Lejligheder  sér  sig 
nødsaget  til  at  samtykke  i  hans  Ønsker.  Han  (Rantzau) 
.søger  at  anbringe  sine  Kreaturer  i  alle  Stillinger«  (26.  Marts). 
En  Følge  af  de  Besparelser,  Landet  nu  skulde  nyde 
godt  af,  var  de  talrige  Embedsafskedigelser,  særlig  af  gamle 

Adelige  —  »sans  pension  et  sans  aucune  récompense  pour 
les  services  passés«  \  man  frygtede,  at  der  endnu  forestod 
store  Indskrænkninger  og  Reduktioner  af  Pensionerne,  og 
dette  medførte  almindelig  Kalamitet  i  denne  Embedsmands- 
stat.  Og  dette  var  kun  et  Exempel  blandt  de  mange. 
Callenberg  skriver:  »I  det  hele  taget  er  der  meget  godt 
blandt  de  Forholdsregler,  den  ny  Regering  tager,  men  man 
maa  frygte,  at  den  ikke  vil  kunne  holde  sig  i  Længden  paa 
Grund  af  den  uhørte  Strænghed,  hvormed  den  gaar  frem 
mod  alle  Mennesker  og  særlig  mod  Adelen,  som  man  lidt 
efter  lidt  søger  at  fjærne  fra  alle  dens  Bestillinger.«  Rege- 
ringens Fald  var  saaledes  allerede  forudset,  og  der  viste 
sig  snart  betænkelige  Forvarsler:  »Smædeskrifter  begynde 
at  udbrede  sig  i  hidtil  ukjendt  Grad«  (23.  April).  Med 
ondskabsfuld  Spot  blev  ved  en  Plakat  nogle  »sjældne  Me- 
dailler«  falbudt  til  de  højstbydende  ved  offentlig  Auktion 
—  »i)  en  stor  Guldmedaille,  paa  hvis  ene  Side  Dronning 
Isabellas  og  Montemars'  Kjærlighedshistorie  fremstilles,  og 
med  Omskriften ;  In  hearth  of  the  King  and  arms  of  the 
Queen  we  lay  .  .  .  Paa  Reversen  David  Riccio,  der  myrdes 
af  Marie  Stuarts  Gemal ;  2)  en  Sølvmedaille,  der  fremstiller 
Suverænetetsakten^  paa  Reversen  en  Medaillon  med  Ind- 
skriften: Alt  varer  sin  Tid«  o.  s.  v.  Til  al  Ulykke  kom 
samtidig  Kongens  personlige  Utilregnelighed  og  Aands- 
forstyrrelse  til  Udbrud.  Den  sachsiske  Diplomat  udtaler  sig 
saa  skaanende  som  muligt  herom:  »Kongen,  der  er  ung 
og  holder  af  en  lystig  Spas,  fandt  sidste  Fredag  Morgen 
paa  at  gaa  ud  paa  sin  store  Balkon,  ledsaget  af  sin  lille 
Neger  og  af  et  andet  Barn,  der  var  klædt  som  Husar,  og 
morede  sig  her  med  at  kaste  alt,  hvad  han  fik  mellem  Hæn- 
der, ned  til  Folkeskaren,  der  samlede  sig;  blandt  andet 
kastede  han  ogsaa  nogle  i  Fløjl  og  Silke  indbundne  Bøger, 
han  h;ivde  faaet  i  Gave,  ned  samt  Porcellæn  og  mange 
andre  Ting.  Pøbelen,  der  altid  er  fræk,  raabte  til 
ham:  ^Kast  hellere  Brod  og  Penge  ned  til  os! 
Jeg  meddeler  Deres  Excellence  dette  under  største  Diskre- 
tion«   (^23.  April).     Dog   allerede    den    18.   Maj    saa    han    sig 

nødsaget  til  atter  at  skrive  om  Kongens  Excesser :  »Kongen 
har  nu  atter  moret  sig  med  at  kaste  alt  muligt  ud  af  sine 
Vinduer,  han  begyndte  med  Penge  og  endte  med  Flasker 
og  Porcellæn.  En  Flaske  ramte  en  af  den  russiske  Lega- 
tionsekretærs Tjenere  paa  Benet  og  saarede  ham  slemt. 
Man  fortæller,  at  Kongen,  medens  Hendes  Majestæt  Dron- 
ningen og  de  Herrer,  der  alene  ere  om  ham,  vare  fra- 
værende, lukkede  sig  inde  med  de  to  Drenge,  om  hvilke 
jeg  allerede  har  fortalt  Deres  Excellence.  Kun  med  Ulyst 
fortæller  jeg  Deres  Excellence  disse  Historier,  men  min  Pligt 
tvinger  mig  dertil,  og  jeg  stoler  paa  Deres  Diskretion.« 

Callenberg  udtaler  sig  meget  tilbageholdent  om  Dron- 
ningens Nedkomst  i  Juli.  Følgende  er  ham  dog  paafaldende : 
»Af  alle  de  Damer,  der  sædvanlig  ere  paa  Hirschholm,  har 
endnu  ingen  sét  Dronningen,  hverken  under  hendes  Barsel 
eller  senere  .  .  .  Sidste  Onsdag  var  der  som  sædvanlig  stor 
Kur  paa  Hirschholm,  men  ingen,  hverken  Damer  eller 
Kavalerer,  vovede  at  spørge  om  Dronningens  Be- 
findende i  hendes  Forgemak,  hvad  der  ellers  plejer 
at  være  Skik  og  Brug.«  I  samme  Skrivelse  (i6.  Juli) 
omtales  Struensee's  Udnævnelse  til  Gehejmekabinetsminister; 
men  ogsaa  her  nøjes  Callenberg  med,  næst  at  kalde  dette 
»en  Titel,  der  hidtil  ikke  har  været  kjendt«,  at  betone  den 
Betydning,  Udnævnelsen  vil  faa  paa  Udenrigsdepartementet. 
Han  formoder,  at  Grev  Osten  nu  vil  bhve  helt  fortrængt  af 
Struensee,  og  »man  forbereder  sig  iøvrigt  paa  mange  For- 
andringer«. Tidspunktet  for  denne  Udnævnelse,  der  i  sig 
selv  var  paafaldende  nok,  var  ogsaa  af  andre  Grunde  uhel- 
dig valgt.  »Man  begynder  desuden  her  daglig  at  lægge 
mere  og  mere  Mærke  til  den  Elendighed,  der  hersker  her, 
dels  paa  Grund  af,  at  alle  de,  der  havde  Formue  og  vare  i 
Stand  til  at  sætte  Penge  i  Omløb,  nu  ere  fjærnede,  dels 
paa  Grund  af  de  Indskrænkninger,  der  gjøres  ved  Hoffet  i 
Sammenligning  med  tidligere;  det  synes,  som  om  man  ikke 
blot  indskrænker  sig  indenfor  de  passende  Grænser,  men 
ogsaa  driver  det  til  den  modsatte  Yderlighed  .  .  .  ;  det  er 
imidlertid  ufatteligt,    at  Dyrtiden   ikke    aftager,    men    tvært- 

imod  i  det  sidste  Aar  er  tiltaget  betydelig,  skjønt  Folke- 
mængden formindskes,  naar  Søen  er  aaben.  Jeg  véd  med 
Vished,  at  der  er  rejst  over  4000  Indbyggere  fra 
Kjøbenhavn.« 

Trods  alle  de  materielle  Lettelser,  Regeringen  lovede, 
trods  den  næsten  fri  Indførsel  af  Korn,  der  paa  den  Tid 
forlængedes  til  i  Juli  1772,  herskede  der  Nød  og  Utilfreds- 
hed, hedder  det  i  en  Beretning  af  13.  August  1771.  Man 
befandt  sig  som  paa  en  Vulkan,  og  allerede  i  September 
177 1  fulgte  der  en  Slags  Udbrud.  Efter  Callenbergs  Beret- 
ning af  14.  September  var  det  ikke  mindre  end  350  for 
kort  Tid  siden  i  Norge  hvervede  Matroser,  der  af  Marine- 
kollegiet vare  ladte  i  Stikken  uden  Lønning  og  uden  det 
sædvanlige  Forskud  til  deres  Ekvipering;  de  drog  nu  i  et 
demonstrativt  Optog  til  Hirschholm  og  forlangte  at  tale 
med  Kongen  selv  »for  at  faa  at  vide,  om  det  var  efter 
hans  Ordre,  at  man  lod  dem  lide  Nød.«  Dette  Tog,  der 
af  Callenberg  skildres  saa  nøjagtig  og  udførlie,  som  man 
ellers  kun  sér  det  i  de  trykte  Fortællinger  derom,  førte  til 
en  Eftergivenhed  fra  Hoffets  Side,  hvis  Farlighed  nærmere 
bevises  af  Gesandten  (24.  September).  Og  hvad  dernæst 
den  meget  omtalte,  i  Dronningens  Navn  foranstaltede. 
Matrosfest  den  28.  September  angaar,  fortjener  hans  Beret- 
ning af  I.  Oktober  særlig  at  nævnes.  »En  Folkefest  paa 
Sletten  ved  Frederiksberg«,  kalder  han  den,  og  bekræfter, 
at  man  ved  denne  Lejlighed  endog  havde  anmodet  de  frem- 
mede Gesandter ,  som  ellers  paa  en  næsten  krænkende 
Maade  tilsidesattes,  om  at  komme  til  Stede,  da  Deres 
Majestæ^ter  vilde  overva^re  Festen.  »Da  imidlertid  nu  alle 
vare  samlede,  og  man  havde  ventet  til  henimod  Kl.  6,  kom 
Marskalken  Bjelke  fra  Hirschholm  og  meddelte  os,  at  Kon- 
gen havde  Tandpine,  og  at  Deres  Majestæter  derfor  ikke 
kunde  komme.  Man  formoder,  at  det  aldrig  har  været 
Deres  Majestæters  Hensigt  at  komme,  men  at  de  blot  have 
ladet  udbrede  Rygtet  om,  at  de  vilde  være  til  Stede  ved 
Festen,  for  at  samle  Tilskuere  og  at  smigre  Søfolkene  ved 
at  vise   dem,   at    hele   Hoffet   vilde  beære    deres    Fest    med 

sin  Nærværelse.  Andre  tro,  maaské  uden  Grund,  at  de 
gemene  Smædeskrifter  mod  Dronningen  og 
Ministeren,  som  Dag  for  Dag  forøges,  og  hvis 
Sprog  tiltager  i  Voldsomhed,  have  bevirket,  at  man 
ikke  vilde  udsætte  Kongen  for  at  sé  saa  mange  Matroser 
samlede  .  .  .  .«  Han  meddeler  tillige,  at  der  samme  Dags 
Morgen  var  udkommen  to  Piécer,  hvoraf  navnlig  den  ene: 
»En  norsk  Matros'  Tanker  om  Vanskeligheden  ved  at  faa 
Kongen  i  Tale«,  var  affattet  i  de  voldsomste  Udtryk;  sam- 
tidig griber  han  Lejligheden  til  at  udtale  sin  Forbavselse 
over,  at  man  i  Trykkefrihedens  Navn  tillader  slige  Piécers 
Fremkomst  uden  at  tage  Hens}'n  til  den  fordærvelige  Ind- 
flydelse, de  have  paa  Pøbelen.  »Hidtil  har  man  ved  Hoffet 
ikke  syntes  at  tage  Notits  af  dem,  men  det  forekommer 
mig  dog  nu,  at  siden  Matrosernes  Tog  til  Hirschholm, 
hvorom  jeg  har  fortalt  Deres  Excellence,  begynder  Mini- 
steren at  blive  lidt  bange;  men  man  frygter  at  vise  Angst 
ved  nu  at  foretage  Ændringer  i  den  uindskræn- 
kede Pressefrihed,  man  har  givet.  Forøvrigt  er  Gjæ- 
ringen  mellem  dem,  der  lede  Sagernes  Gang,  større  end 
nogen  Sinde  før,  og  jeg  véd  fra  ganske  sikker  Kilde,  at 
Striden  mellem  Greverne  Struensee  og  Brandt  langtfra  er 
bilagt  trods  de  Gaver,  denne  sidste  har  faaet;  man  venter 
stedse  ny,  uventede  Omvæltninger.« 

At  Kongen  havde  givet  sin  Kammerherre  Brandt  et 
Beløb  af  to^OOO  Rbdl,  for  at  han  dermed  kunde  betale  sin 
Gjæld,  havde  Callenberg  allerede  tidligere  (9.  Juli)  meddelt. 
Som  yderligere  Forklaring  tilføjer  han  den  21.  September: 
»Man  paastaar.  at  Kammerherre  Brandt,  skjønt  han  nylig 
har  faaet  en  Gave  paa  10,000  Rbdl.,  dog  endnu  ikke  er 
helt  forsonet  med  Grev  Struensee.« 

Hvor  tidlig  man  ventede  en  større  Aktion  mod  Struen- 
see's  Herredømme,  viser  en  Skrivelse  fra  Ministeren  i  Dres- 
den til  Callenberg  den  13.  Oktober:  »Hvad  De  meddeler 
mig  om  den  ny  Omvæltning,  der  i  Løbet  af  kort  Tid  kan 
indtræffe  ved  det  Hof,  hvor  De  opholder  Dem,  stemmer 
fuldstændig    overéns    med  de  Efterretninger,    vi    have    faaet 

andet  Steds  fra.  Man  paastaar,  at  Mænd  i  ansete  StilHnger 
nærme  sig  hinanden  og  søge  at  slutte  sig  sammen  for  at 
afryste  Grev  Struensee's  Aag.«  De  Forsigtighedsregler,  der 
bleve  trufne  ved  Hoffet,  røbe,  at  Struensee  følte  sig  usik- 
ker; Vagten  paa  Hirschholm  forstærkedes  til  i6o  Ryttere. 
»Man  har  sat  Vagtposter  ved  alle  Indgange  og  paa  for- 
skjeUige  Steder  i  Haven.  Da  dette  er  en  ganske  ny 
Skik,  og  da  man  de  .sidste  15 — 20  Aar  ikke  har  været 
vant  til  at  sé  Skildvagter  ved  Lystslottene,  hvor  Kongen 
tager  Ophold,  giver  denne  ny  Ordning  Anledning  til  megen 
Snak«  (8.  Oktober).  »Det  sjællandske  Dragonregiment  er 
blevet  lagt  i  Kvarter  i  Landsbyerne  her  omkring  (Kjøben- 
havn)  og  to  Eskadroner  i  selve  Byen  .  .  .  Kongen  eskor- 
teres nu  altid  af  et  Detachement  af  dette  Regiment  indtil 
Byens  umiddelbare  Nærhed,  baade  naar  han  kommer  fra 
Hirschholm,  og  naar  han  vender  tilbage  dertil  .  .  .  Naar 
Kongen  kjører  fra  Hirschholm  til  fransk  Komedie,  staar 
han  ikke  som  forhen  af  ved  Teatret,  men  ved  Slottet,  og 
det  gaar  saa  vidt,  at  han  ikke  mere  staar  af  eller  paa  eller 
kjører  bort  fra  samme  Sted.  Ved  det  sidste  Væddeløb,  hvor 
Kongen  var  til  Stede,  tog  man  extraordinære  Forsigtigheds- 
regler. Alt  dette  skyldes  den  Mængde  skrevne  og  trykte 
Piecer  samt  anonyme  Breve,  der  sendes  til  Grev  Struensee, 
men  efter  det  Kjendskab,  jeg  har  kunnet  danne  mig  om 
Folkekarakteren  her,  behøver  man  ikke  at  blive  bange  for 
den  Slags  Ting,  da  Folket  hverken  er  i  Opror  eller  vanske- 
ligt at  holde  i  Orden,  med  Undtagelse  af  Matro.serne,  hvem 
man  meget  daarlig  kan  holde  i  Tømme.  Det  forekom- 
mer mig,  at  de  mange  Forsigtighedsregler,  man 
pludselig  har  taget,  snarere  ville  tjene  til  at  op- 
muntre til  en  eller  anden  Handling,  da  de  røbe 
Bekymring,  end  til  at  forhindre  saadanne.  Man 
fa  ar  nu  at  sé,  om  Dronningen  og  Ministeren  blot 
ere  noget  urolige,  eller  om  de  ere  bange.  Hvis 
Struensee  virkelig  er  bange,  anser  jeg  ham  for 
fortabt;  jeg  tvivler  imidlertid  derom,  i  Betragt- 
ning   af    d-e    kraftige    Handlinger,    han    njlig    har 

foretaget«  (15.  Oktober).  I  samme  Skrivelse  gives  derpaa 
Meddelelse  om  Pressefrihedens  Indskrænkning:  »En  anden 
Ordonnans  af  7.  Oktober  indskrænker  Pressefriheden  i  den 
Grad,  at  den  nu,  efter  tidligere  at  have  været  fri  indtil 
Tøjlesløshed,  synes  mere  bundet  end  nogen  Sinde  før.« 
Et  Brev  af  29.  Oktober  begynder  med  de  Ord:  »Hvad 
angaar  den  ventede  Revolution  ved  Hoffet,  kan  man  endnu 
ikke  have  nogen  bestemt  Mening  derom  .  .  .  Foreløbig  er 
alt  roligt,  i  det  mindste  paa  Overfladen,  trods  alle  de  Ryg- 
ter, der  udbredes;  men  det  er  sikkert,  at  der  er  megen 
indre  Gjæring.«  Det  er  ejendommeligt  at  sé,  hvilken  Be- 
tydning Callenberg  stedse  tillægger  Struensees  Forhold  til 
Brandt.  Ganske  vist  er  Brandts  Aktier  faldne  betydelig, 
Kongen  behandler  ham  meget  slet  i  den  senere  Tid  og 
synes  ikke  længere  at  kunne  lide  ham.  Gesandten  gjør  her 
den  sælsomme  Bemærkning,  at  den  Kulde,  Christian  viser 
sin  Kammerherre,  sikkert  »stammer  fra  Dronningen  og  Grev 
Struensee«,  da  Kongen  jo  er  vant  til  at  handle  efter  frem- 
med Indskydelse.  Men  skjønt  det  vilde  være  Struensee  let 
at  fjærne  Brandt,  vilde  han  dog  formentlig  kun  foretage 
dette  Skridt,  hvis  Brandts  Hidsighed  (»Tete  chaude«)  skulde 
tvinge  ham  dertil.  »Og  jeg  antager«,  lyder  den  interessante 
Udtalelse,  der  viser  Callenbergs  Skarpsind,  »at  denne  Skaan- 
sel  er  en  Følge  af,  at  Struensee  rimeligvis  i  sin  Tid  har 
betroet  Brandt  Ting,  som  det  ligger  i  hans  In- 
teresse at  holde  hemmelig;  Brandt  vilde  efter  sin 
Fjærnelse,  særhg  hvis  man  ikke  bygger  ham  en  Guldbro, 
være  Mand  for  i  et  Øjebliks  Hidsighed  at  lade  alt,  hvad 
han  véd,  trykke«.  Hemmeligheden  ved  Sammenhængen 
mellem  Brandts  overraskende  Udnævnelse  til  »grand-maitre 
de  la  garderobe«  og  hans  Ophøjelse  til  Excellence  synes 
Diplomaten  ganske  vist  ikke  at  have  kjendt,  naar  han  ved 
at  omtale  disse  Begivenheder  skriver:  »  .  .  .  Ministeren  har 
hermed  simpelthen  villet  vise  ham,  at  han  ikke  frygter  ham, 
og  da  han  nu  ikke  længere  frygtes,  vil  man  sandsynligvis 
beholde  ham.«  (26.  November).  Den  odiøse  Pryglescene, 
der  gik  umiddelbart  forud  for  Brandts  Udnævnelse,  var  Cai- 

lenberg  ikke  u\idende  om,  ej  heller  om,  at  Kongen  tilsyne- 
ladende tilgav  Brandt  hans  Fornærmelse.  Han  skriver  den 
28.  April  1772:  »Det  er  sikkert,  at  han  har  slaaet  Kongen, 
og  at  denne  tilgav  ham  det  i  Overværelse  af  Dronningen 
og  Struensee  .  .  .  Jeg  vidste  allerede  Besked  med  denne 
Historie,  da  den  var  passeret,  men  jeg  har  ikke  villet  om- 
tale den  for  Deres  Excellence  af  Hensyn  til  Kongen  «. 

I  hvert  Fald  vil  Grev  Callenberg  langt  mindre  end 
andre  Øjenvidner,  f.  Ex.  hans  engelske  Kollega  Oberst  Keith 
tro.  at  Struensee  er  bleven  bange.  Om  alle  de  Flugttanker, 
der  fra  anden  Side  tilskrives  ham,  er  der  her  slet  ingen 
Tale.  Tværtimod!  »Det  er  muligt,  at  det  vil  kunne  lykkes 
at  faa  ham  til  at  dele  Regeringen  og  paa  en  eller  anden 
Maade  at  indskrænke  hans  Magt,  men  man  skal  have  megen 
Møje  med  at  fortrænge  ham«  (29.  Oktober).  »Det  forekommer 
mig,  at  Grev  Struensee  kan  være  ganske  sikker  paa  at 
være  dækket  mod  alle  Intriger,  hvis  han  tillader  de  gamle 
Yndlinger  at  vende  tilbage  uden  at  bryde  sig  mere  derom«. 
(26.  November).  Der  var  særlig  den  Gang  Tale  om  Kon- 
gens tidligere  Yndling,  Grev  Holck's,  Besøg  i  Kjøbenhavn; 
han  gjorde  Struensee  sin  Opvartning,  men  fik  dog  ikke  Til- 
ladelse til  at  vende  tilbage  til  Hoffet.  I  faa  Ord  sammen- 
trænger Callenberg  sit  Indtryk  af  Situationen  henimod  Slut- 
ningen afAaret  1771:  »Hendes  Majestæt  Dronningen 
regerer  uindskrænket  g  jennem  Ministeren.  Delede 
i  Forening  Kongens  Tænkemaade  uden  at  lægge 
Skjul  derpaa  og  med  saa  meget  mindre  Frygt, 
som  Kongen  hverken  hader  eller  elsker  nogen  og 
i  et  og  alt  stoler  paa  Hendes  Majestæt  Dronnin- 
gen« (3.  December).  Struensees  yderligere  Reformer,  saa- 
ledes  særlig  Fodgardens  Opløsning,  synes  at  give  Callenberg 
Ret.  Den  uventede,  voldsomme  Juleaftensfejde,  der  blev 
Følgen  af  det  sidstnævnte  dristige  Skridt,  skildres  i  samti- 
dige Beretninger  af  24.  og  28.  December  efter  egen  person- 
lig Iagttagelse :  »Af  Larmen  i  Gaderne  erfarede  jeg,  at  der 
var  opstaaet  en  Slags  Mytteri  blandt  de  afskedigede  Gar- 
dere, der  absolut  vægrede   sig  ved   at   tjene   og    at   lade  sig 


179 

indkorporere.«  Der  tales  iøvrigt  her  om,  at  en  Mængde 
Gardere  og  andre  Soldater  af  Garnisonen  saaredes,  og 
Enkeltheder,  der  ellers  ikke  ere  kjendte,  fremdrages.  Her 
skal  dog  kun  anføres  en  Bemærkning,  hvis  Rigtighed  maa 
staa  hen:  »I  alt  dette  Spektakel,  der  varede  over  12  Timer, 
tog  imidlertid  Befolkningen  slet  ingen  Dél,  og  endog  Gar- 
dens Underofficerer  gik  strax  bort.  Borgerne  bragte  Gar- 
derne Mad,  Drikke  og  Penge  gjennem  Vinduerne  i  deres 
Vagtværelser  i  Slottets  Stueetage  og  tilkjendegav  dem  deres 
Bifald,  men  ikke  mere  —  og  det  er  et  sikkert  Bevis 
paa,  hvor  rolig  Befolkningen  her  er,  og  hvor  lidet 
tilbøjelig  den  er  til  Oprør.«  Dog  hvorledes  dette  nu 
end  forholder  sig  —  Callenberg  finder  med  rette  Hoffets 
Eftergivenhed  over  for  de  oprørske  Tropper  ubegribelig. 
Og  da  Hoffet  endelig  den  8.  Januar  vendte  tilbage  fra  Lyst- 
slottet Frederiksberg,  hvor  det  hidtil  havde  opholdt  sig  trods 
den  strænge  Vinter,  for  nu  at  tilbringe  Resten  af  Vinteren 
i  Residensen,  da  Slotsvagten  her  blev  fordoblet,  og  Adgan- 
gene til  Slottet  besatte  med  en  stærk  Dragonstyrke,  ligesom 
der  overhovedet  blev  truffet  kraftigere  Forholdsregler  end 
nogen  Sinde  før,  betegnede  Callenberg  dette  som  ganske 
overflødigt,  da  netop  den  sidste  Revolte  blandt  Garderne 
havde  vist,  »at  der  intet  var  at  frygte  af  selve  Be- 
folkningen«. (11.  Januar  1772).  Hvorledes  Struensee  for- 
holdt sig  under  alt  dette,  faa  vi  ganske  vist  ikke  at  vide. 
Efter  en  ejendommelig  Tilføjelse  til  den  sidste  Bemærkning 
om  Folket  synes  han  dog  stedse  at  være  den  modig  fremad- 
stræbende Mand:  »Man  siger,  at  Grev  Struensee,  der  staar 
i  .større  Gunst  end  nogen  Sinde  før,  paa  Kongens  Fødsels- 
dag skal  udnævnes  til  Storkansler,  den  første  StiUing  i 
Kongeriget. « 

Saa  meget  desto  mere  overraskende  kom  da  Efterret- 
ningen om  Katastrofen  —  »en  Begivenhed,  hvorom  man 
vel  til  Dato  havde  talt  i  al  Hemmelighed,  og  som  man 
ønskede  paa  Grund  af  Hadet  til  Ministeren  Struensee,  men 
som  man  i  Betragtning  af  det  farlige  Foretagende  og  den 
mægtige  Beskyttelse,    han   havde   den  Lykke  at  nyde,    ikke 

kunde  vente  saa  snart.«  (2I.  Januar).  Samme  Dag  iden 
17.  Januar),  Katastrofen  indtraf,  skrev  Callenberg:  »Endelig 
er  da  Bomben  sprungen,  og  Sagen  er  bleven  ledet  med  saa 
megen  Hemmelighedsfuldhed,  at  intet  Menneske  kunde  ane 
noget  derom  eller  forudse  det  trods  de  Rygter,  der  i  nogen 
Tid  have  verseret.  Det  er  Grev  Rantzau,  der  har 
ført  det  afgjørende  Slag  tillige  med  Oberst  Keller 
(Køller)  af  Regimentet  Falster.«  Angaaende  Dronningens 
Fæng-sling  og  hendes  Bortførelse  til  Kronborg  hedder  del: 
»Dette  gik  ikke  for  sig  uden  Besvær,  da  Dronningen  var  rasende 
og  absolut  vilde  tale  med  Kongen ;  man  fortæller,  at  det 
gik  saa  vidt,  at  hun  greb  en  af  Officererne  i  Haaret,  men 
efter  halvanden  Times  Bryderi  lykkedes  det  dog  at  faa 
hende  til  at  rejse  i  en  Karet  med  6  Heste.«  De  andre  Be- 
givenheder den  17.  Januar  og  Fodgardens  snart  paafølgende 
Gjenoprettelse  omtales,  og  den  almindelige  Stemning  skildres. 
>Der  er  almindelig  Bevægelse  i  Byen,  og  da  Dronningen 
og  Ministeren  ikke  vare  afholdte,  lykønske  Borgerne  hinan- 
den paa  Gaden  og  tilkjendegive  deres  Bifald.«  En^Beretning 
af  18.  Januar  fortsætter  Skildringen  og  vender  nærmere  til- 
bage til  de  Begivenheder,  der  gik  forud  for  Katastofen. 
Han  véd  Besked  med  Rantzaus  Fejghed  kort  før  Udforeisen 
af  Komplottet.  »Man  fortæller,  at  Grev  Rantzau  vaklede  et 
Øjeblik  før  Udførelsen,  og  at  der  intet  vilde  være  sket,  hvis 
ikke  Oberst  Keller  (Køller)  saa  at  sige  havde  tvunget  ham 
til  at  handle.«  Om  de  for.skjellige  verserende  Rygter  skriver 
han:  »Der  er  Folk,  som  paastaa,  at  man  blandt  Struen.sees 
Papirer  allerede  har  fundet  et  Udkast  til  Kongens 
Tronfrasigelse  i  Overensstemmelse  med  det  Rygte,  der 
alt  i  længere  Tid  har  været  udbredt  mellem  Folk,  nemlig 
at  Kongen  skulde  erklæres  for  uskikket  til  at  regere,  og  at 
Dronningen  skulde  overtage  Regeringen  i  Kronprinsens  Navn.c^ 
Efter  en  fra  Helsingør  modtagen  Privatskrivelse  giver  han 
Meddelelse  om  Karoline  Mathildes  Modtagelse  paa  Kron- 
borg. I  de  kongelige  Gemakker  paa  dette  Slot  fandtes  der 
hverken  Ovn  eller  Kamin  ej  heller  det  nødvendigste  Møble- 
ment,  saa  at  Kommandanten,  General  Hauch,    maatte  over- 

lade  Dronningen  sin  egen  Bolig.  Hun  vægrede  sig  stedse 
ved  at  tage  den  ringeste  Næring,  selv  en  Draabe  Vand, 
til  sig  og  græd  uophørlig.  Hun  vilde  ikke  have 
nogen  Seng,  men  forlangte  kun  en  Lænestol,  hvori  hun 
kastede  sig  o.  s.  v.  Ved  Hoffet  herskede  der  endnu  fore- 
løbig stor  Tilbageholdenhed.  »Jeg  kommer  nu  fra  Grev 
Osten,  der  havde  anmodet  Corps  diplomatique  om  at  give 
Møde  hos  sig;  her  var  ogsaa  Hr.  Keith  til  Stede.  Grev 
Osten  erklærede  os  her,  at  han  ikke  havde  nogen  Medde- 
lelse at  gjøre  angaaende  det,  der  kunde  være  gaaet  for  sig 
i  den  kongelige  Familje,  men  at  han  havde  Ordre  fra  Kon- 
gen til  at  erklære,  at  de  indtrufne  Forandringer  ikke  vilde 
faa  nogen  Indflydelse  paa  de  offentlige  Sager,  ej  heller  paa 
det  herværende  Hofs  politiske  System,  hvori  der  ikke  vilde 
ske  nogen  Forandring.«    (i8.  Januar). 

Callenberg  bestræbte  sig  imidlertid  for  saa  vidt  muligt 
at  skaffe  sig  Meddelelse  om  de  nærmere  Omstændigheder 
ved  det  store  Komplot,  og  han  sendte  derpaa  efter  de  mod- 
tagne Oplysninger  meget  detaillerede  Rapporter  til  Dresden 
(den  21.  Januar)  —  som  sædvanlig  paa  Fransk  til  Ministe- 
ren Osten-Sacken,  paa  Tysk  til  Kurfysten.  Planen  til  Kom- 
plottet var  lidt  efter  lidt  i  Løbet  af  tre  Maaneder  bleven 
udkastet  af  Rantzau,  Køller,  Eickstedt  og  en  vis  Bering- 
skjoid  —  »en  Person  ved  Navn  Bivernskiold,  en 
Æventyrer,  der  har  tjent  som  danskSpion  iPeters- 
borg  paa  Peter  III. 's  Tid«  Ogsaa  her  lægges  Hoved- 
vægten paa  Rantzaus  personlige  Nag.  At  hans  Anseelse 
hos  den  regerende  Dronning  forlængst  var  sunket  betydelig, 
havde  Callenberg  tidligere  bemærket,  og  allerede  den  30. 
Juli  177 1  havde  han  omtalt  et  Rygte,  ifølge  hvilket  han 
skulde  sendes  tilbage  til  Gliickstadt,  hans  Regiments  Garni- 
sonsby. Den  12.  November  havde  han  derpaa  meddelt,  at 
Rantzau,  der  nu  var  mere  ilde  sét  ved  Hoffet  end  nogen 
Sinde  før,  under  Paaskud  af  at  være  syg  havde  trukket  sig 
tilbage  uden  at  ville  sé  nogen.  Hans  fremragende  Del- 
tagelse i  Katastrofen  maa  ogsaa  efter  Callenberg  tilskrives 
hans  Lyst  til  at  hævne  sig  for  den  Tilsidesættelse,  Karoline 

Mathilde  og  Struensee  har  vist  ham.  Videre  hedder  det: 
»  ...  og  man  forsikrer,  at  de  (de  Sammensvorne)  gjennem 
Grev  Scheel,  Prins  Frederiks  grand-maitre,  have  meddelt 
Dronning  Juliane  deres  Plan,  da  hun  vendte  tilbage  fra 
Landet.«  Om  den  sidstnævnte  Dronnings  personlige  For- 
hold til  Sanmiensværgelsen  ytrer  han  sig  desværre  slet  ikke 
medens  de  andre  Sammensvorne  aabenbart  synes  ham  i 
Stand  til  alt.  >]V[an  paastaar  endog,  ikke  uden  en  vis  Sand- 
synlighed, at  disse  Herrer  selv  have  hjulpet  til  at  overtale 
Ministeren  Struensee  til  at  opløse  Fodgarden,  for  at  de 
kunde  blive  fuldstændig  Herre  over  Slotsvagten, 
der  siden  dannedes  af  Garnisonens  Regimenter.« 
Angaaende  den  overrumplede  Konges  foregivne  Beredvillig- 
hed til  at  lade  Struensee  arrestere  og  Ulyst  til  at  under- 
skrive Dronningens  Fængselsordre  skriver  Callenberg  ret 
ejendommelig:  »I  Begyndelsen  vægrede  Kongen  sig  ved  at 
underskrive  Ordren  mod  Dronningen;  men  da  man  fore- 
stillede ham,  at  deres  Børn  vilde  svæve  i  stor  Fare  ved  en 
uundgaaelig  Rebellion,  lod  han  sig  endelig  bevæge  dertil.« 
Denne  Version  finder  dog  intet  Steds  Bekræftelse.  Dron- 
ning Mathildes  Fængsling  skildres  detailleret  i  Overens- 
stemmelse med  de  mere  eller  mindre  authentiske  Fremstil- 
linger, der  nu  foreligge.  Hvad  Struensees  og  Brandts 
F'ængsling  angaaer,  findes  der  hos  Callenberg  følgende 
interessante  Meddelelse:  »]eg  maa  dog  endnu  tilføje,  at  da 
Hr.  Keller  (Køller)  arresterede  alle  disse  Herrer,  havde  han 
endnu  ikke  nogen  af  Kongen  underskreven  Ordre,  men 
simpelthen  et  Papir  paraferet  af  Dronning  Juliane  og  Prins 
Frederik;  efter  at  have  udført  Foretagendet  gik 
han  til  Kongen,  kastede  sig  for  hans  Fødder  og 
erklærede,  at  hans  Nidkjærhed  i  Kongens  Tje- 
neste havde  bragt  ham  til  at  gjøre  dette  Skridt, 
førend  han  endnu  havde  Hans  Majestæts  udtrykke- 
lige Ordre.  Han  smigrede  sig  med,  at  Kongen 
vilde  være  saa  naadig  at  billige,  hvad  han  havde 
gjort,  men  at  han  i  modsat  Fald  underkastede  sig 
den  Straf,    han    havde    fortjent.     Kongen  bød  ham  da 

venlig  at  rejse  sig  og  sagde  til  ham,  at  han  billigede  alt.« 
(i 8.  Januar). 

Af  de  forskjellige  Forandringer,  der  snart  foretoges, 
skal  her  kun  nævnes  en  enkelt.  Callenberg  skriver  den  lO. 
Marts  til  Kurfyrsten :  »Meget  synes  atter  at  skulle  stilles 
paa  den  tidligere  Fod;  Begyndelsen  er  gjort  med  Kron- 
prinsens Opdragelse.  Han  tillige  med  de  to  Drenge,  man 
har  givet  ham  til  Selskab,  har  tidligere  hverken  haft  Brændsel, 
Senge,  Bord  eller  andre  Bekvemmeligheder,  men  har  maattet 
opholde  sig  tillige  med  sine  Kammerater  i  et  koldt  Værelse 
med  en  Madras  paa  Gulvet  og  nøjes  med  daarlige  Bælg- 
frugter, kogte  i  Vand,  der  ere  blevne  serverede  ham  i  en 
Træskaal  og  med  Træskeer.  Nu  har  han  faaet  en  ordentlig 
Seng  samt  Kniv  og  Gaffel  og  nyder  nu  en  Opdragelse,  der 
sømmer  sig  for  en  Prins.«  Dog  havde  Callenberg  selv  i  en 
Beretning  af  25.  Januar  indrømmet,  at  Prinsens  tidligere 
Opdragelsesmethode  havde  styrket  hans  Helbred  (»ce  qui 
n'a  pas  laissé  de  fortifier  sa  santé«). 

Hvor  vidt  Rygterne  om  de  »fangne  Misdædere«  i  Be- 
gyndelsen gik,  fremgaar  bl.  a.  ogsaa  af  følgende  Bemærk- 
ning, hvor  Talen  er  om  de  foregivne  Underslæb  (»malversa- 
tions«):  »Man  siger  almindelig  at  der  blandt  andet  ogsaa 
mangler  mange  Kronjuveler,  og  Kommissionen,  der  har 
faaet  det  Hverv  at  undersøge  alt,  arbejder  uophørlig«  (28. 
Januar).  Og  i  en  Beretning  af  i.  Februar  hedder  det,  at 
der  skal  være  fundet  meget  graverende  Ting  i  Struensees 
og  Brandts  Besiddelse.  »Fra  paalidelig  Kilde  véd  jeg  dog, 
at  der  aldrig  har  været  Tale  om  Kongens  Tronfrasigelse«. 
Allerede  den  5.  Februar  skrives  om  Dronningen:  »Man  for- 
sikrer mig,  at  der  tænkes  paa  Skilsmisse  og  paa  at  gifte 
Kongen  igjen.«  Callenberg  tvivler  paa  Forhaand  ikke  om 
Skilsmisseplanen,  da  det  gjaldt  for  de  ny  Magthavere  om 
for  stedse  at  gjøre  Karoline  Mathildes  Tilbagekomst  umulig 
—  »pour  garantir  leurs  tetes.«  Dog  vilde  alt  bero  paa, 
hvorledes  Hoffet  i  London  stillede  sig  til  Sagen  —  »et  c'est 
de  la  que  dépendra  la  liberté  qu'on  aura  d'agir  contre  la 
Reine.«     Han  skildrer  de  store  Anstrængelser,   den  engelske 

Gesandt,  Oberst  Keith,  gjør  til  Fordel  for  den  ulykkelige 
Dronning,  og  han  hører  udtale  den  Anskuelse,  at  man  i 
sine  Bestræbelser  for  at  styrke  den  ny  Regerings  Stilling 
hellere  vil  komme  i  Strid  med  England  end  give  det  mindste 
efter  i  det  Punkt,  der  angaar  Forholdsreglerne  mod  Dron- 
ningens Tilbagekomst  (25.  Februar). 

Om  Procesforhandlingerne  ville  følgende  Notitser  finde 
Plads  her;  om  de  end  kun  for  en  ringe  Dels  Vedkommende 
ere  authentiske,  kunne  de  dog  gjøre  Krav  paa  ikke  at  forbi- 
gaas  paa  Grund  af  vort  mangelfulde  Kjendskab  til  den  vig- 
tige Sag.  Det  er  i  og  for  sig  allerede  værd  at  lægge  Mærke 
til,  hvor  meget  man  under  Haanden  lod  den  udvalgte  Kreds, 
der  færdedes  ved  Hoffet,  faa  at  vide.  »Den  20.  begyndte 
Forhørene  over  de  arresterede  Forbrydere.  Forhøret  over 
Grev  Struensee  varede  to  Dage  i  Træk  fra  Kl.  9  om  Morge- 
nen til  Kl.  6  om  Aftenen  med  en  Times  Ophold  til  Mid- 
dag. Under  Forhøret  tog  man  Lænkerne  af  ham  og  lod 
ham  sætte  sig  ned.  Den  første  Dag  skal  han  have  svaret 
med  megen  Aandsnærværelse,  men  man  siger,  at  han  den 
næste  Dag  var  meget  nedslaaet.  Skjønt  der  ikke  er  noget 
bekjendt  om  dette  Forhør,  har  jeg  dog  i  almindelige  Ud- 
tryk faaet  at  vide,  at  han  i  dette  har  sagt  meget 
mere,  end  man  brød  sig  om  at  faa  at  vide«  (25. 
Februar).  »Den  førstnævnte  (Struensee)  har  helt  tabt  Hove- 
det og  opfører  sig  pjaltet,  den  anden  (Brandt)  bevarer  sin 
Koldblodighed  og  optræder  med  lige  saa  megen  Anstand 
som  Fasthed;  Kommissionen  er  meget  glad  herover,  da  han 
tillige  taler  sandfærdig.  Man  forsikrer,  at  Grev  Struensee 
fastholder,  at  han  intet  har  at  bebrejde  sig  med  Hensyn  til 
Regeringens  Ledelse,  men  at  han  ved  Truslen  om  Tortur, 
og  da  man  viste  ham  Redskaberne  dertil,  tilstod  meget  gra- 
verende Ting  angaaendé  sit  intime  Forhold  til  Dronningen; 
sidste  Lørdag  sendte  Grev  Osten  en  Kurér  til  London,  der 
skal  have  overbragt  Grev  Struensees  Bekjendelser«  (3.  Marts). 
»Sidste  Søndag  rejste  tidhg  om  Morgenen  Grev  Thott  og 
Hr.  Schack,  Medlemmer  af  Statsraadet,  samt  Justitiarius, 
Baron    Juel-Wind      og      Statsprokuroren      Hr.      Stampe     til 

Helsingør.  Den  næste  Dag  begav  de  sig  til  Slottet  Kron- 
borg til  Dronningen,  sandsynligvis  for  at  udspørge  denne 
Fyrstinde  angaaende  de  Erklæringer,  Grev  Struensee  har 
afgivet  om  sit  intime  Forhold  til  hende;  herom  har  sidst- 
nævnte været  fej  g  nok  til  at  afgive  højst  mærke- 
lige Tilstaaelser,  efter  hvad  man  forsikrer  mig. 
De  nævnte  Herrer  vendte  tilbage  næste  Dags  Aften,  saa  at 
Forhøret  ikke  kan  have  været  af  lang  Varighed.  Efter 
hvad  jeg  kan  dømme  om  den  Karakterfasthed,  Dronningen 
indtil  nu  har  lagt  for  Dagen,  have  de  Herrer  Kommissio- 
nærer sikkert  ikke  faaet  mange  Oplysninger  af  hende.  Af- 
sendelsen af  denne  Kommission  for  at  forhøre  Dronningen 
har  skullet  holdes  hemmelig,  men  Alverden  vidste  det  den 
næste  Dag ;  da  den  russiske  chargé  d'afifaires,  der  samme 
Dag  spiste  til  Middag  hos  Grev  Osten,  i  Samtalens  Løb  lod 
Talen  falde  paa  denne  Nyhed,    blev  Ministeren   forlegen   og 

forsikrede  ham,    at   han   intetsomhelst   vidste  herom 

Man  meddeler  mig  som  sikkert,  at  Grev  Struensee's  Døds- 
dom alt  er  fældet;  om  Grev  Brandt  véd  man  endnu  intet«. 
(lO.  Marts).  »Kommissionen,  der  nyhg  har  været  nedsat 
paa  Kronborg  for  at  forhøre  Dronningen,  begyndte  sit  Hverv 
med  at  fremlægge  en  Ordre  med  Kongens  Underskrift,  ifølge 
hvilken  disse  Herrer  bemyndigedes  til  at  forhøre  hende,  og 
hvis  det  er  sandt,  som  man  forsikrer  mig,  at  Dronningen 
har  indrømmet  alt,  saa  har  jeg  taget  fejl  i  min  Formodning 
om  hendes  Fasthed,  Man  fortæller,  at  da  Grev  Struensee's 
Vidnesbyrd  mod  hende,  egenhændig  underskrevet  af  ham, 
blev  forelagt  hende  tilligemed  flere  Vidneudsagn  om  hendes 
intime  Forhold  til  nævnte  Greve,  underskrevne  af  flere  af 
hendes  Tjenere,  blev  hun  i  den  Grad  rystet,  at  hun  indrøm- 
mede alt.  Man  tilføjer,  at  hun,  da  Kommissærerne  fore- 
stillede hende,  at  de  ikke  vovede  at  indlade  sig  paa  at  af- 
give en  saadan  Rapport  til  Kongen,  med  mindre  Hendes 
Majestæt  vilde  have  den  Godhed  selv  at  underskrive  sin  Til 
staaelse,  skal  have  samtykket  deri  og  underskrevet  den  .  .  . 
Der  er  nu  Tale  om  en  stor  Kommission,  sammensat  af  alle 
Stænder,   der  skal   bringe   Skilsmisseprocessen   mellem  Kon- 

gen  og  Dronningen  i  Stand;  den  bestaar  af  35  Personer.* 
(17.  Marts). 

Den  24.  Marts  hedder  det  videre :  >Jeg  maa  dog  yder- 
ligere meddele  Deres  Excellence  i  Fortsættelse  af  de  Enkelt- 
heder angaaende  den  store,  nys  oprettede  Kommission,  jeg 
i  mit  sidste  Brev  havde  den  Ære  at  meddele  Dem,  at  det 
første  Møde  indlededes  med  en  Erklæring  af  Grev  Thott 
om,  at  Kongen  vilde  beskikke  dem  til  Dommere  mellem  sig 
og  Dronningen,  og  at  han  som  Følge  heraf  løste  dem  fra 
deres  Troskabsed  ad  hunc  totum,  for  at  de  kunde  udtale 
sig  fuldstændig  frit.  Derefter  blev  Tavshedsløftet  aflagt,  og 
Kommissionen  stævnede  nu  Kongen  og  Dronningen  til  om 
14  Dage,  altsaa  den  30te,  at  møde  for  Domstolen  ved  deres 
Befuldmægtigede  og  til  at  modtage  Dom  den  2.  April. 
Grev  Struensee's  egenhændig  underskrevne  Tilstaaelse  op- 
læstes, og  man  forsikrer,  at  der  derefter  blev  oplæst  en 
ligeledes  egenhændig  underskreven  Tilstaaelse  af  Hendes 
Majestæt  Dronningen.  Man  tilføjer  yderligere,  at  Dron- 
ningen, da  man  forelagde  hende  Grev  Struensee's  Tilstaaelse 
om  hans  Forbindelse  med  hende,  skal  have  svaret:  »Naar 
han  har  underskrevet,  kan  jeg  ogsaa  underskrive.*^  Hun 
skal  endvidere  have  erklæret,  at  Grev  Struensee  ikke  havde 
foretaget  nogen  Regeringshandling  eller  tiltaget  sig  nogen 
Frihed  overfor  hende,  uden  efter  hendes  udtrykkelige  Ordre, 
og  at  hun  i  Almindelighed  ikke  havde  udstedt  nogen  Be- 
faling, uden  at  Kongens  Samtykke  dertil  var  erhvervet. 
Man  antager,  at  Haabet  om  at  frelse  Grev  Struen- 
see har  bevæget  hende  til  at  indrømme  alt.& 
Dronningens  Advokat  havde  i  tre  Timer  samtalt  med  Dron- 
ningen under  fire  Øjne  for  at  forberede  hendes  Forsvar, 
men  Callenberg  formener  dog,  at  hele  Processen  kun  er  en 
Farce,  da  Skilsmissen  er  fast  besluttet,  skjønt  denne  »paa 
en  vis  Maade  kompromitterer  Kongens  Person  overfor 
Folket.« 

»Generalfiskalen  har  faaet  det  Hverv  at  være  Aktor  i 
Sagen  mod  Greverne  Struensee  og  Brandt,  og  man  har 
givet    førstnævnte    Advokat    Uldahl    (^Uldall)    til    Defensor, 

sidstnævnte  Advokat  Bang.  Sidste  Onsdag  skrev  Grev 
Struensee  i  Løbet  af  syv  Timer  sit  Forsvar  i  Overværelse 
af  Kommandanten  og  Præsten  Munther  (MUnter),  og  det 
blev  deretter  overgivet  hans  Advokat;  man  paastaar,  at 
Grev  Brandt  har  gjort  det  samme.  To  Vidner  have  været 
til  Stede  hos  hver  af  dem,  da  Loven  fordrer,  at  to  Vidner 
skulle  bekræfte,  at  den  skyldige  selv  har  skrevet  sit  For- 
svar.« (31.  Marts).  »Den  store  Kommission  har  atter 
iforgaars  været  samlet  til  Kl.  ii  om  Aftenen;  Kongens  og 
Dronningens  Advokater  afgav  her  deres  Indlæg.  Man  paa- 
staar, at  Dommerne  skulle  afgive  skriftligt  Votum,  og  at 
Skilsmissedommen  vil  falde  næste  Mandag.«  (4.  April). 
»Igaar  var  den  store  Kommission  samlet  fra  Kl.  4  om 
Eftermiddagen  til  sent  ud  paa  Aftenen.  Endnu  forlyder 
der  intet  om  Dommen  over  Dronningen,  men  Alverden  véd 
paa  Forhaand,  at  Skilsmissen  er  et  Faktum,  og  man  ved- 
bliver at  paastaa,    at  Dommen    og  Skilsmissen   skal  forblive 

en  Hemmelighed    og    ikke   vil   blive   offentliggjort 

Generalfiskalen  har  stævnet  de  skyldige  til  ved  deres  Advo- 
kater at  møde  iovermorgen  for  Inkvisitionskommissionen, 
fremlægge  deres  Forsvar  og  modtage  deres  Dom  ved  denne 
Domstol  .  .  .  .«  (7.  Aprilj.  »Etatsraad  Horn  og  Dronnin- 
gens Advokat  Uldahl  rejste  den  8.  til  Kronborg,  hvor  først- 
nævnte havde  Ordre  til  at  oplæse  Skilsmissedommen  for 
Hendes  Majestæt«  (14.  April).  »Man  antager,  at  Brandt 
kun  vil  blive  dømt  til  livsvarigt  Fængsel.  Mange  tvivle 
endnu  om  Grev  Struensees  Henrettelse«.  (21.  April). 
»Sidste  Uge  samledes  Inkvisitionskommissionen  to  Gange  for 
at  høre  Advokaternes  Forsvarsindlæg  for  Greverne  Struen- 
see og  Brandt,  og  afvigte  Lørdag  den  25.  blev  Dommen 
forkyndt  dem.«  (28.  April).  Hans  nys  udtalte  Tvivl  stad- 
fæstes ikke,  og  han  skriver  derefter:  »Som  Følge  heraf  har 
man  oprejst  et  Skafot  udenfor  Byen  lige  over  for  det  sæd- 
vanlige Henrettelsessted  .  .  .  imorges  Kl.  9  fuldbyrdedes 
den  skrækkelige  Exekution  uden  nogensomhelst  Formildelse.« 
De  nærmere  Omstændigheder  herved  skildres:  »Den  første 
(Brandt)   viste    en    sikker   Holdning,    den   anden    (Struensee) 


megen  Resignation  .  .  .  .«  Dødsdommene,  der  hidtil  ikke 
vare  offentliggjorte,  ville  senere  blive  trykte,  men  det  vides 
dog  med  Bestemthed,  at  Grev  Struensee's  intime  Forhold 
(»liaisons  d'intimitéc)  til  Dronningen  ikke  vil  blive  omtalt. 
»Hvad  angaar  Grev  Brandt,  da  er  han,  saavidt  man  véd, 
bleven  dømt  for  den  Forbrydelse  at  have  vovet  at  lægge 
Haand  paa  Kongen.  Det  er  sikkert,  at  han  har  slaaet 
denne  .  .  .  .«  Resten  af  Beretningen  er  allerede  ovenfor 
omtalt,  ligesom  ogsaa,  at  Gesandten  »af  Ærbødighed  for 
Kongen«  hidtil  ikke  har  nævnt  dette.  Nu  skriver  han: 
»Jeg  tilstaar,  at  jeg  til  min  store  Overraskelse  hører,  at 
man  nu  offentliggjør  denne  Begivenhed,  og  at  man  ikke 
lægger  Skjul  paa,  at  dette  er  den  eneste  Forbrydelse,  hvor- 
for Grev  Brandt  er  bleven  dømt.«  Ligeledes  bemærker  vor 
Hjemmelsmand  allerede  i  denne  Beretning  af  28.  April,  at 
man  taler  meget  nedsættende  om  en  Dom,  der  er  afgivet 
af  en  Konmiission  —  den  oftnævnte  Ink\'isitionskommission 
—  og  ikke  af  Højesteret  —  den  ordentlige,  kompetente 
Domstol. 

Den  23.  Maj  følger  dernæst  en  tysk  Skrivelse  til  Kur- 
fyrsten, hvori  Forfatteren  atter  beskæftiger  sig  med  Dron- 
ningens Tilstaaelse  og  gjentager,  at  Kommissionen  har  haft 
Ordre  til  paa  Kronborg  at  forelægge  Dronningen  Struen- 
see's egenhændig  underskrevne  Bekjendelse  samt  forskjcllige 
Vidneforhør  angaaende  hendes  fortrolige  Omgang  med  be- 
meldte Greve,  der  ere  underskrevne  af  nogle  af  hendes 
Tjenere.  »Skjønt  Hendes  Majestæt  i  Begyndelsen  tilbage- 
viste disse  dristige  Udsagn  med  tilbørlig  Foragt  og 
stedse  benægtede  dem,  afgav  hun  dog  tilsidst  sin  Tilstaaelse. 
som  det  overalt  forsikres,  afHøjmod  og  i  Haab  om  der- 
ved at  formilde  Grev  Struensee's  Skæbne,  og  paa 
Kommissionens  Opfordring  bekræftede  hun  den  endog  med 
sin  Underskrift.  Denne  mærkelige  Tilstaaelse  blev  Anled- 
ning til  Kongens  derefter  følgende  Skilsmisse  fra  sin  Gemal- 
inde.« Et  andet  Sted  i  samme  Skrivelse  hedder  det  videre 
herom,  at  efter  Mødet  den  2.  April,  hvor  Advokaternes  Ind- 
læg vare  oplæste,    og  samtlige  Dommere  skriftlig   havde   af- 

fattet  deres  Vota,  blev  den  6.  »efter  meget  voldsomme 
Debatter  den  fuldstændige  Skilsmisse  vedtaget  ved 
Stemmeflertal  .  .  .  Hun  skal  ganske  vist  beholde  Tite- 
len Dronning  og  nyde  alle  de  Fortrin,  der  tilkomme  Maje- 
stæten, men  ikke  anerkjendes  som  Dronning  af  Danmark,  ej 
heller  have  Tilladelse  til  at  føre  det  danske  Vaaben  .... 
Hvor  meget  Hensyn  man  end  i  denne  meget  kritiske  Sag 
har  taget  til  det  engelske  Hof,  hvor  meget  man  end,  saa- 
vidt  jeg  véd,  har  lovet  ikke  at  ofifentliggjøre  noget  af  alt 
det  i  denne  Sag,  der  vedrører  Dronningen,  har  man  dog 
ikke  taget  i  Betænkning  ved  et  kongeligt  Reskript  til  alle 
Biskopper  at  udelade  Dronningen  af  Kirkebønnen«.  Reskrip- 
tet gjengives,  og  det  hedder  derpaa:  »Det  kan  ikke  nægtes, 
at  det  udelukkende  skyldes  det  engelske  Hofs  alvorlige 
Optræden  og  dets  Ministers  (Keith)  Dygtighed,  at  Dronnin- 
gens Skæbne  dog  er  bleven  nogenlunde  taalelig.« 

I  gribende  Ord  skildrer  Callenberg  —  den  2.  Juni  — 
Dronningens  Afsked  med  sin  lille  Datter  ved  hendes  Afrejse 
fra  Kronborg.  »Man  maatte  næsten  med  Magt  rive  den 
lille  Prinsesse  ud  af  Dronningens  Arme,  saa  megen  Smærte 
voldte  det  at  skilles  fra  hende,  og  først  to  Timer  før  Ind- 
skibningen samtykkede  hun  endelig  i  at  rejse  bort.«  An- 
gaaende  Præsten  Miinter's  Bog  om  Struensee's  Omvendelses- 
historie, der  den  Gang  ventedes,  fremhæves  i  samme  Beret- 
ning, at  det  var  den  engelske  Gesandt,  Oberst  Keith,  der 
før  sin  Afrejse  til  England  indtrængende  forlangte  af  Grev 
Osten,  at  det  blev  paalagt  Munter  ikke  at  nævne  Dronning 
Karoline  Mathildes  Navn,  —  »weder  im  guten  noch  im 
schlechten«    — ,   og  at  Miinter  virkelig  modtog  dette  Paalægl 

Endelig  giver  den  kursachsiske  Legationssekretær  i  Kjø- 
benhavn,  Merbitz,  den  5.  December  1772  en  Meddelelse  om  det 
bekjendte  Skrift  »Schriften,  die  in  Sachen  des  ehemaligen  Gra- 
fen J.  F.  Struensee  o.  s.  v.«,  der  fortjener  at  bemærkes,  dåden 
bidrager  til  at  oplyse  og  berigtige  tidligere  Antagelser :  »I 
nogen  Tid  har  der  under  Haanden  været  Afskrifter  af  flere 
Aktstykker,  der  vedrøre  Grev  Struensee,  i  Omløb  blandt 
Folk,   nemlig  Generalfiskalens  Anklage   mod    nævnte   Greve, 

Advokat  Uldalls  Forsvarsindlæg  for  ham  og  Ministerens 
eget  Forsvar,  som  han  havde  udarbejdet  i  Fængslet  og 
ladet  overrække  Dommerne.  En  driftig  Boghandler,  sand- 
s)'nligvis  her  af  Staden,  der  havde  sét  sig  i  Stand  til  at  faa 
fat  paa  en  Afskrift  af  disse  Aktstykker  —  der  ere  absolut 
authentiske  — ,  lod  dem  oversætte  paa  Tysk  og  havde 
endog  den  Dristighed  at  lade  dem  trykke  og  sælge  offent- 
lig saavel  her  som  i  Berlin  og  Leipzig.  Ministeriet  blev 
i  høj  Grad  forbitret  over  denne  Dristighed  og  lod 
strax  Brochuren,  hvoraf  der  her  allerede  var  solgt 
3 — 400  Exemplarer,  konfiskere  og  forbød  Salget  af 
den  her  i  Landet  under  én  Straf  af  lOOO  Rbdl. 
Bøde  for  den,  der  overtraadte  Forbudet.«  Denne 
ty.ske  Udgave  har  altsaa  langtfra  nogen  officiøs  Karakter, 
men  er  ligefrem  bleven  lyst  i  Band,  af  den  danske  Regering, 
og  med  den  tillige  en  hel  Række  tyske  eller  paa  Tysk 
oversatte  Flyveskrifter,  som  Revolutionen  den  17.  Januar 
fremkaldte.  En  Skrivelse  fra  den  kursachsiske  Gehejmeraad 
von  Globig  til  Kabinetsministeren,  Grev  von  Osten  —  Sacken 
af  14  Juli  1773  meddeler,  at  den  overordentlige  dan.ske  Ge- 
sandt, Grev  von  Schmettau  i  Dresden  i  Kongens  Navn 
havde  anmodet  om,  at  den  videre  Udbredelse  i  Sachsen  af 
forskjellige  Skrifter,  ialt  ikke  mindre  end  12,  maatte  for- 
bydes, og  alle  de  Exemplarer,  der  endnu  fandtes  af  dem  i 
Leipzig,  udleveres  til  ham,  Schmettau,  mod  kontant  Be- 
taling. Den  kursachsi-ske  Regering  var  føjelig  nok  til  at 
konfiskere  samtlige  Exemplarer,  der  fandtes  hos  Boghand- 
lerne i  Leipzig,  og  udfærdigede  en  Fortegnelse  over  dem 
tillige  med  en  Prisliste,  der  saa  sendtes  til  Schmettau.  I 
Kong  Christian's  Navn  bleve  senere  disse  Boghandlere  holdt 
.skadesløse  med  ialt  100  Dukater. 


A  n  m  ær  k  n  i  n  g  e  r 


i)  Se  bl.  a.  Molbech  »Til  Christian  VII's  Historie« 
i  Nyt  historisk  Tidsskrift  IV,  hvor  egne  og  fremmede 
Domme  findes  opførte  i  skarpeste  Modsætning.  —  Karakteri- 
stisk for  Omslaget  i  Stemningen  mod  Struensee  er  en  Medde- 
lelse i  Schienis  »Bidrag  til  Oplysning  af  Katastrofen 
den  17.  Januar  1772«  i  Hist.  Tidsskr.  IV,  Bd.  II,  S.  828. 
Ifølge  denne  havde  en  Forfatter,  Rejer  Gjellebøl,  dediceret  et 
Skrift  til  Struensee  og  nævnede  i  Dedikationen  Chr.  VII  som 
»vor  nordiske  Salomon«,  fordi  han  havde  forstaaet  at  vælge  sig 
en  saadan  Minister  som  Struensee.  Efter  Katastrofen  skrev 
samme  Forfatter  til  en  bekjendt  Personlighed  i  Kjøbenhavn, 
Luxdorph:  »Jeg  udbeder  mig  fusende  Gange  Forladelse,  Deres 
Højvelbaarenhed,  for  den  Fejl,  som  jeg  begik  med  min  Dedi- 
kation til  Struensee.« 

2)  OehlenscJtliigers  Livserindringer.  Sgl.  ogsaa  »Mé- 
moires  de  mon  temps  dictés  par  S.  A.  le  landgrave 
Charles  prince  de  Hesse^   S.   12. 

3)  Se  særlig  Sur/enheim  »Geschichte  der  Aufhebung 
der  Leibeigenschaft  und  Horigkeit  in  Europa  S.  515 
og  flgd.  samt  Ec/f/crs  »Denkwiirdigkeiten  au  s  dem  Leben 
des  Kgl.  Dånischen  S taatsminister s  A.  P.  Grafen  von 
Bernstorff«  S.  41  og  Charles,  prince  de  Hesse  »Mern  o  ir  es« 
S.   5-6. 

4)  Med  skarp  Kritik  og  med  en  for  en  Kvinde  mærkvær- 
dig Forstand  paa  handelspolitiske  Sager  udtaler  Charlotte  Doro- 
thea Biehl  sig  i  sine  for  Perioden  højst  vigtige  »Historiske 
Breve«  til  J.  von  Biilow  (meddelte  af  J.  H.  Bang  i  Historisk 
Tidskrift  III,  Bd.  IV.). 

5)  Se  bl.  a.  G.  L.  Baden  »Frederik  den  Femtes  Re- 
gjerings  A årbog«  S.  3I5  og  C.  D.  Biehl  S.  269  og  flgd.  — 
Ogsaa  Moltke  beklager  sig  over  »eine  unordentliche  Wirtschaft 
einiger  Departements«  som  Anledning  til  den  store  Gjæld 
{Moltkes  efterladte  Mindeskrifter  i  Hist.  Tidsskr.  IV,  B.  II). 

6)  »It  is  really  ridiculous«,  skriver  den  engelske  Gesandt 
Oberst  Keith,  »to  see  how  the  world  is  parcelled  out  here  into 
no  less  than  nine  classes,  six  of  whom  I  must  never  encounter 
without  horror«.  (Mrs.  G-illespie  Snuffh  »Memoirs  and  corre- 
spondence  of  Sir  Robert  Murray  Keith«   I,   S.   221). 

7)  »  .  .  .  .  und  wir  es  ansehen,  dass  der  getreue  Gott  unss 
nach  dem  sehr  empfindligen  Verlust  unseres  Sohnes  auch  wieder 
erfreuen  wolte  und  zeigen  wolte,  dass  er  noch  iiber  unss  Ge- 
dancken  des  Friedens  und  nicht  des  Zornes  håbe«,  tilføjer 
Moltke.     (Hist.  Tidsskr.  IV,  Bd.  II.  S.  284). 

8)  Selv  en  mild  Kritiker  som  Falke)7sJcjold  (i  sine  »Me- 
moires«)  kan  ikke  nægte,  at  den  danske  Gejstlighed  som  dens 
Kolleger  i  andre  Lande  af  Skinsyge  havde  Tilbøjelighed  til  at 
ville  udelukke  enhver  anden  Kultus.  Sgl.  endvidere  Udtalelser 
i  Allen  »Danmarks  Historie«  S.  223  samt  C.  D.  Biehl  i 
Hist.  Tidsskr.  og  Baden  »Smaa  Afhandlinger  og  Bemærk- 
ninger«  Bd.   II,   S.    119  og   123. 

9)  Beverdil  »Struensée  et  la  cour  de  Copenhague« 
S.  16,  499;  C.  7).  Biehl  S.  321,  344,  473.  —  Under  et  Op- 
hold i  Kjøbenhavn  1768  skriver  Svenskeren  J.  H.  Liden  i  sin 
Dagbog:  »Chr.  VII,  en  ung  och  oforfaren  19  års  herre.  Kom 
från  scholstuen  och  fårlan  till  thron  och  scepter.«  (Danske 
Samlinger  for  Historie,  Topografi,  Personal-  og 
og  Literaturhistorie  2.  B.,  S.  351). 

10)  Med  stor  Aabenhjærtighed  skriver  Landgrev  Karl  af 
Hessen  træffende  om  Chr.  VII,  al  han  var  betaget  af  en  vold- 
som Lidenskab  for  Kvinder  uden  dog  nogen  Sinde  at  have 
fundet  en  varig  Gjenstand  for  sine  Tilbøjeligheder;  og  efter 
Landgrevens  Referat  skal  Grev  St.  Germain  have  ytret,  at  Kon- 
gen led  af  en  sælsom  Sygdom;    han  var,    som  man  udtrykte  sig 

i  Frankrig,   »fou  de  coeur«.     (Mémoires  de  mon  tenips  S.  38 
og  47)- 

11)  Baade  den  Gang  og  senere  er  der  skrevet  overordent- 
lig meget  om  Karoline  Mathildes  henrivende  Person,  om  hendes 
Karakter,  hendes  Sind  og  hendes  Ævner.  Der  skal  her  kun 
henvises  til  de  træffende  Skildringer  hos  Reverdil  S.  73,  C.  D. 
Biehl  S.  353  og  flgd.,  S.  388,  Charles,  prince  de  Hesse  S.  41; 
sgl.  endvidere  John  Brmvn,  »The  northern  courts,  contai- 
ning  original  memoirs  of  the  sovereigns  of  Sweden 
and  Denmark  since  1766«  (London  1818)  og  »Authen- 
tische  und  hochstmerkwiirdige  Aufklårungen  tiber 
die  Geschichte  der  Grafen  Struensee  und  Brandt« 
(Germanien  1788)  samt  Udtalelserne  af  Dronningens  Defensor 
Uldall  i  Molhech's  »Til  Chr.  VII's  Historie«  S.  597  Anm.  90. 
Fra  engelsk  Side  maa  navnlig  mærkes  N.  W.  Wraxall,  »Post- 
humous  Memoirs  of  his  own  time«  I,  S.  372 — 73,  413,  III, 
S-  375  og  flgd.  og  sammes  »Private  Journal«  hos  Lascelles 
Wraxall  III.  S.   174,  222. 

12)  Eeverdil  S.  75  —  77,  Baumer,  »Europa  vom  Ende 
des  siebenjåhrigen  bis  zum  Ende  des  amerikanischen 
Krieges  .  .  .  .«  Bd.  I,  S.  138,  Anm.  i,  Horace  Wal^wlé's  »Jour- 
nal of  the  reign  of  King  George  the  third«  I,  S.  90, 
C.  B.  Biehl  S.  476. 

13)  Om  Ophavsmændene  til  denne  Rejse  bringe  de  fore- 
liggende Aktstykker  endnu  ikke  tilstrækkelig  Oplysning.  Af 
samtidige  Memoireforfattere  anses  snart  Grev  Holck,  der  kun 
tænkte  paa  Æventyr  og  »amusements«,  snart  den  russiske 
Gesandt  Kaspar  von  Saldern,  der  skulde  have  forbundet  en 
dybere  liggende  Tendens  med  Rejsen,  for  at  have  fattet  Ideen 
til  den.  Efter  Prinsen  af  Eessen's  Memoirer  (S.  49)  skal  Sal- 
dern have  raadslaaet  med  Grev  Bernstorff  og  de  andre  Ministre 
om  en  Plan  til  at  faa  Kongen  bort  fra  hans  tidligere  Levevis, 
og  man  kom  da  overens  om  at  foreslaa  ham  en  Rejse  til  Tysk- 
land, Holland,  Frankrig  og  England ;  efter  »Authentische  Auf- 
klårungen« (S.  259)  og  Bcverdil  (S.  133)  modsatte  Ministrene 
sig  i  Begyndelsen  afgjort  denne  Rejse.     Om  Bernstorffs  Forhold 

13* 

til  Rejsen  faar  man  endvidere  Oplysning  af  hans  Breve  i  Denk 
wiirdigkeiten  des  Frhn.  von  der  Asseburg  S.  400  og  i 
Hist.  Tidsskr.  IV",  Bd.  III,  S.  125,  Anm.  4;  sgl.  endvidere- 
Exkurs  XI,  S.   160. 

14)  »On  a  cru  que,  si  la  reine  avait  conservé  Madame  de 
Plessen,  elle  ne  serait  pas  livrée  aux  égarements  qui  furent  la 
cause  de  ses  malheurs«,  bemærker  Reverdil. 

15)  Om  Struensee's  Debut  hos  Kongen  sé  bl.  a.  Høst 
»Struensee  og  hans  Ministerium«  Bd.  I,  S.  97  og  flgd. 
samt   C.  D.  Biehl  S.  385. 

16)  Om  J.  F.  Struensee's  Herkomst  sé  navnlig  Jubelskriftet 
»Kurzer  Lebenslauf  des  Kgl.  Dån.  Oberconsis torial- 
raths  und  Generalsuperintendenten  Dr.  Adam  Struen- 
see« (Flensburg  og  Leipzig  1781);  om  hans  tidlige  Ungdom, 
Udvikling,  metafysiske  System  og  Moral  sé  fremfor  alt  hans  egne 
Opgivelser  til  Præsten  Balthasar  Munter  i  dennes  »Bekehrungs- 
geschichte«,  endvidere  de  engelske  Gesandtskabsberetninger  hos 
Baumer  S.   175,   187  og   C.  D.  BiehVs  Udtalelser  S.  384—85. 

17)  Sé  bl.  a.  Beverdil  S.  61 — 62  og  Falkcnskjold  S.  iii 
samt  Oplysningerne  om  Struensee's  Temperament  og  Karakter  i 
»Zuverlås  sige  Nachricht  von  der  in  Dannemark  den 
17.  Jenner  i  7  7  2  vor  gefallenen  grossen  Staats  verånde- 
rung«  S.  104.  Nedsættende  og  til  Dels  uretfærdige  ere  Beret- 
ningerne hos  Baumer. 

18)  Med  Embedet  som  Stadsfysikus,  som  Struensee  fik  i 
Februar  1758,  altsaa  næppe  et  halvt  Aar  etter  sin  Ankomst  til 
Altona,  var  tillige  forbundet  Embedet  som  Landfysikus  i  Grev- 
skabet Rantzau  og  Distriktet  Pinneberg.  Af  et  Bønskrift  til 
Ministeren  Bernstorff  (aftrykt  i  Danske  Samlinger  2.  Række, 
5.  Bind,  S  285)  fremgaar  det,  at  hans  Gage  som  Fysikus  var 
meget  ringe. 

19)  Om  Struensee's  Liv  og  Husholdning  i  Altona,  saavel 
som  om  hans  i  Aaret  1763  begyndende  literære  Virksomhed 
findes  der  meget  interessante  Notitser  i  flere  af  de  umiddelbart 
efter  hans  Fald  fremkomne  Skrifter;  det  væsentligste  herom 
finder  man    tillige    med    nogle  bibliografiske  Anmærkninger    hos 

Høst  I.  S.  86  og  flgd.  Af  megen  Betydning  ere  Meddelelserne 
hos  Beverdil  S.  60  og  flgd.  —  Om  Struensee's  literære  Virksom- 
hed er  for  kort  Tid  siden  givet  ny  Meddelelser  i  »Zeitschrift 
der  Gesellschaft  fiir  Schleswig-Holstein-Lauenburgische  Geschichte« 
Bd.    16,  S.   275. 

20)  Hans  Gemalinde  var  en  Datter  af  hans  Farbroder, 
Grev  von  Rantzau-Oppendorff;  om  hende  og  hendes  sørgelige 
Ægteskab  se.  Rever clil^.  57  og  Brown  »The  northern  courts« 
I,  S.   76. 

21)  Sgl.  Danske  Samlinger,  Bd.  IV,  S.   289  og  flgd. 

22)  I  Modsætning  til  den  nedsættende  engelske  Beretning 
hos  Raumer  S.  175  siger  Reverdil  S.  63:  »Il  était  d'une  figure 
agréable,  d'un  commerce  doux,  il  aimait  å  rendre  service  et  s'en 
acquittait  de  bonne  gråce.  Joyeux  convive,  beau  joueur,  em- 
pressé  auprés  des  femmes,  chasseur  et  voyageur  infatigable,  il 
eut  la  vogue  comme  médécin.«  S.  151  kalder  han  ham:  »un 
homme  aimable  et  insinuant«,  »un  tres  bel  homme,  renommé  par 
ses  succes  auprés  des  femmes.«  Ligeledes  fremhæver  Falken- 
skjold  S.  III  foruden  andre  Fortrin  hos  Struensee  »l'air  gracieux 
sans  rien  d'efféminé,  le  sourire  aimable,  les  yeux  pleins  de  viva- 
cité;  de  l'agilité  dans  les  exercices  du  corps,  sans  prétention 
d'y  exceller,  de  l'agrément  et  du  naturel  dans  les  maniéres,  de 
la  politesse  dans  la  conversation.« 

23)  Endog  Bernstorff  gjorde  sin  Indflydelse  gjældende  for 
bans  Ansættelse ,  hvad  Struensee  senere  i  sit  D  e  f  e  n  s  i  o  n  s- 
skrift  med  Tak  erkjendte,  se  »Schriften,  die  in  Sachen 
des  ehemaliigen  Grafen  J.  F.  Struensee  bey  der  kgl. 
Inquisitions-Commission  zu  Copenhagen  wider  und 
fiir  ihn  iibergeben  sind.« 

24)  »Hr.  von  Bernstorff  har  under  Kongens  Rejse  faaet 
megen  Indflydelse  paa  ham,  og  med  Tilliden  voxer  hans  Magt.« 
(Raumer  S.   154). 

25)  Om  Kongens  helt  forandrede  Forhold  til  Dronningen 
se  bl.  a.  Struensee  s  Defensionsskrift  S.  74,  Falkenskjold 
S.  108  og  Molbech,  Nyt.  hist  Tidsskr.  IV,  S.  656,  Anm.  148. 
Ifølge   C.   D.  Biehl  havde  Christian  selv  begaact  den  Taktløshed 

at  meddele  Dronningen,  hvem  hun  skyldte  sin  forbedrede  Stil- 
ling — »  og  hun  mærkede,  at  hun  igiennem  Struensee  kunde 
faae  alle  sine  Ønsker  opfyldte ;  hvad  Under  da,  at  hun  ikke 
allene  betragtede  ham  med  Fornøjelse  og  Erkiendtlighed,  men 
endog  søgte  at  forøge  hans  Magt  og  Myndighed,  for  derved  at 
befæste  sin  egen.« 

26)  Af  Dronningens  Samtaler  med  sine  Kammerjomfruer 
skal  her  fremhæves  en  saare  træffende  og  karakteristisk  Be- 
mærkning; hun  motiverede  sin  Hengivenhed  for  Struensee  ved 
den  Taknemlighed,  hun  skyldte  ham,  da  han  havde  bragt  Enig- 
hed mellem  hende  og  Kongen  og  overalt  stod  paa  hendes  Side; 
sin  varme  Interesse  for  ham  begrundede  hun  paa  at  han  havde 
»saa  megen  Forstand  og  saa  godt  et  Hjærte.«  For  hendes  eget 
varme  Hjærte  var  der,  som  C.  D.  Biehl  skriver,  »kun  et  Skridt 
fra  Taknemmelighed  til  Kierlighed.« 

27)  Om  Struensee's  hurtige  Avancement  sé  Jløst  I,  S.  215, 
Baden,  >Kong  Christian  den  Syvendes  Regjerings  Aar- 
bog«  S.  67.  —  Reverdll  skriver:  »Le  lecteur  du  roi  était  peu 
occupé;  la  reine  l'employait  souvent«,  og  udtaler  sig  særlig  S.  153 
og  flgd.  om  Hoffets  Kritik.  Sgl.  endvidere  Suhni  i  Nyt  Hist. 
Tidsskr.  IV,  S.   708. 

28)  Blandt  meget  andet  sagde  man  om  Dronningen,  at  hun 
i  Maj  1770,  da  hendes  Gemals  Bedstemoder,  Sofie  Magdalenes 
Lig  laa  offentlig  paa  Paradesengen,  »var  gaaet  tiUige  med  heele 
Hoben  omkring  Liiget  i  sin  Ride-Dragt  og  Struensee  under 
Armen.«  (C  D.  Biehl  S.  400).  Men  samtidig  havde  ogsaa  det 
Rygte  udbredt  sig  ved  Hoffet  saavel  som  i  Staden,  at  Struensee 
om  Natten  opholdt  sig  hos  Hendes  Majestæt.  (Bangs  Anklage- 
skrift mod  Dronningen,  bl.  a.  i  Uddrag  hos  Flamand,  Chr. 
VII's  Hof). 

29)  »I  hende  saa  jeg  den  ømme  Elskov,  i  ham  den  mæt- 
tede Vellyst« ,  siger  Dronningens  —  og  tillige  Struensee's  — 
Defensor  Uldall  (Nyt  hist  Tidsskr.  IV,  S.  708,  Anm.  186);  sgl. 
G.  J).  Biehl  S.  388. 

30)  Om  Struensee's  Dag  for  Dag  dristigere  Optræden  og 
det   stedse  intimere  Forhold    mellem    ham    og    Dronningen    paa 

denne  Rejse  sé  fremfor  alt  Prinsen  af  Hessen's  Skildring  i   »Me- 
moires  de  mon  temps«   S.   52   og  Reverdil  S.   154  og  248. 

31)  Prinsessen  af  Wales  skal  efter  en  Optegnelse  hos 
Molbech  i  Nyt  hist.  Tidsskr.  IV,  S.  647  Anm.  139  have  sagt 
til  sin  Datter:  »Faites  ce  que  vous  voulez;  mais  ne  touchez  pas 
å  Bernstorff;  souvenez  vous  combien  votre  pére  l'aimait  et  quel 
cas  il  en  faisait.«  Reverdil  motiverer  tilstrækkelig  tydelig  Eng- 
lands Interesse  af  at  bevare  Bernstorff:  »comme  étant  celui,  qui 
retenait  le  Danemark  dans  les  intéréts  de  la  Russie,  et,  par  une 
conséquence  nécessaire,  l'éloignait  de  l'alliance  frangaise.« 

32)  En  retfærdig  Vurdering  af  Bernstorffs  Politik  findes 
navnlig  i  Hist.  Tidsskr.  IV,  Bd.  I,  S.  672,  sgl.  Danske 
Samlinger  Bd.  IV,  S.  292.  Af  samtidige  Domme  bør  frem- 
hæves Grev  Lynar's  i  et  Brev  til  Blisching  fra  Aaret  1778,  sé 
Hist.  Tidsskr.  IV,  Bd.  IV,  S.  622. 

Ss)  Om  den  russiske  Gesandt  i  Kjøbenhavn,  Saldern's  raa 
Overmod  stemme  de  talrige  diplomatiske  og  politiske  Beretnin- 
ger fuldkommen  overéns.  Her  skal  blot  henvises  til  Holm 
»Caspar  v.  Saldern  og  den  dansk-norske  Regering« 
i  Hist.  Tidsskr.  IV,  Bd.  III,  S.   83  og  fgld. 

34)  De  Bernstorffs  Afskedigelse  vedrørende  Breve  ere  af- 
trykte i  Nyt  hist.  Tidsskr.  Bd.  V,  S.   312  og  fgld. 

35)  Se  navnlig  Hist.  Tidsskr.  IV,  Bd.  III,  S.  117  og 
IV,  Bd  II,  S.  286.  Endvidere  »Authentische  Aufklårungen« 
S-  55  og  de  utrykte  Optegnelser  hos  Molbech  (Nyt.  hist. 
Tidsskr.  IV,  S.  656,  Anm.  150),  hvor  det  i  Anledning  af 
nogle  samtidig  med  Bernstorffs  stedfundne  Afskedigelser  hedder: 
»  .  .  .  .  Tout  a  été  déliberé  d'avance  et  execute  å  la  fois; 
mais  personne  n'y  paraissait  å  decouvert.  On  avait  peur  .  .  .  .« 
—  Da  der  nu  ikke  fandtes  nogen  Udenrigsminister,  blev  det 
ligeledes  meddelt  de  fremmede  Gesandter,  at  de  i  Sager,  der 
vedrørte  deres  Hoffer,  skulde  henvende  sig  direkte  og  .skriftlig 
til  Kongen 

36)  Her  overdriver  selv  Reverdil  (S.  172),  hvad  E.  Holm 
har  paapeget  i  Hist    Tidsskr.  IV,  Bd.   II,  S    358,   Anm.   2. 


37)  Angaaende  Struensee's  politiske  Principer  sé  hans  egne 
Optegnelser  i  hans  De  fens  ion  s  skrift  S.  83  og  100  samt 
E.  Holm  i  Hist.  Tidsskr.  IV,  Bd.  II,  S.  350  og  flgd.,  hvor 
det  bl.  a.  hedder:  »Han  tænker  ikke  det  ringeste  paa  at  lade 
Danmark-Norge  agere  Stormagt,  tværtimod  vil  han  ligesom  lade 
Staten  trække  sig  mere  og  mere  tilbage  til  sig  selv.« 

38)  Med  rette  skriver  Holm  i  Hist.  Tidsskr.  IV,  Bd.  II, 
S.  345:  »Nutildags  lægges  Vægten  stedse  paa  Struensee  som 
Hovedmanden  og  som  den,  der  forstod  at  bruge  Rantzau- 
Ascheberg  til  at  naa  sit  Maal.  Den  Gang  lagde  man  i  Øjeblik- 
ket mindre  Mærke  til  ham,  der  endnu  kun  beklædte  en  Lecteurs 
beskedne  Stilling  hos  Kongen,  ja  han  nævnes  endog  slet  ikke  i 
de  svenske  diplomatiske  Indberetninger  om  Forandringerne  her- 
hjemme.« 

39)  Om  Dronningens  politiske  Forhold  til  Staten  og  til 
Struensee  sé  Bererdil  S.  162,  Raumcr  S.  187  og  Molbech  S.  655; 
om  hendes  gode  Hensigter  mod  Hoffet  og  Staten  sé  bl.  a.  hendes 
egen  Udtalelse  i  Løjtnant  BecJvS  Beretning  (Hist.  Tidskr.  III, 
Bd.  VI,  S.  97):  »  .  .  men  jeg  har  efter  Pligt  og  Samvittighed 
søgt  saameget  som  muligt  at  befordre  Kongens  og  Landets  Vel.« 

40)  Om  Struensee's  Planer  i  Almindelighed  sé  bl.  a.  Rerer- 
dil  S.  145:  »et  l'on  sait  d'ailleurs,  qu'il  projetait  depuis  long- 
temps  la  reforme  entiére  du  Danemark,  afin,  disait-il,  de 
faire  le  bien  en  grand  .  .  .«  Hans  nedsættende  Domme 
om  de  Danske  sés  i  hans  Defensionsskrift  S.  78;  sgl.  end- 
videre Hist  Tidsskr.  III,  Bd.  V,  S.  306,  Anm.  3  og  IV,  Bd. 
II,  S.   705. 

41)  Om  den  algierske  Fejde  sé  bl.  a.  C.  D.  Biehl  S.  336, 
Rcvcrdil  S.  166  og  flgd.  samt  Prinsen  af  Hcsscn's  »Me moirés 
de  mon  temps«   S.   54. 

42)  Angaaende  Indholdet  og  den  meget  forskjellige  Be- 
dømmelse af  Forordningerne  af  4.  og  14.  September  om  Presse- 
friheden sé  fremfor  alt  Rererdil  S.  174.  Begge  Forordninger, 
Kabinetsordren  af  4.  September  efter  den  tyske  Original,  Re- 
skriptet af  14.  September  til  Kjøbenhavns  Universitet,  Biskop- 
perne i  Danmark  og  Norge,  Overhoftnesteren  ved  Sorø  Akademi 

Og  GeneralkirkeinspektionskoUegiet  efter  den  danske  Original 
findes  i  Høst  »Struensee  og  hans  Ministerium«  III,  S.  2 
og  flgd.  Sgl.  endvidere  Prof.  Holm's  udførlige  og  højst  instruk- 
tive Afhandling  »Nogle  Hovedtræk  af  Trykkefriheds- 
tidens   Historie    1720  —  1773«    (Universitetsprogram   1885). 

43)  Kabinetsordren  af  12.  Februar  1771,  der  slog  Bom  for 
»Lakejismen«,  findes  i  Uddrag  hos  Høst  III,  S.  22.  Det  var 
tillige  Struensee's  Vilje,  at  der  ved  Ansættelser  ikke  skulde  tages 
Hensyn  til  Bønskrifter  og  særlige  Anbefalinger,  men  at  For- 
slagene desangaaende  fra  de  forskjellige  Departementer  som 
Regel  skulde  være  afgjørende.  Sgl.  »Authentische  Auf- 
klårungen«   S.   84  og   C.  D.  Biehl  S.  405. 

44)  Om  Struensee's  filantropiske  Forordninger  og  Forholds- 
regler for  det  almene  Vel  sé  bl.  a.  Falkenskjold  S.  137,  138, 
140  og  flgd.,  Reverdil  S.  226,  270,  481.  Fra  Struensee's  Op- 
hold i  Altona  foreligger  nu  en  meget  interessant  Afhandling  af 
ham  vedrørende  Sanitetsvæsenet  i  Danske  Samlinger  II, 
Bd.  V,  S.   287. 

45)  Se  navnlig  de  kongelige  -Forordninger  af  December 
1 77 1,  hvorved  Christian  VI's  intolerante  Bestemmelser  ophæve- 
des, og  Herrnhutterne  foruden  flere  andre  Indrømmelser  fik  Til- 
ladelse til  at  anlægge  en  særlig  Koloni  i  Slesvig  {Baden  S.  loi, 
Høst  II,  S.  404  og  flgd). 

46)  Om  de  moralske  Virkninger  af  Struensee's  forskjelHge 
Reformer  sé  bl.  a.  den  engelske  Beretning  hos  Remmer  S.  190, 
Falkenskjold  S.   140,   »Authentische  Aufklårungen«   S.  93. 

47)  Tteverdll  S.  180:  »On  compta,  dans  la  suite,  qu'il 
était  émané  six  cents  ordres  du  cabinet«   o.  s.   v. 

48)  Retfærdigere  dømme  »Authentische  Aufklårungen« 
S.  74  og  flgd.  Reverdil  kalder  S.  265  Struensee  »un  homme  å 
systémes«,  ganske  vist  med  den  doktrinære  Teoretikers  Opfat- 
telse heraf 

49)  Struensee's  omfattende  politiske  System  som  Rettesnor 
for  hans  Handlinger  findes  udførlig  beskrevet  i  hans  Defensions- 
skrift.  »Dies  weiss  ich«,  skriver  han  S.  81,  »dass  ich  Sr. 
Majeståt  zu  der  Zeit  verschiedene  Briefe  und  Memorials 

iiber  die  generelle  Lage  der  Affairen  vorgelesen  håbe, 
dass  ich  verschiedene  Insinuationes,  Aufmunterung  und  Beifall 
deswegen  erhalten  und  mich  scjlcher  nach  meiner  Ueber- 
zeugung  bedient  håbe«   o.  s.   v. 

50 j  Om  Struensee's  Politik  i  den  algierske  Fejde  sé  navn- 
lig Holm  i  Hist.  Tidsskr.  IV,  Bd.  II,  S.   430. 

51)  Struensee's  Defensionsskrift  S.  76  og  flgd.,  sgl. 
»Authentische  Aufklårungen«  S.  72  og  flgd.  Hvor  beret- 
tiget Struensee's  Kritik  af  Misbrugene  var,  frenigaar  bl.  a.  af 
C.  D.  Biehl' s  interessante  Meddelelser  S.  404. 

52)  Sé  Struensee's  Udtalelser  om  sine  Finansreformer  og 
de  gunstige  Resultater  af  dem  i  hans  Defensionsskrift  S.  84, 
91,  92.  —  Reglementerne  og  Kabinetsbefalingerne  angaaende 
Indretningen  af  FinanskoUegiet  og  det  danske,  norske  og  tyske 
Kammer  —  af  29.  Maj  og  6.  Juni  1771  —  findes  i  tysk  Origi- 
nal hos  nøst  III,  S.  30,  31,  35,  39.  —  Om  Ophævelsen  af 
Rente-  og  Toldkammeret  samt  Kommercekollegiet  sé  Host  II, 
S-  367  og  flgd.;  ligeledes  om  Udnævnelsen  af  ny  Deputerede  i 
FinanskoUegiet,  blandt  hvilke  Struensee's  Broder,  den  to  Aar 
ældre  Karl  August,  der  tidligere  havde  været  Professor  i  Mathe- 
matik  ved  Ridderakademiet  1  Liegnitz  og  den  13.  November 
1769  var  bleven  dansk  Justitsraad,  særlig  ragede  frem.  Rever- 
dil  udtaler  sig  meget  anerkjendende  om  denne,  der  —  ligesom 
den  ligeledes  fra  Udlandet  tilkaldte  Oeder  —  i  hans  Øjne  var 
i  Besiddelse  af  »le  sens  droit  et  l'esprit  vaste«.  »Tous  deux 
avaient  méme  acxjuis  beaucoup  de  connaissances  relatives  å 
leurs  nouvelles  fonctions.  Struensée  avait  observé  l'administra- 
tion  des  Etats  prussiens,  dont  les  forces  étonnantes  font  assez 
l'éloge«.  Ganske  vist  hedder  det  et  andet  Sted  hos  Reverdil: 
»Comme  le  favori  s'était  reserve,  au  cabinet,  la  cassette  du  roi, 
et  que  le  frére  dominait  dans  le  bureau  des  finances,  il  ne 
pouvait  se  distribuer  un  ecu  sans  la  permission  des 
Struensée.«  —  Om  Struensee's  Forhold  til  det  danske  Kan- 
celli er  nylig  givet  interessante  Oplysninger  af  L.  Koch  i  Hist. 
Tidsskr.  V,  Bd.  IV,  S.   287. 

53)  Om  Kjøbenhavns  ny  Hof-  og  Stadsret  sé  IIosl  I,  S.  302 
og  flgd.,  Baden  S.   96,  Falkenskjold  S.   137    o.   s.   v.     Angaaende 

Manglerne  ved  Retsvæsenets  tidligere  Tilstand  findes  skarpe 
Kritiker  hos  samtidige  Forfattere,  sgl.  C.  D.  Biehl  S.  402  og 
flgd.  angaaende  Højesteret.  Om  Gjældssagernes  ny  Ord- 
ning se  Høst  I,  S.  322;  om  den  i  det  mindste  relative 
Fremme  af  Humanitet  i  Kriminallovgivningen  samme  Sted  S.  2 1 7, 
323  og  flgd.,  om  den  hurtigere  Retspleje  bl    a,  Beverdil  S.  226. 

54)  »Ses  meilleurs  plans«,  siger  Beverdil  S.  161  om  Struen- 
see,   »étaient  puisés  dans  l'administration  prussienne.« 

55)  Om  Indførelsen  af  Fornøjelser  og  Spil  sé  bl.  a.  Falken- 
skjold  S.  134  og  flgd.,  Beverdil  S.  228.  Denne  skriver  S.  229: 
»Autrefois  l'acte  de  profaner  l'enceinte  des  maisons  royales  par 
des  amours  clandestines  avait  été  réputé  un  crime  punissable 
par  Tamputation  de  la  phalange  d'un  doigt.  Cette  loi  n'avait 
jamais  regu  d'exécution;  mais  il  y  avait  loin  de  cette  négligence 
au  projet  de  faire  servir  un  jardin  royal  å  proteger  le  liberti- 
nage«  o.  s.  v.  —  Om  den  foregivne  »Lotto  manie«,  det  ved  en 
kongelig  Octroi  af  i2.  Januar  1771  indførte  Tallotteri  skal  have 
medført,  samt  om  videre  slemme  Følger  heraf  sé  Etatsraad 
Schou's  vel  temmelig  mørke  Skildring  hos  Giessing,  Struensee 
og  Guldberg  S.   37. 

56)  Om  Indstiftelsen  af  denne  Orden  sé  bl.  a.  Falkenskjold 
S.  150  og  Høst  I,  S.  209.  Mathildeordenens  Statuter  findes  i 
fransk  Original  hos  Høst  III,  S.   21. 

57)  Betegnende  for  Struensee's  voldsomme  Optræden  mod 
Adelen  er  fremfor  alt,  hvad  Keith  S.  229  anfører  om  Kammer- 
herre von  Warnstedt.  Struensee  underkjendte  dog  ikke  Betyd- 
ningen og  Fordelen  af  ansete  aristrokratiske  Navne  ved  Besæt- 
telsen af  højere  diplomatiske  Poster  med  Hensyn  til  Udlandet. 
Under  12.  April  1771  lader  han  Kongen  skrive:  »Jeg  vil  for 
Fremtiden  opstille  det  som  et  Princip,  at  Ingen  kan  blive  Ge- 
sandt, med  mindre  han  først  har  tjent  som  Legationssekretær, 
og  man  bør  dertil  kun  bruge  rige  Mænd  og  navnlig  op- 
muntre Adelsmændene  til  at  betræde  denne  Bane.« 
(Hist.  Tidsskr.  IV,  Bd.  II,  S.  370). 

58)  Opløsningen  af  den  af  to  Eskadroner  bestaaende  konge- 
lige Hestgarde  fandt  Sted  den  19.  Mai  1771.  Naar  Sparsomme- 
lighedshensyn    ogsaa   gjordes  bestemmende  for  denne  Foranstalt- 

ning,  betoner    »Au  thentische     A  ufklårungen«    S.    91    med 
rette,  at  Staten  havde  saare  ringe  Udbytte  heraf. 

59)  »Denne  Pillemager,  som  Himlen  i  sin  Vrede  har  op- 
højet til  Minister,  tillader  sig  nye  politiske  Tanker,  og  fordi  han 
har  Magten  dertil,  vender  han  op  og  ned  paa  Kongerigers  og 
Landes  Forfatning«,  skriver  Grev  Lynar  om  Struensee  (Hist. 
Tidsskr.  IV,  Bd.  IV,  S.  625).  Meget  karakteristisk  er  en 
Udtalelse  af  Frederik  den  Store  i  hans  »Mémoires  depuis  la 
paix  de  Hubertsbourg«  (Oeuvres  de  Frédéric  le  Grand.  Berlin 
1847.  ^I»  S.  50):  »La  familiarité  que  ce  médecin  eut  å  la 
cour,  lui  fit  gagner  imperceptiblement  plus  d'ascendant  sur 
l'esprit  de  la  Reine  qu'il  n'était  convenable  å  un  homme  d  une 
extraction  aussi  obscure.«  Derimod  skriver  Keith  (I,  S.  228): 
»His  haughtiness  to  every  one  of  the  nobility,  they  have  in  a 
great  measure  deserved  by  their  pitiful  obsequiousness.« 

60)  I  det  kongelige  Reskript  til  den  ny  udnævnte  Over- 
præsident, Grev  Holstein,  af  2.  April  1771  hedder  det: 
»Die  Ernennung  der  beyden  Biirgermeister,  des  Syndici  und  des 
Physici,  der  vermoge  seiner  Chan/c  einen  Sitz  im  Rathe  hat,  be- 
halte Ich  mir  vor,  die  tibrigen  Rathmånner  und  Reprasentanten 
sollen  in  Zukunft  von  der  Biirgerschaft  aus  ihrem  Mittel  ge- 
wåhlet,  und  soli  diese  Wahl  jåhrlich  vorgenommen  werden,  je- 
doch  werden  die  Memhra  des  Magistrats,  um  die  Geschåfte  nicht 
aufzuhalten,  fiir  diesesmal  von  uns  selbst  gewåhlet  ....  VVegen 
Besetzung  der  vom  Magistrat  abhangenden  Bediénungen  und 
was  sonst  zu  reguliren  seyn  mochte,  erwarte  Ich  Vorschlåge, 
wobey  aber  keine  particuliere  Convenance  noch  Faveur,  sondern 
bloss  Geschicklichkeit  und  Verdienste,  wie  auch  das  allgemeine 
Beste,  in  Betracht  kommen  miisste.« 

61)  Om  de  vilkairlige  Embedsafsættelser  hedder  det  skarpt 
i  .\nklageskriftet  mod  Struensee:  »Den  Embedsmand,  som  stod 
op  om  Morgenen,  vidste  ei,  om  det  faldt  Gehejmekabinetsmini- 
steren  ind   at  faa  ham   fra  Brød  inden   .\ften.« 

62)  Reverdil  S.  274:  »  .  .  .  .  En  effet  sous  une  administra- 
tion détestée  rien  ne  réuissit.  Les  subalternes  nobéissent  pas 
exactement;  ceux  avec  qui  Ion  traite  croient   qu'on    les  trompe; 

tout  le  monde  se  plait  å  exagérer  les  difticultés,  å  multiplier  les 
obstacles  .  .  .« 

63)  »  .  .  .  die  dazu  nothigen  Befehle  wiirden  alle  in  dem 
Cabinet  des  Konigs  abgefasst,  und  von  da  den  Departements 
zur  Befolgung  unmittelbar  zugesandt«,  hedder  det  i  »Au th en- 
ti  sche  Aufklarungen«  S.  95.  Indgaaende  Kritik  af  Kabinets- 
befalingerne  findes  bl.  a.  hos  Beverdil  S.  175,  180,  Falkenskjold 
S.  288,  Høst  I,  S.  168  og  flgd.,  Gottingische  gelehrten 
Anzeigen  Jahrg.  1825,  S.  2077.  Den  kongelige  Kabinets- 
sekretær Andreas  Schumacher  skulde  expedere  disse  af  Struen- 
see  dikterede  eller  i  hvert  Fald  inspirerede  Befalinger,  men  han 
selv  billigede  dem  langtfra  (Reverdil  S.  180).  Det  var  derfor 
intet  Under,  at  ogsaa  Schumacher  snart  fik  sin  Afsked  og  maatte 
udlevere  alle  sine  Papirer  til  Struensee ;  dette  vakte  almindelig 
Misfornøielse. 

64)  Om  Brugen  af  det  tyske  —  af  og  til  ogsaa  det  franske 
—  Sprog  og  Krænkelsen  af  Modersmaalet  i  Danmark  sé  Bever- 
dil  S.  342,  FalkensJcJold  S.  362,  372,  388,  Høsf  I,  S.  196. 
Baden  siger  endog  S.  136,  at  det  ansaas  for  »en  Skam  at  tale 
Dansk  i  de  fornemste  Selskaber«,  og  det  trods  den  store  Hol- 
berg, der  under  de  tre  sidste  Kongers  Regering  ved  sine  Lyst- 
spil og  Satirer  og  ved  sine  historiske  Skrifter  var  bleven  den 
nyere  danske  Literaturs  Fader.  —  Karoline  Mathilde  skal  først 
have  lært  saavel  Dansk  som  Tysk  efter  sin  Ankomst  til  Dan- 
mark {Molbech  i  Nyt  hist.  Tidsskr.  IV,  S.  598,740).  Ogsaa 
hun  talte  med  Forkjærlighed  Tysk,  med  Struensee  sikkert  altid 
(sgl.  Bererdil  S.    159). 

65)  At  Struensee  imidlertid  som  Privatmand  korrespon- 
derede med  en  vis  Dygtighed  i  det  franske  Sprog,  beviser  hans 
meget  omtalte,  i  Anklageskriftet  ofte  citerede  Brev  til  Brandt 
(sé  Schriften,  die  in  Sachen  o.  s.  v.  S.  12  og  flgd.).  I 
sin  diplomatiske  Korrespondance  benyttede  han  sig  altid  af 
dette  Sprog  (sé  Hist.  Tidsskr.  IV,  Bd.  II,  S.  365,  431,  Anm. 
I);  men  at  han  iøvrigt  kun  vilde  have  Tysk  benyttet  som  Em- 
bedssprog  i  Danmark,  findes  der  interessante  Meddelelser  om 
hos  Beverdil  S.   202  —  203,   C.  D.  BihJ  S.   395   m.  fl. 

66)  »  ....  og  om  det  havde  været  mueligt,  at  han  kunde 
befriet  dem  (de  Danske)  fra  alle  Skatter  og  Tyngder,  saa  havde 
det  ikke  udslættet  Indtrykket,  som  Befalingen,  at  alle  Ansøg- 
ninger og  Forestillinger  skulde  være  Tyske  (giorde)  .  .  .«  siger 
C.  J).  BkM  S.   395. 

67)  Beverdil  S.  317:  »Rantzau,  loin  de  partager  le  pouvoir 
d'un  ministre  qu'il  regardait  comme  sa  créature,  était  relégué  å 
la  troisiéme  place  dans  le  conseil  de  la  Généralité.«  I  Rusland 
havde  Oberst  Falkenskjold  i  Struensee's  Navn  Ordre  til  at  er- 
klære, »at  Rantzau  Ascheberg  var  uden  nogensomhelst  Indfly- 
delse paa  Cabinettet.«  (Hist.  Tidsskr.  IV,  Bd.  II,  S.  404). 
I  sine  Mémoires  S.  120  betegner  dog  Fn/kensÅjofd  Situationen 
rigtig,  naar  han  skriver:  »enfin  il  (Struensee)  me  déclara  qu'il 
ne  se  résoudroit  pas  å  le  (Rantzau)  faire  renvoyer  et  å  rompre 
entiérement  avec  lui.« 

68)  Keith,  Mémoirs  S.  224:  »He  has  destroyed  a  host 
of  enemies,  without  making  a  single  friend«   o.  s.  v. 

69)  Defensionsskrift  S.  79  og  flgd.  Sé  endvidere 
Beverdil  S.  288:  »Un  antre  jour,  qu'il  m'assurait  que  le  roi 
était  le  veritable  auteur  des  reformes  qu'il  avait  accomplies,  il 
ajouta:  »Je  ne  parlerais  pas  autrement  å  la  torture«.  S.  164 
henpeger  Beverdil  dog  paa  det  virkelige  Forhold;  sé  ligeledes 
Holm  i  Hist.  Tidsskr.  IV,  Bd.  II,  S.  367.  Først  i  sit  Fangen- 
skab skal  Struensee  i  en  Samtale  med  den  vagthavende  Officer, 
for  at  afværge  den  Beskyldning  for  Bedrageri,  der  var  rejst 
mod  ham,  aabent  have  udtalt:  »hvad  kunde  bevæge  mig  til  at 
giøre  mig  skyldig  i  et  Bedragerie,  da  Kongens  Fortrolighed  til 
mig  var  saa  uindskrænket,  at  han  underskrev  alt,  hvad  jeg  lagde 
ham  for  uden  engang  at  erkyndige  sig  om,  hvad  det  var.« 
(C.  D.  Biehl  S.  454). 

70)  Defensionsskrift  S.  89:  »  .  .  .  .  der  einzige,  dem 
ich  ein  uneingeschrånktes  Vertrauen  gab,  war  der  Graf  von 
Brandt;  doch  håbe  ich  mit  dem  Graf  von  Brandt  in  dem  let/en 
halben  Jahre  wenig  von  Affairen  gesprochen.« 

71)  Om  Brandts  Liv,  Personlighed  og  Karakter  sé  nærmere 
hos  Jffisf  S.    116  og  flgd.,    350,    365;    II   S.  440  og  flgd.,    453, 

456  m.  fl.  samt  Hee,  »Paalidelig  Underretning  om  den 
henrettede  Enevold  Brandts  Forhold  og  Tænkemaade 
i  hans  Fængsel  indtil  hans  Død  paa  Echafautet« 
(Kjøbenhavn  1772).  Sgl.  endvidere  Baioner  S.  177,  188,  Be- 
verdil  S.  68  og  flgd.,  289,  334,  418,  C.  D.  Bklil  S.  475, 
FalTcensJgold  S.   252. 

72)  Angaaende  Brandts  Forviklinger  med  Struensee  og 
hans  voxende  Skinsyge  mod  denne  sé  fremfor  alt  Brevvexlingen 
mellem  dem  hos  Høst  II,  S.  441   og  fgld.,    sgl.  Reverdil  S.   289. 

73)  Om  Dronningens  ubegrænsede  Tillid  til  Struensee  og 
hans  Virksomhed  for  Landets  Vel  faar  man  Oplysning  af  den 
engelske  Beretning  hos  Remmer  S.  178  samt  af  hendes  egen 
Erklæring  i  den  tidligere  (Anm.   39)  omtalte  Rapport  af  Beck. 

74)  Om  det  daværende  Hofs  ejendommelige  Liv  sé  Me- 
moirs and  correspondence  of  Keith  I,  S.  228 — 29, 
Charles,  prince  de  Hesse  S.  51,  56,  Reverdil  S.  223 — 24,  Suhm 
hos  Molbech  S.  708,  712.  Interessant  er  Reverdil's  Bemærkning 
S.  261:  »il  ne  régnait  point  dans  cette  société  le  ton  d'indé- 
cence  que  le  pubHc  supposait;  mais  on  y  sentait  je  ne  sais 
quoi  de  bourgeois  et  d'ignoble.  Nous  avions  tous  l'air  de 
domestiques  d'une  bonne  maison,  qui  se  seraient  mis  å  table  en 
l'absence  des  maitres.  Un  nouveau  venu  ne  pouvait  qu'étre 
frappé  de  cette  couleur  de  sigisbéisme,  de  ce  ton  familier;  en- 
fin  de  voir  une  cour  ou  il  n'y  avait  point  de  grands  seigneurs 
et  å  peine  quelques  gentilshommes.«      Sgl.  ogsaa  S.  413. 

75)  Den  engelske  Gesandt,  Oberst  Keiths  Meddelelser,  der 
ganske  vist  ere  skrevne  i  en  ophidset  Stemning  og  i  bidende 
Tone,  ere  højst  belærende  angaaende  Hoffets  selskabelige  Stilling 
til  det  diplomatiske  Korps;  sé  Memo  irs  I,  S.  216  og  flgd., 
223,  227 — 22Z  ogRaunier  S.  192.  Efter  »Authenti  sche  Auf- 
klårungen«  S.  61 — 62  havde  man  endog  nægtet  den  russiske 
Gesandt  Filosofoff  en  privat  Afskedsaudiens  hos  Kongen,  sgl. 
Hist.  Tidsskr.  IV,  Bd.  II,  S.  376.  »Die  Freiheiten  der 
fremden  Gesandten  erlitten  eine  grosse  Einschrånkung,«  hedder 
det  i  »Auth.  Aufkl.«  S.  91.  Kun  med  Sverrigs  og  Frankrigs 
Gesandter,    Baron    Sprengporten    og  Marquis    de    Biosset,    stod 

Stniensee  endnu  paa  nogenlunde  god  Fod;  de  vare  ogsaa  ifølge 
Høst  (II,  S.  473)  »de  eneste  udenlandske  Ministre,  der  besøgte 
ham.« 

76)  Se  foruden  mangfoldige  Optegnelser  herom  hos  Bcrer- 
dil  ogsaa  Gude  i  Hist.  Tidsskr.  IV,  Bd.  II,  S.  756.  Særlig 
fri  var  Tonen  under  Sommeropholdet  paa  Hirschholm ;  herom 
indeholde  Vidneforhørene  i  Struensee's  Proces  endnu  mange 
utrykte  Oplysninger  af  stor  Interesse. 

77)  Struensee's  Tone  overfor  Kongen  som  overfor  alle 
andre  var  ganske  vist  bleven  ualmindelig  anmassende  og  by- 
dende; sé  saaledes  Suhm  hos  Molbech  S.  719—20.  Han  be- 
handlede Kongen  som  en  Syg,  som  et  Barn  —  »Es  ist  spat; 
Sie  sollen  schlafen  gehen«,  o.  s.  v.  Men  Kongen  vilde  behand- 
les saaledes,  og  Reverdil  modsiger  som  Øjenvidne  udtrykkelig, 
at  der  var  Tale  om  en  planmæssig  Afspærren  fra  andre  Menne- 
sker, og  at  Kongen  skulde  være  bleven  mishandlet  af  Struensee 
og  Brandt  —  det  ene  Tilfælde  undtaget,  der  senere  omtales. 

78)  I  sit  D  efensionss  krift  S.  73  bemærker  Struensee: 
»Ich  suchte  der  Konigin  begreiflich  zu  machen  und  fest  einzu- 
prågen,  dass  es  ihr  wahrer  Vortheil  und  das  einzige  Mittel  sei, 
ihren  Zustand  angenehm  zu  machen,  wenn  sie  sich  bemiihete, 
das  Zutrauen  des  Konigs  zu  erlangen,  und  dieses  konnte  nur 
geschehen  durch  Gefalligkeiten,  Nachgeben,  Zuvorkommen  und 
Bemiihungen,  dem  Konige  ihren  Umgang  so  angenehm  als  mog- 
lich  zu  machen«   o.  s.  v. 

79)  Bortset  fra  nogle  mindre  Unøjagtigheder  i  Data  siger 
Rererdil  meget  træffende  S.  207:  »Il  semblait  que  lun  et  l'autre 
dussent  avoir  un  progrés  commun  et  inséparable.  La  reine 
accoucha,  le  i'^''  juillet,  d'une  fiUe,  dont  le  veritable  pére  ne 
paraissait  pas  douteux.  Le  10,  le  roi  en  re^jut  les  félicitations ; 
le  18  du  méme  mois,  il  signa  l'acte  qui  déférait  le  pouvoir  å 
Struensee;  le  22,  jour  anniversaire  de  la  naissance  de  la  reine, 
il  est  déclarc  comte,  avec  son  ami  Brandt.«  Meget  karakteri- 
stisk er  det  Træk  af  Folkevittigheden,  Etatsraad  ScJiok  {Gics.'ihiff 
S.  45)  meddeler;  her  siges  paa  en  meget  drastisk  Maade,  at 
Struensee's  Ophøjelse  i  Cirevcstanden    simpelthen    skyldtes    hans 

intime  Omgang  med  Dronningen.  —  Befolkningen  i  Kjøben- 
havn,  der  ellers  viste  den  hjærteligste  Deltagelse  for  alle  Familje- 
begivenheder  i  det  kongelige  Hus,  modtog  med  paafaldende 
Kulde  Efterretningen  om  Prinsessens  Fødsel  {C.  D.  Biehsl  S.  209). 

79  a.)  I  sine  Memoirs  I,  S.  223  siger  Keith:  »He  acquired 
an  irresistible  ascendancy  over  the  Throne,  he  made  himself 
Chevalier  de  Mathilde  and  Count  of  Denmark,  and  having  abo- 
lished  all  ministry  and  councils,  he  took  to  himself  the  exclu- 
sive  title  of  Ministre  du  Cabinet,  Finances,  Army,  Navy,  colle- 
ges et  cuisines  —  every  branch  of  power  or  prerogative  rested 
in  him«  o.  s.  v.  —  Endnu  skarpere  udtrykker  Meverdil  sig 
S.  205:  »  .  .  .  Struensée  se  trouvait  soudain  transformé  d'offi- 
cier  du  palais  en  grand  vizir,  et  revétu  de  plus  de  pouvoir  que 
n'en  avaient  jamais  eu  ni  les  chanceliers  ni  méme  les  lieutenants- 
généraux  du  royaume,  connus,  du  temps  de  l'aristocratie,  sous 
le  nom  de  grands  maitres,  Rigshovmester.« 

80)  Langt  yderligere  gaa  som  bekjendt  Retsanklagen  og 
Dommen  over  Struensée,  der  ligefrem  beskyldes  for  grov  For- 
falskning og  for  Tyveri  af  den  kongelige  Kasse.  Mod  disse 
Beskyldninger  tager  imidlertid  Beverdil  (S.  411  og  flgd.)  meget 
indgaaende  og  med  stor  Sagkundskab  Struensée  i  Forsvar.  — 
Dog  undlader  Reverdil  ikke  at  tilføje:  »Obtenir  une  somme  si 
considérable  d'un  roi  imbecile  .  .  .  l'obtenir  dans  un  temps  oii 
.  .  .  sous  prétexte  d'économie  les  favoris  faisaient  gémir  des 
centaines  de  families  par  des  retranchements  arbitraires,  c'était 
une  veritable  escroquerie.« 

81)  »Authentische  Aufklårungen«  S.  92,  Beverdil 
S.  306:  »La  nation,  qui  se  vantait  autrefois  de  sa  docilité, 
était  dans  une  fermentation  qui  annongait  des  séditions  pro- 
chaines.« 

82)  Landgrev  Karl  af  Hessen  siger  S.  61:  »On  avait  de- 
puis  longtemps  —  d.  v.  s.  længe  før  Katastrofen  den 
17.  Januar   1772  —  parlé  dans  le  public,    que    Struensée   médi- 

tait  avec  la  Reine  d'enfermer  le  Roi  et  de  la  faire  régente.« 
Sé  endvidere  Oeuvres  de  Frédéric  le  Grand  VI,  S.  51. 
Reverdil  var  overbevist  om  Rygternes  Ugrundethed. 

14 

83)  Efter  »Authentische  Aufklårungen«  S.  202  og 
flgd.,  278  havde  Struensee  fortjent  Belønning  og  ikke  Straf  for 
sin  Opdragelse  af  Kronprinsen.  Reverdil,  der  ogsaa  her  synes 
bedst  underrettet,  bedømmer  ham  strængere,  men  er  fuldkom- 
men overbevist  om  hans  gode  Mening  (S.  232,  266).  —  I  de 
endnu  utrykte  Vidneudsagn  i  Struensees  Proces  findes  rigt  Ma- 
teriale til  Belysning  heraf,  som  dog  maatte  benyttes  med  største 
Forsigtighed.  Struensee  selv  søgte  navnlig  at  retfærdiggjøre  sin 
Opdragelsesmethode  (Defensionsskrift  S.  97  og  flgd.). 

84)  Om  denne  Begivenhed,  der  forefaldt  paa  Hirschholm 
under  en  af  Hoffet  arrangeret  Parforcejagt  i  Oktober  eller  No- 
vember 1771,  sé  Molbech  S.  701  Anm.  179,  Giessing  S.  21  og 
Werlaufs  Erindringer  i  Hist.  Tidsskr.  IV,  Bd.  IV,  S.   403. 

85)  Blandt  Truselsbrevene  ere  de  mærkeligste  de  senere  i 
en  Separatudgave  udkomne  »Breve  fra  en  Ubenævnt  til 
Enevold  Brandt,  fundne  i  den  Brevtaske,  han  bestandig  havde 
baaret  hos  sig.  Oversat  af  den  franske  Original  1772.«  (Sé 
Høst  II,  S.  451   og  flgd.). 

86)  Om  Struensee's  Foragt  for  Smædeskrifter  og  Satirer  sé 
bl.  a.  »Authentische  Aufklårungen«  S.  112. —  Angaaende 
den  tilsyneladende  Ro,  han  bevarede,  sé  bl.  a.  hans  Defen- 
sionsskrift S.  92 — 93;  sgl.  hermed  Bernstorffs  Brev  af  16. 
Marts  177 1  til  Reverdil  (S.  471),  hvor  det  hedder:  »Ils  se 
croient  surs  de  la  durée  de  leur  puissance,  parlent  et  agissent 
en  conséquence,  tandis  qu'ils  ne  quittent  pas  un  instant  le  bord 
du  précipice.« 

87)  Sé  Struenses  Selvbekjendelser  om  sin  Misstemning  i  de 
sidste  Maaneder  hos  Miinter  S.  19,  Reverdil  S.  288.  Til  Miin- 
ter  ytrede  han  bl.  a.  i  Fængslet:  ».  .  .  jeg  maatte  tvinge  mig 
for  at  skjule  min  Uro  for  mig  selv  og  andre.« 

88)  Keith,  Memoirs  I,  S.  226,  Raumer  S.  183 — 84,  191, 
»Authentische  Aufklårungen«  S.  118,  Baden  S.  83.  —  Det 
vilde  her  føre  for  langt  at  komme  nærmere  ind  paa  de  indi- 
rekte Følger  af  Hirschholmer-Begivenheden,  særlig  paa  den  ofte 
udførlig  skildrede  Folkefest  ved  Frederiksberg  Slot  den  28. 
September    —   bekjendt   under   det   spottende   Navn  Forsonings- 

oxen«  — ,  som  Struensee  arrangerede  for  at  berolige  de  mis 
fornøjede  Skibstømrere  og  Matroser.  Den  gav  imidlertid  kun 
Anledning  til  ny  Uro,  til  Rygter  om,  at  der  havde  været  for- 
beredt et  Attentat  mod  ham.  Baade  ved  denne  og  andre  Lej- 
ligheder vilde  Rygtet  vide,  at  Dronningen  og  Struensee  tænkte 
paa  at  flygte  —  det  vilde  ogsaa  her  være  meget  ønskeligt,  om 
de  indholdsrige  Vidneudsagn  i  den  senere  Proces  kunde  raad- 
spørges. 

89)  Den  svenske  Lærde  S.  Heurlin,  der  paa  den  Tid 
opholdt  sig  i  Kjøbenhavn,  angiver  den  4.  Oktober  som  Datum, 
se  Danske  Samlinger  IV,  S.  271.  Angaaende  Indholdet  af 
Plakaten  sé  Høst  II  S.  437;  der  blev  i  den  sat  en  Pris  af  5000 
Rbdl.  paa  Ministerens  Hoved  —  men  af  hvem:  Den  engelske 
Gesandt  sér  i  den  anonyme  Opfordring  kun  en  List  [Banmer 
S.  191);  man  formoder,  at  Ophavsmanden  var  Konferensraad 
Luxdorph. 

90)  At  Brandts  Opførsel  mod  Kongen  ofte  var  hensynsløs 
og  i  høj  Grad  stødende  i  Folks  Øjne,  sés  bl.  a.  hos  C.  B.  Biehl 
S.  396.  —  Citatet  om  Kongens  Ord  til  Brandt  er  taget  fra  Re- 
verdil,  der  formodentlig  selv  har  hørt  Ordene. 

91)  Saavel  Brandt  selv  som  hans  Defensor  Bang  have  søgt 
at  reducere  Betydningen  af  denne  Begivenhed,  bl.  a.  ved  at 
henvise  til  Kongens  bekjendte  Lyst  til  at  slaas;  i  flere  historiske 
Værker  findes  Begivenheden  ligeledes  opfattet  som  temmelig 
uskyldig.  Reverdil  finder  imidlertid,  skjønt  han  indser  Brandt' s 
vanskelige  Situation,  at  Grænserne  for  den  tilladelige  Frihed  ere 
vel  vidt  overskredne:  »dans  le  combat  Brandt  devint  comme 
forcené.  Il  oublia  tout  a  fait  et  les  conséquences  pouvait  avoir 
sa    brutalité,    et    le    respect    qu'il    devait    å   son    maitre    comme 

souverain Il   le   battit   sans  pitié,  l'insulta  de  paroles  et 

le  menaga  de  la  fagon  la  plus  grossiére,  le  mordit,  le  terrassa«  o.  s.  v. 

92)  Hist.  Tidsskr.  IV,  Bd.  II,  S.  76O  og  flgd.  —  Af 
Brandts  Proces  fremgaar  det  tydelig,  at  Kongen  dog  langtfra 
havde  tilgivet  ham,  men  at  hans  Had  til  ham  tværtimod  var 
voxet;  sé  endvidere  Karl  af  Hessen  Mémoires  S.  57,  Etats- 
raad  Schou  hos   Gkssing  S.  81   Anm.    i. 

14* 

93)  Kabinetsordre  af  21.  December  1771.  —  Struensee's 
og  Dronningens  Ulyst  mod  at  vende  tilbage  til  den  sædvanlige 
Vinterresidens  paa  Kristiansborg  sættes  af  C.  D.  Biehl  i  For- 
bindelse med  deres  Mistro  til  Garden.  Hun  skriver  S.  419: 
»Frygten  for  at  overgive  sig  i  Livvagtens  Hænder  ved  at  komme 
paa  Slottet  bragte  Dronningen  og  Struensee  til  den  Slutning  at 
blive  paa  Friderichsberg,  efter  at  Hoffet  havde  forladt  Hirsch- 
holm  (30.  Novbr.)  og  indtil  Garden  var  sadt  ud  af  al  Magt  til 
at  skade  dem«. 

94)  BevenVd  S.  323.  —  Fortællingen  hos  C.  D.  Biehl  S. 
425  om,  at  den  engelske  Gesandt  Keith  i  Forening  med  Rantzau 
havde  til  Hensigt  med  det  gode  eller  onde  at  fjærne  Struensee, 
er  lidet  troværdig,  ligesaa  lidt  som  de  andre  Opgivelser  om,  at 
Keith  endog  havde  knyttet  formelige  Forhandlinger  med  Struensee 
selv  om  dennes  Fjærnelse  og  mere  end  én  Gang  lovet  ham 
alle  mulige  Fordele,  ja  en  betydelig  Pengesum,  for  det  Tilfælde 
at  han  vilde  rejse. 

95)  Om  Hoveddeltagernes  Karakter,  særlig  om  Eickstedt's, 
ere  Meningerne  endnu  meget  afvigende,  se  Hist.  Tidsskr.  III, 
Bd.  V,  S.  306.  Dog  tale  saavel  C.  D.  Biehl  som  Reverdil  kun 
med     Ringeagt   om    ham;    Struensee    skal    have    sagt    om    ham: 

>:Von  ihm  haben  wir  nichts  zu  fiirchten,  denn  er  ist  ein 
guter,  einfåltiger  Dåne.«  (Hist.  Tidsskr.  IV,  Bd.  II,  S. 
7O5).  Om  hans  Brutalitet  overfor  Struensee  endnu  paa 
Henrettelsesstedet  sé  Gudes  Øjenvidneberetning  i  Hist.  Tids- 
skrift IV,  Bd.  II,  S.  753.  —  Oberst  Køller,  Chef  for 
det  Falsterske  Infanteriregiment,  skal  ifølge  »Auth.  Aufkl.« 
S.  140  og  C.  D.  Biehl  S.  422,  427  tillige  have  haft  en  person- 
lig Grund  til  Had  og  Hævn  mod  Struensee.  Om  hans  Karak- 
ter og  Fortid  se  navnlig  Bcvenlil  S.  343  og  Hist.  Tidskr.  IV, 
Bd.  II,  S.   708  Anm.   1. 

96)  Om  Balfesten  den  16.  Januar  henvises  navnlig  til 
BcvcnliJ  S.  332,  Karl  af  Hesscti  S.  59,  »Auth.  Aufkl.«  S.  159. 
—  Om  de  Sammensvornes  Forsamling  hos  Dronning  Juliane 
Marie  eller  rettere  i  Prins  Frederiks  Forværelse  sé  endvidere 
C.  D.  Biehl  S.  429. 

97J  Sé  Exkurs  IV.  —  Enkelthederne  ved  Dronningens  Kjør- 
sel  fra  Kristiansborg  til  Kronborg,  der  kun  varede  lidt  over  3 
Timer,  har  ScJikrn  efter  Løjtnanterne  Beck  og  Normann's  Beret- 
ninger og  andre  kompetente  Optegnelser  omhyggelig  sammen- 
stillet i  Hist.  Tidsskr.  IV,  Bd.  II,  S.   774  og  flgd. 

98)  |Den  almindelige,  »næsten  utroHge«  Glæde  over  den 
lykkelig  udførte  Paladsrevolution  er  skildret  kort  men  drastisk 
hos  Karl  af  Hessen  S.  61.  Om  Begivenhederne  paa  Slots- 
pladsen den  17.  Januar  om  Formiddagen  og  Kongens  Kj øretur 
gjennem  samtlige  Hovedgader  i  Kjøbenhavn  sé  Rei-erdil  S.  338, 
Falkenskjold  S.  158,  Kapt.  Schønning  i  Hist.  Tidsskr.  IV,  Bd. 
II,  S.  729  m.  fl.  Ifølge  C.  B.  Biehl  S.  452  sad  Kongen  i  sin 
Vogn  »bleg  som  et  Liig,  og  den  heftigste  Siele-Angst  i  sit 
Ansigt«. 

99)  Beverdil  S.  338.  Om  Pøbelexcesserne  i  Kjøbenhavn 
sé  bl.  a.  Hist.  Tidsskr.  IV,  Bd.  II,  S.  734  Anm.  2  og  Sehou 
hos  Giessing  S.  62.  Ifølge  C.  B.  Biehl  S.  440  og  filgd.  kunde 
man  ikke  være  i  Tvivl  om,  at  Tumultuanterne  vare  blevne  op- 
hidsede paa  kunstig  Maade,  og  Rantzau  ansaas  for  at  være  An- 
stifteren. 

100)  Blandt  Flyveskrifterne  o.  s.  v.  vakte  Suhm's  »Til  Kon- 
gen« mest  Opsigt  (\  Uddrag  hos  Høst  II,  S.  530  og  flgd,);  ano- 
nymt udsendte  han  kort  Tid  efter  et  nyt  Brev  »Til  mine  Lands- 
mænd og  Medborgere  de  Danske,  Norske  og  Holstenere«.  {Høst 
II,  S.  534).  Langebek,  Tyge  Rothe,  Luxdorph  o.  fl.  udsendte 
ligeledes  Smædeskrifter  mod  den  styrtede  Minister. 

I  o  i)  Den  usædvanlige  og  vilkaarlige  Sammensætning  af 
denne  Ret  er  tilstrækkelig  tydelig  vist  af  Beverdil  S.  352.  Man 
kunde  lige  saa  lidt  som  af  Guldberg  vente  upartisk  Justits  af 
Medlemmer  som  Konferensraad  Braém,  den  for  sin  hæftige 
Karakter  berygtede  Forfatter  af  de  tidligere  omtalte  Truselsbreve, 
eller  af  Braéms  Kollega  Luxdorph.     Sgl   C.  B.  Biehl  S.  437. 

102)  Beverdil  S.  407:  »L'avocat  fiscai  Wiwet  fut  chargé 
de  rediger  les  deux  actes  d'accusation  qui  récapitulaient  et  met- 
taient  sous  les  yeux  des  juges  le  resultat  des  informations,  <i  og 
senere:     »je    ne   crois   pas    qu'on    puisse    rien   lire    de    plus  plat, 

de  plus  maladroit,  de  plus  dégoutant.«  Det  skal  allerede  her 
mærkes,  at  Wiwet's  Sprog  er  ualmindelig  plumpt  og  fornærme- 
ligt. Saaledes  siger  han  bl.  a.,  hvor  Talen  er  om  Kronprinsens 
Opdragelse,  om  Struensee's  Person:  »Greve  Struensee,  som  ikke 
er  saaledes  opdragen,  har  jo  saa  lasket  en  Krop,  som  om  han 
kunde  være  en  Vitellius.« 

103)  Sé  bl.  a.  de  bibliografiske  Notitser  hos  Beverdil  S. 
428  og  i  Hist.  Tidsskr.  IV,  Bd.  II,  S.  755  Anm.  2.  3IoI- 
bech  gjør  (S.  498)  opmærksom  paa,  at  særlig  Arveprins  Frederik 
ønskede,  at  denne  Omvendelseshistorie,  der  ifølge  Munter's  For- 
ord allerede  var  nedskreven  i  Foraaret  1772,  blev  offentliggjort. 
Han  antager  —  sikkert  med  rette  — ,  at  Munter  derfor  har  set 
sig  foranlediget  til  at  udelade  meget  af  Betydning,  saaledes  sær- 
lig alt  vedrørende  Struensee's  personlige  Forhold  til  Mathilde 
saavel  som  til  Christian  VII. 

104)  I  Hist.  Tidsskr.  IV,  Bd.  II,  S.  776  og  flgd.  giver 
Schiern  det  nyeste  og  bedste  om  Dronningens  Ophold  paa 
Kronborg  og  hvad  dermed  staar  i  Forbindelse,  efter  Beretninger 
af  Øjenvidner,  særlig  Kommandanten,  Generall(^jtnant  Hauch. 

195)  Hendes  Kammerjomfruer  paa  Kronborg  aflagde  i  For- 
hørene Vidnesbyrd  om  hendes  dybe  Nedslagenhed,  hendes 
stadige  Bekymring  for  Struensee's  Skæbne.  Saaledes  erklærede 
J  omlru  Ahrensbach  ifølge  Bang's  Anklageskrift,  at  Dronningen 
havde  spurgt  hende:  »Mon  han  er  i  Lænker  og  faar  noget  at 
spise?  Mon  han  véd,  jeg  er  paa  Kronborg?«  Efter  C.  D.  Biehl 
(S.  459)  var  hun  paa  Henrettelsesdagen  usigelig  forpint;  man 
havde  ikke  villet  meddele  hende  noget  derom,  men  hun  plagedes 
af  frygtelige  Anelser. 

106)  Dette  fik  C.  D.  BieJiI  at  vide  af  Oberst  Køller 
(sé  S.  455). 

107)  De  Ytringer,  der  ved  denne  Lejlighed  lægges  Kongen 
i  Munden,  afvige  selv  i  de  paalideligste  Beretninger  betydelig, 
sig.  Karl  af  Hesscn  S.  57  og  Beverdil  S.  421.  C.  D.  Biehl  har 
ogsaa  her  med  Paaberaabelse  af  Køllers  egen  Meddelelse  scigt 
at  stille  Sagen  i  det  rette  Lys  (^S.  455 — 56).',  Herefter  skal  Enke- 
dronningen   have    bedt   Kongen   om    af  Hensyn    til  Brandt's  Fa- 

milje  »at  formilde  Lovens  Strænghed  og  bevise  Naade«,  hvortil 
imidlertid  Kongen  svarede:  »kan  jeg  det,  saa  vil  jeg  bevise  den 
mod  Struensee,  og  ikke  mod  Brandt;  thi  den  første  har  aldrig 
gjort  mig  noget  imod«.  Hele  Hoffet  modsatte  sig  imidler- 
tid Struensee's  Benaadning,  og  paa  Brandts  blev  der  ikke 
tænkt  mere. 

io8)  C.  D.  Biehl  S.  455  efter  Køllers  egne  Ord  til  hende 
i  Teatret. 

109)  Om  den  forbitrede  Folkestemning  før  Exekutionen  sé 
bl.  a.  »Auth.  Aufkl.«  S.  245.  Efter  at  have  hørt  sin  Dom  i 
Fængslet  ytrede  Brandt  selv,  at  hvis  han  først  modtog  den  Be- 
naadning, han  stedse  ventede,  paa  Retterstedet,  var  den  ham 
ligegyldig,  da  Pøbelen  saa  vilde  sønderrive  ham,  inden  han  blev 
ført  bort  (Hist.  Tidsskr.  IV,  Bd.  II,  S.  749).  Angaaende 
Omslaget  i  Folkestemningen  under  og  efter  Exekutionen  sé 
Øjenvidneberetningerne  af  Schønning,  Gude  m.  fl.  hos  Schiern 
S.  745  og  flgd.,  endvidere  Beverclil  S.  435,  C.  D.  Biehl  S. 
457   o.  s.  V. 

1 10)  Sé  navnlig  Beverclil  S.  435.  Begge  Dommene,  afsagte 
af  »Kommissionen  paa  Kristiansborg  Slot«  den  25.  April  og 
underskrevne  af  samtlige  Medlemmer  samt  forsynede  med  den 
kongelige  Approbation  af  27.,  fremkom  midt  i  Maj  i  Over- 
sættelse i  de  betydeligste  Blade  i  Evropa,  først  i  »Gazette  de 
Leyde«.  De  findes  hos  Høst  III,  S.  152  og  flgd.  —  Dronnin- 
gens Dom  blev  selvfølgelig  ikke  oftentliggjort. 

iii)  Spittler  «Entwurf  der  Geschichte  der  Europåi- 
schen  Staaten«  II,  S.  830.  Interessant  er  en  samtidig  engelsk 
Kritik  i  H.  Walpole's  »Journal  of  the  reign  of  King  Ge- 
orge III.«  Bd.  I,  S.  115;  »the  sentences  ....  instead  of  satis- 
fying  the  public,  have  excited  a  general  compassion  for  them, 
and  an  abhorrence  of  their  barbarous  execution ;  and,  in  short, 
they  are  now  looked  upon  as  victims  of  state,  sacrificed  to  the 
ambition  and  hatred  of  their  enemies«.  Endnu  skarpere  døm- 
mer Beverdil:  »cette  imprudence  acheva  de  tourner  en  pitié 
rexécration   publique«    o.  s.  v.     Hvilken    pinlig    Opsigt   Begiven- 

heden  vakte  selv  i  Rusland,  viser  den  diplomatiske  Beretning  i 
Hist.  Tidsskr.  IV,  Bd.  II,  S.   773  Anm.    i. 

112)  Særlig  om  Brandt  siger  Beverdil  S.  421  træffende: 
»L'honneur  du  roi  aurait  exigé  qu'on  épargnåt  Brandt,  pour 
cacher  au  monde  ce  qui  s'était  passé  entre  eux«.  Men  ogsaa 
selve  Retsspørgsmaalet  blev  nu  indgaaende  behandlet  af  Ju- 
rister og  Publicister,  særlig  da  der  i  Løbet  af  Aaret  1772  fulgte 
en  yderligere  Offentliggjørelse  af  Retsakterne  med  det  udfordrende 
Formaal  »den  verhassten-  Charakter  des  Struensee ,  die  ver- 
wegene  Rolle,  die  er  gespielt,  und  viele  Stellen,  die  in  dem 
durch  den  Druck  publicirten  Urtheil  Vielen  dunkel  und  råthsel- 
haft    erschienen,   nåher   zu    zeigen    und    in's  Licht  zu  setzen,    zu- 

gleich  aber    auch Allen,    die    ausserhalb  Danemark  jetzo 

Struensee  ganz  ungescheut  aus  blossem  Unverstande  beklagen 
oder  sonst  iiber  dieses  und  jenes  murren,  die  Augen  besser  zu 
offnen.«  Denne  ny  Publikation,  der  foruden  Struensees  Dom 
for  første  Gang  tillige  bragte  Wiwet's  Anklageskrift,  Uldall' s  For- 
svar og  Struensee's  eget  Forsvar,  udkom  under  den  tidligere 
oftere  anførte  Titel:  »Schriften,  die  in  Sachen  .  .  .  .«  Som 
Fortsættelse  fulgte  i  Aaret  1773  en  lignende  Publikation:  »Brandt's 
Process  .  .  .  .«  Sé  herom  særlig  de  hidtil  utrykte  kursachsiske 
Gesandtskabsberetninger  i  Exkurs  XI,  S.   190. 

113)  Allerede  den  3.  Februar  1772  udkom  en  kongelig 
Forordning,  der  afskaftede  de  tyske  Kommandoord  i  Hæren  (sgl. 
Hist.  Tidsskr.  IV,  Bd.  II,  S.  738  Anm.  3).  At  Afskaffelsen 
af  det  tyske  Sprog  som  Embedssprog  blev  hilset  af  alle  Patri- 
oter med  Jubel,  kan  ikke  undre,  da  den  tidligere  iøjnefaldende 
Tilsidesættelse  af  Modersmaalet  havde  fremkaldt  formelig  Fana- 
tisme ogsaa  hos  de  danske  Videnskabsmænd,  saaledes  hos  Hi- 
storikerne Suhm  og  Langebek.  G.  L.  Baden  erklærer  ligefrem, 
at  Struensee  havde  fortjent  en  forsmædelig  Død  blot  for  sin 
Haan  mod  det  danske  Sprog. 

1 14)  Rcicrdil  giver  S.  422  Prøver  paa  hans  Hykleri,  der 
dog  ikke  kunde  bringe  hans  lastefulde  Fortid  i  Forglemmelse. 
Den  ældre  Grev  Bernstorff  udtalte  i  et  af  sine  sidste  Breve  (22. 
Januar    1772):     »Je   ne    puis    cependant    qu'admirer    l'étoile    du 

comte  de  Rantzau,  qui,  aussi  criminel  que  les  autres,  trouve  le 
moyen,  non  seulement  de  se  souslraire  aux  chatimens  égale- 
ment  mérités,  mais  encore  de  s'acquérir  un  mérite  éclatant  qui 
au  moins  pour  un  temps  liera  les  mains  å  ceux  qui  vondraient 
l'éloigner.«  I  en  samtidig  Depesche  bemærkede  v.  d.  Osten, 
Rantzau's  Kollega  i  den  ny  Regering  og  tillige  hans  ivrigste 
Rival,  at  denne  kun  »paa  Grund  af  en  Overraskelse  i  det  første 
Øjeblik«  var  bleven  Medlem  af  Statsraadet.  (Hist.  Tidsskr. 
IV,  Bd.  III,  S.   134). 

115)  Sé  Hist.  Tidsskr.  IV,  Bd.  III,  S.  134,  Danske 
Samlinger  IV,  S.   289,  Reverdil  S.  442. 

116)  Hvad  man  har  sagt  om  hendes  Skadefryd  ved  Struen- 
see's  Dødskvaler,  er  som  saa  meget  andet  om  hende  ubevisligt 
og  tendentiøst.     Sé  bl.  a.  Reverdil  S.   381. 

117)  Sé  særlig  den  hos  ScMern  S.  818  og  flgd.  meddelte 
Beretning  fra  Helsingør  af  Generalkrigskommissær  Tuxen,  der 
maa  betragtes  som  en  Øjenvidneberetning;  endvidere  C.B.Biehl 
(S.  460),  der  som  Kvinde  giver  den  mest  gribende  Skildring. 
En  interessant  Notits  findes  hos  Giessing  S.  72  Anm.  i;  ifølge 
denne  skal  Kammerjomfru  Ahrensbach  have  hørt,  at  Mathilde 
ved  Skilsmissen  fra  sit  yngste  Barn  udbrød,  at  dette  skulde  man 
lade  hende  beholde,  da  det  ikke  var  Kjonens ! 

118)  Om  denne  Plan,  som  i  Begyndelsen  var  Gjenstand  for 
alvorlig  Overvejelse,  sé  FcdJcenskjold  S.  226,  235  og  Reverdil  S. 
397 ;  denne  omtaler  ogsaa,  hvorledes  man  ved  Hoffet  haanlig 
kaldte  Prinsessen  »Mamsellen«.  Falkenskjold,  der  ikke  har 
nogen  Grund  til  at  være  Apologet  for  Enkedronningen,  roser 
gjentagende  i  bestemte  Udtryk  hendes  afgjørende  Indsigelse. 
Dog  kom  der  ogsaa  vigtige  politiske  Grunde  til.  Prinsessen 
var  anerkjendt  som  legitim  ved  Meddelelsen  om  hendes  Fødsel 
til  de  fremmede  Hoffer  og  ved  Daabshøjtideligheden. 

119)  »  .  .  .  which  was  in  faet  only  a  refuge  and  an 
exile«.     N.   WraxaU  »Posthumous  Memoirs«   I,  S.  408. 

120)  Om  hendes  Liv  og  Død  i  Celle  sé  særlig  hendes 
Sjælesørger,  Pastor  LeJisen's  med  Varme  skrevne  Beretning:  »Die 
letzten    Stunden     Ihro     Majestat,     der     hochseeligen 

Konigin  von  Dannemark,  Caroline  Mathilde«  (1776) 
og  Beretningerne  hos  hendes  engelske  Landsmænd  Keiih  og 
Wraxall.  —  »Les  bruits  horribles«,  skriver  Reverdil  S.  441, 
»qu'on  a  répandus  sur  cette  mort,  dénués  de  toute  vraisemblance, 
sont  entiérement  calomnieux.«  Af  Mathildes  Læge,  den  bekj  endte 
J.  G.  Zimmermann,  der  for  silde  blev  hidkaldt  fra  Hannover,  fik 
Reverdil  selv  at  vide,  at  hun  var  død  af  Brystbetændelse  (sig. 
Hemiburger  »Caroline  Mathilde«   S.   188). 

•121)  >Denne  Comet,  der  er  gaaet  op  paa  den  derværende 
Statshimmel« ,  —  saaledes  havde  Grev  Lynar  allerede  i  en 
Skrivelse  af  17.  September  177 1  betegnet  Struensee  (Hist. 
Tidsskr.  IV,  Bd.  IV,  S.  625).  Endog  C.  B.  Biehl  (S.  401) 
mener,  at  Struensee,  om  han  havde  gaaet  lidt  mere  varsomt  til 
Værks  og  ikke  gjort  sig  skyldig  i  nogen  anden  Brøde,  maaské 
af  Efterslægten  var  bleven  sat  paa  Listen  over  Danmarks  Vel- 
gjørere.  —  Et  Flyveskrift  fra  1773  kalder  meget  betegnende 
Struensee  for  det  danske  Riges  politiske  Phaeton. 

122)  Allens  Danmarkshistorie,  6te  Udgave,  S.  532 — 33. 

1 1 3)  Det  var  Justitsraad  Jessen,  tidligere  Kammertjener  hos 
den  afdøde  Kong  Frederik  V.,  der  førte  de  Sammensvorne  til 
Christian  VIL' s  Gemakker;  han  kjendte  ikke  blot  Vejen  til  alle 
de  hemmelige  Trapper  og  Døre  i  Slottet,  men  havde  fra  tid- 
ligere Tid  en  Hovednøgle  til  disse  sidste.  Ifølge  den  korte 
Øjenvidneberetning  af  Beringskjold ,  der  findes  i  Hist.  Tids- 
skr. III,  Bd.  IV,  S.  431  Anm.  2,  gik  imidlertid  Guldberg  »den 
ganske  Vey  foran  med  2  Lys«. 

124)  Ifølge  et  Flyveskrift  fra  1772,  »Umståndliche  Relation 
der,  den  1 7 .  Jenner  1772  in  Coppenhagen  vorgegangenen  Re- 
volution«, var  Rantzaus  Afskedsord  til  Dronningen:  »Ich  liebe 
Gott  und  bin  meinem  Konig  getreu.  Adieu  Madame!«  Dette 
»Adieu  Madame  I«  findes  iøvrigt  ogsaa  i  Kapt.  Schonnings  Dag- 
bogsoptegnelser, efter  hvilke  han  skal  have  raabt  det  til  hende 
»med  en  victoriserende  Mine«.  (Hist.  Tidsskr.  IV,  Bd.  II, 
S.   729). 

125)  Som  karakteristisk  tilføjer  han  efter  en  Meddelelse  af 
Md.  Necker  følgende:   »Un  Frangais,  petit-maitre,  qui  se   récriait 

sur  cette  faiblesse  de  Struensée,  et  devant  qui  l'on  mettait  en 
doute  la  discrétion  de  ses  compatriotes  en  semblables  malieres, 
repartit:  »Un  Frangais  l'aurait  dit  å  tout  le  monde  et  ne  l'au- 
rait  avoué  å  personne.«« 

126J  Beverdil  S.  397  og  Flamand  S.   176. 

127)  I  sine  Mé moirés  S.  62  skriver  Karl  af  Hessen  lige- 
ledes: »Struensée  .  .  .  .  fit  appeler  ses  juges(r)  et  leur  fit  des 
aveux  plus  que  convaincants.« 

128)  Brandt,  der  i  Fængslet  viste  en  støjende  Munterhed, 
som  stod  i  sælsom  Modsætning  til  Struensee's  stille  Resignation, 
fik  ogsaa  Besøg  af  en  Præst,  der  hurtig  fik  ham  omvendt  fra 
hans  fritænkerske  Anskuelser,  saa  at  han  nu  pludselig  viste  en 
Interesse  for  Religionen,  der  endog  gjorde  Præsten  noget  tvivlende, 
skjønt  Brandt  under  Taarer  og  Suk  bekjendte,  at  han  var  en 
stakkels  Synder.  Hans  Omvendelse  i  Fængslet  er  derfor  endnu 
mere  problematisk  end  Struensee's,  skjønt  han  forsikrede  sin 
Skriftefader,  der  foreholdt  ham  hans  tidligere  Haan  mod  Religi- 
onen, »at  han  aldrig  havde  været  ganske  uden  Religion  og 
Følelse  derfor.«  Præsten  —  Jørgen  Hee  —  har,  ligesom  for 
Struensees  Vedkommende  Miinter ,  optegnet  sine  heldige  Be- 
stræbelser for  at  omvende  Brandt  i  en  »Paalidelig  Underretning 
om  den  henrettede  Enevold  Brandts  Forhold  og  Tænkemaade 
i  hans  Fængsel.« 

129)  I  Kapt.  Schonnings  Dagbogsoptegnelser  fra  20.  April 
1772  hedder  det:  »Af  den  Commission,  som  var  sendt  til  Kron- 
borg, for  at  forhøre  hende,  eller  tage  mod  hendes  Udsigende, 
sagde  man  Schack-Rathlau  havde  opført  sig  meget  lumsk  mod 
hende,  som  den  største  juridiske  Intrigant,  for  at  faa  hende  til 
at  sige,  hvad  han  vilde,  og  dertil  benyttet  sig  paa  en  nedrig 
Maade  af  den  Godhed,  han  troede  hun  endnu  havde  for  Struen- 
sée.«   (Hist.  Tidsskr.  IV,  Bd.  II,  S.   779  Anm.    i). 

130)  »At  Hendes  Majestæt  Dronning  Caroline  Mathilde 
vorder  efter  Lovens  3.  Bog,  16.  Kapitel,  15.  Artikel  dømt  til  at 
have  sit  Ægteskab  forbrudt,  og  samme  ophævet  at  være,  saa 
det  ikke  hindrer  Hans  Majestæt  Kongen  at  indlade  sig  i  nyt 
Ægteskab.« 

131)  Ogsaa  til  Munter  havde  Struensee  talt  om  sin  Hoved- 
forbrydelse,  »das  gar  keiner  Entschuldigung  oder  Milderung 
fåhig  sei.«  Sgl.  endvidere  hans  Udtalelser  i  hans  Def  en  si  o  ns- 
skrift  S.  94:  »Wenn  man  endlich  alles,  was  ich  aufrichtig  und 
der  Wahrheit  gemåss  von  den  Gesinnungen  und  Bewegungs- 
griinden  meiner  Handlungen  gesagt  håbe,  genau  beurtheilet,  so 
wird  man  in  meiner  Conduite  mehr  politische  Fehler  und  mo- 
ralische  Vergebungen,  als  strafbare  Verbrechen  —  wenn  man 
das  eine  ausnimmt,  wovon  ich  hier  keine  Erwåhnung 
gethan  håbe  —  finden.«  I  Slutningen  af  dette  Skrift  kommer 
han  endnu  en  Gang  antydningsvis  tilbage  til  dette  Punkt:  »Von 
dem  Entfernten  und  Moralischen  war  hier  nicht  der  Ort  zu  re- 
den, weswegen  man  mich  auch  nicht  in  Verdacht  haben  wird, 
als  wenn  ich  in  dieser  Absicht  etwas  hier  zu  meiner  Entschul- 
digung vorbringen  wollen.« 

132)  Det  ofte  anførte  Brev,  hvori  Mathilde  umiddelbart  før 
sin  Død  i  Celle  endnu  en  Gang  skal  have  erklæret  sin  Broder, 
Georg  III.,  at  hun  var  fuldkommen  uskyldig,  er  en  haandgribelig 
Fiktion.  Lasc.  Wraxall  har  ganske  vist  søgt  at  bevise  Brevets 
Ægthed  ved  den  Oplysning,  at  det  af  Kong  Ernst  August  af 
Hannover  er  bleven  tilladt  Hertuginden  af  Augustenborg  at  tage 
en  Afskrift  deraf,  og  at  han  selv  af  denne  atter  har  faaet  en 
Afskrift.  Men  da  den  nævnte  Forfatter  senere  fandt  sig  foran- 
lediget til  at  søge  nærmere  Underretning  om  Originalen,  fik  han 
at  vide,  at  der  i  de  hannoveranske  Arkiver  ikke  fandtes  noget 
saadant  Brev,  »kun  det  kongelige  Familie-Musæum  indeholder 
en  trykt  Copi  af  et  Brev,  som  udgives  for  at  være  skrevet  af 
den  nysnævnte  Dronning  paa  hendes.  Dødsseng  til  hendes 
kongelige  Broder,  den  senere  afdøde  Konge  af  Storbritannien, 
Georg  III.,  og  det  formodes,  at  det  var  af  denne  trykte 
Copi,  nu  i  Familie-Musæet,  at  Hertuginden  af  Augustenborg  af 
den  forrige  Konge  Ernst  August  fik  Tilladelse  til  at  tage  en  Af- 
skrift.« Der  tilføjes,  at  man  i  Arkivet  er  overbevist  om,  at 
Brevet  ikke  er  andet  end  »et  Fabrikat  af  en  af  hendes  Venner 
i  England,  skrevet  efter  hendes  Død  og  da  oversat«.  (Hist. 
Tidsskr.  III,  Bd.  V,  S.  474 — 75).  Havde  Brevet  været  ægte, 
vilde  sikkert  ogsaa  Pastor  Lehsen  i  Celle,    der   stod  Dronningen 

allernærmest,  have  benyttet  det  i  sin  udførlige  og  nøjagtige  Be- 
retning om  hendes  »sidste  Timer« .  —  De  senere  Vidnesbyrd 
om  Dronningens  Uskyld  ere  ganske  vage,  saaledes  ogsaa  den 
Erklæring,  v.  Gehren  over  50  Aar  efter  Begivenhederne  gav  i  en 
Artikel  i  » Allge  meine  Encyklopædie  von  Erscli  und  Gruher^  paa 
Grundlag  af  en  mundtlig  Ytring  af  Generalsuperintendent  Jakobi 
i  Celle  fra  Oktober  1790.  Herefter  skal  Forsikringen  om 
Uskyld  have  hørt  til  Mathildes  sidste  Ord.  Det  maa  staa 
hen,  om  Jakobi  kun  har  haft  en  dunkel  Erindring  om  det 
nævnte  fingerede  Brev,  eller  om  maaské  et  Udsagn  af  hans 
Kollega  Roques  ved  den  franske  Kirke  i  Celle  har  foresvævet 
harr  Denne  meddelte  Ph.  Secretan,  Udgiveren  af  Falkenskjolds 
Memoirer,  med  hvem  han  traf  sammen  i  Hannover  i  Aaret  1780, 
følgende  Udtalelse  af  Dronningen.  »Mr.  Roques,  me  dit — elle, 
d'une  voix  qui  semblait  se  ranimer,  je  vais  paraitre  devant 
Dieu",  je  proteste  que  je  suis  innocente  des  crimes 
qu'on  m'impute,  et  que  jamais  je  ne  fus  in  fidele  å 
mon  epoux.«  Secretan  tilføjer,  at  han  samme  Dag  nedskrev 
denne  Fortælling.  —  Vi  skulle  angaaende  dette  kun  henvise  til 
ScJiiern's  Henvisning  til,  hvor  nær  en  Misforstaaelse  fra  en  af 
Meddelerne  laa.  Ogsaa  efter  Struensee's  Henrettelse  fandt  Be- 
skyldningerne om,  at  han  og  Dronningen  havde  haft  forbryderi- 
ske Planer  mod  Staten  som  mod  Kongens  Liv,  stedse  Ekko  i 
visse  Kredse;  selv  Frederik  den  Store  laante  dem  Øre.  Endnu 
i  Dronningens  Levetid  sluttede  han  en  Fortælling  om  hende 
med  følgende  Ord  :  »Elle  s'etablit  å  Celle,  ou  elle  fut  traitée  par 
son  frére  avec  des  distinctions,  dont  ses  crimes  Tavaient  rendue 
indigne«.  Slige  fordømmende  Udtalelser  kunne  ikke  være  blevne 
Karoline  Mathilde  helt  ubekjendte,  og  Schiern  antager  da,  at 
den  første  Dél  af  hendes  ovenanførte  Protest  maa  opfattes  som 
en  faktisk  Protest  mod  disse  Beskyldninger,  medens  Resten  let 
og  særlig  da  blandt  fremmede  kunde  faa  »den  lille  Udvidelse 
eller  den  Mistydning,  der  var  tilstrækkelig  til  at  forvanske  dem«. 
(Hist.  Tidsskr.  IV,  Bd.  II,  S.  825  Anm  2). 

133)    Efter    Struensee's    Henrettelse    forsikrede    Dronningen 
Præsten    Munter,    at   hun   havde  prøvet   sig  selv,   om  hun  havde 

handlet,  som  hun  gjorde,  af  personligt  Had  til  Struensee,  men  at 
hun  følte  sin  Samvittighed  fri. 

134)  ScMern  opkaster  S.  815  Anm.  i  det  Spørgsmaal,  om 
der  har  existeret  eller  existerer  Breve  mellem  Struensee  og  Ka- 
roline Mathilde.  Ganske  vist  findes  der  i  nogle  af  Pamfleterne 
efter  Katastrofen  Tale  om  saadanne  Breve,  men  disse  Skrifter 
kunne  paa  Grund  af  deres  hele  Indhold  ikke  komme  i  Betragt- 
ning. De  Efterforskninger,  der  hidtil  ere  anstillede  angaaende 
saadanne  Breve,  have  ikke  bragt  noget  Resultat ;  og  selv  om 
der  ogsaa  skulde  findes  et  Par  Breve,  vilde  de  næppe  kunne 
bringe  ny  Oplysninger  om  Struensee's  Forhold  til  Dronningen. 
Deres  stadige  direkte  Samværen,  saalænge  deres  Forhold  varede, 
synes  jo  ogsaa  at  gjøre  enhversorahelst  Brevvexling  mellem  dem 
overflødig. 

135)  Efter  dansk  Opfattelse  syntes  det  dog  en  Misbrug  og 
gav  Anledning  til  stadig  Mistro,  at  Mathilde  fra  engelsk  Side 
ogsaa  senere  benævntes  »Hendes  danske  Majestæt«.  (Hist. 
Tidsskr.  IV,  Bd.  II,  S.  814  Anm.    i). 

Dygtighed,  og  Fremstillingen  er  saa  jævn,  klar  og  fængslende,  at 
man  kun  nødig  lægger  Bogen  fra  sig  efter  at  have  begyndt  at 

afskrækkende  —  især  paa  en  Tid,  da  der  skrives  saa  mange  Krigs- 

